
Memoriae Joa. Bapt. de Spix. 


Postremum opus itinerum nostrorum socii cum publico communicaturi duplici 
nos officio satisfacturos opinati summus, tam erga pie defunctum, quam erga relictos 
ejus amicos, quibus ejus labores litterarii cordi fuerunt, si quaedam de illius vitae 
historia praemitteremus, iconemque, vultum illius non inique referentem, adjice¬ 
remus. 

Joannes Baptista de Spix natus est 9. Febr: 1781 , Hochstadii, ad Aischam 
fluvium, principatus olim Bambergensis urbecula, patre chirurgo solerti, nec 
ignobili, qui tamen mature praemortuus filiolum soli matri educandum reli¬ 
quit , foeminae industriae, quae natione itala omnes patriae suae igniculos in filium 
suum transfudisse videbatur. Primis litterarum rudimentis puer Bambergae in 
seminario Aufseesiano instructus est, ubi etiam scholas Gymnasii frequentavit, ex 
quo demum ad Universitatem, quae tum temporis adhuc Bambergae florebat, 
transiit; in qua Doctoris Philosophiae gradum obtinuit. Discessit postea Herbipolin in 
seminario Clericorum praeceptoribus bonis Theologiae daturus operam, quod piae 
matris votis dedit; et quum hujus doctrinae propedeutica tractabat, philosophica phi- 
lologicaque magnis animis aggressus, interna tamen quadam vi vehementer his, qui¬ 
bus destinatus erat, studiis eripiebatur. Harmoniam per universam naturam diffusam 
demiratus violentis quibusdam stimulis ad universam historiam naturae rapiebatur, 
ad Anatomiae praecipue Physiologiaeque studia, quae princeps creatoris opus in 
corporea natura, hominem, homini patefaciunt. Ita factum est, ut, relicta Theo¬ 
logia, nunc totus in Medicinam incumberet, in qua etiam anno 1807 supremam 
lauream adeptus est; obtinuit etiam a Rege Bavariae Maximiliano Josepho non solum 
licentiam, quo sibi ampliores in anatomia cognitiones compararet, exteras petendi ter¬ 
ras , sed etiam sumtus necessarios. Gavisus Parisiis est consortio virorum illustrium 
Cuvieri, Geoffroi S. Hilaire, Blainvilli, aliorumque, et usus praeterea, quae Parisiis 
et copiosa sunt et longe instructissima, Museis, in id praecipue animum intendit, 
ut formas animalium diversissimas in systema quoddam referret, earumque evolu¬ 
tionem quasi geneticam ope systematis cerebralis nervinique scrutaretur. Huc om¬ 
nem suum conatum, omnia sua studia conferebat, et ut erat vi magna imaginandi 
praeditus, gradus organismi animalium praecipue secundum formas capitis sceletique 
rimari conatus est. Quem in finem etiam oram Normandiae maritimam, ac Italiam 
omnem usque Neapolin peragravit, tam ut maritimorum animalium sibi notitiam 
uberiorem compararet, quam ut et animum suum artis humanae sublimissimis 
operibus pasceret. Quas noctes ad pedem Vesuvii et inter veteris Romae reli¬ 
quias consumebat, Dantei praecipue lectione condiebat, poetae sublimis, qui animum 
illius profundis de omni rerum natura ideis implevit. 

Monachium ex hoc itinere redux amicus noster Academiae scientiarum adjunc¬ 
tus renuntiatus est, quo quum fungeretur munere, scripsit historiam omnium sy- 

stematum zoologicorum inde ab Aristotele ad nostra usque tempora; tardius, ordi¬ 
narius Academiae socius constitutus, opere alio, quod Cephalogenesin vocavit, suas 
ideas de structura capitis per omne genus animalium explicuit. Erunt fortasse, qui 
dicant, in hoc opere nonnunquam phantasiam et peculiarem quandam idearum as¬ 
sociationem sobrio veritatis vim inferre scrutinio, certum tamen est, copiosas non 
contemnendi pretii eo contineri observationes, et futurum fuisse, ut, si auctori otium 
suppetiisset, in cerebri genesin ulterius inquirendi, atque alteram ejus partem, En- 
cephalogenesin, scribendi, multa correxisset. Negari certe nequit, in modo, quo 
noster naturam considerabat, singulare quiddam conatumque egregium cubasse, ob¬ 
servationibus ex phantasia et splendorem et nobiliorem unitatem addendi. 

Hujus certo operis, quo vitae quasi summam impendere voluit, perficiendi finem 
sibi proposuit, quum anno 1817 iter in Brasiliam Regis Maximiliani Josephi 
auspiciis mecum ingrederetur. Verum hic alius longe sese campus observatori 
obtulit: non jam anatomicis disquisitionibus nunc erat locus; varietas ingens for¬ 
marum animalium, quibus abundat Brasilia, uno quasi obtutu consideranda, ac 
ad systematis ductum describenda nunc erat. Id quidem post reditum ex Brasilia 
in illis operibus factum est, quorum seriem praesens terminat, de quorum autem 
pretio judicare meum non est. Verum inter hos labores, quos forte, corpore jam 
exhausto et nimis irritabili, Spixius nimia contentione continuabat, litteris, qui¬ 
bus valetudinem vitamque posthabuit, typho nervoso ereptus est i 5 . Maji 1826, 
me tunc in Anglia a charo capite divulso, ac impotente, postrema illi obsequia 
praestandi, quare mihi nihil jam reliquum est, quam ut his paucis memoriam 
ejus conservem, illis praesertim, qui ex ejus conaminibus intelligunt, eum non 
sine fructu pro societate humana, et pro gloria supremae sapientiae laborasse. 


••• 




Nomina 

huic operi inscribenda dederunt: 

— i — Numerii» 

exemplorum. 

T -J udovicus I., Rex Bavariae . . . . » • ♦ * • * * • • * • • • * 1 

Carolina Friderica Gulielma, Bavariae Regis vidua . . .. i 

Gu l i e l jvt u s i, Dux Bavariae .. **••** i 

Maria AmAlia, Dux Bipontina, Comes Palatina . . .. 1 

Augusta AmAlia, Dux Leuchtenbergensis, Princeps Eichstadtensis 

* * 

* 

Alexxus Fridericus Christianus, Dux Anhaltino-Bernburgensis . « i 

Fridericus Ferdinandus , Dux Anhaltino-Cothensis . . . . e . . . i 


FranciscusI., Austriae Imperator . . . . . . . , . . . . . * * 1 

Carolina Augusta, Austriae Imperatrix. . . . . ..* 2 

Franciscus Carolus, Archidux Austriae . 1 

Maria Ludovica, Archidux Austriae, Dux Parmae, Guastallae et 

Placentiae .. . .......... . . 1 

LeopoldusII. , Archidux Austriae, Magnus Dux Etruriae . . . . , . 2 

L udovicus, Magnus Dux Ba densis .. . . . . . . . . . i 

GuuelmusI., Rex Belgii.. . ♦ . . . . . . . . . ♦ 2 

Fridericus GuLielmus III., PtexBorussiae .. . . . 1 

Fridericus Gulielmus, Princeps Regius Borussiae.. . . 1 

Friderica Carolina Sophia Alexandrina , D ux Cumberlandiae , Prin- 

cepsMegapoiitana... 1 

Petrus I., Imperator Brasiliae . . . ... 2 

Ludovicus, Magnus Dux Hasso - Darmstadtensis ......... i 

Paulus Alexander Leofoldus, Princeps Lippe-Detmoldensis . * . . 1 

Franciscus I., R.exutriusqueSiciliae .. . . . • * . 1 

Maria Isabella, Regina utriusque Siciliae .* . * . . 1 

Henricus LXXII., Princeps Pieuss-Ebersdorf-Geraensis . . * . . . 1 

Nicolaus I. ,Rossiae Imperator . . . . . . . . . . . . . . * . 1 

Felix Carolus JosepAius, Rex Sardiniae ............ 1 

Carolus Emanuel Albertus, Princeps C ari gn an ens is ........ 1 

Gulielmus I. , R ex W ii rtembergiae . . . . . . . . . . . . . . . 1 

* * 

* 

Prosper Ludovicus, Dux Arembergensis . . . . . . . . . . . . 1 

Maria Theresia, Princeps Esterhazy de Galantha * .. 1 

Carolus Egon, Princeps Fiirstenbergensis ... 1 

Princeps de Lieven, August» Imperatori Rossiae quoad cultum et 


erud. pubi. Minister. io 


























Numerus 

exemplorum. 

Josephus, Princeps Salm-Pieiferscheid-Dyhensis . .. x 

Carolus Philippus de Wre de, Princeps Ellingensis.. . i 

* * 

* 

Bibliotheca Pie gia B ero linens i s.,. i 

—- — Universitatis Bonnensis. . . . . .. i 

— — — Dresdensis. i 

— — — Universitatis Erlangensis. i 

— — — Universitatis Gottingensis. . i 

— — — Universitatis Herbi polita na. x 

— — — Monaeensis. x 

—- —• Universitatis Re g. Monaeensis. . . . . . . . . . . . i 

— — Tribunalis Reg. rerum metallurgic. Monaeensis . . . i 

— — Imp. horti botan. Petropolitani . . . . t . . x 

— — PiegiaSoroensis... i 

— — Universitatis R e g. Tnbing ensis.. x 

—. — Imp. et R e g. Musei h i s t. nat u r. Vindobonensis . . . . . i 

* # 

L. B. Stein ab Aitenstein, Pteg. Bor. in reb. ad cult. et erud. pubi. 

s p e c t. M i n i s t e r.. • . . . 3 

Artaria et Fontaike j Bibliopolae Manliemii. 4 

G. A. Bonato, Prof. Botan. in Univ. Patav.. x 

Gabriel, Comes de Bray, R. e g. B a v a r. ad I m p e r. A u s t r i a e Legatus, S o c. 

Pi. bot. Piatisb. Praeses... * 

Josephus, Comes de Esterhazy, Vindobonae.. . i 

Frid. Fleischer, Bibliopola Lipsiensis 
Ho ppmann et Campe, Bibliopolae Hamburgenses 

J. Frank, Bibliopola Bruxellensis.■. 2 

Vincentius , Comes de Kaunitz, P ragae, Caes. Cubicularius. i 

S. et J. Luchtmans, Bibliopolae Lugdunenses. i 

J. Mulle r et Socii, Bibliopolae Amstelodamenses . . . . . . . . 4 

L. B. de Munch, Vindobonae. 1 

L. B. de Olenin, Ross. Imp. a Consil. secret., Praes. Acad. art. Petropol. a 

Perthes et Besse p., Bibliopolae Hamburgenses . . . • • • • • . . 4 

C. G. C. Pieinwardt, Prof. h i s t. nat. Lugduni Batav. i 

J. Renouard, BibliopolaParisiensis . .. 1 

P. J. Schalbacher et Socii, Bibliopolae V i ndobo nens es ....... 4 

C. Schaumburg et Socii, Bibliopolae Vindobonenses . . . • • • • • x 

F. ScHwaGRicHEN, P r o f. hist. nat. Lipsiensis.* 1 

Gasparus, Comes de Sternberg, Pragae . . *. 1 

Treuttel, Wurtz et RxcHTER, Bibliopolae Londinenses.. 2 

P. Usteri, M. D. et a Consiliis pubi., Tiguri. .. 1 

Car. de Martius Lectori salutem! 


Praefaturus in descriptiones piscium brasiliensium quas ad exempla in Museo R. 
Monacensi exhibita exarare Agassiz noster in se suscepit, de tristi jactura amicissi¬ 
mi Joa. de Spix , strenuissimi per iter socii, quin moestus conquerar, facere non 
possum. Propositum illi per hoc iter erat, omnes regni animalium partes rimari, 
quo factum est, ut, perspicax aeque ac indefessus in observando ut erat, magnam 
memoria dignissimarum observationum copiam comparaverit, quae tamen post ejus 
mortem, cum plerisque ejus scriptis, misere perierunt. Quod ad pisces attinet, 
nil praeter icones jam in lapide delineatas reliquit, quam ob causam nobis est ex- 
pectandum, dum alius quis peregrinator de piscium natura, moribus, per aquas 
distributione rei. satagens, nostram jacturam sarciat. Mihi quidem, divitiis Flo¬ 
rae, per vastum Brasiliae imperium incredibili luxurie exuberantis, allecto atque in his 
colligendis cumque cura observandis quam maxime occupato, non licuit, nisi quasi 
aliud agendo, et natura sese quodammodo obtrudente, de piscibus non tam obser¬ 
vationes quam observationum fragmenta instituere, quae Tibi, benevole Lector, heic 
dum offero, defectuum veniam a Tua aequitate me impetraturum esse confido. 

Duo vero haec scribenti mihi sunt proposita: primum quidem, ut observatio¬ 
nes quasdam de piscibus in genere commemorem tam maritimis quam flumina stag¬ 
naque incolentibus, singularium etiam quorundam piscium indolem enarrem; tum 
etiam ut, quibus artibus ab incolis capiantur, et quem ad vitam et rem oeconomi¬ 
cam usum habeant exponam. 

Piscibus, quos brasilienses jure dicimus, vix in alia quavis orbis terrarum parte 
ampliorem, imo aeque amplum , in quo degant , campum concessum fuisse, 
is facile intelliget, qui longissimum illum tractum orae maritimae consideret, quam 
Oceanus atlanticus alluit, fluminaque ingentia in hunc demum aquarum i nomen- 

sam molem devehentia^ qualia sunt Paraguay*) , Uruguay, Flumen St. Francisci, 
Rio Doce, Itapicuru, Miarim, Tocantins, Solimoes, quod in decursu fluminum omnium 
longe maximum evadit nomenque Fluvii Amazonum sortitur, nec non flumina, his 
quidem minora, postremis duobus tributaria, et ipsa tamen ingentia Xingu, Tapajoz, 
Madeira, Japura, R.io Negro, Jutahy, Puruz, Javary, reliqua. Et sane nescio, quid 
mirari magis debeam, copiamne prorsus incredibilem individuorum, an formas, ma¬ 
gnitudines, colores, quibus piscium has diversas aquas inhabitantium genera distin¬ 
guuntur* In multis certe hujus imperii regionibus quotannis multa millia piscium ca¬ 
piuntur, maximamque alimenti partem constituunt, quo incolae vitam sustentant; et 
specierum praeterea is est numerus, ut, quae in hoc opere describuntur, perexiguam 
earum partem constituant, plurimae vero, dum plures provinciae adhucdum quasi 
intactae et incognitae peregrinatores nactae fuerint, innotescent; ego quidem existi¬ 
mo, siquando cunctorum ad Brasiliam pertinentium animalium catalogus exhibea¬ 
tur, fore, ut piscium numerus sexcentas vel septingentas comprehendat species. 

Magna certe illa marinorum piscium copia, quibus omnis Oceanus atlanticus ab¬ 
undat, atque etiam qui littoribus brasilianis adnatant, mire Brasiliae ichthyologiam di¬ 
tat; elegantes illi Scombri Thynni ( Albacoras ) et Scombri Pelamides {Bonitas) — 
qui celeritate ingenti naves in Oceano atlantico cursitantes comitantur, Squali Coryphae- 
naeque, utrique turmas minorum piscium agentes, non rari sunt littoribus brasilianis 
advenae. Exocetus evolans, aliaeque plures hujus generis specieSj Cichlaque volitans, 
qui pisces omni tempore ob saltus, quos volatui aemulos extra aquam peragunt, 
inter miracula zonae torridae numerati sunt, porro Echeneis Naucrates {Iperuguiba 
Brasilianorum) quae scuto suo verticali navibus adhaeret, quas per omnia maria co¬ 
mitatur, Syngnathus Hippocampus, variae species generis Zeus dicti, Cotti, Scorpae- 
nae, Pleuronectis, et qui alii pisces anomalarum harum formarum non raro piscato¬ 
ribus ad Brasiliae littera in praedam cedunt; etiam Rajarum species plures {Nari- 
Nari , Aiereba , Jabubira , Jabebirete etc.) occurrunt. Vulnus vero, quod hae ve¬ 
nenato suo infligunt aculeo (quemadmodum etiam in Pisonis historia legimus) ineo* 
lae curant superposita radice frixa Rhizophorae Mangles QQuaparaiba)) , inunctione 
etiam olei ex fructibus variarum palmarum, aut cataplasmatibus ex illo confectis. 
Punctura Piaja, ut mihi homo indigena narravit, qui ab hoc pisce olim punctus fuit, 
inferiorem caudae partem contorquet, reliquo corpore simul varie agitato, ut tam im¬ 
pedimentum removeat, quod aculeum impediret applicari, quam applicitum profundius 
adigat. Vulnus factum mox vehementes dolores causat, valdeque ardentes, qui plures 

*) Nomina horum fluminum, ut ab incolis pronuntiantur, reddimus, quod ad formam latini sermo* 
nis abtorta minus facile in cartis geographicis inveniantur, et ejusmodi detersione barbaries 
vocabuli non evitetur. 

horas quandoque diem integrum durant, loco tam rubedine quam tumore circumdato: 
subinde febris etiam accedit, rarissime tamen ejusmodi punctio lethifera est. 

Quum de maris piscibus infestis incidit sermo, moneor, ut aliquid etiam de Squali 
speciebus ( Tabaroes ) Carcharia, Zygaena, quae non male malleum refert, Tiburone at¬ 
que aliis congeneribus referam. Observatum nempe est, hos pisces non passimBra- 
siliae littoribus adpellere, sed statas quasdam quasi stationes observare; frequenlissimi 
solent esse prope insulam de S. Luiz de Maranhao dictam, item ad oras provinciarum 
Seara, Rio Grande do Norte, et S. Pauli, quibus locis periculosum est in mari lavari. 
Et potest forte universe dici, oras Brasiliae promontorio S. Rochi, ? quod maxime omnium 
in Orientem procurrit, (latitudine austr. 5 ° 28' 17", longitud. occ. a Par. 37° 37' 25 ") 
ad Boream sitas, parcius a piscibus invisi, quam ad Austrum positas, cujus rei causa 
videtur, quod orae circa Para, Maranhao et Seara sint humiliores, amplisque syrtibus 
majoribus piscibus accessum difficiliorem reddant, in australi vero plaga pro loco 
qua sol jam versus Austrum jam versus Boream vergit, aquae marinae jam versus 
Boream, jam versus Austrum agantur; constat vero, pisces itus reditusque suos ad 
normam aquarum, quas incolunt, variare. 

Quantum vero pisces vicissitudinibus mobilis elementi afficiantur etiam inde col¬ 
ligitur, quod statas anni tempestates observant, quibus potissimum ad oras adnatent. 
Notum est enim fluxus marinos in orientalibus Brasiliae oris directionem ventorum 
sequi, qui mensibus Martio, Aprili, usque in Septembrem, inter Mesocaeciam 
(Or .versus Sept.) et Eurum (O.Mer. Or.) variant, a Septembri vero in Martium (quam 
anni tempestatem , quod pluviosa sit , hyemem dicunt) inter Arctopeliotem 
(Sept. Or.) et alium ventum, cujus directio magis ad Austrum vergit, (Sept. Or. J/4 Or.) 
alternant; vehementiae vero ventorum fluxuum celeritas est proportionalis. Ventis 
Mesocaecia vel Euro intermediisve flantibus fluxus maris in parte Promontorio S. 
Augustini ad Austrum sita minores, quam in parte Boream spectante, ubi celeritas 
a mense Junio, Julioque perpetuo crescit, vento Arctopeliote dominante. Ad sinum 
Omnium Sanctorum (Bahia de todos os Santos) Arctopeliotes matutinum fere sibi tem¬ 
pus vindicat; Zephyroboreas vero, qui ex terra continente spirat, vesperam noctem¬ 
que sibi sumit. Cum itaque plerumque adverso flumine pisces natare soleant, ma¬ 
nifestum fit, tempus potissimum vespertinum nocturnumque mensesque aestivos (qui 
cum nostris, quod sicci sint, etsi in opposito climate, iidem habentur) maxime pis¬ 
cium appulsui ad littora favere. Sunt vero etiam alii, qui non tam in hac re ven¬ 
tos observant, quam tempus, quo magis vadosa sunt littora, ut ova, quae ponunt, 
solis fotu felicius excludantur, quapropter saepe fluvios etiam longo tractu adscen- 

dunt; quemadmodum apud nos Salmo Salar Rhenum usque Schafihusiam et lacus 
varios Helvetiae adscendit. Tempus hoc, quo pisces ad Brasiliae oras appelluntur, 
Indorum idiomate Pira-que , i. e. piscium introitus , appellatur. Pisces magnitudine 
insignes, e quorum numero sunt: Caravates , Cavallos , Turapicas , Albacoras 
(Scomber Thynnus L. et alia Scombri sp.), ea solummodo littora frequentant, quae minus 
alte in sinus recedunt idque nonnisi caute cogitateque facere videntur. Mihi quidem certe 
plures veteres regionis Ilheos Indi confirmarunt, hos pisces in hoc negotio valde provide 
se gerere, semper quosdam seniorum praecedere speculatorum instar, qui aquarum 
regionem explorent, aptissimaque deponendis ovis loca indagent, junioribusque pro¬ 
dant. Multo copiosiores minorum piscium turmae sunt, quae oris adnatant, qua¬ 
les sunt Paratis et Curames , a Lusitanis Tainhas dicti (Atherinae species?). Alii, 
uti Camaris (Diodon Hystrix L.) Tatacapirema , Carui {Guri ), Bagres (Silurus 
Bagre), ,rutus {Urutus Pisoni) ova sua in limo deponunt, quapropter multo altius 
fluvios adscendunt, sed societates minus numerosas formant. Omni tamen praeter 
hoc, quo ova deponant, vitae tempore pisces hi oceanici a fluviis abstinent orasque 
deserunt, altum repetentes, quam primum ova parta sunt, quae suae sorti relin¬ 
quunt, a maribus, post feminarum discessum advenientibus, foecundanda, qui tamen 
ipsi peracto negotio discedunt. Et vero mirum non est, pisces ovorum suorum ita 
parum curam gerere, ut et saepe matres ova sua devorent ipsae, quod praesertim 
de Siluro Bagre notum est: nam nec in conceptu voluptatem sentiunt, nec sine 
magna molestia pondus ovorum deponunt. De illo tamen piscium genere, quod 
Cavallos dicunt, asseritur, matres pullos non deserere, sed cum illis jam una exclusis 
mare repetere. Rarius quoque accidit, ut pisces minores a majoribus, Xiphia sci¬ 
licet, Catodonte et Squali speciebus rei. perterriti in oras aufugiant, ubi maxima co¬ 
pia in piscatorum insidias incidunt. 

Quodsi quaedam Brasiliae littora piscibus mirum in modum abundant, multo 
tamen copiosiores, proportione habita, flumina, et qui cum his junguntur, lacus 
alunt et stagna. Horum alii per magnam hujus imperii partem diffusi sunt, uti Piranha 
Serrasalmo Piranha) ( Curimata ) Schizodon fasciatus, Pacu (Prochilodus argenteus, 
nigricans), Sorubim (Platystomatis species); alii vero singularibus fluminum trac¬ 
tibus proprii sunt; nec improbabile videtur, cuivis prope majori flumini species quas¬ 
dam competere, quod quidem in ea penuria observationum cum cura institutarum, 
quae nunc obtinet, nec asseri nec negari secure potest. Quemadmodum oceanici, 
ita quoque pisces aquarum dulcium certis moribus indulgent, qui a peculiari locali- 
que natura elementi pendent, quod incolunt. Et hi statis quibusdam temporibus tur- 
matim secundo flumine vel adverso natant, stagnaque lacusque cum fluviis connexos 
ingrediuntur. 


/ 


V 


Observatu nempe dignum est, in hac re pendere omnia minus ab anni tempestate 
quam a natura regionis horum fluminum, quorum in hoc ingentis amplitudinis im¬ 
perio alia quidem aquis evacuantur suis, aliis adhuc dum plenis permanentibus. Hoc 
autem plerumque observatum est, pisces secundo flumine descendere, quum aquae 
minuuntur, adscendere, quum illae abundant. Multi certis anni temporibus flumina 
deserunt, et in connexos lacus et stagna sese recipiunt, quodam quasi consilio, tum 
ne soboles ab aliis voracibus animalibus devoretur, tum ne ova locorum, quibus con¬ 
credita sunt, intempestiva pereant exsiccatione, quum vel in amplissimis Brasiliae flu¬ 
minibus fere solemne sit, ut quotannis ejusmodi subjiciantur vicissitudinibus, quam ob 
rem etiam pisces, de quo diximus, morem, in his praecipue fluminibus observant. 
Fit autem hoc in quovis flumine et certo tempore, et eadem ac antea via ; quod 
experti accolae fluminis S. Francisci in canalibus, qui inundantes fluctus deducunt, 
aggeres construendo, quo minus pisces in flumen possint reverti, largissimas illorum 
copias capiunt. 

Ejusmodi itinera jam a piscibus instituuntur singulis, jam, et frequentius qui¬ 
dem, turmatim proficiscuntur, nec angustis finibus concluduntur; nam bonis aucto¬ 
ribus fama nititur, pisces ex flumine Paraguay non tantum eas aquarum moles 
pervadere, quae nomine Lagos dos Xarayes notae singulis annis ab exundante 
ubique flumine formantur, sed etiam in superiorem Parana seu Rio Grande usque 
ad fontes illius in Minas Geraes adscendere. In flumine S. Francisci, quum in 
Minarum provincia anni sicca tempestas obtinet, descendunt usque ad cataractas de 
Paulo Affonso dictas, in quo quidem itinere aliquot centenas leucas permetiuntur. 
Hae vero cataractae sunt ea magnitudine, ut non tantum naves, sed piscium ipso¬ 
rum sistant itinera, descendentesque nonnisi ad earum viciniam progrediantur, oceani- 
ci vero ab illis inexsuperatis deflectant. 

Non spatiosa minus itinera pisces instituunt in vasto illo tractu, quem Amazo- 
num fluvius cum vastissimis, qui undequaque confluunt, ramis efformat; pisces enim 
a fontibus australium fluminum Xingu, Tapajoz, Madeira, Javary, uti septentriona¬ 
lium J^a, Japura, R.io Negro etc., in hunc maximum omnium fluminum descen¬ 
dunt, quo dictu vix credibilis piscium copia in illum confluit, tum temporis prae¬ 
sertim manifesta, quum flumen hoc quaquaversum exundat, et omnia pontus fiunt. 
Stupet sane europaeus itinerator, quum navi inter proceras arbores, quae tum se 
floribus induunt, provehitur, et in sylva hac arborum florentium innumeros pisces 
solita sua negotia gerere videt, quorum alii folia, flores, fructusque, qui forte de¬ 
ciderunt, legunt, alii limum sorbent, alii cortices rodunt, alii lusibus bellisve mu¬ 
tuis indulgent: omnia tunc vivunt, omnia sese agitant, locis post paucos menses ? 
aquis in terminos suos regressis, in silentia limosaque deserta mutatis. Quae vero 

sit singulariam specierum in hoc piscium numero vitae ratio, quis nutriendi se mo¬ 
dus, quae inter illos amicitiae, quae inimicitiae obtineant, quibus artibus bella ge¬ 
rantur, quibus proles propagentur, posterioribus observatoribus, quibus majus otium 
erit, inquirendum reliquimus. 

Eorum piscium, qui per ma gnam Brasiliae partem diffusi sunt, praeter superne 
adductos Pacu et Curimcita , nominari merentur: Piau , Taraira do Rio (Syno¬ 
dus Taraira) dcary , Pocomo , Bagre (Silurus Bagre), Pira (tamquam piscis nar 
£B,oxyv, quum hoc verbo in idiomate brasilico piscis quilibet appelletur), qui ob 
copiam et abundantiam multis locis et regionibus nomina conciliarunt, uti sunt Pi- 
ra-hy , Pacu-hy , Piau-hy , Curimala-hy; (in quibus vocibus adjecta vocula Hy 
(aqua) significat, praecipuos regionis fluvios eos pisces alere). Aliud simile nomen 
est regionis Trahiras , quod contractum est ex Tarairas. 

Genus piscium non per omnem Brasiliam tantum, sed etiam per Bonariam, 
Paraguariam, Guyanam, Columbiam diffusum Serraesalmonis est; et mihi quidem 
videtur, speciem quandam hujus generis, in Brasilia communem ( Piranha ordina¬ 
ria ) in Paraguayo Palometa , in Guyana Pery vocari. Affinis huic speciei est 
Serrasalmo albus Humboldtii quo auctore ad Orenocum Umati : a Gumilla vero 
[Orenoco Vol. III. cap. 42 ) Quacorito , et ab Hispanis, qui quandam in eo cum Caraiborum 
gente similitudinem crudelitatis visi sibi sunt invenisse, Pexe Caribe vocatur. Omnes 
hujus generis species ob ingluviem, qua carnes appetunt, me monent, ut nonnihil 
de illarum historia commemorem. 

Solent horum magnae societates, ut plura saepe millia sociorum numerent, iti¬ 
nera sua instituere, omniaque, quae forte occurrunt, animalia invadere. Os eorum 
duplici dentium acutorum ordine armatum est ita arcte compactorum, ut si valida¬ 
rum aeque ac latarum maxillarum ope comprimantur, omnia tam facile, quam 
novacula pilos, discindant. Piefert certe Gumilla loco supra laudato, Indos Quirru- 
bas has maxillas cum suis dentibus in forficum speciem aptare, quibus occisorum 
hostium capita abscindant; hinc etiam piscis nomen apud Brasiliae indigenas impetra¬ 
vit: Piranha , quod piscem secantem, seu, quemadmodum Lusitani loquuntur, Peixe 
Tezoura significat. Ouae quidem arma incredibili voracitati et sanguinis siti con¬ 
juncta piscem hunc fluminum, quae incolit, tyrannum longe maxime formidandum 
reddunt; nec enim raro contingit, ut si quis bos, vel tapirus, vel aliud majorum 
animalium flumen ingressum in ejusmodi piscium societatem incurrat, mo¬ 
mento devoretur, quovis pisce forte nonnisi bolum unicum decerpente, quo tamen, 
fit, ut minori, quam sit credibile, tempore ex toto animali nihil nisi sceleton super¬ 
sit, pelle, carnibus, intestinis absumtis. Visus est bos flumen nonnisi 3o vel 4° 
pedes latum potaturus ingressus littus oppositum attingere non potuisse, nisi forma 

sceleti semimortui. In rem suam utuntur hoc pisce populi ad Orenocum incolen¬ 
tes, Guaraunos dicti, qui ut Gumilla refert ( 1 . c. I. cap. 14. p. 3 i 4 * versionis 
gall.) mortuorum suorum sceleta in corbibus memoriae servant; hi noctem unam 
cadavera in flumine suspendunt, postero die sceleta quam optime mundata educturi» 

Animalia harum aquarum accolae, quasi experientia docta, cavent sollicite, ne 
aquam potatura moveant aut turbent. Equi vero canesque siti coacti aquam quo¬ 
dam loco vehementer commovent, aufugiunt dein, allectis in hunc locum Piranhis, 
potaturi jam alibi securius; quodsi vero ab ejusmodi pisce deprehendantur, non 
raro labia perdunt, mordicus ab illo ablata; quo etiam astu sese canes et equos a 
crocodilis defendere constat. Quin etiam in fugam acta animalia hostes hos aqua¬ 
ticos verentur, quod inprimis de Hydrochoeri Capivara notum est, quae celerri¬ 
mum cursum sistit, quum primum timet, ne motu suo voraces Piranhas alliciat. 
Ita piscis hic ipso crocodilo terribilior est, qui quidem ipse nec lorica sua contra 
Piranharum tutus est morsum. De sola lutra brasiliensi, quae sub longo suo villo 
denso vellere minorum pilorum tegitur, fama fert, ab illa Piranhas in fugam agi. 
Olfactus his piscibus insignis est, quo fit, ut procul sanguinis carnisve in flumine 
forte praesentis odore alliciantur. Primus, qui hujus rei meminisset, quantum ego 
quidem scio, Gumilla est ( Orenoc . Vol. III. c. 42.), qui ample de Piranhis locutus 
est, quamvis nonnihil fabulae admiscuerit; dicens, posse hominem incolumem inter 
illas natare, si nulla parte corporis quidquam sanguinis aquae misceat, quo san¬ 
guinis in pisce sitis accendatur. Contra quod faciunt, quae Dobrizhofer (de Abipo- 
nibus I. p. 370.) refert, qui dicit, novisse se duos milites hispanos, qui nantes 
in flumine nantes equos sequebantur, perfectissime eviratos a palometis. Verum 
tamen est, sanguine carneve aquae admotis, cui Piranhae insunt, voracitatem ho¬ 
rum animalium vehementer excitari; ipse ego vidi Indum domesticum ex meo comita¬ 
tu, minus caute in eundem locum quum reversus esset, ubi paulo ante gallinas quas¬ 
dam occisas eluerat, a Piranha digito prehensum, dimidium ejus articuli extremi 
mordicus perdidisse. Notum etiam est, sanguine haec animalia ita incitari, ut vel 
in suam speciem saeviant, quanquam et hominem et animal quod vis nulla praevia 
irritatione invitati passim invadant; imo lacinias panni rubri avide prehendunt, et 
hoc modo facile capiuntur, quod ipse in lacubus ad flumen S. Francisci prope Sal- 
gado et Malhada saepius tentavi. Gratulandum tamen est incolis earum regionum 
quod hoc piscium genus rapidos fluvios non amet, sed recessus sinusque, et stagna 
quaerat, ubi aqua pigrior est, quo illorum instinctu usi evitare illos possunt facilius. 
At vero exundantibus fluviis atque per interiora terrae diffusis, quum pisces generis om- 

nis mire turbantur, in ejusmodi inundatis nullibi securitas est ab hoc aquarum 
dulcium tyranno, quod accolae fluminis a S. Francisco dicti quotannis damno suo 
experiuntur, quando, exundante hoc flumine, equos armentaque ex collibus aqua 
circumdatis, in quibus tandem fame perirent, in continentem elevatiorem traducere 
coguntur, quo casu saepe fit, ut ipsis inspectantibus bos unus alterve aut equus a 
Piranhis frusticatim discerpatur. Nec mansuetiora solum animalia huic fato subjecta 
sunt, quod ipsa felis On$a, ferocissima Brasiliae fera, non satis evitare potest. 

Quodsi hoc piscium genus, si solitarium animal spectes, nec magnum (dua¬ 
rum scilicet et quod excedit librarum, uti jam Dobrizhofer 1 . c. auctor est), nec ut 
intuenti videtur, formidandum, easdem strages in aquis dulcibus causat, ob quas 
non minus voraces, quam robusti giganteique squali oceanum periculosum reddunt, nec 
ex Rajis desunt species nonnullae, aquas Brasiliae dulces inhabitantes, quae atroci 
aculeo minentur, praesertim sub Aequatore et in provinciis Rio Negro et Matto 
Grosso dictis. Nihil quidem de hujus piscis natura, nisi narrantibus incolis, mihi so- 
ciove itineris innotuit, quum nulla arte, nullis promissis specimen quoddam illius 
obtinere potuerimus, quod, auctoribus incolis, nonnisi casu raroque contingat ali¬ 
quem capi. Limo sese dimidio corpore hos pisces immergere, aut saltem fundo li¬ 
moso adprimere dicunt, nec nisi raro in retia venire, rarius acu piscatoria capi. 
Verentur vero incolae vehementer aculeum harum Rajarum, quod vi in corpus 
humanum adactus non solum inflammationes malignas, sed etiam tetanum, et mor¬ 
tem ipsam adducit. Quod plurimum commendant contra hos venenatos ictus reme¬ 
dium praesentissimum coloni quidem provinciae Piio Negro, cataplasmata sunt fer¬ 
vida ex contuso semine Puchury (de Ocoteis Puchury majore et minore Mart. de¬ 
cerpto) vulneri arte nonnihil dilatato imposita. Indi has Rajas aeque timent ac an¬ 
gues veneniferos, imo magis, quod, quum sint viviparae, nec solis beneficio egeant 
ad excludendos ex ovis pullos. Plurimum tamen abest, ut sint aeque foecundae 
ac pisces ovipari. — De alio pisce hominibus infesto nonnulla afferre debeo, quem 
Brasilienses Canclird , Hispani in provincia Maynas degentes Canero nuncupant. 
Singulari enim instinctu incitatur in ostia excretoria corporis humani intrandi, quae 
quum igitur in iis, qui in flumine lavant, attingit, summa cum violentia irrepit, 
ibique carnem morsu appetens, dolores, imo vitae periculum affert. Urinae odore 
hi pisciculi valde alliciuntur, quam ob causam accolae intraturi flumen amazonum, 
cujus sinus hac peste abundant, praeputium ligula constringunt, et a mingendo 
abstinent. Pertinet hic piscis ad Cetopseos, quod depinximus, genus 5 at nescio, an 
descriptarum specierum (C. Candiru et C. coecutientis) individua juniora, an ter¬ 
tiae cujusdam speciei minoris individua crudeli hoc instinctu a natura sint donata. 

Anguis electricus, Gymnotus electricus, L., in Brasilia Poraque vocatus, per sep¬ 
tentrionalium provinciarum fluvios abundat, et plures vidi, examinavi, experimen¬ 
ta de illorum actione electrica institui. Quum vero nil novi adjiciendum habeam 
iis, quae cl. de Humboldt praeclare retulit, ad alia transeo. 

Quod ad pisces oviparos attinet, posteritas iis non obtingit aeque nume¬ 
rosa, ac immanis ovorum numerus partu editus promittit, quod in omni spe¬ 
cie vario modo obtinet, quo etiam fit, ut species aliae nonnisi solitariae va¬ 
gantes occurrant, aliae quasi familias constituant, aliae in populos numerosos 
congregentur. Gujus rei causas investigandi provinciam futuris observatoribus 
relinquimus; multas quidem illas variasque esse credibile est. Quod cogitan¬ 
ti primum occurrit, illud est, ova non omnia foecundari, sive quod mares 
vel parum numerosi sint, vel saltem pauci locis illis adveniant, ubi feminae sua 
ova deposuere, vel quod et hi, qui adveniunt, parum salaces sint; fit etiam ut 
ipsi parentes partem ovorum devorent. Dein vel intempestivae fluviorum eluviones, 
vel oborta siccitas ejus loci, quo posita sunt ova, fotum eorum non leviter turbant; 
quodsi ejusmodi aqua vel gradum caloris, qui speciei conveniat, non habeat, vel 
putrescentibus vegetabilibus vel aliis inquinetur sordibus, vel mineralibus eo deve¬ 
ctis nociva reddatur, plures certe causas hujus phaenomeni cur quaeramus, non 
habemus. Quod quidem ad aquarum temperiem attinet, mihi dictum est, observa¬ 
tum esse, pisces temperiem moderatam praehabere, in illa et sanitate gaudere melio¬ 
re, et sapidiorem habere carnem, quanquam etiam sint, qui dicant, illos ultra 
fidem elatos temperiei gradus ferre. Ipse ego in sinubus fluvii Amazonum, (cujus 
mediam temperiem 26° therm. Pveaum. inveni), qui vix ultra unum duosve pedes altam 
aquam, eamque solis vi ad gradum temperiei 32 ° R.eaum. incalescentem habent, 
numerosos pisces cepi; erant etiam, qui mihi dicerent, rivum Agoa quente in Provincia 
Goyaz, cujus temperies est 28 — 3 o° R. mox ad suos fontes a piscibus frequentari. 
Videtur tamen longiori tempore perdurans alta temperies piscibus parum proficua, 
quod praesertim tempestate pluviosa retardata, aut ingruente siccitate manifestum 
fit, quo tempore mortiferis morbis infestantur, cujus rei, ut ex pluribus unum 
exemplum afferam, annis 1746—1749 experimentum factum est in provincia Matto 
Grosso. Nam quum haec provincia terrae motibus illis, quibus Peruvia tunc con¬ 
quassabatur, compateretur, plurium annorum siccitate laborabat, quo factum est, 
ut maxima pars piscium periret. Aquae materiis illis impraegnatae, quas mate¬ 
rias extractivas adpellant, piscibus illas inhabitantibus nihil damni videntur adfer- 
re; observatum tamen est, saporem salubritatemque carnis ejusmodi piscium al¬ 
terari. Ita pisces fluminis Yupura sapidiores pinguioresque evadunt, quum Decem- 

bri, Januario, Februario mensibus certae quaedam arbores maturos fructus demit¬ 
tunt, quibus illi praecipue gaudent, ad quas arbores referenda est Labatia macro- 
carpa, quam alibi ( Nov . gen. II. t. 170.) descripsi pingendamque curavi. Huc spectat 
phaenomenon quam maxime singulare ab auctore lusitano (Fonseca, Navegagao 
do Para ate as Minas de Matto Grosso , p. 38 .) relatum. In occidentali scilicet 
fluminis Madeira ripa lacum quendam situm esse fluminique conjunctum, a nume¬ 
roso piscium grege habitatum; hos vero, ignota quadam ex causa, tali laborare 
inertia, ut nulla coqui arte sapor iis possit reconciliari: nomen ita Jurupari-pira 
i. e. piscium diaboli, hunc lacum adeptum esse. Caeterum multum valet, qua pis¬ 
cium caro mutetur, cibi ratio. Ita ad flumen S. Francisci observatum dicunt, carnem 
piscium veneniferam fieri, quum fructus Hermesiae castaneaefoliae maturescunt, quod 
eo majorem fidem meretur, quia alia stirps eidem Euphorbiacearum ordini ad- 
scripta, Hippomane Mancinella, cancros marinos veneficos reddat, qui inde come¬ 
derunt. Mineralia quod attinet, Indi superioris Yupura retulerunt, pisces nonnun- 
quam infirmari, quando flumen hoc exundans glomeres pyritis sulphurei attingit, 
solvitque; quod ut credam, eo facilius inducor, quum etiam existimem, huic py- 
riti deberi magna ex parte hepatis enormia incrementa, quibus accolae illius fluvii 
passim laborant. 

Et haec quidem de moribus piscium, quantum illos per iter observare licuit, 
dicenda habebam; nunc varias artes, quibus incolae utuntur, piscibus potiundi, 
usumque, in quem captos adhibent, ut exponam, narrationis ordo poscit. — Juvat 
vero rem omnem a principio repetere, primumque de artibus disserere, quibus 
hujus terrae autochthones usi sunt, quae, quod advenae Lusitani tradiderunt, non 
aliae erant, quam quibus contra feras utebantur, arma nempe varii generis, ut adeo 
piscatus venatusque artes distinctae non essent. Praeterea erant illis herbae quaedam 
narcoticae notae, quibus pisces inebriarent; atque hac ratione piscatus varii modi 
inter Indos valent, quos quidem omnes icone illustrandos curavi, duplici consilio, 
ut facilius a lectoribus intelligerentur, utque ornamenti quid quasi piscium ipsis figu¬ 
ris adjicerem. 

Mature natura hos homines docuit, uti plerasque alias feras nationes, ligna 
quaedam elastica in catapultas aptare, qualis funda est, arcusve, quibus acumina¬ 
tum lignum, sagittam, telum, et quandoque globum ex argilla cocta comparatum 
vibrarent. Ad piscatum telis peculiarem formam tribuebant; nec enim satis aptum 
putabant, siquidem illud pluribus uncis elongatis armarent, sed uncos hos seu lig¬ 
neos , seu ex ossibus piscium vel arundine arborescenti formatos ita dextre corpori 

sagittae nectebant, ut addito piscis pondere facile ex hoc excideret corpore, pisce, 
cui inhaerebat, vulnerato fundum aquae petente, dum filum telo circumvolutum, 
quo altera tenebatur extremitate, facile explicabatur*, piscemque sequebatur, telo 
interim in superficie haerente, locumque piscis indicante» (Haec ego tela, in Atlante 
itineris descriptioni adjecto, inter arma reliqua figuris 16, 17 et 22, et figura 25 , 
balistam, quam Boloque , vel Estolica vocant, qua globulos argillaceos, parvasve 
sagittas vibrant, depingenda curavi). Non minore hunc Barbari piscatus modum 
exercent dexteritate, quam qua feras nemorum avesque venantur. Norunt nempe 
et aquae vim refringendi luminis, et corpori injecto resistendi, ut illis et piscis visi 
verus in aqua locus, et quantum vi directionique projecti corporis decedat, accu¬ 
rate sit in comperto. Hunc illi venatum (Vid. tab. nostra A.) vecti cymbis insti¬ 
tuere solent, quibus illa praecipue loca petunt, quae prae caeteris faustum even¬ 
tum spondent; spondent vero prae aliis illa fluminum lacuum ve loca, quorum ripae 
copiosas arbores frugiferas alunt, quae fruges, quum maturae in aquas delabun- 
tur, piscium greges alliciunt. Quo vero piscibus telo petitis potiantur Barbari, 
aut ipsi aquis insiliunt, aut uxores liberique hoc illis officium praestant. 

Non sine longo rerum usu, nec nisi in gente non omnino inculta fieri potuit, ut 
piscaturi hamo retibusve uterentur; norant vero utrumque ante Lusitanorum adven¬ 
tum; et piscium quidem ossiculis, aut spinis arborum tenuioribus utebantur, dum 
hamos ferreos a Lusitanis pretio comparaverint. Filum ex fibris palmarum ( Tucum ) 
paratur. Quo vero nostrates piscatores (de Anglis, qui in hac arte sunt callidis¬ 
simi, non loquor) multum superant, accurata est escarum notitia quae cuique 
piscium speciei maxime ad palatum faciat; coleoptera varia, muscas, vermes, re¬ 
centem, coctam, putridamque carnem, pilos etiam, stupam, arborumque fibras, 
quibus variarum escarum formas induunt, in usum trahunt, piscesque nominare 
queunt, quos specie escae data capturi sint. Virgam quidem, ex qua linea cum 
hamo dependeat, adhibent; sed lineam etiam omnem manui circumvolvunt, quam 
dein magna dexteritate longissime in aquam projiciunt, sola inter digitos retenta 
extremitate, quo fit, ut levissimos motus insultusque, quos piscis in esca lineave 
causat, facili negotio advertant (Tab. nostra B.). Minus olim ad perfectionem ad¬ 
ductus fuisse videtur is piscatus, qui retibus fit. Certe retia, quibus hodie tribus 
adhuc incultae utuntur, nec magna sunt, nec ad usum apte contexta. Quum vero 
indigenae magna dexteritate in arte plectendi gaudeant, hodie magisterio Europae¬ 
orum docti retia conficiunt, in quibus nihil ad perfectionem desideres, in quorum 
fabrica fibras ex palmarum foliis praecipue adhibent. Maxime omnium celebran¬ 
tur retia, quae indigenae provinciae Para, qui quidem littus accolunt, conficiunt, 

et inter haec primas tenent in oppidulo Caete facta. Haec devoluta a nonnullis In¬ 
dis per fluminum vada piscosa deferuntur, aliis in littore attrahentibus, pari modo ac 
nostrates piscatores agere solent. (Tab. C.) Nec indignum videtur observatione, hamo 
retibusque piscandi arte illos praecipue populos excelluisse, qui ad gentem Tupino¬ 
rum (Tupis) pertinebant, cujus adhuc reliquiae ad Parae littora supersunt. A mari 
hi non alieni, suis illud navibus tentabant, prae aliis gentibus et moribus et lin¬ 
guae facultate exculti. Contra plures alii, in interioribus terrae continentis vagantes 
a natationibus, navigatione et piscandi artibus abhorrebant. Probe hi norunt, cer¬ 
tos pisces noctu taedae splendore allici, et tanta dexteritate agunt, ut manibus saepe 
illos capiant. 

Est et alius apud Brasiliae indigenas piscandi modus in usu, qui eo redit, ut 
pisci consuetum elementum subtrahant, aut certe tam arcte illi succidant, ut 
captura facillima reddatur. Naturam et in hac re magistram habuere, observantes, 
refluente aestu persaepe fieri, ut vel in littore, vel in rivorum fossis ab aqua re¬ 
lictis pisces passim in vado remanerent. Igitur naturam imitaturi rivos humiles 
exhauriunt, quo piscibus aquam subtrahant, quod tanta dexteritate celeritateque 
praestant, ut illi quidem, qui non ipse viderit, incredibilis videatur. Postquam 
nempe rivum variis locis aggere clauserunt, duobus ordinibus illi adstantes peri- 
carpiis Crescentiae Cujete in phialas {Cujas) aptatis haustam intra pedes magna 
vi celeritateque retro projiciunt (Tab. G.) Hunc illi piscatum Igapuja vocant, ad- 
hibentque potissimum in rivis maritimis humilioribus, vel in illis canalibus, qui 
stagna lacusque conjungunt. 

Quum usu didicerint, quomodo varii pisces natent, quasque potissimum vias 
teneant, nassis uti coeperunt, quas ex Juncis caulibusque lentis Marantae, quam 
Aubletus Tonckat appellavit, variis formis conficiunt, diverso, quem locorum diversi¬ 
tas poscit, usui accomodatas. Eas lingua his populis communi {Lingua geral ) JMa- 
tapy vocant, et ad capturam praesertim minorum piscium adhibent, de felici 
eventu certissimi, quum et aquae in fluviis vias et piscium itinera notissima ha¬ 
beant. Ad nassas etiam referri queunt, quas illi quidem Camboas adpellant, quae 
quasi stantes seu erectae et ampliores nassae sunt, ex palis fluvii fundo infixis, 
formam fere fidium habentes; tres nempe semicirculares cameras formant, quas 
ingressi pisces consilii inopes evadunt, nec qua fluvii campum repetant, satis ma¬ 
ture inveniunt. Utuntur plerumque hac nassarum forma illis locis, quibus pisces 
maxime ultra citraque commeare atque illis, ad quae pisces a lutrarum gregibus, 
quae his locis frequentes sunt, in fugam acti, adnatare solent. (Tab. D.) 

Accurata denique longaque observatio naturae hos homines aliam piscatus ra¬ 
tionem docuit, quae caeteris ingeniosior videtur, illam dico, quam a quibusdam 
vegetabilibus, piscibus inimicis, eosque inebriantibus repetunt, quibus adhibitis pisce6 
ob temulentiam sui impotentes in aquae superficiem evecti nullo negotio capiun¬ 
tur. Hoc aquarum veneficium in Brasilia vario modo variisque plantis exequuntur 
praesertim lacte variarum Euphorbiacearum, aut succo complurium in aqua con¬ 
tritarum Sapindacearum; et quidem omnium frequentissimae Hura crepitans ( Oassacu ), 
Anda Pisonis {Arida) , Paullinia pinnata {Timbo) , Jacquinia armillari, Jacquinia obova- 
ta, {Tinghi) et Bailleria aspera ( Conami ) *) adhibentur. Arbores illae ex cortice pro¬ 
fundius vulnerato insignem copiam succi lactei, qui ad aeris contactum spissior evadit 
partimque in floccos coagulatur, largiuntur, quem dein Americani in vasis fictilibus 
repositum cum opus videtur, coarctatis aggere rivis, fluviis, vel etiam ampliori¬ 
bus, quietis tamen, aquis infundunt, et agitatis fluctibus probe immiscent. Quum 
vero non infuso lacte sed herbis, quae alias communi Timbo , alias Canobi aut 
Conami nomine salutant, hoc veneficium peragunt, vel succum aquosum tritu inter 
ligna lapidesque iis expressum, aquaque addita dilutum locis convenientibus aquae 
infundunt, vel fasciculos harum plantarum plus minus arcta pressione tritarum aquae 
injiciunt, cymbisque aut plerumque pari cymbarum sociatarum vecti post se trahentes, 
circumducunt. (Tab. D. E.) Immo vel eo modo aquam materia toxicaria impraegnant, 
quod certis fustibus virgisque, quibus venenum inhaeret, eam fortiter caedant. 
(Tab. F.) Effectus omnium horum vegetabilium idem fere videtur, quanquam in 
Euphorbiaceis vehementior sit, longiorique tempore duret; in omnibus tamen haec 

*) Plantas ichthyoctones secundum familias naturales dispositae, quas vel in variis auctoribus memoratas 
inveni vel propria experientia cognitas habui , sunt sequentes: Polygoneae : Polygoni variae species, apud Java- 
nos in usum vocatae, attamen nondum nominatae (Blume, Bijdragen tot de Flora van nederlandsch Indie, I. 
p. 41. nota.); Thymelaeae: Daphne indica et Mezereum L. Coniferae: Taxus baccata L. Euphorbiaceae : Eu¬ 
phorbia nereifolia, E. cotinifolia, Tirucalli L. piscatoria Ait., et forsan fruticosae species fere omnes, Esula, 
amygdaloidea , pinifolia, hiberna, Lathyris L., et aliae plures; Phyllanthus Conami Sw., virosus Klein, Pisca¬ 
torum Kunth, Croton Tiglium L.; Manihot utilissima Pohl, Jatropha Curcas L., Anda brasiliensis Raddi; 
Hura crepitans L. Solaneae : Verbascum Thapsus, thapsoides L. et alia plura, (quoad semina). Bignoniaceae: 
Bignonia crucigera L., Leucoxylon L., Jacaranda procera Juss., Tecoma radicans Juss. Myrsineae : Aegiceras 
minus Gartn. Sapoteae: Jacquinia armillaris L., obovata Schrad., Apocyneae: Cerbera Ahovai L., Manghas 
Gartn,, Strychnos Nux vomica L., Lobeliaceae: Lobelia Tupa L. , Rhodoraceae : Rhododendron dauricum L. 
Cliailletiaceae : Chailletia toxicaria Don., Tapura gujanensis Aubl. Compositae: Bailleria aspera Aubl., Barbasco 
Kunth. Ichthyothere Cunabi Mart. Rhizololeae : Caryocar glabrum Pers. Sapindaceae: Paullinia Cururu, pin¬ 
nata L., macrophylla Kunth., thalictrifolia Juss., Seriana triternata W., Phaeocarpus campestris M. Myrtaceae: 
Barringtonia speciosa Forst., Gustavia augusta L. Menis p ermeae: Menispermum glaucum Lam., Cruciferae : 
Lepidium Piscidium Forst., oleraceum Forst. Tiliaceae-. Grewia asiatica L., Mallococca Forst. Leguminosae: 
Tephrosia tomentosa, toxicaria, litoralis, piscatoria, cinerea Pers., coronillaefolia DC., Piscidia Erythrina, 
carthaginensis L., Lonchocarpus Nicou D. C., Cassia venenifera Rodschied., Dalbergia heterophylla W., Pha¬ 
seolus semierectus L. 

fere symptomata parit: mox a peracto veneficio pisces inquietari, passim super¬ 
ficiem petere, editis ore poppysmis, vel tentatis saltibus fugam ex inimico elemento 
conari, tardius, branchiis largissime hiantibus, in utramque partem nutantes, obli¬ 
que primum aqua emersi, denique omnino supini, atque motus impotes in super¬ 
ficiem emergere. Quod si pisces vi veneni diutius expositi relinquantur, omnino 
pereunt; mature vero aquae purae injecti vires recuperant, et' vivere pergunt. 
Caro vero hoc modo captorum piscium sine noxa comeditur. Rectores Brasiliae, 
bene gnari, hac piscandi ratione non stagna tantum lacusque, sed fluvios etiam 
piscibus exhauriri posse, illam subditis interdixerunt, sed haec mandata non indi¬ 
genae modo, sed europaeo sanguine prognati pluries negligunt. Methodus haec 
pisces veneno petendi et Ethnographorum et Physiologorum observatione digna vi¬ 
detur. Illorum, quod non in America sola sit in usu, sed etiam in India orientali, 
in Insulis maris pacifici, circa Madagascariam, paucis: in omnibus regionibus tropi¬ 
cis ab hominibus morum cultura carentibus adhibeatur, qui tamen parum, quae 
morbis pellendis conducant, quove modo in corpus humanum agant, nosse curant. 
Physiologorum vero maxime interest, ut sectentur, quale systema corporis ani¬ 
malis his venenis potissimum afficiatur, et quibus denique principiis chemicis in¬ 
toxicatio sit adscribenda. Nos quidem in illis piscibus, quos Indi Hurae crepitan¬ 
tis lacte et Bailleriae asperae succo ceperant, quod jam descripsimus phaenome¬ 
non , branchiarum scilicet velocem et agitatum motum, et iridem nimis dilatatam 
observavimus, et in interemptis cor venaeque capitis sanguine ultra 'modum tur¬ 
gentia sunt reperta. Ego tamen procul absum, ut existimem, solam hanc in sy¬ 
stema vasorum sanguineorum agentem vim subitaneae mortis causam esse, sed il¬ 
lam inimica in systema nervosum actione perfici persuasus sum. Caeterum mihi 
est verosimillimum, plantis his ichthyoctonibus, quae ad varias easque diversissi¬ 
mas familias pertinent, diversa inesse principia chemica, quorum vi pisces pereant; 
id quod jam experientia compertum habemus, quum alia ex Euphorbiaceis, alia c 
Leguminosis alia e Sapindaceis chemica arte educta sint elementa. In Euphorbiaceis 
quidem intoxicatio forsan pendet a principiis nonnullis sibi invicem subtiliter mixtis: 
oleo plus minus volatili, resina acri et substantia quadam alcalina, cujus vestigia, 
ut alia sileam, in Hurae crepitantis lacte cl. Boussingault et Rivero detexerunt 
( Ann . de Chim. et Phys. Vol. XXVIII. p. 43 o.). In Sapindaceis aliud elemen¬ 
tum praeest, quod frater meus e medicamine quodam brasiliensi, Guarana dicto, 
e Paulliniae, quam sorbilem nuncupavi, fructibus praeparato chemica arte elicuit 
{Hastner , Archiv , Vol. VII. p. 266.), ipsi Guaraninum dictum atque sic dicto Ane- 
monino prae aliis proximum. Hoc quidem subtilissima portione propinatum non 
pisces solummodo sed etiam lepores aliaque mammalia et columbas enecavit. Pari- 

ter in Menispermeis illud elementum, cui Picrotoxino nomen Chemici indiderant, 
et in Strychno aliud, Strychninum dictum, piscibus lethalia esse constat. Quod 
vero ad Leguminosas et Cruciferas attinet, plantas caeteroquin principiis deleteriis 
orbatas, sane mirum, plures illarum species piscibus tam esse inimicas, quarum 
quidem vis in oleo quodam essentiali atque in principiis amaris extractivis, ad ean¬ 
dem cum s. d. Cytisino seriem referendis, posita esse mihi videtur. In Fhyme- 
laeis, Compositis et Myrtaceis pariter oleum acre, in Solaneis principium alcalinum, 
in Bignoniaceis, Apocyneis, Sapoteis, Lobeliaceis partes extractivae et gummire- 
sinosae lethalem in pisces vim prae se ferre verosimile est. Sed missa jam haec 
faciamus, quae ulterius Chemicorum studium illustrabit, et ad aliam quam pertra¬ 
ctandam nobis sumsimus materiem progrediamur. 

De usu scilicet jam nunc paucula mihi sunt dicenda, in quem Brasilienses, 
quos descriptis modo artibus ceperant, pisces adhibent. Quod vero ad Autochtho- 
nas attinet, hi, in diem vivere sueti, omnes, quos forte ceperint pisces parum 
curant, nec nisi, rejectis reliquis, eum numerum reponunt, qui sibi suisque ilio 
die sufficiat. Fit vero quandoque, ut etiam de commeatu cogitent, longiori forte 
instante itinere; et tum quidem exenteratos primo pisces, et, ubi sal muriaticum 
notum est, hoc intrito, salitos ad solem vel ad ignem siccant. Sunt etiam, et in 
his Miranharum gens, ad superiorem Yupura fluvium degens, qui muriae loco ci¬ 
neres clavellatos adhibent, e cineribus arborum, quas lingua in Brasilia communi 
s. tupinamba Kakyra-ibyra i. e. salis arbores (variae sunt Lecythidis species) 
dicunt, parare solent. Quum ad solem siccandi sunt pisces, illos filis acu trajectis 
suspensos pluribus diebus continuis ardentissimis solis radiis exponunt. Filum 
ejusmodi cum suis piscibus lingua tupinamba Pira-apitama vocatur. Quodsi vero 
igne siccari pisces placuerit, machinamentum ex tigillis construunt {Girao) , duos 
circiter pedes supra terram elevatum, in quo pisces in proprio adipe assant. Tum, 
quantum satis est coctos magnis foliis involutos in summitate mapalis, ubi fumus 
exit, suspendunt. Miranhae foliorum loco vaginas plantae cujusdam, quae incolis 
Pacova Sororoca dicitur *) in usum vocant. Persuasi sunt praeterea, nescio, an 
recte, plerique hi homines, exsiccationem tum demum probe fieri, quum omne 
machinamentum accurate quatuor mundi plagas respiciat. Caeterum notatu dignum 
videtur, Indos e Tupinorum gente multiplici arte pisces pro esu praeparare callere, 
et fercula diversis nominibus salutare; ita piscis frixus: pira - piryric , omnino 
assatus: pira-mixira , leviter tostus: pira caem , sale conditus: pira yukyra pora^ 


*) Est Urania amazonica , Mart ., maxima in Brasilia stirps e Musacearum familia, ab alia specie ma- 
d agas cari ensi praecipue distinguenda arillo fibroso rubro, nec coeruleo. 



XVI 


maceratus: pira em , cum farina mandioccae in mortario contusus et commixtus, 
farinam aemulans grossam: pira passoca audit. — Quod ad advenas ex Europa 
eorumque successores attinet, illi quidem tam in piscium captura, quam in illorum 
usu communiter methodos europaeas adhibent, qua in re multum tamen pro loco¬ 
rum varia ratione variatur. His fluvii eximiam quotannis messem largiuntur, nu¬ 
merosiorem tamen lacus et piscinae secundum magnorum fluminum ripas ubique 
fere obvii. Jam hos pisces sapidiores omnes nominare nimis longum foret, quam 
ob causam in iis acquiescam afferendis, qui gregarii degentes, pariter ac Harengi 
nostris in maribus, magno numero simul capti in communem usum cadunt. Quo¬ 
rum quidem praecipui sunt sequentes: i. Guarupa piscis marinus, mihi non visus, 
qui ad oras Provinciarum Porto Seguro, Espiritu Santo et ad insulas Abrolhos 
dictas, capitur, salitus siccatusque halecum instar in commercium venit. 2. Tainha 
(Atherina brasiliensis) , cujus non minor copia ad oras maritimarum regionum ca¬ 
pitur. 3. Pirarucu (Sudis Gigas), qui praesertim borealiorum Provinciarum flu¬ 
vios incolit, et siccatus incolarum commeatui servatur. 4 . Picjuira , pisciculus qui¬ 
dam nondum rite descriptus, primis anni mensibus ingruente novilunio fluvios Pro¬ 
vinciae Matto Grosso tot tantisque gregibus adseendit, ut illarum regionum accolae 
corbes per vada dispositos facili negotio illis repleant, qui dein pisciculi igni expo¬ 
siti limpidum adeps largiuntur, olei loco et praeparandis cibis et nutriendis lam¬ 
padibus idoneum. Pariter et pisces minores pro adipe decoquere aliis in locis mos 
est, e. g. in deserto Bahiensi, secundum fluvium S. Francisci prope Soroa, qua 
piscinae piscosissimae late patent. — Supremus ipse Brasiliae magistratus de variis 
locis tam maritimis quam mediterraneis piscatui aptandis solicitus fuit, qualia sunt 
e. g. ad Chaves et Monforte in insula Marajo, quibus magna piscium horum co¬ 
pia capitur. Etiam monasteria quaedam piscandi juribus gaudent. In fluminibus 
Solimoes et Piio Negro dictis piscatus publica auctoritate institutus est, quo pro¬ 
videatur excubiis ad provinciae limites positis, ibidemque piscis Pirarucu salarii 
loco inter eos qui rei publicae serviunt distribuitur. Capitur is praecipue, quum aquae 
sunt humiliores, quod quidem tempus omni piscatui, qui in continente exercetur, 
est opportunissimum. Omnis piscatus decima pars a piscatoribus aerario redditur, 
numerata publicanis pecunia. 

Haec quidem de piscibus in genere et de piscatu in Brasilia exercito di¬ 
cenda habui. Quae sequuntur , cl. Agassiz studio conscripta, de piscium, quos 
delineavimus, forma et structura tractant. 

auctore Riippell nobis allatus est, in quo alia nova Carangis species nomine C. macroplithalmi describi¬ 
tur. Haec Riippclliana species minoribus oculis quam nostra gaudet ideoque minus apte huic nomen 
macrophthalmi in suo genere convenit. Ut et nominum confusionem in posterum evitemus et grato animo 
quo erga auctorem ferimur satisfaciamus, Ruppellianum Carangem macrophthalmum nomine Carangis 
Ruppellu a nostro distinguemus. 

Pachyurus squamipennis Agass. — Tab. LXXI. ..... 

Lobotes ocellatus Cuv. — Tab. LXVIII. ...... 

Haemulom canna Cuv. Tab. LX 1 X, ...... 

— — Schrankii Agass. — Tab, LXIX. a. ..... 

Familia XV. LOPIIIOIDEI Cuv. 

Batrachus punctatus Cuv. — Tab. LXXIV. ..... 

Familia XVI. MUGILOIDEI Cuv. 

Mugil brasiliensis Spix. — Tab. LXXII. ...... 

Familia XVII. ATHERINOIDEI Cuv. 

Atherisa taeniata Spix. — Tab. XXXIIf. Fig. 2. .... 

.— —- macrophthalma Spix. — Tab. LX 1 I. Fig. 2. ... 

Familia XVIII. SCLERODERMATOIDEI Cuv. 

Alutera punctata Cuv. — Tab. LXXYF ...... 

Tabulae anatomicae explicatae. 


Tab. A. Dentes Gonyodontium. Viscera Cetopseos et caput Osteoglossi. 

Fig. I. Dentes Acanthici. 

Fig. II. Dentes Pihinelepidos. 

Fig. III. Dentes Loricariae. 

Fig. IV. Dentes Hypostomatos. 

Fig. V. Viscera Cetopseos in situ naturali. 

Fig. VI. Viscera ejusdem explicata. 

a. Cor ; — a' pericardium; — a 2 ventriculus cordis; — a 3 atrium cordis bilobum ; — 
a 4 bulbus aortae ; — b. ventriculus ; — c. c. tractus intestinorum ; — c' pylorus ; — d. hepar; 

— e. e. peritoneum; — f. vesica fellea; — f' ductus cysticus; — g. vena portarum 5 — h. h. ova¬ 
rium; ~ i. vesica urinaria ; — k. uretheres; — 1.1. mesenterium cum vasis sanguiferis ; — 
m. anus; — n. n. paries ventris musculosa;— o. renes per peritoneum transparentes. 

Fig. VII. Arcus branchialis Clupanodontis aurei cum ejus elasmiis. 

Fig. VIII. Caput Osteoglossi Vandellii. 17. 17. os intermaxillare; — 18. 18. ossa maxil¬ 
laria superiora; — 22. ossa palatina; — 34 - mandibula; — 5 o. lingua. 

Tab. B. Sceleton Sudis gigantis. 

Numeri iidem per omnes figuras easdem partes sceleti designant. 

Sceleton intactum summum locum occupat in hacce tabula. 

1. Os frontale principale et in figura III. I.;— 7. os parietale et in fig. I. III.; — 8. os oc¬ 
cipitale superius et in fig. I. III.; — 17. os intermaxillare et in fig. I. II. IV.; — 18. os maxil¬ 
lare superius et in fig. I. II. IV.; — 19. 19'. ossa infraorbitalia et in fig. II. III.;_ 20. os na¬ 

sale et in fig. I. II. III.; — 28. operculum et in fig. I. II. IV.; — 3 o. praeoperculum et in fig. 
I. II. IV.;— 32 . interoperculum et in fig. I. II.;— 34 . os maxillare inferius et in fig. I. II. IV. 5 

— 38 . cornu laterale ossis hyoidei et in fig. V.; — 4 i. os linguale et in fig. V.; — 43. radii 
branchiostegi et in fig. V. ; — 46 . os suprascapulare et in fig. VII. ; — 4 7. os scapulare et in 
fig. VII.; — 48. os humerale et in fig. VII. ; — 65 . radii pinnae pectoralis et in fig. VII.; — 68 . 
68. vertebrae abdominales ; — 69. 69. vertebrae caudales ; — 78. vertebrae pinnae caudalis et ia 
fig. X.;— 71. radii pinnae caudalis; — 76. ossicula interspinalia dorsi; — 74. ossicula interspi¬ 
nalia pinnae dorsalis et in fig. XIX.; — 75. radii pinnae dorsalis et in fig. IX.; — 79. ossicula 
interspinalia vertebrae analis; — 80. pelvis; — 82. pinna ventralis; ambae in nostro sceleto de¬ 
sunt ; ■— 83 . vertebra analis. 

Fig. I. Caput a latere visum, demptis ossibus infraorbitalibus omnibus. 

Fig. II. Singula ossa lateris sinistri ejusdem capitis. 

1. Os frontale principale; — 7. os parietale;— 8. os occipitale superius;— 17. os interma¬ 
xillare;— 18. os maxillare superius; — 19.19'. ossa infraorbitalia 5 ;— 20. os nasale;—» 21. ossa 

supratemporalia; — 22. os palatinum;— 23 . os temporale; — 2 5 . os pterygoideum internum; _ 

26. os jugale; — 27. os tympani; — 28. operculum; — 3 o. praeoperculum; _ 3 i. os symplecti- 

cum; — 32 . interoperculum; — 33 . suboperculum 5 — 34 . os maxillare inferius; — 35 . os arti¬ 
culare;— 36 . os angulare; — 37. os operculare. 

Fig. III. Caput superne visum demptis maxillis. 

i. Os frontale principale; — 7. os parietale; — 8 . os occipitale superius; _ 9. os occipitale 

exterius; — 12. os mastoideum; •— 19. 19'. ossa infraorbitalia;— 20. os nasale. 

Fig. IV". Caput a latere inferiore, demptis ossibus lateralibus sinistris et dextris parum in 
latus versis. 

5 . Os occipitale basilare;— 6. os sphaenoideum; — 11. ala magna; — 16. vomer;— 17, os 
intermaxillare; — 18. os maxillare superius;— 22. os palatinum; _ 23 . os temporale; 25 . os pte¬ 

rygoideum internum;— 26. os jugale; — 27. os tympani; 28. operculum ; — 3 o. praeoperculum. 

Fig. V. Apparatus hyoideus et arcus branchiales a latere. 

4 i. Os linguale;— 54 . os ento - hyale Geoffr.; — 42. cauda ossis hyoidei, — 38 . 37. cornu 
ossis hyoidei laterale;— 43 . radii branchiostegii; — 61. arcus branchiales. 

Fig. VI. Arcus branchiales a latere superiore. 

54 . Os ento-hyale Geoffr.; — 55 . os uro-hyale Geoffr.; — 61. arcus branchiales;_ossa 

pharyngea superiora. 

Fig. VII. Cingulum thoracicum cum pinna pectorali. 

46 . Os suprascapulare; — 47. os scapulare;— 48 . os humeri;— 5 i. cubitus;— 52 . radius. 

Fig. VIII. Vertebra prima, seu Atlas et ejus processus inferiores, qui cum osse occipitali ba¬ 
silari sutura conjunguntur. 

Fig. IX. Ossiculum interspinale cum radio pinnae dorsalis. 

74 - 1. Ossiculum interspinale; 2. ossiculum interradiale; — 76. 3 . radius pinnae. 

Uterque radius antice cum ossiculo interspinali, postice cum ossiculo interradiali articulatur. 

Fig. X. Vertebra pinnae caudalis. 

x. Corpus vertebrae;— 2. apophysis ejusdem spinosa. 

Tab„ C. D. E. F. Squamae omnium specierum descriptarum. 

Quanti momenti squamae pro distinguendis speciebus sint, et descriptionibus praemissis et 
hisce figuris colligi posse existimo. Praeterea nonnullas observationes de earum structura, confor¬ 
matione et situ addere liceat. Sunt squamae formationes cutis propriae. Unaquaeque in proprio 
sacculo mucoso inter corium et epidermidem sita est, parte posteriore in plica epidermidis recepta 
atque ibidem fixa, anteriore vero parte libera in sacculum prominente. 

Hoc scilicet ita fit: epidermis non solum extrorsum visibilem squamae partem obducit, sed 
etiam, in posteriore margine replicata, faciem internam ejusdem partis posterioris , antequam se¬ 
quentem adeat squamam. Squamae omnes constant lamellis tenuissimis subtus impositis , muco 
indurato conjunctis; recentiores faciei internae affiguntur, priores summae, externae sunt. 

Lamellae in ea parte quam punctum radiationis nominavi minimae primordiales , sequentes sen¬ 
sim majores subtus imponuntur, et earum margines a recentioribus semper superati illas lineas 
concentricas conformant, quas in variis speciebus adeo variantes inveni dum in aliis inter se pro¬ 
piores , in aliis vero magis remotae (seu ampliores) sint, in aliis circulares, in aliis ellipticae, aut 
adeo tortuosae, ut earum sinus et processus aculeorum instar promineant etc. Praeter has li¬ 
neas concentricas plurimae squamae radios exhibent varie in marginem excurrentes, tunc rectos, 
tunc curvos, aut irregulares etc. Hi radii sulci sunt, liberos tantum singularum lamellarum margi¬ 
nes exarantes; facies lamellarum quatenus inter se conjunguntur omnino laeves sunt. Squamae 
lineae lateralis simillimam habent indolem, et eo tantum discrepant, quod lamellae singulae in 
medio perforatae, tubulatae sint, tubulo reclinato et faciei posteriori squamae apposito. 

PISCES BRASILIENSES 




%, Wfc”» »/W%^ ® 


I. MALACOPTERYGII ABDOMINALES CUY. 

FAMILIA I. GONYODONTES Agass. Gen. Loricaria Lin. 

Diagnosis. Corpus loricatum; os inferum * dentes setacei ? 
flexiles ? apice introrsum hamati. 


Descriptio. Caput et corpus loricatum; os inferum, velo lato, membra¬ 
naceo , plerumque cirrhato munitum. Ossa intermaxillaria minima, sub 
rostro pendula; mandibularia transversa, sejuncta, dentibus longioribus, 
setaceis, gracilibus, flexilibus, apice introrsum hamatis munita. Ossa 
pharyngea dentibus minutissimis numerosis obsita. Dentes in aliis gene¬ 
ribus simplices, in aliis vero miro modo radiati ut pinna piscinalis, sin¬ 
gulis radiis membrana haud laxa connexis, vel accumbentibus. *) 

Operculum affixum, adnatum; in ejus angulo inferiore ante pinnam 
thoracicam, ossicula duo triangularia inter se membranis fibrosis conne¬ 
xa, unde mobilia et valvulae speciem formantia. Membrana branchiostega 
ossibus quatuor latioribus sustentata. Costa prima validissima, extrorsum 
recta; caeterae costae gracillimae. Radius primus pinnae dorsalis, pectoralis, 
interdum quoque ventralis, aculeus validus, osseus, crassus; pinnae pecto¬ 
ralis radius primus in gynglimo semicirculari excavato subversatilis. 

Nec coeca, nec vesicula aerea. 


*) Dentes in genere videntur eodem typo formati quo extremitates et eorum tegumenta e. gr. extremitates 
pythonis et dentes serpentium; ungula mammalium dentesque lamellosi eorum; etc. etc. de quo plura 
loqui ad aliud tempus refero. 

GONYODONTES. 


CONSPECTUS GENEPvUM. 

I. ACANTIIICUS Spix 

Totum corpus aculeatum; truncus scutis osseis, crassis, squamiformibus, distin¬ 
ctis tectus; abdomen non scutatum. Dentes bisinflexi per series radiatas (nec circu¬ 
lares) dispositi. Velum labiale circulare. Pinna dorsalis unica. 

II. RHINELEPIS Spix 

Totum corpus limatum; truncus scutis majoribus, imbricatis; venter scutis mi¬ 
nutis discretis tectus. Dentes radiati, apice hamati, primus bisinflexus, apice fissus. 
Labium inferius solum velatum, labium superius cirrhatum. Pinna dorsalis unica. 

III. LORICARIA Lim Lacep. 

Corpus subangulosum, scutis majoribus supra obductum, abdomen aeque scuta¬ 
tum. Dentes simplices apice hamati. Velum labiale circulare, cirrhatum viilosum- 
que. Pinna dorsalis unica. 

IV. HYPOSTOMA Lacep. 

Corpus subangulosum, scutatum. Abdomen alepidotum. Dentes subradiati, 
apice hamati. Velum labiale circulare, papillosum cirrhatumve, aut papillosum et 
cirrhatum. Pinnae dorsales duae, postica radio unico simplici crasso. 

I. ACANTIIICUS *) Spix. 

Caput depressam, latissimum, maximum, totum aculeis longioribus brevioribusque in foveo¬ 
lis articulato - insertis, ut in echino eduli, munitum; velum labiale os totum ambiens, cirrhosum. 
Dentes (tab. A. fig. i) bisinflexi, per series radiatas (nec circulares) in ossium maxillarium exca¬ 
vatorum margine exteriore ita articulati et dispositi, ut antrorsum et retrorsum moveri possint; in 
utraque serie dens primus extrorsum hamatus, caeteris introrsum hamatis, dimidio brevior, et 
ab ipsis parum distans, sequentes 7 aut 8 membrana conjuncti et ita dispositi ut radii in pinna; 
utrinque supra et subtus 2 5 — 3 o tales dentium series. Fossae nasales in summo capite, membra¬ 
na in medio bis perforata, obtectae. Corpus totum scutis squamiformibus, osseis, crassis, multan¬ 
gulis, intervallis cutaneis diremptis, distinctis, in medio dentato - aculeatis, obtectum; abdomen acu 


*) diiavSiK d/, aculeatus. 





















ACANTHICUS. 

leis minutissimis limae superficiem quasi referentibus, per acervulos polygonos dispositis, aspe¬ 
rum. Pinnae dorsalis unicae , analis, pinnarum pectoralium ventraliumque primus radius et pin¬ 
nae caudalis radii laterales validissimi, ossei, aculeati. 


1. ACANTHICUS HYSTRIX Spix ™>. 


I. f. i., f. 


os. 


*) 


Aculeis in rostro majoribus; angulo operculi inferiore aculeis apice uncinatis, 
numerosissimis, confertissimis, posteris gradatim longioribus, obsito; radio primo 
pinnae pectoralis apicem pinnae ventralis fere superante; pinna caudali bifurcata, ra¬ 
diis lateralibus maxime productis; pinna dorsali ventralibus opposita. 

Caput forma coni obtusi, depressi; os sub rostro positum; velum labiale in angulo oris 
utroque cirrho elongato munitum ; os triangulare in operculi parte inferiori aculeis apice uncina¬ 
tis numerosissimis, posteris gradatim longioribus obsitum. Pars rostri anterior aculeis longioribus, 
erectis, in scrobiculis mobiliter articulantibus , densissimis, cervicem versus minoribus minimisque, 
armata. Aculei in occipite per lineas oculos versus convergentes dispositi, tina triangula formant, 
basi tergum spectantia. Oculi si longitudinem capitis spectas, in medio capite siti, magno intervallo 
disjuncti, potius sursum, quam in latus versi. Nares ante oculos, intervallo dimidio minori, quam 
oculorum, inter se disjunctae, plane sursum spectantes, membrana bis perforata vestitae, foramine 
posteriori majori, cuticula claudendae. Corpus depressum; caudam versus rotundatum, ad pinnam 
caudalem lateraliter compressum. Squamae vel potius scuta ossea corpus obtegentia, aliis par¬ 
tibus corporis alia forma; in cervice ovatae, in dorso rhomboidales, in lateribus oblongo-ovatae 
caudamque versus quadratae; omnes in medio serie aculeorum validorum, caudam versus spec¬ 
tantium, cristam formantium, munitae; caetera squamarum superficies quam minimis aculeis ob¬ 
sita. Pars inferior corporis usque ad anum alepidota, aculeis minimis, quadrata formantibus, exas¬ 
perata. Pinna dorsalis pinnis ventralibus opposita. Radius primus harum pinnarum , sicut 
pinnarum pectoralium, utque radii laterales pinnae caudalis, ossa crassissima aculeis validis ar¬ 
mata; radii caeteri, minimis aculeis obsiti. Apex pinnae pectoralis insertionem pinnae analis 
attingit; pinna caudalis bifurcata, radiis exterioribus maxime productis. 

Caput tertiam totius corporis partem, excepta pinna caudali, longitudine superat. 

Pinna pectoralis radiis 7, ventralis 6, analis 6, caudalis 6, dorsalis 9. 

Color capitis dilute albido - ochraceus, truncus sordide fulvus, pinna caudalis apicem versus 
dilute nigro-virescens, aculei omnes albidi, apice flavicantes. 

In Museo Monacensi specimen unicum siccum servatur. 


*) Cum delineationes characterum genericorum in tabulis pictis minus accuratae evaserint, operam dedi, 
ut nonnullae tabulae anatomicae delinearentur, generum characteres synoptice illustrantes et utrique 
parti operis adjiciendae. Agass. 

RHINELEPIS 


Longitudo, mensura expressa parisiensi, qua per totum opus usi sumus, usque ad pinnam 
caudalem 19 \fz"> capitis , radii lateralis pinnae caud. 

Habitat in flumine Amazonum. : ) 

II. RHINELEPIS *) **) Spix. 

Caput depressum, latum, scutis aculeis minimis osseis confertissimis limae superficiem referen¬ 
tibus tectum. Labium superius velo nullo, in eirrhum lateralem exiens; labium inferius velo an¬ 
gustiori. Dentes (tab. A. fig. 2) radiati, in omnibus seriebus primus hisinflexus apice fissus, unde hamu¬ 
lus bicuspis , sequentes duo aut Ires simplices apice hamati. Fossae nasales superiores, membrana bis 
perforata obtectae, cuticula vix claudendae. Corpus totum scutis majoribus, sicut illa capitis, aspe¬ 
ris, cuti appressis, margine posteriori imbricatis, obtectum; pectus abdomenque, medium versus, 
scutis succesive minoribus. Pinnae aeque asperae. Pinnae dorsalis unicae , analis, pinnarum ven¬ 
tralium radius primus et pinnae caudalis radii laterales validiores, ossei, subteretes ; pinnarum 
pectoralium primus radius depressus , latissimus , validissimus, osseus. 


RHINELEPIS ASPERA Swx wuif. 

Labio superiori exeunte in eirrhum brevem, crassum, cartilagineum, aculeis 
minimis exasperatum; radio primo pinnae pectoralis latissimo, insertionem pinnae 
ventralis superante; pinna ventrali margini pinnae dorsalis anteriori opposita; radio 
laterali pinnae caudalis hamato; capite fere quartam corporis partem, pinna cau¬ 
dali exclusa, aequante; corpore toto aculeis minutissimis asperrimo. 

Caput obtusum, cordatum, trunco paulo latius, quintam longitudinis partem totius piscis 
inde a rostro usque ad extremitatem pinnae caudalis non adaequans, quartam vero partem supe¬ 
rans. Labium superius sine velo, in eirrhum brevem, crassum, cartilagineum desinens. Ca¬ 
put totum scutis obductum, quae quum aculeis minimis, densissimis obtegantur , limae quasi su¬ 
perficiem exhibent. Oculi tantopere cervicem versus remoti, ut fere pinnae pectoralis insertioni 
oppositi sint, inter se valde disjuncti, in latus versi. Fossae nasales sursum versae inter se non 
adeo distantes quam oculi, et ipsis dodrante parte propinquiores quam rostro, membrana bis per¬ 
forata tectae, et cuticula vix claudendae. Corpus fere rotundatum, sensim sensimque se exte¬ 
nuans , caudam versus lateraliter compressum; truncus squamis osseis rhomboidalibus, imbricatis 
lectus. Squamae in lateribus maximae, imbricatae in abdomine minimae neque imbricatae; om¬ 
nes in tota superficie sicut caput aculeis quam minimis densissimis in margine squamarum po- 


*) Quum post mortem illustr. de Spix nulla ejus scripta de piscibus brasiliensibus reperiebantur , tunc 
solum locum natalem accuratius indicare potui, ubi in ipso pisce sicco inscriptus fuit. Specimina in 
spiritu vini servata interdum chartam, patria nomineque ab incolis indito inscriptis, ore ferebant. 


**) fiivr) lima, Afjri; squama. 

LORICARIA. 


5 


stico tantum prosilientibus, obtectae. Omnes pinnarum radii eodem modo exasperati. Pinna 
dorsalis in fossa quadam inserta, pinnae abdominali opposita, longius vero caudam versus ex¬ 
tensa; pinnarum pectoralium radius primus ultra initium pinnarum abdominalium porrigitur. 
Primus omnium pinnarum radius validissimus, praesertim pinnae pectoralis depressus, latissi¬ 
mus ; radii externi pinnae caudalis apicem versus hamulo laterali aucti. Piscis unicolor fusco, 
ater. 


Pinna pectoralis radiis 7, ventralis 7, analis 6, caudalis 16, dorsalis 8. 

In Museo Monacensi specimen unicum siccum servatur. Longitudo usque ad apicem pinnae 
caudalis 22", capitis 6". 

Habitat in jlamine S. Francisci , Lusitanis Roncador , in lingua brasiliensi Acary 
dictas. 


III. LORICARIA Lacep. *) **) 

Caput scutis tectum. Dentes (tab. A. fig. 3 ) simplices; apice introrsum hamati, per seriem 
unicam in margine haud intumido ossium intermaxillarium mandibulariumque inserti. Velum la¬ 
biale circulare, cirrhatum, villosumque. Fossae nasales oculis approximatae, membrana bis perfo¬ 
rata tectae. Corpus subangulosum supra et subtus scutis imbricatis tectum. Pinnae dorsalis uni¬ 
cae analisque, pinnarum pectoralium et ventralium radius primus et pinnae caudalis radii latera¬ 
les ceteris apice fissis vix crassiores, simplices, ossei, teretiusculi. 


1. LORICARIA ROSTRATA Snx. Tab. hi f., et 

Rostri maxime producti, sursum subinflexi apice et lateribus aculeis minutissi¬ 
mis asperis; corpore vix aspero, in latere utroque carinis duabus in cauda media 
confluentibus et ejus aciem lateralem efformantibus; cauda depressissima; pinna 
pectorali insertionem pinnae ventralis superante; pinna ventrali pinnae dorsali 
opposita. 

Caput, propter rostrum productum, formam coni elongati dimidiati repraesentat, cum capi¬ 
tis latus inferius, in cujus medio os transversum patet, planum, solumque latus superius 
convexum sit. Oculi laterales, cervici proximi. Fossae nasales sibi approximatae, sursum spec¬ 
tantes , oculis proximae , in sinu ad marginem anteriorem interiorem orbitarum sitae. In utroque 


*) In specimine nostro apices radiorum lateralium pinnae caudalis non intacti. 

**) 111. com. de Lacepede primus a genere Loricariae Lin. novum suum genus Hypostorna sejunxit. 

HYPOSTOMA 


angulo oris cirrhus distinctus. Corpus pisciculi hujus nitidissimi depressum, ante pinnam dorsalem 
vero convexum, cauda depressissima fere plana, atque omnino sequenti modo loricatum: abdo¬ 
men scutis minoribus, maximam ad partem aequalibus obductum; circa anum scuta nonnulla 
majora; ante pinnam dorsalem scutum quadrangulum, ante hoc aliud scutum lunatum, majus, 
dorsi fere totam latitudinem complectens, et scutum lunatum minus cervicis cingens; in dorso 
scuta lata, in cauda totum superius latus tegentia, quae quum scuta subcaudalia aeque lata at¬ 
tingant, aciem caudae lateralem formant. Trunci latera inde ab operculo usque ad latera 
caudae scutis latis oblique a dorso inferiorem posterioremque corporis partem spectantibus , cari¬ 
nisque binis lateralibus insignibus , pone finem pinnae analis cum acie laterali caudae confluenti¬ 
bus, circumdantur. Cauda depressissima, plana, praelonga, ad pinnae caudalis insertionem abrupte 
lateraliter compressissima. A pinna dorsali et anali usque ad pinnam caudalem supra et subtus 
in mediis scutis fossula linearis porrigitur. Oculo haud armato scuta totius corporis laevia viden¬ 
tur, oculo vero armato totam superficiem tuberculosam esse crederes, existimoque haec tubercu¬ 
la re vera aculeos obtusos minimosque esse. Quum praeterea aculei distincti et in radiis sin¬ 
gulis pinnarum et in rostri apice conspici possint, haec opinio eo vero similior esse videtur. 
Omnium pinnarum radius primus simplex, ceteris apice fissis paullo crassior, osseus, fir¬ 
mus. Omnes pinnarum radii aculeis minutissimis exasperati. Pinna ventralis margini anteriori 
pinnae dorsalis opposita; pinna caudalis furcata; pinna pectoralis insertionem pinnae ventralis 
superans. Anus in medio spatio inter pinnas ventrales et pinnam analem. Caput quintam cor¬ 
poris partem refert. Totus flavidus, pinnis fuscescentibus. 

Pinna pectoralis radiis 7, ventralis 6, analis 6, caudalis 12, dorsalis 8. 

In Museo Monacensi specimen in spiritu vini servatur. Longitudo a rostri apice ad 

pinnae caudalis apicem. 

Habitat in Brasiliae jlaviis. 


IV. HYPOSTOMA. Lacep. 


Caput scutis tectum. Velum labiale circulare, papillosum cirrhatumve aut papillosum et 
cirrhatum. Dentes (tab. A fig. 4 ) subradiati, primus sequenti bis tertia parte brevior, extror- 
sum hamatus, secundus bisinflcxus, ut tertius quartusque rectus, apice introrsum hamatus; se¬ 
quentes sensim ac sensim minores subsemicirculares, subconferti, unde dentium series postice 
non distinctae. Aperturae nasales duae , membrana claudendae. Corpus subangulosum, scutis 
imbricatis tectum; abdomen alepidotum, aculeis minutissimis asperum. Pinnae dorsales duae, 
posterior radio unico simplici crasso, osseo, hamato; ceterum omnium pinnarum radius primus 
et pinnae caudalis radii laterales ossei, crassi, validi. Pinnae pectoralis radius primus in gynglimo 
articulatus, ad animalis libitum figendus. 






UDO? © STOHA etenfaculatum.. 

HYPOSTOMA ETENTACULATUM Spix. Tab.iv. r.x., f. 2 . 0S . 

Velo labiali papilloso; cirrho nullo 5 capite subpentagono; corpore subtrigono, 
scutis carinatis obducto; pinna ventrali radio tertio, pinna anali radio ultimo pin¬ 
nae dorsalis oppositis; radio laterali superiore pinnae caudalis subarcuato, inferiore 
subrecto. 

Caput ovato - trigonum , subtus applanatum, supra anguloso - convexum, unde subpentagonum, 
quartam corporis partem reterens. Os inferum, rotundum, velo labiali papilloso, cirrhis destituto, 
immediate infra rostri obtusi apicem; margines capitis inferiores laterales, integri, subarcuati; 

oculi laterales, orbiculares, occipiti proximi, inter se distantes; nares fere in medio ca¬ 

pite, majusculae, oblongo - ovatae , sursum patulae, paullo supra et ante oculos sitae, mem¬ 
brana tenui claudendae. Caput supra et subtus aculeis minutissimis appressis, apice postico 
subpatentibus numerosissimis, densissime positis, inde limae speciem represenlantibus, in rostri 
apice magis emergentibus, minoribus, obtectum. Truncus trigono - pyramidalis, subtus totus 
applanatus, supra polygono - convexus, scutis osseis maximis rhomboidalibus in medio ca¬ 
rina emergente instructis , aculeatis, margine postico pectiniformi, ceterum capitis ad in¬ 

star exasperatis, superficie tota cuti appressis, margine postico imbricatis, obductus. Scuta ipsa 
subtetragona in utroque latere trunci superioris per series quatuor digesta , in serie suprema ac 
infima recte, in seriebus duabus intermediis oblique inserta, caudam versus sensim ac sensim 
minora et in caudae lateribus subrotundata. Truncus subtus ab jugulo usque ad anum aculeis 
minutissimis per polygona irregularia dispositis limae ad instar subexaspeiatus. Cauda subtus scu¬ 
tis osseis ut truncus superior tecta. Omnium pinnarum radius primus et radii laterales pinnae 
caudalis ceteris validiores, crassi, ossei; radii omnes aculeis minutissimis asperi. Pinna ventralis 
radio tertio, pinnaque analis radio ultimo pinnae dorsalis, oppositae; radius lateralis superior 
pinnae caudalis subarcuatus, inferior subrectus. Pinna pectoralis radiis 7, ventralis 6, analis 5, 
caudalis 16 ad margines ejus utrinque radii scutiformes 3 , pinna dorsalis posterior radio 1, ante¬ 
rior in fossula inserta radiis 12. Piscis unicolor flavus, radius superior lateralis pinnae caudalis 
nigro fasciatus. 


In Museo Monacensi specimem unicum siccum servatur. Longitudo i 6 /y . 

Iiabitat in Brasiliae septentrionalis / Inviis . 

ADNOTATIO. Piso nomine Guacari piscem depinxit descripsitque (pag. 72) ad genus Hy- 
postoma referendum, a nostro vero „cirrhis ab extremitate membranae labii inferioris instar bar¬ 
bae dependentibus“ distinctum. 

SILUROIDEU 


FAMILIA II. SILUROIDEI Cuv. 

Diagnosis. Corpus nudum aut serie laterali scutorum ar¬ 
matum; caput aeque nudum aut scutis obductum; rictus oris 
in apice rostri; dentes velutini aut simplices. 


Descriptio. Corpus aut omnino nudum, plus minusve compressum, 
aut serie laterali scutorum majorum minorumque osseorum armatum; 
caput saepius scutatum. Pinna dorsalis unica aut pinnae dorsales duae; 
tunc posterior aut adiposa plus minusve prolongata, aut radiata. In 
plurimis generibus radius primus pinnae dorsalis et pinnarum pectora¬ 
lium , aculeus validissimus pro piscis libitu stabiliendus. Os in apice 
rostri, plerumque amplissimum; dentibus aut velutinis per fascias plu- 
res dispositis, aut simplicibus. Ossa intermaxillaria sub etbmoideo pen¬ 
dula, non protractilia; ossa maxillaria minima plerumque utrinque in 
cirrhum carnosum exeuntia; in mandibulae, immo quoque in na¬ 
rium cuti cirrhi. Suboperculum nullum. "Vesica aerea magna, cor¬ 
data lobis superioribus vertebrae primae affixa, aut nulla. Ventriculus 
cutaneus, praegrandis, sacciformis; intestinum longum, amplum, sine 
coecis. 


CONSPECTUS GENERUM. 


a) Pinna adiposa nulla. 


V. CETOPSIS Agass. 

Series simplex dentium in mandibula, in vomere et in ossibus intermaxillaribus. 
Membrana branchiostega radiis 9. Os parum amplum. Cirrhi 6. Oculi cute tecti. 
Caput obtusum, corpus rotundatum subcylindricum. caudam versus compressum, 
omnino nudum. Pinna dorsalis unica; radii pinnarum omnes molles. 

b) Pinna adiposa. 

i. Trunco scutis lateralibus armato. 


VI. DORAS Lacep. 

Dentes velutini, minuti, in mandibula, ossibus intermaxillaribus imoque in vo¬ 
mere. Membrana branchiostega radiis 6. Os parvum. Cirrhi 6. Caput clypea- 
tum. Corpus nudum, in utroque vero corporis latere series scutorum osseorum, in 
medio spina aut carina elevata instructorum. Pinnae dorsales duae, posterior adi¬ 
posa, interdum vix distincta. Piadius primus pinnarum pectoralium et pinnae dor¬ 
salis validissimus, serratus. 

2. Trunco omnino nudo. 


VII. HYPOPHTHALMUS Spix. 

Dentes minutissimi, vix conspicui, velutini. Membrana branchiostega radiis 
5 vel i 5 . Arcus branchiales elasmiis instructi. Os angustum. Cirrhi 6. Caput 
parvum, ut corpus, compressum, in rostro depressum et omnino nudum. Oculi in 
margine inferiori et laterali capitis siti. Pinnae dorsales duae, posterior adiposa. 
Pinna analis ab ano ad pinnam caudalem producta. Pxadius primus pinnarum pec¬ 
toralium et pinnae dorsalis caeteris paulo validior, serratus. 


VIII. PIMELODUS Lacep. Cuv. *) 

Dentes velutini, per fasciam in ossibus intermaxillaribus et in mandibula dis¬ 
positi. Membrana branchiostega radiis 5 — i o. Os magnum. Cirrhi 6. Caput 


*) Linnaeus in prioribus sui system. nat, editionibus Siluros pinna adiposa praeditos sub Mysti nomine 
comprehenderat, postea vero eosdem iterum cum Siluri genere conjunxit. Ex iisdem Lacepede tria 
genera proposuit , Fimelodum , ArgeneioHun et Doradern , sub primo genere comprehendens 
illos, qui cirrhis gaudentes scutis lateralibus carent; sub altero, qui utrisque carent; sub ter¬ 
tio, qui utrisque sunt praediti. Jure illustrissimus, maximeque colendus Cuvier, ratione den¬ 
tium et capitis structurae habita, illa genera in plura subgenera diremit, quae sane tan- 
quam peculiaria genera haberi debent, quum nisi haec ipsa retineas, pauciores certeque minoris tantum 
momenti characteres pro stabiliendis generibus, ampliore sensu confectis, remanerent. Pro Pimelodi 
Lacep. genere nunc sequentia exstant: Synodontis Cuv. singulari dentium structura et insertione 

5 

SILUROIDEI. 


nudum aut scuto majori minorive obductum. Corpus nudum. Pinnae dorsales duae, 
posterior adiposa. Radius primus pinnarum pectoralium et pinnae dorsalis validus 
serratusque. 

IX. PIIRACTOCEPHALUS Agass. 

Dentes velutini per fasciam latam in ossibus intermaxillaribus, in vomere, in 
mandibula, et in quinto radio branchiali. Membrana branchiostega radiis 8. Os 
maximum. Cirrhi 6. Caput latissimum, scuto maximo ad nucham usque producto 
tectum. Corpus nudum. Pinnae dorsales duae, posterior adiposa; radius primus 
pinnarum pectoralium validissimus, serratus. 


X. PLATYSTOMA Agass. 

Dentes Phractocephali in fasciis latissimis. Membrana branchiostega radiis i 5 . 
Os amplissimum. Cirrhi 6. Caput depressissimum, planum, valde elongatum, ma¬ 
xilla superiore prominente. Corpus plus minusve compressum, omnino nudum. 
Pinnae dorsales duae, posterior adiposa. Radius primus pinnarum pectoralium et 
pinnae dorsalis caeteris parum validior. 


XI. HETEROBRANCIIUS Geoffp,. 


De Heterobrancho sextentaculato Spixii infra plura scribam. 


genus distinctissimum; Pilemodus Cuv. vomere edentulo; Hypophthalmus Spix edentulus fere, ob 
elasmia memorabilis, Pimeiodo est, quod Schilbe Siluro. Iu Glanide Agass. dentes in ossibus 
intermaxillaribus et in vomere, scutum capitale nullum; in Phractocephalo Agass. dentitio eadem, scu¬ 
tum latissimum in capite ultra nucham protensum; in Platystomate Agass. caput depressissimum, 
Lucii, maxilla superior acute prominens. Tria haec ultima genera comprehendit pristinum ge¬ 
nus Bagres Cuvieri, qui jam in suo regno anim. similes divisiones proposuit. Nomen Bagres non re¬ 
tinui, cum barbarum esset, jamque strictiore sensu adhibitum, dubia relinqueret. Pro eo propono Gla¬ 
nidem, nomen Siluricujusdam ignoti antiquum. Ab Ageneioro Lacep. illae species, quarum ossa maxilla¬ 
ria ut cornu crenatum prominent, separandae videntur sub nomine Ceratorhynclii Agass.; hujus Joci esset 
Silurus militaris; — nomen vero aLacepede propositum, pro illis capite inermi a reliquis tantopere re- 
cendentibus, servandum esset. Callichthyos Linn. (Cataphracti Lacep.) genus e Gonyodontium familia 
potius mihi esse videtur. Cum vero siccata tantum et mutila specimina videndi copia sit facta, certi 
nihil afferre possum. 




CETOPSIS. 


11 


V. CETOPSIS Agass. * **) ) 

Caput obtusissimum, truncatum, inerme; os parum amplum, cirrhis 6 brevibus. Dentes 
(vide Tab. VII.) simplices, distincti, inter se parum distantes, per seriem simplicem in mandibula 
et in vomere dispositi; in ossibus intermaxillaribus series dentium simplex aut multiplex. Fossae 
nasales in apice rostri, profundae, membrana occultatae, singulae binis inter se distantibus naribus 
aperiuntur. Oculi tegumentis omnino tecti et rescissa tantum cute visibiles; neque minus oper¬ 
culum cute obductum est, ita ut fissura branchialis minima, angustata, ut Muraenae Anguillae, 
transverse ante pinnae pectoralis insertionem pateat. Membranae branchiostegae radii 9 extus non 
visibiles. Truncus rotundatus, subcylindricus, caudam versus compressus, omnino nudus; linea 
lateralis obtuse - elevata, angustissima. Pinna dorsalis unica, antica; radii pinnarum omnes molles. 

Characteribus datis, hoc genus a Siluro admodum recedit. 

ADNOTATIO. In hujus generis specie Candiru, quam secui, haec fere reperi : !::: ) 

Inter crura extremitatum thoracicarum antice coeuntia, cor in pericardio conditum; ventricu¬ 
lus cordis pyriformis, anticus (pisce stante); atrium majus, bilobum, posticum, ventriculum undique 
involvens; bulbus aortae amplus, cutaneus. Intestina inclusa in peritoneo cutaneo, firmo, tela 
cellulosa laxa conjuncto cum pariete musculosa ventris. Pharynx amplus in magnum coecum 
saccum, stomachum scilicet, expanditur. A latere hujus sacci ad superiorem tertiam partem inte¬ 
stinum tenue oritur, quod per totam suam longitudinem aeque fere amplum, a mesentereo in 
situ suo continetur et in anum aperitur. Lien in posteriore stomachi pariete , extrorsum super- 
neque affixus est. Hepar mediocre, simplex, non lobatum, posteriore margine subincrassatum, 
anteriore acutum. Vesica fellea magna ad interiorem hepatis paifietem, liquorem suum fundit in 
supremam intestini tenuis partem haud procul a ventriculo per ductum vesicam longitudine aequan¬ 
tem. Ovarium et testis funiculi praelongi fimbriati figura apparent, qui ad medium cavum abdo¬ 
minale prolongatur. R.enes magni, satis compacti, vertebris accumbunt extra peritoneum, et a 
secunda tertiave inde vertebra ad inferiorem tertiam cavi abdominalis partem usque extensi trans¬ 
eunt in uretheres, qui in amplam vesicam urinariam aperiuntur. Maxime memorabile in hoc 
genere est foramen pone et supra pinnam pectoralem in utraque specie magnitudine et figura 
diversum, quo aperitur cavitas satis ampla, membrana mucosa, mucum secernente, vestita. In 
specie Candiru nobis dicta, cavitas oblongo - ovata, magnitudine seminis phaseoli minoris, et aper¬ 
tura rotunda, minima est; Cetopseos coecutientis cavitas subrotunda, pisi magnitudine, duplica¬ 
tura pauliulum prominente membranae mucosae, in media anteriore parte, in duas quasi partiales 
foveas subdividitur. Apertura major ovato - oblonga. 


*) kt)Tos cete; oxpif adspectus, facies. 

**) Confer Tab. A. fig. 5. Viscera in situ naturali; et fig. 6. Viscera explicata, a. Cor. a'. Pericardium. 
a /y . Ventriculus cordis, a."'. Atrium cordis bilobum. a /;// . Bulbus aortae, b. Ventriculus, c. c. Tractus in¬ 
testinorum. c'. Pylorus, d. Hepar, e. e. Peritoneum, f. Vesica fellea. f'._ Ductus cysticus, g. Vena porta- 
lum. h. h. Ovarium, i. Vesica urinaria. It. Uretheres. 1. 1. Mesentereum cum a^asis sanguiferis. m. Anus, 
n. n. Paries ventris musculosa, o. Renes per peritoneum transparentes. 

CETOPSIS. 


1. CETOPSIS COECUTIENS Agass. Tab. x. f . 2 . 

Ambitu corporis juxta pinnam dorsalem maximo, caudam compressam versus 
sensim decrescente; capite crassissimo, rotundato; apertura branchiali majuscula, 
antice insertionem pinnae pectoralis ambiente. 

Silarus caecutiens , Lichtenst. *) Spioc. 

Caput omnino nudum, aeque fere altum ac latum, teretiusculum, antice truncato - rotunda¬ 
tum. Oculi cute communi obtecti, nigri, punctuli instar per hanc pellucenles, minimi, supra 
oris angulum in medio spatio inter cirrhum maxillarem et foramen nasale posterius siti, a bran¬ 
chiis longissimo interstitio dirempti, laterales. Nares quatuor; posteriores superiores, majores, 
supra oculos, inter se parum distantes; anteriores, inferiores minores supra rostri apicem ante 
et supra cirrhos sitae, interstitio duplo majori inter se distantes; omnes margine intumido, cu¬ 
taneo claudendae. Oris rictus transversus, rectus, angustiusculus, ceti ori non dissimilis, la 
biis carnosis crassis, attamen non prominulis, maxilla superiore ultra inferiorem paullo excedente. 
In ossibus intermaxillaribus dentes tribus seriebus distributi, in vomere et in mandibula serie 
simplici simulque majusculi, acuti, inter se paullulum distantes. Cirrhus maxillaris supra oris angu¬ 
lum breviusculus, filiformis , in antica parte foveolae quasi labiatae situs; cirrhi quatuor longiores 
ejusdem formae in cute mandibulae, per lineam arcuatam dispositi. Membrana branchiostega 
sublaxa, operculum sub trigonum obtegens, margine integerrimo, pinnae pectoralis basin antice 
circumcludens. Foramen cavitatis mucosae oblongum, majusculum, paulo pone simulque supra 
pinnae pectoralis basin. Truncus oblongus teretiusculo - subcompressus, pectore abdomineque in¬ 
tumido, laevissimus; postice attenuatus, compressissimus. Linea lateralis rectissima, carinae in¬ 
star obtusae prominens. Pinna dorsalis unica radiis apice divisis, sub rigidis, antico posticum 
duplo superante, caeteris sensim minoribus, pinna pectorali remotior. Pinnae pectoralis radii com¬ 
pressi, subfirmi; anticus simplex caeteros apice fissos paulo superans. Pinnae ventrales pinna 
dorsali remotiores, minores , radiis posticis sensim brevioribus, antico simplici, caeteris apice fis¬ 
sis, satis longo intervallo ante anum insertae. Canalis deferens vesicae urinariae, et ovarii 
vel testis tanquam papilla perforata prominet. Pinna analis paulo pone anum incipiens et ante 
pinnae caudalis basin finiens parum alta, membrana inter radios expansa versus truncum incras¬ 
sata, ita ut radiorum basis vix conspici possit, versus radiorum apicem vero tenuis; radii apice 
ex membrana emergunt. Pinna caudalis furcata, radiis apice fissis, lateralibus exceptis. 

Unicolor cinereo - argenteus, dorso in olivaceum vergente; pinnis apice fuscescentibus. 

Pinna pectoralis radiis 10, ventralis 6, analis 21, caudalis 16 praeter alios utrinque latera¬ 
les 7 sensim minores, dorsalis 7. 


*) Amiciss. Br. et Professor Wagler, cui copia fuit in novissimo congressu naturae scrutatorum medico¬ 
rumque Germaniae rnuseum zoologicum berolinense perscrutandi, me certiorem fecit Silurum coecu- 
tientem Licht. Catal. et Spixii T. X. f. 2. non differre. 

In Museo Monacensi specimen unicum in spiritu vini servatur. Longitudo 5 x f x 

Habitat in Jluviis Brasiliae aequat oriolis. 

2 . CETOPSIS CANDIRU Agass. Tab. x. % i 

Corpore subcylindraceo, pinnam caudalem versus compresso; capite parum 
depresso; apertura branchiali minima ante et infra pinnae pectoralis insertionem 
patente. 

Silarus Candird , Spix. 

Species habitu affinis praecedenti, attamen distinctissima. Caput subdcpressum. longius. 
Oculi per cutem, qua ut in altera specie obducuntur, non pellucentes , cute rescissa 
nigri punctuli instar in tela cellulosa immersi, attamen nervum opticum, cujus diame¬ 
ter bulbum oculi fere adaequat, oculum intrare facillime observare licet. Nares quatuor 
per quadratum quasi dispositae; quum anteriores minores rotundae inter se vix magis discreti 
sint, quam posteriores, quae majores, rimaeformes et margine intumido claudendae sunt, et ab 
anterioribus eodem interstitio distant quam inter se. Maxilla superior paullo ultra inferiorem por¬ 
recta. In ossibus intermaxillaribus, in vomere et in mandibula series simplex dentium minorum 
inter se paullulum distantium. Apertura branchialis minima, ante et infra pinnam pectoralem 
ita patet, ut ejus basis nullo modo circumclusa sit a membrana branchiostega non emergente. 
Truncus cylindraceus, nudus ; linea lateralis rectissima, minus prominens quam in Cetopsi 
coecutiente ; cauda compressa, ratione habita longitudinis trunci, longior quam in illa specie. Aper¬ 
tura cavitatis mucosae suprapinnalis minima, rotunda. Pinnarum inter se dispositio eadem quam 
in altera specie, sed omnes sustentantur radiis mollissimis et maxime elasticis, membrana cras¬ 
siori obductis, omnes apice magis obtusae , rotundatae sunt. Anus et ductus deferens ovarii vel 
testis nec non vesicae urinariae tanquam papillae duae conicae perforatae parum prominent. 
Color idem ac in specie praecedente. 

Pinna pectoralis radiis 9, ventralis 6, analis 29, caudalis 17, praeter 4—5 radios minimos 
utrinque lateraliter sub cute reconditos, dorsalis 7. 

In Museo Monacensi specimina plura in spiritu vini servantur. 

Longitudo 5 /y , alterius 6", alterius 8". 

Habitat in Brasiliae aequatorialis Jluviis. 

VI. DORAS Lacep. 

Caput plus minusve depressum, nucham versus elevatum, scutis magnis osseis ad pinnam 
dorsalem anteriorem usque protensis tectum. Os parvum in apice rostri; ossa intermaxillaria 

DORAS. 


marginem superiorem oris formant, et ossa maxillaria arcuata in cirrhum majorem crassum ex¬ 
euntia partes laterales labii superioris sustinent. In cute mandibulae cirrhi quatuor. Labia crassa, 
carnosa, intumida. Dentes velutini, minuti, in mandibula, ossibus intermaxillaribus imoque in 
vomere, in nonnullis speciebus pro dentibus papillae minutae. Nares quatuor inter se distantes. 
Oculi laterales. Membrana branchiostega radiis 6. Scapula retrorsum in spinam lateraliter cuti 
adhaerentem producta. Corpus nudum, in utroque vero corporis latere series scutorum osseo¬ 
rum in medio spina aut carina elevata instructorum, caetera superficie aspera, aculeatave. Pinnae 
dorsales duae, posterior adiposa interdum vix prominens. Piadius primus pinnae dorsalis pin¬ 
narumque pectoralium validissimus , osseus , subplanus , utrinque profunde serratus pro animalis 
libitu in gynglimo serrato stabiliendus. 

ADNOTATIO. In specie secta, Dorade Humboldti, tractus intestinorum longitudine duplici cor¬ 
poris; ventriculus vix distinctus, parietibus paullo crassioribus ; intestinum tenue pluribus convo- 
lutionibus abdomen replens; rectum incrassatum ; hepar bilobum ; vesica fellea in medio inter 
hepatis lobos, in duodenum fel fundens; lien ad ventriculi latus sinistrum; renes mediocres; 
vesicula urinaria distincta, oblonga, parieti posteriori intestini recti appressa; vesica aerea maxi¬ 
ma apparatui osseo proprio suspensa. 


1. DORAS HUMBOLDTI Agass. m. v. 

Ore edentulo; corpore nudo, laevi; linea laterali utrinque serie scutorum 
24 osseorum tecta, scutis quatuor anticis muticis multo minoribus, sequentibus in 
medio spina compressa reclinata instructis, posteriorum spinis sensim majoribus ma¬ 
gisque reclinatis, scutis spiniferis anterioribus oblongis, medii corporis arcuato- 
trigonis, caudae trigonis. 

Corydoras edent edas , Spix. *) **) 

Caput magnum, elongatum , clypeatum, antice acutum, nudum. Oculi inferne clypeo semi¬ 
lunari cincti, in lateribus capitis. Nares quatuor per quadratum dispositae, in parte rostri 
nuda; anteriores majores, tubulosae, cuticula claudendae; posteriores ovatae, minores. Operculum 
scutiforme, subtrigonum. Labia valde incrassata, carnosa, intumida. Cirrhi 6, duo in apice 
ossium maxillarium longiores, quatuor sub symphysi mandibulae, magnitudine illis maxillae 


*) Omnibus, quae Celeberr. Alex, de Humboldt de Dorade Crocodili (Observ. de Zool. v. 2 . p. 181 ) re¬ 
fert perpensis, haec species ad genus peculiare referenda mihi videtur, non modo pinna pectorali uni- 
radiata, sed etiam appendice quadriradiato pinnae caudalis maxime a Dorade recedens et nomine Cen- 
trochir Agass. {nivrpov aculeus, x s ' l P manus) insignandum. 

**) Hic piscis nullo modo ad genus Corydoradem Lacep. referendus, quum inter characteres hujus ge¬ 
neris clariss. Lacepede hoc afferat: „Point de barbillons ; deux nageoires dorsales; plus d un rayon a 
chaque nageoire du dos.“ Quod minime cum nostro pisce congruit. 

parum recedentes, horum interni paullo breviores, externi ipsis magis postpositi longiores. Cly- 
peus nuchalis, ad latera insertionis pinnae dorsalis productus, rotundatus, pone aperturam bran¬ 


chialem in spinam rectam scapulam versus vergentem protensus. Corpus totum nudum, rotunda¬ 
tum, ad pinnam dorsalem crassissimum, caudam versus sensim attenuatum, ad insertionem pinnae 
caudalis compressum 5 in utroque latere series scutorum 24 osseorum, quorum quatuor antica 
mutica, multo minora, subrotunda, sequentia transversa, longiora quam lata, oblonga, et in tota 
longitudine aequilata, quae in medio corpore arcuato - trigona maxima sunt, in caudae lateribus 
minora, trigona; unum quodque scutum in medio instructum spina compressissima, falcata, 
acuta, reclinata , valde prominula; spinae ipsae a primis scutis ubi minores , ad ultimum usque 
magnitudine augentur. Pinna adiposa porrecta , angustata, longissima i. e. a pinna dorsali an¬ 
teriore ad pinnam caudalem, duplicaturae cutis instar, producta. Pinna dorsalis spatio inter 
pinnas pectorales et ventrales opposita. 

Pinna pectoralis radiis 11, ventralis 7, analis 11, caudalis emarginata 16, praeter 6, utrin- 
que lateraliter minores radios, dorsalis anterior 7. 

Color olivaceus (non nigrescens vel niger, nec in speciminibus siccis, nec in illo, quod in 
spiritu vini servatur) ; apex pinnae caudalis flavescens; radii serrati pinnae dorsalis et pinnarum 
pectoralium ut scuta lateralia lutescentes; spinae laterales apice albae. 

In Museo Monacensi specimen unicum in spiritu vini, pluraque sicca servantur. 

Longitudo speciminis in spiritu servati 20^", a rostro ad radium anticum pinnae dorsalis 
anterioris 10 J/4", speciminum siccorum 6 /y — 24 /7 . 

Habitat in Jluvio S. Francisci mediae Brasiliae. 

Simillima species Doradi nigro Valenc. (in Humb. Observ. de Zool. vol. 2. p. 184.), quin 
imo celeberr. Cuvier, visis Spixii tabulis, pro eodem habuit, sed comparatis speciminibus, cha¬ 
racteribus sequentibus diversa, peculiaris species mihi videtur: 1. scutis non omnibus trigonis, 2. 
spinis posteris sensim majoribus, 3 . cirrhis inter se magnitudine vix discrepantibus, 4 . longitu¬ 
dine pinnae adiposae, 5 . colore olivaceo. 


VII. HYPOPHTH ALMUS 



Caput minimum , valde compressum, in rostri apice depressum , unde a latere visum trian¬ 
gulare , omnino nudum. Os minus amplum. Margo superior oris omnino ossibus intermaxillari¬ 
bus conformatur. Labia nulla. Cirrhi 6, duo maxillares, 4 mandibulares. Dentes minutissimi, 


*) Ob oculos in margine inferiori capitis sitos. 

velutini, papillaeformes , tantum armato oculo visibiles. Oculi majores, in margine imo, laterali 
capitis siti. Nares quatuor, anteriores in margine oris , posteriores supra angulum ejus sitae. 
Membrana branchiostega radiis 5 vel i 5 . Arcus branchiales in margine exteriore, convexo, ut in 
omnibus piscibus, lamellas branchiales sustentant. In illorum margine interiori, concavo, in qui¬ 
busdam piscibus, dentes observari satis cognitum est; hic vero raram et pai’adoxam indolem 
(Tab. A. fig. 7.) habes, quod in margine interiori concavo cujusvis arcus branchialis productus 
tenues, elongati, elasmiformes, albi, ejusdem interius latus occupant, quique faucem versus 
spectant; ad latus exterius vero ejusdem marginis membrana tenuis ad dimidiam productuum 
altitudinem elevatur, quae ab ipsis paullulum distat. Iidem productus in arcu primo branchiali 
longissimi, longiores quam ipsae lamellae branchiales et longitudine gradatim in sequentibus arcu¬ 
bus decrescunt. (Hos processus elasmiformes, rigidos et valde fragiles pro eruenda dentium 
natura summi momenti habemus.) Corpus omnino nudum, compressum, latum, caudalem pin¬ 
nam versus attenuatum. Truncus brevissimus; cavitas abdominalis minima , vix longitudine capi¬ 
tis; itaque major piscis moles nihil est nisi cauda longissima, latissima, musculosa. Pinnae dorsa¬ 
les duae, posterior adiposa. Pinna analis latissima i. e. ab ano, paullo pone pinnas pectorales 
sito, fere ad pinnam caudalem usque producta. Radius primus pinnarum pectoralium et pinnae 
dorsalis caeteris paullo validior, serratus. 

ADNOTATIO. Tam parvis intestinis tantam corporis molem nutriri summopere mirum est. 
Hypophthalmi edentati pedem longi viscera perscrutatus sum in quo cavum abdominale 1 'fi' longum, 
\fx /l altum et paucas lineas latum fuit et in hoc pusillo spatio liquor nutritius pro tanto cor¬ 
pore praeparabatur! Quum vero simile sit, hunc piscem ob os quasi edentulum majora animalia 
corripere non posse , putandum est eum indefesse innumera animalcula tenella, quae maxima co¬ 
pia aquas Brasiliae habitant, persequi, et elasmia hac ipsa esse utilitate, ut retis instar, aqua 
transmissa, illa retineant; idem cetis mos est. Oesophagus brevis; ventriculus oblongus, su¬ 
perne rotundatus; intestinum tenue pluribus compaginibus anum tendit; hepar duobus elongatis 
lobis secus parietes ventriculi protenditur; vesicam felleam et lien non vidi, certo ob statum sub- 
putridum speciminis. Renes angustissimi, praelongi , spinae vertebrali accumbentes urinam fun¬ 
dunt in vesicam praegrandem. 


i. IIYPOPHTHALMUS EDENTATUS Spix.Tab.ix. 

Pinna dorsali initio pinnae analis opposita; toto dorso linea fere recta in nu¬ 
cham continuato; pinnis pectoralibus, si trunco adponuntur, pinnas ventrales obte¬ 
gentibus; a nucha ad rostri apicem, in vertice, fossula; membrana branchiostega 
radiis i5. 

Piscis totus nudus. Caput compressum, praecipue in nucha tanquam carina pi ominens. 
Oculi mediocres , in margine inferiore laterali capitis , in medio spatio inter cirrhum maxillarem 
et angulum inferiorem operculi. Nares quatuor, magnitudine aequales, rotundatae, maiginibus 
cutaneis parum prominentibus , vix claudendae; inferiores juxta ipsum marginem maxillae 

superioris patentes, immediate supra cirrhum; superiores supra oris angulum. Cirrhus maxilla¬ 
ris fere aeque distans a rostri apice et ab angulo oris , huic tamen propinquior; cirrhi quatuor 
ex mandibulae cute, quorum duo ad ipsam symphysin ossium mandibularium, duoque magis la¬ 
terales et posteriores 5 omnes cirrhi ejusdem fere longitudinis. Membrana branchiostega radiis i 5 . 
Truncus, ut cauda, compressissimus ; diameter verticalis maximus in regione pinnae dorsalis. 
Cauda prope pinnam analem adeo compressa, ut plana videatur, et cutis basin radiorum ejusdem 
pinnae ita obducit, ut eorum insertionem non possis conspicere nisi resecta cute. Linea latera¬ 
lis rectissima. Pinna dorsalis anterior radiata, angusta et initio pinnae analis opposita , fere vero 
fini ejusdem pinna adiposa, margine crenulata. Pinnae pectorales latae, fere triangulares 5 pone 
earum insertionem pinnae ventrales, minores, obtusae. Pinna caudalis furcata. Piscis in dorso 
et capite caerulescens , in lateralibus flavescens; pinnae rubro - flavidae. 

Pinna pectoralis radiis 18, ventralis 7, analis 72, caudalis 20, praeter 8—9 utrinque, sen¬ 
sim minores laterales, dorsalis anterior 7. 

In Museo Monacensi specimina duo in spiritu vini servantur. 

Longitudo 10 —12". 

Habitat in fluviis Brasiliae aequat oriolis. 

2 . HYPOPHTHALMUS NUCHALIS Spix. Ta b. xvn. 

Pinna dorsali pinnis pectoralibus paullo remotiore; dorso a nucha inde sensim 
elevato, caudam versus declive; pinnis ventralibus pone apicem reversum pinnarum 
pectoralium insertis; fossula in cervice elongata, obsoleta; rostri apice depresso; 
membrana branchiostega radiis 5. 

Caput, ratione habita corporis , minutum, postice compressum , antice in apice rostri depres¬ 
sum. Oculi praemagni, in margine inferiore laterali capitis, totum fere spatium occupant inter 
angulum oris et fissuram branchialem, immo ad inferius capitis latus extenduntur. Nares quatuor, 
in parallellogramma transversum quasi dispositae , duae anteriores juxta marginem maxillae supe¬ 
rioris. Utrinque cirrhus maxillaris fere in anguli oris : cirrhi quatuor ad symphysin ossium 
mandibularium. Hic mire conformatus pisciculus, singularem exhibet indolem cirrhorum maxilla¬ 
rium, qua optime patet, quid sint illi cirrhi maxillares Silurorum. Est scilicet infima tertia cirrhi 
pars ossiculum tenue, rotundum, arcuatum, quod in filum molle desinit et basi lateraliter ossi¬ 
bus intermaxillaribus articulo inseritur, igitur nihil aliud est, nisi os maxillare, quod cute cir¬ 
cumdatur, et tota sua longitudine ab ossibus capitis liberum, tantum interiori apice articulatum, 
et postice liberum, reflexum, arcuatum est. Similem indolem ostendit Silurus militaris Bloch. 
T. 062—meum genus Ceratorhynchus (vide notam , supra pag. 10.)—cujus ossa maxillaria superiora 
erecta, cornuum serratorum instar, absque appendice molli, filiformi , animali illum paradoxum 
habitum praebent. Corpus omnino nudum, compressum, ad pinnae analis initium latissimum. 
Linea lateralis fere obsoleta, lateraliter ramulosa. Pinna dorsalis anterior radiata , parti anteriori 

spatii inter pinnas pectorales et ventrales opposita: posterior adiposa minima, fere supra finem 
pinnae analis. Pinnae pectorales acutae 5 radius primus validus, serratus 5 radii reliqui sensim mino- 
res angulum obtusum conformant. Pinnae ventrales pectoralibus majores pone earum reflexum 
apicem , triangulares. Pinna analis paulo pone pinnas ventrales initium habet, brevis sed latissi¬ 
ma, radiorum apicibus valde ultra membranam connectentem emergentibus. Pinna caudalis fur- 
cata. Argenteus, supra caerulescens5 pinnae oebraceae. 

Pinna pectoralis radiis 12, ventralis i 5 , analis 45 , caudalis 18, praeter 2—3 minores utrin- 
que laterales , dorsalis anterior 8. 

In Museo Monacensi specimen unicum in spiritu vini servatur. 

Longitudo 7". 

Ilabitcit in Brasilia accjuatoriali. 


VIII. PIMELODUS Lacep. Cuv. 

Caput subdepressum, nudum, aut scuto majori minorive obductum. Os cirrhis munitum, 
majusculum et dentibus velutinis per fascias in ossibus intermaxillaribus et in mandibula disposi¬ 
tis armatum. Ossa intermaxillaria marginem fere totum labii superioris formant; utrinque in 
eorum angulo laterali ossa maxillaria superiora minima, in cirrhum exeuntia. Oculi majores , ad 
latera capitis siti. Fossae nasales majores minoresve in apice rostri, aperiuntur naribus quatuor 
plus minusve inter se distantibus. Membrana branchiostega radiis 5 —10. Corpus omnino nudum, 
subcompressum 5 cauda compressa. Pinnae dorsales duae, posterior adiposa. Piadius primus pin¬ 
narum pectoralium et pinnae dorsalis validissimus , serratus, pro animalis libitu figendus. 

ADNOTATIO. Sectio Pimelodi Spixii sequentia docuit: Ventriculus brevis, oblongus, vix 
duplo amplior quam intestinum tenue, quod ex ventriculi parte inferiore prodiens sinistrorsum 
curvatur, tum adscendens ultra hepar transii, tunc ad dextrum stomachi latus descendit, et 
posteaquam ita totum stomachum circumdederit, angustatur et post nonnullos anfractus in ano 
minimum terminatur. Hepar transversum in parte cavi abdominalis superiore, angustum, lobis 
lateralibus incrassatis. Vesica fellea maxima, transversa jacet inter hepar et illam intestini tenuis 
partem, in quam aperitur, quae supra superiorem stomachi parietem transit. Lien lobatus, a 
mesentereo suffultus,.pone stomachum, in hujus inferiore pariete. Vesica aerea maxima, cordifor- 
mis, in parte superiori cavi abdominalis. Renes indivisi, depressi, triangulares, latere latiori 
sursum spectantes, apice deorsum, ubi uretheres prodeunt, qui ampliantur in oblongam, satis 
magnam vesicam urinariam. Renes margine suo latiore vesicam aeream in ipsa media cavitate 
abdominali attingunt. Inter vesicam urinariam et intestinum rectum ovarium vel testis, ut funi¬ 
culus ad renum marginem superiorem protensus. 

1. PIMELODUS SPIXII Agass. Tab. vii. %. 1. 

Scuto majore a pinna dorsali anteriore ad cervicem usque producto; sulco lon¬ 
gitudinali in medio scuto ad rostri apicem usque; naribus quatuor maximis, paten¬ 
tibus, posticis tantummodo cuticula claudendis, binis utrinque inter se parum distan¬ 
tibus; aliquot dentibus vomeri insertis; pinna adiposa minima. 

Pimelodas cdbiclas Spix. 

(Nomen Pimelodi albidi, quod in Memoires du Museum vol. 5 . jam dudum a clariss. Le- 
sueur in speciem Pimelodi, a Spixiana toto coelo diversam, collatum est, mihi erat mutandum.) 

Caput ob scutum nuchale ad pinnam dorsalem anteriorem usque productum, pro corporis 
magnitudine maximum, tertiam partem longitudinis totius corporis aequans. Scutum in nucha 
ad medium usque carinatum, in parte inferiore sulcatum. Caput praeterea nudum, rostrum ver¬ 
sus depressum, in cujus apice quatuor nares patent, posterioribus lateraliter magis recedentibus ? 
binis utrinque inter se angusto isthmo distinctis. Oculi in fossula siti, subovato - oblongi. Cirrhi 
6 , maxillares longiores usque ad pinnarum pectoralium apicem producti. Dentes velutini ossium 
intermaxillarium et mandibularium longiores, non adeo conferti, in vomere dentes nonnulli, 
sparsi, majores , tuberculiformes. Corpus compressum ; cauda , praecipue ad pinnae caudalis in¬ 
sertionem , compressissima. Linea lateralis rectissima ad pinnae caudalis insertionem sursum cur¬ 
vata. Pinna dorsalis longa, radio antico validissimo, utrinque serrato, medio spatio inter pinnas 
ventrales et pinnas pectorales opposita. Piadius primus validus pinnarum pectoralium et ipse utrin¬ 
que serratus est. Pinna analis rotundata; caudalis furcata. Caput obscure nigricanti-coerulescens, 
dorsum et latera cinereo-coerulea, latera in argenteum vergentia, partes inferiores omnino ar¬ 
genteae ; pinnae fusco - coerulescentes, caudalis fusca. 

Pinna pectoralis radiis 10, ventralis 6, analis 16, praeter duos minores anteriores, caudalis 
i5, praeter io—12 utrinque laterales minores minimosque , dorsalis anterior 7. 

In Museo Monacensi specimina plura in spiritu vini servantur, longitudine 7—8 // . 

Habitat in Brasilia aequatoriali. 

2 . PIMELODUS RIGIDUS Spix. t«i, vn. fi* ,. 

Scuto maximo a pinna dorsali antica ad rostri apicem producto; fossula obso¬ 
leta in cervice; naribus quatuor per quadratum fere dispositis, anterioribus tubulo¬ 
sis, posterioribus rimaeformibus; scapula supra pinnas pectorales retrorsum pro¬ 
ducta; pinna dorsali anteriore haud omnino retrorsum reclinanda, pinna adiposa 
magnitudine pinnae analis eique opposita. 

Caput altum , linea recta a nucha ad rostri apicem declive, scuto granulato et insulpto te¬ 
ctum ; fossula obsoleta longitudinali in scuti parte anteriore. Nares quatuor per quadratum dis¬ 
positae, anteriores ante cirrhum maxillarem, in ipso fere labii superioris margine sitae, tubulo¬ 
sae, posteriores supra oris angulum transversae, rimaeformes , in fossula triangulari patulae. 
Csrrhi 6, in cute mandibulae quatuor breviores, maxillares duo ad pinnam analem usque prolon¬ 
gati , ossibus maxillaribus in eorum basin productis. Caput usque ad angulum posteriorem oper¬ 
culi fere quintam, usque ad anteriorem pinnam dorsalem tertiam partem longitudinis totius piscis 
aequat. Scapula supra pinnas pectorales retrorsum protensa. Corpus subcompressum, omnino 
nudum. Linea lateralis rectissima, ad pinnam caudalem sursum inflexa. Pinnae pectorales , ra¬ 
dio antico crasso, osseo, margine tantum postico, et basi utrinque serrato, sub angulo postico 
operculi insertae; pinnae ventrales radio ultimo pinnae dorsalis anterioris oppositae. Pinna dor¬ 
salis radiata rigida, praelonga, haud omnino retrorsum reclinanda, radio antico acutissimo tantum 
postice et in apice utrinque serrato. Pinna adiposa eadem magnitudine quam pinna analis rec- 
tangula, eique opposita. Pinna caudalis furcata. Nigro - cinereus, in lateribus et inferne argen¬ 
teus ; scutum capitale et pinna caudalis fuscescentia ; caeterae pinnae fusco - coerulescentes. 

Pinna pectoralis radiis 10, ventralis 6, analis 9, praeter duos minores anteriores, caudalis 
17, praeter k —5 laterales utrinque minores, dorsalis anterior 7, pi’aeter unicum minimum, ante 
radium acutum , serratum. 

In Museo Monacensi specimen unum in spiritu vini servatur, longitudine 5 ^/4.'' 

Habitat in Brasilia aequatoriali. 

5. PIMELODUS PIRINAMPU Spix ta vm. 

Capite in rostri apice depresso, in nucha maxime declivi, compresso, tanquam 
carina prominente: cirrhis compressis, latissimis, lateraliter cuticula auctis, longissi¬ 
mis, omnibus ultra pinnas ventrales productis; pinnis pectoralibus insertionem pin¬ 
narum ventralium superantibus. 

Caput in nucha praealtum , compressum , in rostri apice depressum. Nares quatuor per pa- 
rallellogramma transversum dispositae; anteriores supra marginem maxillae superioris, ante et 
intra cirrhos maxillares, tubulosae, margine cutaneo claudendae; posteriores transversae, oblongae, 
patulae. Oculi cirrhis propinquiores quam angulo operculi postico. Inter nares posticas et ocu¬ 
los fossula obsoleta. Dentes minutissimi, velutini per fascias latas in mandibula, ossibus interma¬ 
xillaribus et in ultimo arcu branchiali. Cirrhi compressi, lati, longissimi, omnes ultra pinnarum 
ventralium apicem producti. Corpus subcompressum , ad pinnas ventrales crassissimum, sub caudae 
fine cylindraceum, ad pinnae caudalis insertionem compressissimum. Pinna dorsalis anterior ra¬ 
dio primo simplici, praelongo, caeteris apice fissis, spatio inter pinnas pectorales (longas , ventra¬ 
lium insertionem superantes, radio antico simplici interne serrato,) et pinnas ventrales; pinnae ven¬ 
iales ipsae eo spatio inter pinnas dorsales oppositae. Pinna analis sub fine pinnae adiposae , ra- 

diis duobus anticis simplicibus caeteris minoribus. Pinna caudalis in medio profunde etnarginala. 
Pinna adiposa alta, latissima, sinuata. Coerulescens, ad latera et inferne cinereo - argenteus, pin¬ 
nae apice rubescentes, pinna caudalis sub fine coerulescens, pinna adiposa tota coerulea. 

Pinna pector-alis radiis 16 , ventralis 6, analis 10, praeter duos anteriores minores, caudalis 
17, praeter 8—10 laterales utrinque minores minimosque, dorsalis anterior 7, 

In Museo Monacensi specimen unicum in spiritu vini servatur, longitudine 18." 

Ilabitcd in Brasiliae fluviis. 

4. PIMELODUS CTENODUS Agass, T„b.vm. 

Capite minimo, depresso5 nucha maxime declivi; corpore ad pinnas ventrales 
crassissimo; pinna adiposa alta, latissima, pinnis ventralibus spatio inter pinnas dor¬ 
sales oppositis; cirrhis subteretibus, maxillaribus ultra pinnam analem productis; in 
ossibus intermaxillaribus et in mandibularibus serie simplici dentium majorum, pone 
quos dentes minimi velutini, papillaeform.es. 

Hic pulcherrimus piscis , qui ipsa dentium structura a reliquis Pimelodis parum recedit, in¬ 
signis est capite minimo depresso. Dentes per seriem simplicem in ossibus intermaxillaribus et man¬ 
dibularibus , inter se parum distantes, apice obtusi, rotundati; pone hanc seriem dentes minutis¬ 
simi, velutini, papillaeformes, praecipue in mandibula. In ultimo arcu branchiali dentium veluti- 
norum pulvinar. Maxilla superior parum prominula. Cirrhi maxillares crassiores, teretes et 
iiltra pinnam analem producti; in cute, inter ramos mandibulae extensa, cirrhi quatuor, quorum 
duo breviores, anteriores inter se propinquiores, duo posteriores longiores, magis laterales. Na¬ 
res quatuor fere per quadratum dispositae, posteriores tamen inter se magis distantes, oblongae 5 
transversae, anteriores minores, rotundatae , tubulosae , supra marginem maxillae superioris. 
Oculi minores, in summo fere capite, attamen lateraliter spectantes, inter se eodem intervallo 
distantes quo cirrhi maxillares et ab ipsis et angulo postico operculi aeque distantes. Spatium in¬ 
ter occiput et pinnam dorsalem anteriorem valde declive. Corpus omnino nudum, subcompres- 
sum, ad pinnas ventrales crassissimum. Linea lateralis rectissima. Pinna adiposa alta, latissima, 
adspectu fibrosa, supra finem pinnae analis desinens. Pinna dorsalis anterior radiata, radio pri¬ 
mo simplici, caeteris apice fissis, opposita spatio inter pinnas pectorales et ventrales; pinnae ven¬ 
trales radio antico simplici, spatio inter pinnas dorsales oppositae. Pinna analis radiis tribus 
anterioribus simplicibus, fere extremae pinnae adiposae opposita. Pinna caudalis profunde emar- 
ginata radiis i 5 , utrinque lateraliter sensim minoribus simplicibus, insignis. Coerulescens, ad 
latera et in abdomine cinereo-argenteus; pinnae apice rubescentes, adiposa et analis coeruleae. 

Pinna pectoralis radiis i 5 , ventralis 7, analis 10 , praeter 2 minores anteriores, caudalis 16, 
praeter i4 laterales utrinque sensim minores minimosque, dorsalis anterior 7, 

In Museo Monacensi specimen unicum in spiritu vini servatur, longitudine 17". 

Habitat in Brasiliae aequatorialis fluviis. 

IX. PHRACTOCEPHALUS Agass. 


Caput latissimum, valde depressum, scuto maximo ultra nucham producto obtectum. Os 
maximum, cirrhis 6 circumstantibus. Dentes minimi, velutini, confertissimi per fascias latas in 
latis ossibus intermaxillaribus, in vomere et in mandibula, quin etiam in quinto arcu branchiali 
dispositi. Ossa maxillaria minima articulata in lateribus exterioribus ossium intermaxillarium, et 
parum in cirrhos producta. Oculi minores pone cirrhos maxillares. Fossae nasales naribus qua- 
tuor supra rostri apicem aperiuntur. Membrana branchiostega radiis 8. Corpus omnino nudum ; 
sed ante pinnam dorsalem radiatam clypeus mobilis et supra pinnarum pectoralium insertionem 
scapula retrorsum in spinam cuti inhaerentem producta. Pinnae dorsales duae, posterior adiposa , 
apice ossea. Radius primus pinnarum pectoralium validissimus, compressus , osseus, serratus pro 
animalis libitu figendus. 

ADNOTATIO. Viscera hujus piscis mirae indolis. Faux statim ampliatur in magnum saccum, 
stomachum scilicet, cujus parietes incrassatae, musculosae sunt, fere totum cavum abdominale su¬ 
perius explentem, forma globi a posteriore et anteriore parte parum compressi, a superiore vero 
impressi, ex cujus impressionis sinistro latere appendix coecus prodit; id simul memorabile, quod 
intestinum tenue postice eodem loco initium habeat, quo faux ampliatur, atque ita cardia et 
pylorus ventriculi juxta se invicem siti sint. Intestinum tenue ad latus dextrum cavi abdominalis 
descendit, ad ventriculi latus inferius aliquoties in Ziczac transverse a dextra ad sinistram parie¬ 
tem cavi abdominalis curvatur, tumque intestinum crassum, duplo amplius quam intestinum tenue, 
ad sinistrum latus spinae vertebralis rectissime descendit. Hepar minimum, suspensum in pariete 
superiore peritonei, in ejus plicatura valde prominente, in ipsius medio attenuatum, lateraliter in¬ 
crassatum, lobatum. Specimen nostrum, proh dolor! in ipso loco vesicae felleae perforatum est, 
quare ejus formam et ductum deferentem non vidi. Pone ventriculum in mesentereo lien lobatus. 
Vesisa aerea saccus permagnus, cordiformis, compressus, pone ventriculum, extra peritoneum, 
ad tertiam inferiorem cavi abdominalis partem usque protensus, parietibus crassissimis, fibrosis, 
argenteo nitentibus, primae costae crassissimae extrorsum rectae suspensus; exitum non vidi, quia 
aerem inflatum ob perforationes non retinebat. ITenes extra peritoneum, pone intestinum rectum, 
in sulco a processibus brevioribus vertebrarum transversis formato, in parte inferiore angusti sunt 
et in ipso eorum medio ambo tiretheres inter se maxime approximati, ad latus inferius vesicae 
aereae in duo cornua producta dividuntur , quae ad illam utrinque adscendunt; in utriusque cor¬ 
nu parte inferiore uretheres in superficiem proveniunt, in furcatione approximantur et in pariete 
posteriore colli vesicae urinariae aperiuntur. Haec maxima est, parietibus tenuibus , obverse py- 
riformis et proprio ostio pone anum aperitur. Utrinque ad latera intestini recti vas deferens 
simplex, tubulosum , absque anfractibus , in cujus parte extrema ovarium vel testis non evolutus 
fimbriarum minutissimarum forma. 

1. PHRACTOCEPHALUS BICOLOR Agass. t-b. vi. 

Capite latissimo, suborbiculari, tertiam corporis partem, excepta pinna caudali, 
referente; operculo scutiformi; scuto ante pinnam dorsalem anteriorem ovali, mo¬ 
bili, ad insertionem ipsam pinnae emarginato; scapula retrorsum producta, rugosa; 
corpore nudo, antice depresso; cauda cylindracea; pinnis ventralibus radiis posticis 
pinnae dorsalis radiatae oppositis, pinna adiposa apice lamella radiata ossea aucta i 
pinna caudali emarginata. 

Pirarara bicolor , Spix. 

Caput fere planum; in cervice fossula longitudinalis obsoleta. Oculi mediocres, ad marginem 
scuti capitalis, laterales. Nares quatuor per parallelogramma longum, transversum dispositae; ante¬ 
riores in labii superioris margine , ante et intra cirrhos maxillares , tubulosae; posteriores supra 
oris angulum, ovales, cuticula late emergente claudendae. Dentes velutini, minutissimi, confer¬ 
tissimi ; fascia dentium vomeralis in medio latissima , lateraliter attenuata, retrorsum flexa. Cirrhi 
6; maxillares longiores, ultra pinnas pectorales producti; mandibulares breviores per lineam ar¬ 
cuatam dispositi. Operculum scutiforme, rugosum. Scutum ante pinnam dorsalem anteriorem 
mobile granulosum et processus reflexus scapulae supra pinnarum pectoralium insertionem rugo¬ 
sus. Truncus depressus, caeterum omnino nudus. Inter processum scapulae et pinnas pectorales 
ipsas apertura minima , rotunda cavitatis mucosae ut Cetopseos Candirii. Ossa extremitatum tho¬ 
racicarum sub jugulo conjunguntur sutura sagittali, firmissima et arcum validissimum, crassum 
conformant, cui pinnae pectorales , radio antico crassissimo , depresso , osseo, serrato, et pro ani¬ 
malis libitu figendo, lateraliter insertae sunt. Pinnae ventrales radiis posterioribus pinnae dorsa¬ 
lis anterioris oppositae. Pinna adiposa pinnae anali opposita et eadem magnitudine. Cauda ad 
insertionem pinnae emarginatae compressa. Color flavidus, caput fuscescens et dorsum obscure- 
fuscum nigro-punctatum ; fascia in imo abdomine et utrinque in lobis pinnae caudalis fusca. 

Pinna pectoralis radiis io, ventralis 7, analis 8, praeter duos anteriores minores, caudalis 
17, praeter 6—8 minores minimosque utrinque lateraliter insertos, dorsalis anterior 8. 

In Museo Monacensi specimina duo servantur , alterum siccum 2 ' longum , alterum , in 

spiritu vini, 12" longum. 

Ilabitcit in fluvio Amazonum . 


X. PLATYSTOMA Agass. 

Caput depressum , supra planum , valde elongatum ; maxilla superior prominens. Os amplis¬ 
simum. Dentes velutini, confertissimi, per fascias latissimas in ossibus intermaxillaribus, in vo¬ 
mere et in mandibula ; in arcu branchiali quinto dentium velutinorum pulvinar. Fossae nasales 
laterales, interne ad cirrhum maxillarem sitae, quatuor naribus aperiuntur. Oculi laterales, parvi. 

Membrana branchiostega radiis i 5 . Corpus elongatum, antice plus minusve depressum, caeterum 
cylindraceum , caudalem pinnam versus compressum, omnino nudum. Pinnae dorsales duae , 
posterior adiposa. Radius primus pinnae dorsalis caeteris parum validior, pinnarum pectoralium 
validissimus, osseus, serratus. 

ADNOTATIO. Viscera Phractocephali, solummodo magis elongata ob formam corporis. Ventricu¬ 
lus oblongus, cutaneus, parietibus non incrassatis. Celeberr. de Spix adnotaverat in specimine Pla- 
tystomatis planicipitis, piscibus hoc vesci. Hujus generis plures species habet Piso pag. 63 ., a 
nostris vero diversas, sola Curui, planicipiti nostrae valde affinis; huc quoque referendus Silurus 
fasciatus Bloch T. 366 . — Nomina indica Spixii non retinui, quum stabilitum sit, in historiam 
naturalem nomina bar-bara nulla recipienda esse et praesertim quum nomina ab ipso Spixio pis¬ 
cibus siccis inscripta non semper cum nominibus, quae tabulis inscripta sunt, congruant, aut 
etiam diversa nomina diversis in regionibus data, in eodem pisce inscripta legantur. 


1. PLATYSTOMA LIMA Agass. Tab. xv. 

Capite depressissimo, plano, tertiam corporis partem, excepta pinna caudali, 

non referente; maxilla superiore quam maxime ultra inferiorem prominente; oculis 
in margine imo laterali capitis sitis; corpore per totam suam longitudinem sub- 
compresso; cauda apice compressissima; pinna caudali furcata, lobo superiore acuto, 
inferiore rotundo illo multo majore; pinna adiposa parva, acuta, supra medium 

pinnae analis. 

Silarus Lima Schneicler Syst. pag. 384 * — Sorubim infraoculare Spioc. 

Caput depressissimum, elongatissimum , planum, in cervice sulcatum, corporis antica parte 
parum latius, tertiam ejus partem, excepta pinna caudali, non referens. Maxilla superior ar¬ 
cuata, maxime ultra inferiorem prominens. Fasciae dentium intermaxillares, et vomeralis inter¬ 
rupta, arcuata, inter se admodum recedentes. Cirrhi 6 tenues; maxillares, ossibus maxillaribus 
longe in eos productis , lateraliter in medio spatio inter nares , ultra pinnas pectorales producti; 
mandibulares breviores. Nares per parallelogramma transversum dispositae, fere ad rostri 

apicem, anteriores subrotundae, posteriores oblongae. Oculi pone angulum oris , in medio 

spatio inter rostri apicem et operculi angulum posteriorem, in latere imo capitis. Corpus sub- 
compressum , in nucha parum depressum, ad caudae apicem compressissimum. Linea lateralis 
rectissima. Pinna dorsalis anterior, radio antico simplici crassiore, postice et in apice utrinque 
serrato, spatio opposita inter pinnas pectorales acutas, radio primo valido interne et in apice 
utrinque serrato, et pinnas ventrales acutas. Pinna adiposa parva, acuta, longae pinnae anali 
opposita. Pinna caudalis furcata, lobis inaequalibus, superiore minore acuto, inferiore majore ro¬ 
tundato. Caput supra obscure nigro - fuscum, dorsum colore umbrino, latera et abdomen argen¬ 
tea , supra lineam lateralem inde ab operculi angulo superiore ad apicem lobi inferioris pinnae 
caudalis fascia nigra lata; pinnae rubescentes. 



i 










. . 












- 




































S (DJTM71MM Pirauaca. 














PLATYSTOMA. 


25 


Pinna pectoralis radiis 9, ventralis 6, analis 18, praeter 3 minores, anteriores, caudalis 20, 
lobi superioris 8, lobi inferioris 12 , praeter 6 minores laterales superne et 10 inferne, dorsalis 
anterior 7. 

In Museo Monacensi specimen unicum in spiritu vini servatur, longitudine 9". 

Habitat in Brasiliae aequat oriolis fluviis. 

2. PLATYSTOMA PLANICEPS Agass. Tab. xn. 

Capite omnino plano, tertiam corporis partem, excepta pinna caudali, referente; 
maxilla superiore subacuta, valde ultra inferiorem prominente, corpore subcylin- 
drico, in parte anteriore tamen depresso; linea laterali in parte corporis anteriore 
inferne subarcuata, praeterea rectissima; pinna caudali furcata, lobis acutis; pinna 
adiposa acuta. 

Sorubim Piraaaca Spix. (Piscis nomine Pirctyapeaui inscriptus .) 

Caput depressissimum, omnino planum, in cervice impressum, corpore multo latius , tertiam 
corporis longitudinis partem, excepta pinna caudali, referens. Maxilla superior apice arcuata, 
subacuta, maxime ultra inferiorem prominens ; fasciae dentium intermaxillares et vomerales spatio 
arcuato nudo distinctae. Cirrhi sex, duo maxillares crassiores ultra pinnas ventrales producti, qua- 
tuor mandibulares; externi breves, interni brevissimi. Nares in parallelogrammum transversum 
dispositae; posteriores juxta cirrhos maxillares, inter se minus distantes. Oculi laterales, subova- 
les, rostri apici propiores quam angulo postico operculi. Corpus antice depressiusculum, caete- 
rum cylindricum, in apice caudae compressum. Linea lateralis in parte antica inferne subincur- 
vata, caeterum rectissima. Pinna dorsalis antica opposita spatio, quod est inter pinnas pectorales acu¬ 
tas, radio antico crasso, osseo, interne tantum serrato et pinnas ventrales pariter acutas, huic tamen 
parum propior. Pinna adiposa acuta pinnae anali acutae opposita. Pinna caudalis furcata, lobis 
acutis. Caput, dorsum et latera intense olivacea, maculis nigris rotundis minoribus notata; pinnae 
olivaceae, apice roseae, dorsalis anterior et pinnae pectorales nigro maculatae, abdomen et latera 
inferne argenteo resplendentia; a pinna pectorali supra pinnas ventrales fere ad pinnam cauda¬ 
lem usque linea olivacea, interrupta. 

Pinna pectoralis radiis 11, ventralis 6, analis 10, praeter duos anticos, minores, simplices; 
caudalis 17, praeter 6—8 minores minimosque utrinque lateraliter in cute sensim indistinctiores, 
dorsalis anterior. 

I11 Museo Monacensi specimen unicum, siccum servatur , longitudine 2 5 // . 

Habitat in Brasiliae aequatorialis fluviis , in flamine Amazonum , Sblimoens , Rio 
Negro. 

Icon eum repraesentat ore aperto, quare caput non omnino planum apparet, etiam truncus 
aequo crassior. 

5. PLATYSTOMA SPATULA Agass. Tai, xiv. 

Capite latissimo, ultra tertiam corporis partem, excepta pinna caudali, refe¬ 
rente; maxilla superiore obtusa, valde ultra inferiorem prominente; corpore cylin- 
draceo; cauda subcompressa; linea laterali in parte antica inferne subarcuata; pin¬ 
na caudali profunde divisa, lobis acutis; pinna adiposa triangulari. 

Sorubim Jandia Spioc, {Piscis nomine Pirayapea inscriptus ). 

Caput latissimum, depressum, leniter a nucha declive, in cervice excavatum; rostrum om¬ 
nino planum. Maxilla superior angularis adeo ultra inferiorem prominens , ut lata fascia dentium 
confertissimorum, minimorum, in ossibus intermaxillaribus ore clauso externe conspiciantur , fas¬ 
cia dentium vomeralis cum illa ossium intermaxillarium confluens, unde in nostro tripedali speci¬ 
mine superficies trium pollicum in maxilla superiore dentibus confertissimis obducta est; fascia 
dentium in mandibula angusta. Nares in apice rostri; anteriores fere in margine labii superioris, 
inter se magis distantes quam posteriores, quae intra cirrhos maxillares patent. Oculi laterales, 
apici rostri propinquiores quam operculi angulo posteriori. Scapula retrorsum producta , rugosa. 
Corpus subcylindricum; cauda apice compressa. Linea lateralis in parte antica inferne subarcuata. 
Pinnae ventrales margini postico pinnae dorsalis radiatae oppositae, rotundatae; pinnae pectorales 
acutae , radio antico crasso , osseo, utrinque serrato. Pinna adiposa triangularis, pinnae anali 
rectangulae opposita; pinna caudalis profunde in medio divisa, lobis acutis. Caput rubescenti- 
ochraceum, pinnae ut dorsum igneae, lateribus dilutioribus, roseis. Caput et pinnae dorsales, 
pectorales et ventrales maculis nigris parvis rotundis notatae, pinna caudalis apice flavescens. 

Pinna pectoralis radiis 11, ventralis 6, analis io, antico simplici, caudalis 19, praeter 4—5 
utrinque minores, laterales , dorsalis anterior 7. 

In Museo Monacensi specimen siccum mancum servatur, ultra 3 ' longum. 

Habitat in Brasiliae aequatorialis jlimiis. 

4. PLATYSTOMA CORRUSCANS Agass. Tab. xra. 

Capite subcylindraceo, supra depresso, tertiam corporis partem, pinna caudali 
excepta, referente; rostro depressissimo; maxilla superiore rotundata, parum ultra 
inferiorem prominente, corpore cylindrico, cauda in apice compressa; linea laterali 
fere recta; pinna caudali profunde incisa, lobis rotundatis; pinna adiposa rotundata. 

Pimelodus corruscans IVfusei JBerolin. (secundum cl. PHiegmann .) 

Sorubim Caparary Spioc. 

Caput subcylindricum, supra applanatum; rostrum depressum, in cervice medio scuto ad 
nucham in processum obtusum prosilientem producto; fossa rhomboidalis, longitudinalis, angustata, 

supra oculos latior. Oculi laterales in medio capite siti, parvi. Nares in parallelogrammum trans¬ 
versum dispositae; anteriores juxta et intra cirrhos maxillares. Maxilla superior ultra inferiorem 
prominens , non adeo tamen ut ore clauso dentes intermaxillares omnes externe conspici possint, 
ut in caeteris speciebus nostris; cirrhi maxillares ad pinnas ventrales usque protensi , mandibula¬ 
res quatuor multo breviores. Corpus cylindricum; cauda apice compressa. Linea lateralis fere 
recta, in medio tantum parum inferne subarcuata. Pinnae pectorales acutae, sub angulo operculis 
radio antico crasso, osseo, plano, interne serrato. Pinnae ventrales rotundatae, radio antico sim- 
plici. Pinna dorsalis anterior, radio antico simplici caeteris vix crassiore, spatio inter pinnas pec¬ 
torales et pinnas ventrales opposita. Pinna adiposa rotundata, pinnae anali radio antico simplici 
opposita. Pinna caudalis profunde in medio incisa , lobis omnino rotundatis. Caput luteo-fus¬ 
cum ; dorsum, pinnae et latera supra lineam lateralem luteo - aurantiaca, inferne in argenteum 
vergentia; latera infra lineam lateralem omnino argentea, pinnae dorsales, pinna caudalis, dor¬ 
sum et latera maculis sparsis majoribus minoribusque rotundis, vel oblongis nigris, annulo dilu¬ 
tiori cinctis, notata. 

Pinna pectoralis radiis 11, ventralis 6, analis 10, caudalis i 5 , praeter 4—5 minores utrin- 
que laterales; dorsalis anterior 7. 

In Museo Monacensi specimen siccum mancum servatur, 25 " longum. 

Habitat in flumine S. Francisci Brasiliae mediae. 

5. PLATYSTOMA TRUNCATUM Agass. Tab. xm. a. 

Capite depressissimo plano, tertiam corporis partem usque ad apicem pinnae 
caudalis stricte referente; maxilla superiore apice truncata, ultra inferiorem parum 
prominente; corpore subcylindraceo, in parte antica parum depresso; linea laterali 
rectissima; pinna caudali profunde incisa, lobis lateralibus magnis, rotundatis; pinna 
adiposa parum prominente, pinnae caudali opposita. 

Caput maximum, longissimum, depressissimum, tertiam corporis abbreviati partem usque 
ad pinnae caudalis apicem referens, hunc piscem admodum notabilem reddit. In medio scuto ca¬ 
pitali a nucha ad rostrum fossa longitudinalis rhomboidalis, elongata, satis profunda. Maxilla su¬ 
perior truncata, subarcuata , parum ultra inferiorem excedens ; fascia dentium intermaxillaris non 
adeo lata, lato interstitio a latissima vomerali secreta; fascia maxillae inferioris subangusta. 
Cirrhi 6, quam in caeteris speciebus breviores, non ultra pinnas pectorales producti. Nares qua¬ 
tuor, anteriores ovatae, ante et parum intra cirrhos maxillares, inter se magis distantes quam 
posteriores, quae supra oris angulum sitae, ab anterioribus lato interstitio distant, rimaeformes, 
obliquae, cuticula late emergente claudendae. Oculi laterales, quam in caeteris speciebus majo¬ 
res, in medio spatio inter rostri apicem et angulum operculi posticum siti. Corpus antice subde- 
pressum, caeterum cylindraceum, in apice caudae vero compressum; linea lateralis rectissima. 
Pinna dorsalis antica, radio priori parum crassiore, opposita medio spatio inter pinnas pectora¬ 
les acutas, radio primo interne serrato, crasso, osseo, et pinnas ventrales rotundatas. Pinna adi- 

posa parum emergens, rotundata, pinnae anali rectangulae opposita. Pinna caudalis profunde 
incisa, lobis latis rotundatis , radiis compressissimis , latissimis indivisis, tantum striatis. Color to¬ 
tus piscis igneus; caput obscurius fuscescens; pinna dorsalis et caudalis nigro maculatae. 

Pinna pectoralis radiis 11 , ventralis 6, analis io, praeter 2 anteriores minores, caudalis 17, 
praeter 5 —6 minores minimosque sub cute fere conditos utrinque laterales. 

In Museo Monacensi specimen siccum mancum, 3 / longum, servatur. 

Habitat in Jluviis Japurd et Solimoens Brasiliae aequatorialis. 

XI. HETEROBRANCHUS SEXTENTACULATUS Spix. Ta b. xi. 

Visis claris. Spixii tabulis, illustrissimus Cuvier dubitat, hunc piscem ad Heterobranchi genus 
pertinere; num jure, affirmare nequeo, quum specimen unicum Musei Monacensis male conservata 
cutis tantum sit: lamellae branchiales qxiidem adsunt, sed appendices earum fasciculatos in tertio 
et quarto arcu branchiali observare non licuit, quamquam cutem per pluros menses in spiritu 
vini emolliverim. Donec quisquam naturae scrutator in recentem hunc piscem inquisiverit, du¬ 
bium manet, num revera ad Heterobranchum referendus sit, vel potius ad Pimelodum , strictiore 
sensu, post novissimas scilicet generis restrictiones, cujus externos characteres exhibet. Dentes 
elongati, conferti, per fascias in ossibus intermaxillaribus et mandibularibus inserti sunt; vomer 
edentulus. Caput scuto rugoso tectum, pro corporis mole parvum, supra planissimum, latera 
perpendicularia fere, ita ut sectio transversalis per oculos planum fere quadratum exhiberet. Oculi 
laterales, ad marginem scuti capitalis, ovales. Nares quatuor, fere per quadratum dispositae. 
Cirrhi maxillares lateraliter ad medium inter nares prodeuntes, ad pinnas ventrales usque pro¬ 
ducti. Operculi scutum rugosum. Truncus cylindraceus, omnino nudus, cauda compressa. Li¬ 
nea lateralis in medio inferne subarcuata. Pinnae pectorales acutae, radio primo crasso, osseo, 
externe serrato; ventrales elongatae , apice rotundatae, sub fine pinnae dorsalis anterioris, quae 
per totam suam latitudinem aeque alta est, radio antico simplici. Pinna adiposa latissima, fibril- 
losa videtur, forsan ob exsiccationem; pinna analis sub ejus medio, parva, rotundata. Pinna 
caudalis profunde incisa, lobis angustis elongatis, acutis. Totus piscis fuscus, inferne sordide 
albidus. 

Pinna pectoralis radiis 11, ventralis 6, analis 9, praeter 2 anteriores minores, caudalis 17, 
praeter 3—4 minores laterales utrinque sub cute conditos, dorsalis anterior 7, antico radio sim¬ 
plici. Membrana branchiostega radiis 7. 

In Museo Monacensi specimen unicum siccum servatur, longitudine 12". 

Habitat in Brasiliae aequatorialis Jluviis. 

FAMILIA III. CLUPEOIDEI. Cuv. 

Diagnosis. Caput aut omnino nudum, aut scutis osseis 
tectum, nunquam squamatum; maxilla superior conformatur 
in medio ab ossibus intermaxillaribus, non protractilibus, 
lateraliter ab ossibus maxillaribus superioribus; dentes aut 
nulli, aut solitarii acuti, aut velutini; apertura branchialis 
maxima; truncus semper squamis magnis obtectus; pinna adi¬ 
posa nulla. 

Descriptio. Corpus plus minusve compressum, in abdomine nunc 
acute carinatum et serratum, nunc rotundatum, squamis magnis tectum 
nunc tenuibus, deciduis, nunc crassis, osseis, cuti firmiter inhaerentibus. 
Pinnae plerumque breves; dorsalis unica, — adiposa nulla. In solo 
Pristigastre pinnae ventrales desunt. Caput aut omnino nudum aut la¬ 
tis scutis osseis undique tectum, nunquam squamatum. Os in aliis ge¬ 
neribus parvum, subrotundum, edentulum, aut dentibus minutis arma¬ 
tum, in aliis vero transversum, maximum, dentibus acutis in toto suo 
margine et in palato dentibus velutinis munitum; ejus margo semper 
conformatur supra in medio ab ossibus intermaxillaribus non protractili¬ 
bus, in lateribus ab ossibus maxillaribus superioribus, infra a mandi¬ 
bula. Apertura branchialis maxima. 

Vesica aerea in omnibus generibus; in pluribus appendices pyloricae. 
Ventriculus elongatus, amplus. 

CONSPECTUS GENERUM, 
a) Corpore rotundato. 


XII. SUDIS Cuv. 

Caput magnum, depressissimum, extus osseum. Os amplissimum, transversum, 
in toto suo margine dentibus elongatis, conicis armatum; in palato dentes velu¬ 
tini; ossa intermaxillaria satis lata marginem superiorem, ossa maxillaria superiora 
retrorsum subarcuata, angusta, margines lateres maxillae superioris conformant 

Oculi et nares ad rostri apicem. Membrana branchiostega radiis 11. Corpus elon- 
gatum, compressum, squamis magnis osseis tectum. Pinna dorsalis longissima anali 
opposita ad caudae apicem usque producta. 

XIII. ERYTHRINUS Gronov. 

Caput obtusum, rotundatum, extus osseum, rugosum, non squamatum; ossa 
infraorbitalia maxima, buccas omnino obtegentia. Os amplissimum, transversum, 
in toto suo margine dentibus majoribus minoribusque alternantibus armatum; ossa 
intermaxillaria mediocria, maxillaria superiora angusta, utrinque ultra dimidiam 
partem labii superioris sustinentia; ossa palatina dentibus velutinis obsita. Lingua 
latissima, plana, apice libera. Membrana branchiostega radjis 5 . Corpus subteres, 
versus caudae apicem subcompressum, squamis magnis tectum. Pinna dorsalis ven¬ 
tralibus opposita. 

b) Corpore compresso. 

XIY. OSTEOGLOSSUM Vandelli. 

Caput parvum, compressum, omnino nudum. Ossa infraorbitalia buccas om¬ 
nino obtegentia. Oculi ad rostri apicem. Os amplissimum, dentibus in maxillis, in 
vomere, in palato et in lingua armatum. Ad symphysin ossium mandibularium 
cirrhi duo. Corpus compressissimum, squamis maximis tectum; abdomen carinatum. 
Pinna dorsalis et analis latissima, haec cum caudali conjuncta. 

XV. GLOSSODUS Cuv. 

Caput acutum, compressum, nudum. Oculi laterales. Os parvum. Dentes 
velutini in ossibus intermaxillaribus totum marginem oris superiorem conformanti¬ 
bus, in mandibula et in vomere, maxilla superior edentula. Lingua cartilaginea, 
edentula, in osse hyoideo vero et in palato dentes majores tuberculiformes. Corpus 
squamatum, subcompressum. Ad insertionem pinnarum ventralium squamae valde 
retrorsum productae. 


XVI. ENGRAULIS Cuv. 


Caput compressum, nudum. Oculi ad rostri producti apicem. Os amplissi¬ 
mum; ossa intermaxillaria minima sub rostri apice inserta, ossa maxillaria superiora 

praelonga, ultra mandibulam producta. Dentes acutissimi in omnibus oris ossibus. 
Apertura branchialis his prae omnibus forsan piscibus maxima. Corpus compres¬ 
sum, abdomen carinatum. Pinnae ventrales ante pinnam dorsalem. 


XVII. CLUPEA Linn. Cuv. 

Caput compressum, omnino nudum. Oculi magni laterales. Ossa maxillaria 
in plures lamellas divisa. Dentes aut omnino nulli aut minimi; in margine interno 
arcuum branchialium processus magni cornei pro dentibus. Apertura branchialis 
maxima. Corpus compressissimum, squamis deciduis tectum, abdomen carinatum, 

serratumque. Pinnae ventrales dorsali oppositae. 

* 

XVIII. PRISTIGASTER Cuv. 

Caput compressum, nudum. Oculi maximi. Os parvum, dentibus minutissi¬ 
mis obsitum. Corpus compressissimum, breve, squamatum; abdomen acute carina¬ 
tum et profunde serratum. Pinnae ventrales nullae. 


XII. SUDIS GIGAS Cuv. T * xvi. 

Sudis Pirarucu Spice. 

Quum in Museo monacensi sceleton tantum hujus piscis conservetur, ut plura dicam, quam 
quae jam tabula nostra indicantur, haud habeo; nihil restat, quam ut sceleton accuratius descri¬ 
bam. Incipiam a simplicissimis caudae vertebris, et posteaquam abdominales vertebras et extre¬ 
mitates exposuero, de capite fusius tractabo. 

Spina vertebralis octoginta vertebris constat , quarum omnium corpora exhibent cy¬ 
lindros brevissimos, quorum diameter longitudinalis dimidiam latitudinem non superat, ex¬ 
ceptis posterioribus caudae, quorum longitudo et latitudo subaequales sunt, ut fere qua¬ 
drangula videantur. Corpora vertebrarum omnium in anteriore et posteriore articulari 
superficie ita excavata sunt, ut cavitas non exaccte concava sed conica sit. Intra binas 
vertebras spatium biconicum existit, quod molli cartilagine interarticulari repletur. Exterior cor¬ 
poris vertebrarum superficies ipsa concava est, ita ut juncti margines binarum vertebrarum pro¬ 
minentem callum efficiant; hae concavae superficies notantur pluribus fossulis et foraminibus qui¬ 
bus musculi affiguntur et vasa sanguifera intrant. Arcus vertebrales superiores inter se satis con¬ 
formes ; inferiores 42 caudales ejusdem indolis ut superiores, in processus spinosos eodem modo 
continuantur ; at 38 anteriores seu abdominales in eo eminenter differunt quod inferne aperti sint et 

costas articulatas praebeant. Crura arcuum superiorum e margine superiore anteriore corporum verte¬ 
brarum prodeunt, verticaliter paullulum adscendunt, tum subito retrorsum flectuntur sub angulo 
45 °, Hoc ipso in angulo quilibet arcus brevem processum exhibet, qui antrorsum tendens apice 
superficie articulari praeditus est, qua cum antecedente arcu jungitur, ita ut omnes arcus in¬ 
ter se articulati sint et sic partes spinae vertebralis inter se arctius junctae. Hoc nexu utrinque in¬ 
ter bina corpora vertebralia et eorum arcus magna foramina oriuntur , per quae nervi spinales 
prodeunt; id vero memorabile est , quod in inferiore margine cujuslibet foraminis in posteriore 
cujusvis corporis vertebralis parte processus parvus libere promineat, qui illa foramina in duas 
partes fere dividit, sed incomplete tantum, quum haud continuetur usque ad commissuram arcuum in¬ 
ter se. Haec crura inter se apice junguntur in processum solidum et processus spitiosos verte¬ 
brarum efficiunt; id in anteriore spinae vertebralis parte modo apice fit, in media spina inde a 
medio arcu, et quo crura posteriora sunt eo prius et profundius junguntur. Inter binos processus 
spinosos spina est, quae cum ipsis tantum ligamentis jungitur et apice inferiore libere inter mus¬ 
culos haeret; radii pinnae dorsalis in illarum superioribus apicibus articulantur. Hae spinae in¬ 
ter vertebras anteriores minores et tenuiores magnitudine et mole augentur quo posteriores , us¬ 
que ad pinnae dorsalis anteriorem tertiam partem, ubi maximae sunt, ab hoc inde loco sensim 
decrescunt et pone pinnam dorsalem omnino evanescunt. Arcus inferiores vertebrarum caudae 
se habent ut superiores; proxime a Vertebrae Corpore crura arcuum inferiorum junctione proces¬ 
sus spinosos inferiores efficiunt , inter quorum apices eodem quo supra modo spinae ligamen¬ 
tis affixae sunt; in apice earum, quae in tota serie medium occupant, radii pinnae analis articulati 
sunt. Crura arcuum inferiorum vertebrarum caudae a basi inde retrorsum spectant sub angulo 
45 °. Canalis, qui junctis cruribus conformatur, versus anum sensim amplificatur et eadem ratione 
crura atque processus spinosi crassiores et firmiores evadunt ad illum usque, ante quem anus 
aperitur, cujus crura omnino plana, spathulaeformia sunt, et cujus processus spinosus non latera- 
lite compressus est ut posteriorum sed transversaliter et in superficie anteriore per totam longi¬ 
tudinem sulco lato exsculptus est; talis sulcus jam in proximis posterioribus adest, sed non per 
totam longitudinem processus extenditur. Radii pinnae caudalis articulati sunt in apice truncato 
lato processuum spinosorum vertebrarum ultimarum, qui ut radii rotae in apice caudae divergunt. 
Ab ano inde versus caput vertebrae abdominales ea gaudent indole, ut crura, quae inferne non 
conjungunturj non amplius ex inferiore parte corporis vertebrae prodeant, sed sensim altius e 
latere corporum, ita ut ad septimam aut octavam vertebram horizontaliter extrorsum spectent. 
Id praecipue memorabile est, quod eorum partes exteriores tanquam totidem costae, pro vertebris 
longiores vel breviores (breviores in anteriore, longiores in posteriore trunco) articulatae sunt. 
Processus transversi, in quorum apice articulatae sunt, latissimi, plani et horizontaliter compressi 
sunt. Eo, quod processus transversi e lateribus corporum vertebrarum oriuntur (quum contra in 
cauda ex inferiore eorum parte proveniant) id fit, ut corpora vertebralia tanquam carina altius 
in cavum abdominale promineant; facies laterales hujus carinae in quovis corpore vertebrali no¬ 
tantur fossulis oblongis profundis, unica utrinque in posterioribus vertebris abdominalibus , dua¬ 
bus in mediis, tribus in anterioribus. 

Extremitates thoracicae, vulgo cingulum thoracicum dictae, a sequentibus ossibus con¬ 
formantur, quorum nexum et formam paucis verbis exponam. Os suprascapulare latum, 
planum; ejus superficies interna concava, externa antice et postice perforata, (haec fa- 

ramina sunt exitus canalis mucosi lineae lateralis); margo hujus ossis anterior profunde 
ita excisus est, ut processus, hac excisione ortus, inferior, qui longior et teres , apice superficie 
articulari praeditus sit 5 qua cum osse petroso jungatur, superior vero processus ossi occipitali ex¬ 
teriori applicetur* Os scapulare omnino planum, jungitur cum humeri parte superiore et cum 
osse suprascapulari a cujus apice inferiore ad tertiam usque partem superiorem obtegitur. Sty¬ 
lus coracoideus in nostro specimine deest. Os humeri in medio ita curvatum est ut ramos 
duos praebeat, alterum perpendicularem a latere compressum, planum, alterum horizontalem de¬ 
pressissimum et latissimum; margo anterior incrassatus rami perpendicularis, cristam validam for¬ 
mans , producitur in media superficie superiori rami horizontalis usque ad symphysin ossium hu¬ 
meri inter se ; in facie interna hujus cristae processus surgit, qui cum ulna sutura vera jungitur; 
hoc nexu fit arcus validus, qui junctione radii cum parte inferiore et posteriore humeri et ulnae 
foramen format musculis pinnam pectoralem ad corpus trahentibus transitum praebens. Margo 
exterior rami horizontalis etiam e margine anteriore incrassato rami perpendicularis prodit, ab initio 
revolutus, sensim apicem versus planus evadit; superficies inferior ejusdem rami horizontalis pla¬ 
na , nisi in angulo posteriori, ubi crista ossea surgit eodem in loco in quo margo posterior rami 
perpendicularis in superficiem rami horizontalis dilatatur. JJlna plana, antice ad symphysin os¬ 
sium humeri usque producta, postice incrassata; inter ejus partem inferiorem et humerum radius 
situs , cujus margo posterior magna superficie articulari praeditus est pro articulatione radii primi 
pinnae pectoralis. Ossa carpi tria cum margine interno radii junguntur. Pinna pectoralis ipsa 
duodecim radiis constat, quorum primus simplex, etsi articulatus, praecipue ad basin multo va¬ 
lidior et crassior est caeteris, qui omnes articulati, in apice multifariam divisi sunt. Extremitates 
pelvis in nostro specimine desunt. 

Caput :! ) forma cylindri elongati, superne depressi; ejus longitudo latitudine duplo major; 
maxilla inferior vix ultra maxillam superiorem prominens; oculi minimi; buccae omnino ossibus 
asperis tectae. Ossa cranii externe omnia rugosa, sulcata; in ipsis plures canales mucosi, qui la¬ 
tis fossis planis in eorum superficie externa aperiuntur. 

In capite osseo piscis opportet discernas ossa cranii et varios apparatus, qui mobili articula¬ 
tione cum ipsis junguntur, nempe operculum cum ossibus supratemporalibus dictis, laminam tempo¬ 
ralem et palatinam, ossa suborbitalia , maxillas cum dentibus et apparatum branchialem cum 
osse hyoideo. 


*) Ne nostrae descriptiones sceleti piscium male intelligantur, jam opus est ut indicemus nos in ipsis illa 
terminologia uti, quam illustrissimus Cuvier in novissimo optimoque libro: Histoire naturelle des poissons ad¬ 
hibuit, quamvis nonnullis ipsius determinationibus omnino assentire non possimus, satis magna dubia 
nobis veniunt de ipsius explicatione partium ossis occipitis, ossis temporalis, operculi et ossis jugalis, sed 
haec exponendi hic non est locus. Quo magis vero inter se differant opiniones de analogia harum par¬ 
tium cranii cum illis mammalium, avium et reptilium, eo majorem scientia utilitatem caperet, si haec 
illustrissimi Cuvieri terminologia in descriptiva Zoologia reciperetur, donec significatio earum cum certi¬ 
tudine eruta sit; paremque utilitatem afferet, dum ii, qui in posterum icones sceletorum piscium edituri 
sint, tabulas suas pari modo omnes numeris illustrarent iisdem, quibus illustrissimus Cuvier usus est 
pari modo in diversissimis repraesentationibus capitis Percae vulgaris; ita sane tabulae omnium autorum 
facillime inter se conferri possent, tandemque copia daretur, ut definiri possit, quaenam ossa omnibus in 
generibus constantia, quaeque tantum pro articulationibus vel unius ossis partibus essent habendae. 

9 

Ossa cranii sequenti ordine describam ut facilius respici possint: i°) ossa haseos cranii 
(imparia) 5 processus atlantis, os basilare occipitis , os sphaenoideum principale, os sphaenoideum 
anterius (plerumque impar in Sudi par est), vomer 2 0 ) ossa cranii superiora: os occipitale 
superius (impar), partem superiorem ossis occipitalis exterioris (paris) et ossis mastoidei (paris) 
os parietale (par), os frontale principale (par), os nasale (par); 3 °) ossa cranii lateralia: par¬ 
tem inferiorem ossis occipitalis exterioris et ossis mastoidei, os petrosum (par), os occipitale 
laterale (par), alam magnam ossis sphaenoidei (parem), os frontale posterius (par) , alam orbita¬ 
lem (parem), os frontale anterius (par), et os ethmoideum (impar). 

Mira est conformatio baseos cranii et ejus articulatio cum prima trunci vertebra cujus cor¬ 
pus in margine inferiore et anteriore in duos processus, transversos dictos, hic vero antrorsum 
versos, longissimos, depressissimos, omnino planos, inter se parallelos et rima longitudinali distin¬ 
ctos producitur; hac rima carina ossis basilaris occipitis recipitur, apices vero processuum atlan¬ 
tis in sulcis lateralibus ossis sphaenoidei principalis suturis veris arctissime articulantur; talis «r- 
ticulatio atlantis cum cranio nuscjuam in toto regno animali praeterea hucusque nota est. 
Os basilare postice corpus cylindricum offert, cujus superficies articularis conica ei vertebrarum 
similis est et cum atlante cartilagine intervertebrali jungitur; a margine inferiore et anteriore 
corporis lamina spathulaeformis prodit, quae antice multo latior est et apici postico ossis sphae¬ 
noidei principalis incumbit, in media superficie inferiore illius laminae cum processibus atlantis articu¬ 
laris carina surgit, quae in rima inter processus vertebrae primae recipitur; ossis basilaris margines 
laterales et superficies superior suturis cum osse occipitali laterali, angulus vero anterior exterior 
cum ala magna junguntur. Os sphaenoideum principale longissimum, satis latum, marginibus 
lateralibus per totam fere longitudinem parallelis; in ejus medio utrinque processus transversus 
validus superficie articulari munitus, qua cum illa ossis pterygoidei interni jungitur; superficies 
superior ossis sphaenoidei laevis, maxima ex parte basin cavitatis cranii format, in superficie in¬ 
feriori spatium clavaeforme ita dentibus minutis confertissimis omnino obsitum est, ut ampliori 
fine retrorsum spectet. Pars posterior ossis sphaenoidei in duos processus exit, quorum latus ex¬ 
terius sulco profundo incisum est pro recipiendis processibus atlantis. Margo lateralis suturis 
cum omnibus ossibus jungitur, quae latera cranii constituunt; supra ipsum processum transver¬ 
sum ossis sphaenoidei, os sphaenoideum anterius, paullo posterius ala magna, inter quam et os 
sphaenoideum anterius spatium relinquitur, in parte anteriori illius marginis os frontale ante¬ 
rius et os ethmoideum. Cum apice anteriore vero et praesertim cum parte antica superficiei in¬ 
ferioris ossis sphaenoidei vomer jungitur, os primum baseos cranii, cujus superficies inferior plana 
et omnino dentibus minutissimis obtecta est, ut illa ossis sphaenoidei; superficies superior permul¬ 
tas init articulationes, in parte posteriore cum superficie inferiore apicis ossis sphaenoidei, in parte 
media cum osse ethmoideo; in medio latere superficies grosse dentata exstat, qua jungitur cum 
osse nasali, et ante illam fossa articularis profunda, rotundata cum qua os maxillare superius 
articulatione jungitur; margo vomeris anterior cum ossibus intermaxillaribus et pars anterior mar¬ 
ginis luteralis cum osse palatino jungitur. 

Cranium srxperne, a parte antica, sequentia ossa claudunt: Os nasale planum, lon¬ 
giusculum, canali mucoso perforatum, superlicie superiori rugosa; margo ejus anterior ar¬ 
ticulatione cum osse intermaxillari jungitur, paullo posterius superficies asperrima qua cum 

vomere connectitur, praeterea superficies inferior cum osse ethmoideo , et margo poste¬ 
rior cum osse frontali, margines vero interni inter se , et margo externus cum ossi¬ 
bus suborbitalibus junguntur. Os frontale duplo longius quam latius, planissimum, canali 
mucoso longitudinaliter perforatum, in media superficie superiore asperrima et sulcata fossa mu¬ 
cosa; superficies inferior laevis praeter cristam mediam asperam, cujus pars anterior cum osse 
etbmoideo, media cum frontali anteriore et posterior furcata cum ala orbitali jungitur; in ejus 
angulo exteriore postico et simul cum lamina ossis mastoidei, et cum osse parietali connexum os 
frontale posterius situm est; margines interni ossium frontalium inter se suturis, margines exte¬ 
riores cum ossibus suborbitalibus articulatione junguntur. Os parietale canali mucoso perforatum 
est; in angulo exteriore postico fossa mucosa; illius margo posterior anteriore latior. Pars ante¬ 
rior superficiei inferioris laevis intrat in conformationem cavitatis cranii, pars posterior vero par- 
tim tegit ossa occipitale superius, exterius et mastoideum et cum ipsis suturis jungitur; margo in¬ 
ternus ossium parietalium inter se, margo externus cum margine interno laminae horizontalis os¬ 
sis mastoidei et cum ala magna mediante parvo processu hujusce marginis externi suturis jungun¬ 
tur. Os mastoideum : in hoc distinguitur pars posterior incrassatus et lamina superior horizon¬ 
talis valde antrorsum protensa; haec lamina horizontalis marginem externum partis posterioris 
cranii conformat, canali mucoso longitudinaliter perforata est, ei in media superficie superiore 
rugosa aperitur fossa mucosa ; superficies inferior hujus laminae suturis jungitur cum osse frontali 
posteriore et margine summo alae magnae; cum latere interno marginis posterioris os supratem- 
porale superius, et cum latere externo os supratemporale inferius jungitur, quod prae¬ 
terea cum superiore nectitur. Pars incrassata ossis mastoidei canali mucoso perforata, su¬ 
perne cum osse parietali, ejus margo internus vero cum osse occipitali exteriore, margo 
posterior cum osse petroso , margo inferior cum osse occipitali laterali et margo an¬ 
terior tandem cum ala magna suturis junguntur; superficies ejus exterior in parte inferiore lae¬ 
vis, et multis foraminibus nutritiis pertusa in parte superiore vero ad marginem externum lami¬ 
nae horizontalis fossa articularis exstat longitudinalis, concava, pro recipiendo pimcessu articu¬ 
lari superiore posteriore ossis temporalis. Os occipitale exterius , minus, inter os mastoideum, 
parietale, oceipitale superius, laterale et petrosum situm et cum ipsis suturis junctum, postice in 
processum mammaeformem producitur, cui pars superior magni musculi lateralis affigitur; inter 
illud, os mastoideum et os petrosum foramen magnum exstat, meatus auditorius forsan, sed cum 
certitudine hoc indicare nequeo, cum in cranio exsiccato labyrinthum ejusque exitum inquirere 
non possim. Os occipitale superius superne planum, et ab ossibus parietalibus fere omnino tec¬ 
tum , externe quum osse occipitale exteriore suturis junctum atque postice, in medio , in cristam 
lateraliter compressissimam, prominentem productum, canalibus mucosis perforatum est, qui in 
fossis exterioribus superficiei internae aperiuntur; pars inferior ejus marginis externi cum osse 
occipitali laterali jungitur; superficies inferior laevis, concava efformat superiorem posteriorem 
partem cranii, et duobus gyris in tres fossas divisa est. Os petrosum minimum inter os ma¬ 
stoideum, occipitale exterius et laterale situm et cum ipsis suturis junctum, postice in processum 
parvum producitur, quocum cornu inferius ossis suprascapularis articulatione jungitur; externe alius 
processus minutus sutura cum processu posteriore alae magnae jungitur, et hoc nexu arcus sur- 
git supra os occipitale laterale. 

Ossa quae cranium e latere claudunt sequentia sunt: Os occipitale laterale , defor¬ 
me, multangulum, plures superficies exhibens, quarum interna laevis, antice duabus fos» 

sulis insignis est, in fundo magnis foraminibus perforatis; superficies exterior porosa, 
aspera et pluribus cristis et processibus praedita pro articulatione cum circumstantibus ossibus. 
Pars interior marginis superioris cum osse occipitali superiore, pars media cum osse occipitale ex¬ 
teriore et pars exterior cum osse mastoideo suturis junguntur ; processus ejus proprius cum osse 
petroso et cum ala magna, margo anterior etiam cum ala magna , margo inferior et posterior 
vero cum osse basilari occipitis nectitur. Ala magna ossis sphdenoidei oblique quadrangula , 
externe sat plana , ad angulum superiorem anteriorem et ad inferiorem posteriorem aperitur ca¬ 
nalis mucosus; angulus posterior superior in processum longum gracilem producitur qui cum osse 
petroso et occipitali laterali suturis jungitur; margo superior valde incrassatus cum osse mastoi¬ 
deo nectitur; inter partem hujusce marginis anteriorem et laminam horizontalem ossis mastoidei 
in sicco cranio spatium apertum relinquitur; margo posterior cum osse occipitali laterali, margo 
inferior acutus cum sphaenoideo principali et margo anterior in parte superiore cum osse fron¬ 
tali posteriore suturis junguntur; inter haec ossa, sphaenoideum anterius, sphaenoideum principa¬ 
le et partem inferiorem marginis anterioris alae magnae magnum foramen, nempe fissura sphae- 
nopalalina, exstat. In media superficie interna crista prominens acuta, quae hanc superficiem in 
duas partes dividit , quarum anterior planior perforata, posterior vero iterum crista in duas fos¬ 
sas dividitur superiorem minorem et inferiorem multo majorem, quae tanquam canalis coecus us¬ 
que ad marginem hujusce ossis anteriorem producitur. Os frontale posterius, superne planum 
cum lamina horizontali ossis mastoidei, cum parietali et cum frontali principali suturis jungitur; 
in media superficie inferiore pila valida parum retrorsum versa assurgit, quae cum margine supe¬ 
riore alae magnae jungitur, et ad cujus latera duae superficies laterales exstant, altera externa 
parum concava, cujus margo anterior cum osse sphaenoideo anteriore, margo inferior vero cum 
ala orbitali suturis jungitur , altera interna cavum cranii spectans convexissima, prominens; retro 
pilam mediam ad angulum posteriorem externum ossis frontalis posterioris fossa articularis pro¬ 
funda pro recipiendo processu articulari anteriore superiore ossis temporalis. Os sphaenoideum 
anterius , plerumque impar, in Sudi par est, bacillus tenuis, basi dilatatus, qui cum osse sphae¬ 
noideo principali supra ipsum ejus processum transversum sutura jungitur et oblique retrorsum 
surgit, apice cum margine inferiore anteriore ossis frontalis posterioris et margine anteriore tota 
sua longitudine cum ala orbitali aeque suturis nectitur. Ala orbitalis , inter os sphaenoideum 
anterius inter partem posteriorem ossis frontalis principalis , et marginem anteriorem frontalis po¬ 
sterioris, quibuscum suturis jungitur, sita est; in ejus parte inferiore foramen est atque marginem 
anteriorem inter et os frontale principale, marginemque posteriorem ossis frontalis anterioris et 
sphaenoideum, magnum spatium vacuum exstat, nempe fissura orbitalis superior. Os frontale 
anterius angustum , elongatum perpendiculariter inter partem anteriorem ossis frontalis principalis 
et sphaenoideum, quibuscum suturis jungitur; margo ejus posterior late concavus est. Os 
cthmoideum inter ossa nasalia, frontalia anteriora, sphaenoideum principale et vomerem situm 
est, quibuscum suturis jungitur, nec non margine posteriore cum osse frontali anteriore. Corpus 
seu pars media ejus cum vomere jungitur; partes laterales vero cellullas majores continentes et 
longitudinaliter canali mucoso extrorsum aperto perforatae, suturae ossis nasalis frontalisque prin¬ 
cipalis insident; margo lateralis cum primo osse suborbitali articulatur. 

In paucis piscibus, ut tamen Cyprinis ex. gr. cavitas cranii tam exacte circumcluditur, quam in 
Sudi. Tres fossae cavitatis cranii inprimis distinguuntur; fossa posterior seu vertebrae posterioris cra- 

nii angustior, revera tantum canalis est, ab osse basilari, lateralibus et superiore occipitis , conformatus ; 
foramina ejus respondent foraminibus condyloideis; fossa media seu vertebrae mediae cranii, amplis¬ 
sima sed brevissima, conformatur ab osse sphaenoideo principali, alis magnis, frontalibus posterioribus et 
parietalibus; in parte superiore alae magnae foramen ovale et rotundum; inter alam magnam, 
os frontale posterius , alam orbitalem , sphaenoideum anterius et principale fissura sphaenopalatina. 
Fossa anterior seu vertebrae anterioris cranii longissima, conformatur ab ossibus sphaenoideis 
anterioribus, parte producta ossis sphaenoidei principalis, alis orbitalibus, ossibus frontalibus 
anterioribus; in ala orbitali foramen opticum et inter os frontale anterius, ossibus sphaenoideis 
et alam orbitalem fissura orbitalis superior; vomer denique, os ethmoideum et ossa nasalia nasa» 
lem seu quartae cranii vertebrae cavitatem conformant. 


Apparatus temporalis , et palatinus: Os temporale irregulare, multangulum, tribus 
processibus articularibus et pluribus marginibus sagittatis munitum est; angulus posterior 
in processum retroversum producitur, cujus capitulum articulare apicale cum operculo jun¬ 
gitur; margo superior talia capitula duo praebet, anterius majus cum osse frontali po¬ 
steriore , posterius applanatum cum osse mastoideo articulatur ; pars anterior marginis in¬ 
ferioris suturis cum osse symplectico et osse tympani jungitur, et angulus anterior in 
spinam tenuem longissimam producitur , quae cum spina superficiei externae ossis pte¬ 
rygoidei interni jungitur. Os symplecticum et os tympani plana sunt, inter se sutura 
squamosa junguntur, et ita laminam latam conformant inter angulum inferiorem ossis tympani et 
superiorem ossis jugalis, quibuscum sutura vera junguntur ; praeterea os symplecticum adhuc cum 
praeoperculo , et os tympani, latere interno, cum osse pterygoideo interno jungitur. Os jugale 
fere triangulum; margo superior longissimus cum osse symplectico et cum osse tympani , margo 
inferior incrassatus est et angulus inter marginem inferiorem et exteriorem trochleam articularem 
praebet pro recipiendo osse articulari maxillae inferioris; pars superior anterior superficiei internae 
cum osse pterygoideo interno jungitur et angulus superior anterior in sulco apicis posterioris 
ossis palatini recipitur. Os pterygoideum internum ovato-oblongum , in superficie interna pa¬ 
rum concavum et omnino dentibus minutissimis, confertissimis obductum. Externa superficies 
laevis, nisi in margine posteriore, qui cum osse jugali et tympani jungitur; processus anguli su¬ 
perioris posterioris cum processu anteriore ossis temporalis jungitur, inter quem processum et su¬ 
perficiem externam ossis pterygoidei interni emarginatio exstat superficie articulari praedita, pro 
recipiendo processu transverso ossis sphaenoidei principalis; margo inferior cum osse palati jun¬ 
gitur, ejusdem fere formae, quam quae est ossi pterygoideo interno, modo inversae, i. e. latere 
majori antrorsum verso. Superficies ejus interna eodem modo dentibus minutis obsita; pars an¬ 
terior marginis interni cum vomere jungitur, apex posterior vero profundum sulcum praebet pro 
recipiendo angulo anteriore superiore ossis jugalis; pars anterior superficiei externae cum osse 
suborbitali primo et maxillari superiore jungitur. Ossa supra descripta, nempe os temporale, 
tympani, symplecticum , jugale, pterygoideum internum et palatinum latam laminam conformant, 
quae mobili articulatione cum lateribus externo et inferiore cranii jungitur et ossibus operculi, 
nec non maxillae inferiori insertionem praebet. Operculi ossa sunt: operculum proprie sic dictum, os 
planum, externe rugosissimum, sulcatum; margo ejus superior posterior rotundatus ; margo anterior re¬ 
ctissimus, in parte superiore, eo loco, ubi cum margine superiore rotundato confluit, valde in¬ 

crassatus, et acetabulo articulari praeditus pro recipiendo capitulo articulari processus posterioris 
ossis temporalis; in superficie interna laevi operculi crista ab acetabulo ad angulum posteriorem 
inferiorem protensa prominet. Praeoperculum ultra articulationem operculi cum osse temporali 
protensum, utrumque praeterea ab ossibus supratemporalibus dictis, tegitur, quorum superius 
ad angulum posteriorem ossis mastoidei jacet, canali mucoso cum linea laterali continuo, perfo¬ 
ratum, inferius externe ad laminam horizontalem ejusdem ossis mastoidei inter operculum et os 
suborbitale posterius jacet, quibuscum nectitur et ita articulationem ossis temporalis cum operculo 
omnino obtegit. Haec ossa supratemporalia nullo modo ossa cranii dici possunt, nam nihil aliud 
sunt, nisi squamae osseae figura paullulum mutata ; os supratemporale superius est summa squama 
lineae lateralis , inferius squama operculi. Ad angulum inferiorem anteriorem operculi, inter 
ejus marginem inferiorem et interoperculum et cum ambabus membranis connectum subopercu - 
lum jacet minimum subtrigonum, margine inferiore rotundato, et angulo superiore incrassato. 
Praeoperculum in genere formam trianguli rectanguli praebet, cujus catheta altera postica cum 
margine anteriore operculi jungitur, altera vero inferior cum toto margine inferiore interoperculi 
parallela est; pars media et inferior hypothenusae , oblique a parte siqoeriore ad inferiorem des¬ 
cendentis cum osse symplectico et jugali jungitur. Superficies interna praeoperculi laevis est, in 
media externa vero crista prominet angulum rectum formans, et cum margine posteriore et infe¬ 
riore praeoperculi parallela; cum hac crista media lata ossa suborbitalia junguntur; ab hac crista 
media duae cristae minores ad marginem posteriorem et tres ad inferiorem producuntur, in mar¬ 
ginem externum exeuntes, inter se vero et cristam mediam fossas mucosas conformantes, quae 
inter se canalibus longitudinaliter in osse perforatis communicant. Canalis, qui praeoperculum per¬ 
forat cum eo ossis supratemporalis confluit et per hunc cum illo lineae lateralis. Interoperculum 
lanceolatum, margine posteriore latiore cum suboperculo et operculo connexum, margo inferior 
cum praeoperculo ita jungitur, ut interoperculum faciei internae praeoperculi incumbens, externe 
vix conspici possit. Cornua lateralia ossis hyoidei cum interoperculi superficie interna junguntur. 


Ossa suborbitalia: Anterius ossi lacrymali analogum, cum osse ethmoideo jungitur et margi¬ 
nem anteriorem orbitae format, subtriangulum, ad cujus angulum anteriorem fossa mucosa, cum osse 
intermaxillari, maxillari superiore et osse palati jungitur; Secundum margine superiore cum frontali prin¬ 
cipali, angulo anteriore cum angulo posteriore ossis suboiflfitalis anterioris jungitur et partem superiorem 
marginis posterioris orbitae format, ad ejus marginem posteriorem una cum tertio osse suborbi- 
tali duae fossae mucosae exstant; Tertium maximum longissimumque juxta marginem exteriorem 
ossis frontalis principalis et laminae horizontalis ossis mastoidei , quibuscum membranis junctum, 
extenditur usque ad os supratemporale inferius , totam superiorem buccarum partem obtegens; 
ejus margo posterior cum supratemporali inferiore, quocum fossam mucosam format, et cum 
praeoperculo, margo inferior cum quarto osse suborbitali, margo anterior cum secundo jungitur 
et modo apex anterior inferior ad orbitae marginem usque producitur; Quartum ejusdem fere magnitu¬ 
dinis est quam tertium, antice fossa mucosa praeditum, acuminatum; parvam tantum partem marginis 
orbitae inferioris format; margo posterior et inferior cum praeoperculo junguntur; Quintum tri¬ 
gonum; angulus ejus superior obtusus, partem mediam marginis orbitae inferioris format, margo 
anterior cum osse suborbitali primo, posterior cum quarto conjungitur et inferior liber est; fos¬ 
sae mucosae duae in parte inferiore ejus superficiei externae. 


Maxillae aequales, inferior ore magno clauso vix prominet, superior in medio ab ossibus 
intermaxillaribus, in lateribus ab ossibus maxillaribus superioribus conformatur; oris rictus semi¬ 
lunaris. Os intermaxillare in margine anteriore incrassato arcuatum, postice in laminam pro¬ 
ductum, cujus superficies superior cum parte anteriore superficiei ossis nasalis jungitur, inferior 
vero cum osse maxillari superiore; margines interni ossium intermaxillarium inter se junguntur et 
retrorsum in processum, qui cum vomere articulatione jungitur, producuntur; in margine infe¬ 
riore dentes inseruntur. Os maxillare superius tenue, teres, curvatum, in parte media margi¬ 
nis inferioris sulcus pro recipiendis dentibus; pars ossis anterior in processum acutum producitur, 
qui in fossa articulari ossis vomeris recipitur ; praeterea cum osse intermaxillari nempe cum super¬ 
ficie infera ejus laminae planae retrorsum protensae et cum parte antica superficiei externae ossis 
palatini; pai’S ossis maxillaris superioris posterior rotundatus, retrorsum liber prominet. Maxilla 
inferior utrinque quinque ossibus constat; maximum eorum os dentale dicitur, a parte sua an¬ 
teriore, a dentibus anterioribus inde, in quadrantem curvatur, ita ut conjunctione ossis dentalis 
dextri et sinistri, symphysi mentali, dentes in semicirculum dispositi sint. Inde a dentibus poste¬ 
rioribus os in processum coronoideum obtusum adscendit; pars posterius ossis dentalis in duas 
lamellas tenues apice acutas perpendiculares producitur, alteram superiorem , alteram inferiorem 3 
inter quas incisura profunda pro recipiendis caeteris ossibus maxillae inferioris exstat. Superficies 
externa inter processum coronoideum et spinam posteriorem superiorem concava; margo inferior 
ossis maxillaris inferioris valde incrassatus postice aequissimus, antice vero fossis mucosis et per¬ 
multis foraminibus nutritiis exasperatus. Os operculare fere solum totum spatium inter spinas 
posteriores ossis dentalis replet, apex ejus anterior valde in canalem maxillae inferioris prominet; 
processus marginis superioris posterioris cum spina posteriore superiore jungitur, angulus inferior 
incrassatus liber retrorsum prominet, et inter eum et spinam posteriorem inferiorem spatium an¬ 
gustum exstat pro recipiendo osse angulari , parvo, acuto, cuneiformi. Hujus apex posterior ro¬ 
tundatus, in parte postica superficiei superioris fossula articularis exstat, quae simul cum illa ossis 
articularis fossam articularem majorem conformat, pro articulatione maxillae inferioris cum osse 
jugali. Os articulare fere eandem formam praebet quam os angulare, modo duplo majus et ar¬ 
ticulari superficie in summo apice postico praeditum, inter os angulare, operculare et spinam po¬ 
steriorem inferiorem ossis dentatis jacet; ejus apici anteriori ossiculum elongatum inseritur, quod 
in canalem maxillae inferioris prominet et os apicale dici potest. 

Dentes maxillae inferioris, ossium maxillarium superiorum et intermaxillarium omnes in 
sulco applanato horum ossium recipiuntur, articulatione membranacea juncti; dentes ipsi laterali- 
ter compressissimi, et parum retrorsum curvati, omnes ad apicem subrotundatum usque cavi sunt. 
Dentes velutini ossis hyoidei, sphaenoidei, vomeris, palatini et pterygoidei conici, ut maxillares 
cavi sed modo in radice, cum apex compactus sit. 

Apparatus branchialis cum osse hyoideo intricatus est et quo facilius describi possit, necesse 
est ut sequentia discernas : i °) Corpus ossi hyoidei, quod pluribus ossibus per seriem longitudi¬ 
nalem articulatis constat. Cum hoc corpore lateraliter junguntur: 2°) postice arcus branchiales 
3 °) antice cornua ossis hyoidei cum radiis membranae branchiostegae. 4 °) Eo loco ubi cornua 
cum corpore junguntur, cauda ossis hyoidei insidet, quae cum symphysi humerorum jungitur. 
Corpus ossis hyoidei quatuor ossibus constat, per seriem longitudinalem dispositis, planis, latissi- 

mis elongatisque, superficie superiore aequissima et omnino dentibus minimis, acutis, confertissi¬ 
mis obtecta; superficies inferior aspera pro insertione musculorum et arcuum branchialium; in 
mediis tribus ossibus anterioribus carina valida prominet, idque maxime ad juncturas eorum in¬ 
ter se; primum maximum longissimum; in ejus apice cartilago (pro osse) lingualis et lateraliter 
cornua lateralia ossis hyoidei; secundum latissimum, ad junctionem ejus cum primo, pare arcuum 
branchialium primum inseritur; tertium minus; ad ejus junctionem cum secundo, par secundum 
arcuum branchialium inseritur et ad ejus angulum posteriorem par tertium; quartum planissimum, 
subquadrangulum , laxe cum tertio jungitur, et solum pari quarto arcuum branchialium insertio¬ 
nem praebet* Par quintum arcuum branchialium, seu ossa pharyngea inferiora cum corpore os¬ 
sis hyoidei non jungitur, sed modo utrinque inter se arcus nectuntur. Tria priora arcuum bran¬ 
chialium paria tribus ossibus constant, par quartum duobus tantum; haec ossa omnia tenuia, ita 
curvata sunt, ut convexa facies extrorsum spectet. Haec externa superficies ipsa concava, sulcata 
pro recipiendis vasis sanguiferis et nervis ad branchias tendentibus ; par quintum seu ossa pha¬ 
ryngea inferiora non sulcata sunt, quum branchias non ferant; in superficie interna paria quinque 
processibus confertis, seriatis, corneis, antrorsum versis armata, similibus radiis membranae bran- 
chiostegae, par quintum tales series duas fert, anteriorem antrorsum, posteriorem retrorsum ver¬ 
sam. In apicibus superioribus arcuum branchialium ossicula dentibus minutissimis armata, pha¬ 
ryngea superiora dicta, inseruntur, quae mobilitatem arcuum augent, unum inter apices paris 
primi et secundi, alterum inter eos paris secundi et tertii, tertium in ipso apice paris quarti. 
Ad junctionem apicum inferiorum paris quinti inter se itidem talia ossicula dentibus armata ex¬ 
stant. Arcus branchiales omnes apicibus superioribus cum basi cranii i. e. cum corpore ossis 
sphaenoidei et cum processibus antrorsum versis atlantis ligamentis junguntur. Cornua lateralia 
ossis hyoidei pluribus magnis, crassis ossibus constant; primum apici corporis ossis hyoidei inser¬ 
tum, breve, torulosum , arctissime cum corpore conjunctum; hoc sequitur alterum longum, pla¬ 
num , lateraliter compressum, cujus pars posterior anteriore latior cum tertio jungitur, cujus apex 
posterior anteriore angustior. Huic ossiculum tenue insidet processus styliformxs ossis hyoidei, 
qui processus cum ossis temporalis superficie interna et os secundum cornu hyoidei cum 
interoperculo jungitur. Margini inferiori cornu lateralis ossis hyoidei radii branchiostegi undecim 
utrinque insident, sex secundo ossi majori, duo junctioni illius cum tertio , et tres hinc ipsi ter¬ 
tio. Ad articulationem cornuum lateralium ossis hyoidei cum corpore os elongatum affigitur, cu¬ 
jus superficies inferior plana et laevis, superior vero concava in medio lamina longitudinaliter late 
tanquam carina emergente munita, pro insertione partis inferioris magni musculi lateralis trunci. 
Hocce os caudae ossis hyoidei plurium lacertarum respondet. 

Sudis Gigas vitam in fluviis magnis Brasiliae aequatorialis degit, in fluvio Amazonum, Japura 
etc. pervenit ad longitudinem trium usque quinque pedum et pondere haud raro pluries centum 
libras superat. Illustrissimo Equite de Martius auctore, sylvestres Indi ex tribu Maue osse hyoi¬ 
deo hujus piscis utuntur tanquam lamina tritoria, ad conterendam substantiam Guarana ipsis dic¬ 
tam e fructibus Paulliniae sorbilis Mart. comparatam, cujus ex pulvere cum aqua et saccharo 
confectam potionem pro stomachico adhibent. Os hyoideum scilicet speciminis ultra tres pedes 
longi laminam offert 7" longam, latam, confertis et acutis dentibus obsitam, ita ut hac 

ipsa conditione radulam sistat. 

XIII. ERYTHRINUS Gronov. SYNODUS Schneid. 

Caput obtusum, magnum, rotundatum, non squamatum; ossa capitis externe visibilia, nec 
non ossa suborbitalia maxima et buccas omnino obtegentia, rugosa sunt , quare caput undique 
clypeatum est. Os amplissimum transversum ; ossa mandibularia, maxillaria superiora et interma¬ 
xillaria dentibus minoribus majoribusque alternantibus horride armata; ossa palatina, pterygoidea 
interna, pharyngea superiora et inferiora nec non interdum ossa hyoidea dentibus minutissimis 
velutinis obsita. Lingua cartilaginea apice libera, plana, nunc angustior, nunc latissima, lateribus 
emergentibus. Membrana branehiostega radiis 5. Corpus subteres, caudae apicem versus sub- 
compressum, squamis magnis, duris, deciduis tectum. Pinna dorsalis ventralibus opposita. 

Species plures, omnes inter se valde affines, ut Cyprini species, attamen facile capitis magnitu¬ 
dine et proportione, dentium situ et relatione inter se nec non latitudine ramorum mandibulae, di¬ 
stinguere potes. Constructione et armis validissimis oris jam patet, Erythrinos inter rapacissimos 
pisces numerandos esse ; neque minus conformatio viscerum modum vitae declarat. Ventriculus 
saccus est cutaneus, amplissimus, totam fere cavitatem abdominis replens; intestinum brevissimum. 
Hepar simplex, ejusdem fere longitudinis quam ventriculus. Vesica aerea maxima. Sic saltem 
res se habent in Erythrino macrodonte in cujus ventriculo specimen haud adeo imperfectum 
speciei novae hujus ipsius generis reperi, quod tertiam partem longitudinis illius superat. Est haec: 

1. ERYTHRINUS SALVUS Agass. 

Capite brevi, obtusissimo, antice rotundato, i: l£f t *); lingua angustiore; su¬ 
pra, in ossibus intermaxillaribus, et subtus, in parte correspondente mandibulae, 
utrinque tribus dentibus majoribus parum distantibus et invicem ore clauso inter 
spatia intermedia recipiendis; corpore subcompresso. 

Hunc piscem in ventriculo Erythrini rnacrodontis reperi, caput adhuc intactum, squamae 
vero et radii pinnarum pectoralium, ventralium, dorsalis et analis delapsi erant. Caput supra 
latissimum antice obtusissime truncatum, Ossa supratemporalia tria, posterius triangulare majus, 
angulis rotundatis, medium minimum quadrangulare, anterius longius, antice latius, postice in 
spinam acutam exiens. Maxilla inferior vix superiorem longitudine superans. Dentes in osse ma¬ 
xillari superiore conici, minimi et serie unica dispositi, anteriores posterioribus, magnitudine, gra- 
datim recedentibus, parum majores; in ossium intermaxillarium apice externo nonnulli dentes 
iisdem maxillae superioris aequales, in parte interna vero marginis eorum utrinque tres dentes 
magni, conici, non adeo inter se distantes, inter hos tamen interdum aliquot minores; dens inti¬ 
mus utriusque ossis intermaxillaris maximus, ambo dentes inter se maxime approximati et ore 
clauso dentibus minutis incumbentes, qui ad symphysin ramorum angustorum mandibulae inserti 
sunt. Dentes mandibulae in ea parte, quae ossibus maxillaribus superioribus et apici externo os- 


*) Haec proportio, relationem capitis et corporis indicat, inclusa pinna caudali. 

sium intermaxillarium opposita est, itidem conici, minimi, at in toto ramo ejusdem magnitudine 
et forma sunt ; anterius in ea parte mandibulae quae corpori ossium intermaxillarium opposita 
est , tres dentes majores inserti sunt, quorum exterior utrinque maximus; ore clauso hi dentes 
in spatiis intermediis dentium superiorum recipiuntur; ad symphysin ossium mandibularium utrin¬ 
que aliquot dentes minimi. Iri osse palatino et pterygoideo interno pauci dentes minimi, velutini. 
Lingua, tenuis, angusta, apice subemarginata, cartilaginea. Longitudo totius piscis a rostri apice 
ad apicem pinnae caudalis quater longitudinem capitis (usque ad angulum posteriorem operculi) 
et dimidiam habet. Pinna caudalis rotundata, nigro - maculata, radiis apice fissis i5, praeter 4—5 
utrinque minores minimosque simplices. 


In Museo Monacensi specimen mancum in spiritu vini servatur. 
Longitudo 4"* 

Habitat cum Erylhrino macrodonte in jlumine S. Francisci. 


2 . ERYTHRINUS UNITAENIATUS Spix. Tab. xix. 

Capite crassissimo, latissimo, antice rotundato, 1 : 4? dentibus maxillaribus 
mediocribus; ramis mandibulae latioribus; lingua papillosa latissima; corpore tereti, 
apicem caudae versus compresso; squamis in iinea laterali 35, in linea transversa 
inter pinnas ventrales et dorsalem 8. 

Caput supra latissimum , latius quam altius, planum , antice rotundatum; spatium inter ocu¬ 
los diametro orbitae triplo fere majus. Oculi parvi omnino laterales, latis ossibus suborbitalibus 
cincti, quae totas buccas obtegunt; ossa supratemporalia tria, subtrigona, apice obtuso, sursum 
spectantia. Nares utrinque duae, anteriores tubulosae, supra symphysin ossium intermaxillarium 
et maxillarium superiorum sitae, posteriores patentes , ovatae. Margo totus ossium maxillarium su¬ 
periorum dentibus conicis minutis, aequalibus obsitus; ad apicem externum ossium intermaxilla¬ 
rium dentes majores acuti duo et ad summum apicem internum unus itidem caeteris major, in¬ 
ter quos utrinque tres dentes minores; in eo loco ossium mandibularium medio ossi intermaxil¬ 
lari oppositus est utrinque dens validus, acutus, ore clauso dentibus mediis ossis intermaxillaris 
incumbens; caeteri dentes mandibulae minores, subaequales et a symphysi ad commissuram ma¬ 
xillarum usque magnitudine' sensim decrescentes. R.ami mandibulae latiusculb Lingua latissima , 
apice rotundata, carnosa, supra papillosa. Fascia dentium velutinorum in osse palatino, ptery¬ 
goideo interno, pharyngeo inferiore et supeidoribus. Corpus omnino squamis tectum, teres, cau¬ 
dae apicem versus compressum. Linea lateralis notatur poris minoribus in o5 mediis squamis 
medii latexfis per lineam rectissimam dispositis; in linea transversa inter pinnas ventrales et pin¬ 
nam dorsalem squamae 8 numerantur. Squamae trunci anterioris illis caudae majores, omnes 
lineis curvis concentricis confertissimis in parte posteriore squamae crassioribus, in marginem 

decurrentibus Ct radiis divergentibus notatae sunt. *) Squamae lineae lateralis punctum radiatio¬ 
nis in inedia fere squama habent parum posterius 5 radii earum undique divergunt et aequaliter 
distant; margo anterior subrectus , sinuatus; canalis mucosus brevis, longitudinalis, postice poro 
parvo aperitur; squamae medii dorsi subrotundae 5 radiis lateralibus paucis; squamae lateris supe¬ 
rioris maximae subrotundae, margine antico subrecto, eo valde a caeteris differunt, quod lineae 
curvae concentricae in media squama non distinctae sint et pro illis radii numerosi in media squa¬ 
ma confluentes rete conforment; squamae caudae pluribus radiis anterioribus quam caeterae gau¬ 
dent. Pinna dorsalis radiis 12 fere aequalibus, primo minimo, vix conspicuo excepto, constat; 
radii undecim majores articulati et modo apicem versus fissi sunt; Pinna caudalis rotundata, ra¬ 
diis omnibus articulatis, i5 majoribus apice bis profunde fissis, et utrinque 4—5 minoribus mini¬ 
misque simplicibus. Pinna analis radiis 12 articulatis constat $ quorum tres anteriores minores 
Simplices, caeteri vero apice fissi sunt. Pinnae ventrales radiis articulatis 8 $ primo simplici, se¬ 
quentibus apice fissis* Pinnae pectorales rotundatae, radiis 1 5 articulatis, primo integro , caete¬ 
ris bis apice fissis, a secundo ad quintum magnitudine auctis, et inde decrescentibus constant* 
Concolor rufo - bruneus, in abdomine dilutior, in medio latere lata fascia longitudinalis nigra. 
Pinna dorsalis et analis nigro maculatae. 

Pinnae pectorales radiis 1 . 14 , ventrales 1 . 7 , analis 3. 9 , caudalis 5. i5. 5, dorsalis 1 . ii* 

In Museo Monacensi specimen unicum in spiritu vini Servatur, longitudine 8 ." 

Habitat in flumine S. Francisci. 


5. ERYTHRINUS MACRODON Agass* Tak xviit 

Capite supra omnino plano, latissimo, apice subdepresso, 1: 4 ? lingua latissima 
dentibus minutissimis aspera; ramis mandibulae latissimis; dentibiis maxillarum quanl 
maximis; corpore subcompresso; squamis in linea laterali 40? in linea transversa 
inter pinnas ventrales et dorsalem 11. 


*) Punctum ex quo radii squamae divergunt et quod simui centrum lirieartim curvarum coilceiitricarum est^ 
punctum, radiationis nominabo, radios vero, qui hinc inde divergunt sequenti modo designabo; illos, qui 
recta antrorSum tendunt et cum axi longitudinali corporis paralleli sunt, anteriore' , retrorsum tendentes 
posteriores , in latus versos et cum axi transversali corporis parallelos laterales et quidem laterales superio¬ 
res et laterales biferiores discernens. Radios inter hos intermedios obliques vocabo et quidem obliquos an¬ 
teriores et posteriores , superiores et inferiores. 

Has a centro ad peripheriam tendentes lineas radios a me vescari, nemo mirabitur. Sane dolendftrti 
est, Zoologos diversissimas partes radios vocasse! Et in brachio radium juxta ulnam, et in pinnis alios 
(idque in pectoralibus praeter illum!) radios, qui minime illi radio sed digitis analogi sunt, nec non in 
membrana branchiostega habes plurimos; porro Echini aculeos radios vocant etc. Talis neghgentia, ut 
alibi, ita et hic Zoologiae universae, imprimis vero anatomiae comparativae maximo est detrimento, quod 
in dies augetur. 

Erythrinus Trahira Spix. *— Maturacjue. Marcgr. ? *) 

Caput maximum , latissimum, supra omnino planum, cum dorso linea recta continuum ; os 
supratemporale unicum ovato-lanceolatum. Oculi minores omnino in latus versi et inter se majore 
spatio distantes , quam est duplex diameter orbitae. Nares utrinque duae, anteriores tubulosae, 
membrana late emergente tegendae, posteriores pyriformes. Mandibulae parum ultra maxillam 
prominentis rami inferne applanati et adeo dilatati sunt, praecipue pone eorum symphysin, ut 
ore clauso eorum partes anteriores sese tangant. Dentes ossium intermaxillarium nec non ante» 
riores exteriores mandibulae validissimi, a latere anteriore compressi, et marginibus externis 
acutis praediti sunt; ante hos aliquot appendices cutaneae, ut in Uranoscopo scabro; inferiores in 
fossis ossium intermaxillarium recipiuntur; dentes externi ossis palatini et pterygoidei interni cae- 
teris velutinis majores ; praeterea dentes minutissimi in tota superficie corporis ossis hyoidei. Cor¬ 
pus antice subteres, postice subcompressum, squamis majoribus tectum; linea lateralis rectissima 
in medio fere corporis latere, attamen potius superior, distincta, aperturis oblongis squamarum 
mediarum notata; squamae dorsales, caudales et subthoracicae minores illis corporis lateralis; om¬ 
nium squamarum lineae curvae concentricae in parte posteriore squamae crassiores et in hunc mar¬ 
ginem decurrentes ; squamae in linea laterali fere rotundae punctum radiationis in media squama 
habent, radii earum praesertim antice conferti, fere tantum antrorsum et retrorsum tendunt; ca¬ 
nalis mucosus sat longus in postica squamae parte foramine oblongo pyriformi aperitur; squamae 
dorsi et lateris subrotundae, antice obtusiores, radiis anterioribus et posterioribus confertissimis, 
in media squama, confluentibus et rete conformantibus distinctae, radio laterali unico curvo; ra¬ 
dii squamarum caudae anteriores conferti per tres fasciculos dispositi, posteriores pauciores distan¬ 
tes, obliquus posterior utrinque unus. Pinnae dorsalis radii duo anteriores caeteris parum bre¬ 
viores, simplices; pinnae caudalis rotundatae radii laterales simplices, medii apice fissi; pinnae 
caudalis anteriores breviores simplices, primus minimus. Pinnae ventrales apice rotundatae, radio 
primo caeteris parum breviore simplici ; pinnae pectorales etiam rotundatae, radio primo brevissi¬ 
mo, crassiore simplici. Totus piscis fusco - ater , pinnis rufescentibus, nigro maculatis. 

Pinnae pectorales radiis i 4 , ventrales 8, analis 3 . 9, caudalis 3 . i 5 . 3 , dorsalis 2. i 3 . 

In. Museo Monacensi specimen servatur longitudine 11." 

Habitat in lacu Almada Prov. Bahiensis et in fluvio S. Franciscu 

4 . ERYTHRINUS MICROCEPHALUS Agass. 

Capite supra parum convexo, apice subdepresso, 1: 4 [fii ramis mandibulae 
angustis; dentibus maxillaribus minoribus; lingua angustiore, cartilaginea, edentula; 
corpore crassissimo, tereti, caudae apicem versus compresso; squamis in linea la¬ 
terali 48, in linea transversa inter pinnas ventrales et pinnam dorsalem 11. 

*) Ob majorern affinitatem trium specierum sequentium et ob imperfectas descriptiones, quae exstant, sy- 

nonymia vix determinari potest, ubi originalia specimina descriptionum pristinarum desiderantur. 

Synodus Tareira Schneid? 

Caput in hac specie, ratione corporis habita, minus quam in caeteris ; supra convexiuscu- 
lum, a nucha ad rostri apicem rotundatum, declive. Os supratemporale oblongum } apice ante¬ 
riore acuto. Oculi mediocres simul in latus et sursum versi, inter se eodem spatio distantes quod 
est duplex diameter orbitae. Nares utrinque duae, inter se parum distantes, anteriores tubulosae, 
posteriores ovatae, patulae. Maxillae subaequales, quum inferior vix ultra superiorem promineat, 
dentibus mediocribus sunt armatae; mandibulae rami angusti per totam longitudinem convexi sunt, 
ore clauso inter se majori spatio distant, quam est eorum diameter transversalis. Corpus squamis 
majusculis tectum, ante pinnas ventrales crassissimum, subteres, caudae apice tantum compresso. 
Linea lateralis distinctissima, rectissima, in medio latere longis canalibus in squamis mediis notata. 
Squamae dorsi, caudae et subthoracicae caeteris minores; omnes notatae lineis curvis concentricis 
in parte posteriore non tam crassis quam in specie antecedente attamen in marginem posteriorem 
decurrentibus. Squamae lineae lateralis postice semicirculares, antice rectae, angulis obtusis, 
punctum radiationis in suo medio habent; radii earum e reti laxo disci exeunt, anteriores et po¬ 
steriores numerosi, laterales pauci retrorsum versi, obliquus anterior utrinque unus distinctior; 
canalis mucosus breviusculus postice apertura elongata patens ; squamarum dorsi et lateris subro- 
tundatarum radii anteriores et posteriores confertissimi, e disci reti mediocri laxo emergentes; squa¬ 
marum caudae radii posteriores pauciores , anteriores conferti in duos fasciculos dispositi, latera., 
les plures retrorsum versi, curvi, et non omnes e puncto radiationis prodeuntes, sed quo anterio¬ 
res eo margini propiores et breviores. Pinnae dorsalis radii quatuor anteriores simplices, grada- 
tim majores, quintus et sequentes longiores anterioribus, et apice fissi. Pinna caudalis rotundata, 
radiis exterioribus brevioribus simplicibus, mediis apice fissis. Pinna analis brevis radiis tribus 
anterioribus simplicibus , brevioribus. Pinnarum ventralium lanceolatarum radius primus caeteris 
crassior et ut sequens simplex; pinnarum vero pectoralium acuminatarum radii duo anteriores 
simplices, sequentibus apice fissis multo breviores. — Supra fuscescens , in lateribus et infra lu¬ 
tescenti-argenteus. Pinnae ventrales, analis et dorsalis nigro - maculatae. 

Pinnae pectorales radiis i 5 , ventrales 8, analis 3 . 9 , caudalis 3 . i 5 . 3 , dorsalis 4. io» 

In Museo Monacensi specimen unicum siccum servatur, longitudine x4/' 

Habitat in fluvio Sancti Francisci. 

• t 

5. ERYTHRINUS BRASILIENSIS Spix, Ta b. xx. 

Capite supra plano, angustiore, lateraliter compresso, apice rotundato, i: 4 - 
dentibus maxillarum majoribus, praelongis, acutissimis; lingua acuta, cartilaginea, 
edentula; ramis mandibulae dilatatis; corpore subcompresso; squamis 4 2 in linea 
laterali, 12 in linea transversa inter pinnas ventrales et dorsalem pinnam. 

Tareira do Hio Marcgr «? 

Caput supra omnino planum, linea recta cum dorso continuum, angustum, apice rotundatum, 
lateraliter compressum. Os supratemporale superne rectum, inferne rotundatum. Oculi magni, 

E RYTHRINUS. OSTEOGLOSSUM. 


omnino in latus spectantes et inter se vix majori spatio distantes quam est diameter orbitae. Na¬ 
res utrinque duae , approximatae , anteriores tubulosae, posteriores patulae, rotundae. Maxilla 
inferior parum ultra superiorem prominens ; dentes maxillae utrinque acutissimi, in parte postica 
maxillae inferioris et superioris minimi, antice vero majores, graciles, longissimi, minoribus mi¬ 
nimisque subalternantibus intermixtis ; dentes exteriores ossis palatini et pterygoidei interni caete- 
ris velutinis majores ; rami mandibulae dilatati, inferne subexplanati, ore clauso inter se parum 
distantes, paralleli. Corpus per totam longitudinem subcompressum; linea lateralis rectissima, 
distincta, non prorsus in medio corporis latere, sed potius parum inferior, canaliculis elongatis 
in mediis squamis notata. Squamae majusculae in lateribus corporis inferioribus, minores in dorso 
et sub thorace, omnes notatae lineis curvis concentricis in parte posteriore squamae crassioribus , 
et in marginem posteriorem decurrentibus ; radiis divergentibus paucioribus quam in speciebus 
anterioribus. Squamae lineae lateralis postico margine hemisphaerico, antico subrecto punctum 
radiationis in medio habent, radii earum posteriores duo tantum proximi, lateralis utrinque unus 
parum retrorsum flexus, anteriores plures divergentes; canalis mucosus brevis , postice sulco ad 
marginem squamae posticum usque producto apertus ; squamae laterales (excepto canali mucoso) 
iis lineae lateralis consimiles ; squamae dorsi medii rotundi paucis radiis maxime divergentibus 
notatae, quum punctum radiationis in media ipsa squama sit; plures radii in mediis squamis cau¬ 
dae confluentes rete conficiunt. Pinnae dorsalis radii tres anteriores simplices, subaequilongi; 
pinnae caudalis rotundae radii externi simplices , medii apice fissi; pinna analis brevissima, radiis 
anterioribus simplicibus brevioribus ; pinnarum ventralium radius primus simplex caeteris crassior; 
pinnae pectorales graciles, radio primo simplici. ■— Supra caerulescens, in parte inferiore lutescens ; 
pinnae ventrales, dorsalis, caudalis et analis nigro maculatae. 

Pinnae pectorales radiis i3, ventrales 8, analis 2. 6, caudalis, 3 . i 5 . 5 . dorsalis 3 . 10. 

In Museo Monacensi specimen siccum servatur longitudine 8." 

Habitat in Peruaguagu . 


XIV. OSTEOGLOSSUM Vandelll ISCHNOSOMA Spix. 

Caput parvum, compressissimum, omnino nudum; ossa suborbitalia latissima buccas omnino 
obtegentia; operculum et praeoperculum latissima, maxima; suboperculum et interoperculum mi¬ 
nima extus non conspicienda. Oculi ad rostri apicem. Fossae nasales quatuor naribus patulae* 
Os amplissimum, maximum, rictu oblique descendente, undique dentibus obsitum. Mandibula 
apice cirrhis munita. Ossa intermaxillaria minora partem anteriorem et mediam maxillae superioris 
tantum conformant; ossa maxillaria superiora vero angustissima, longissima, totum latus maxillae supe¬ 
rioris. Omnia dentibus acutis conicis, parvis approximatis, aequalibus per seriem unicam dispositis 
armata sunt. Mandibulae rami graciles, praelongi eodem modo dentibus armati : ad symphysin 
tantum duplex series dentium, interna retrorsum versorum. Vorner et pars anterior ossis palatini den¬ 
tibus acutis confertis obteguntur; pars posterior ossis palatini et os pterygoideum internum in 
tota superficie dentibus velutinis minimis, confertissimis tecta. Series dentium acutorum majorum 
in margine interno ossis pterygoidei interni. Ossa pharyngea inferiora paucis dentibus velutinis 

obsita. Lingua apice libera, cartilaginea 5 os linguale in tota superficie dentibus minutis, velutinis 
confertissimis obsitum, lateralibus seu marginalibus majoribus acutis. Processus cornei etiam mar¬ 
ginis anterioris arcuum branchialium dentibus minutissimis exasperati sunt. Membrana branchio- 
stega radiis 1 o. Corpus compressissimum, squamis maximis reticulatis tectum. Abdomen carina¬ 
tum. Pinna analis et dorsalis quam maxime retrorsum positae, latissimae, illa cum caudali 
confluens. 


1. OSTEOGLOSSUM BICIRRHOSUM Vand. Ta b. xxv. 

Cirrhis duobus ad symphysin ossium mandibularium 5 capite, ore clauso, 1: 5 \f 2 , 
ore aperto, 1: k %; corpore compressissimo; cauda parum longiore quam corpus 
usque ad anum; pihnis pectoralibus ultra ventrales productis. 

Ischnosoma bicirrhosum Spix. 

Caput ratione molis corporis habita parvum, supra planum et linea recta cum dorso conti¬ 
nuum, lateraliter compressissimum et quatuor latis ossibus tenuiter granulatis, nempe operculo 
postice rotundato et cute late emergente postice aucto, praeoperculo trigono et duobus posteriori¬ 
bus ossibus sub orbitalibus quorum superius tetragonum, inferius trigonum, omnino obtectum. Os 
supratemporale dictum in hoc pisce mera squama, et pluribus sulcis mucosis longitudiualibus, 
cute laevi obtectis notatum. Oculi magni ad rostri apicem supra ipsum marginem anteriorem os¬ 
sis maxillaris superioris. Fossae nasales supra et ante oculos sitae; in illarum fundo plures plicae 
longitudinales; apertura ligamento transverso utrinque in duas nares dividitur oblongas, quarum 
inferior cuticula a ligamento transverso inferne emergente claudi potest. Os amplissimum, obli¬ 
quum; ore clauso maxilla inferior non adeo ultra superiorem prominet , aperto vero cum supe¬ 
riore angulum rectum conformat, ita, ut tota sua longitudine ultra maxillam superiorem promi¬ 
neat. Hac re proportio capitis et corporis ore clauso et aperto differt. Os maxillare superius 
vix mobile tanquam fascia tenuis tantum in anteriore margine ossium suborbitalium prominet. 
Piami mandibulae graciles inter se ore clauso non adeo distant , attamen valcle dilatari possunt, 
quum symphysis eorum laxissima et membrana inter ramos ipsos et os hyoides perampla sit. CirrhI 
duo breves ad symphysin ossium mandibularium. Membrana branchiostega in statu tranquillo 
omnino sub praeoperculo et mandibula latet. Truncus totus compressissimus, planus ad tertiam 
posteriorem partem usque parallelus; caudae apex obtuse conicus; dorsum rotundatum, abdomen 
vero carinatum. Squamae truncum undique obtegentes maximae, orbiculares fere, crassae, firmis¬ 
simae, in superficie externa lineis concentricis confertissimis profunde exaratis nec non rete grosso, 
in mediis squamis irregulari, ad margines earum regulari, areolis rhomboidalibus, notatae, super¬ 
ficie interna laevi reticulata. In squamis lineae lateralis canalis mucosus a margine antico per 
totam longitudinem porrigitur et ad marginem posticum sulco oblique parum descendente aperi¬ 
tur. Squamae medii lateris maximae; eae vero sub pectore, in parte inferiore caudae et ad ejus 
apicem multo minores sunt; tres prae caeteris maximae, quae nucham obtegunt et quarum media 
margines internos ambarum lateralium tegit, sulcis longitudinalibus mucosis notatae sunt, qui cum 

linea laterali et cum sulcis superficiei cranii communicant. Linea lateralis distinctissima, apparet 
tanquam sulcus obliquus in apice squamarum , per quas cursum tendit, incipiendo a nucha linea 
recta ad tertiam inferiorem corporis partem supra anum et inde rectissime ad caudae apicem de- 
currit* Pinna dorsalis maxime retrorsum posita, et usque ad caudae apicem porrecta, pinnae 
anali opposita est, attamen parum posterius quam illa incipiens, radiis omnibus simplicibus, sub* 
aequalibus munita. Pinna analis latissima, a medio corpore incipiens, radiis omnibus simplicibus 
et ab ano ad caudae apicem longitudine semper crescentibus constat; radius primus caeterum mi* 
nimus vix conspicuus. Conjuncta est cum pinna caudali, cujus radii crassiores tantum eam distin¬ 
guunt. Pinnae pectorales maximae ultra pinnas ventrales protensae; radio primo longissimo, va¬ 
lidissimo , simplici, caeteris apice semel, bis aut ter fissis, brevioribus. Pinnae ventrales in me¬ 
dio fere abdomine insertae, radiis, ratione caeterarum pinnarum habita, brevibus, anterioribus 
duobus longioribus, simplicibus, sequentibus apice fissis. Totus piscis rubescenti - flavus ; posticus 
squamarum margo laete caerulescens; pinnae flavo - rufescentes. 

Pinnae pectorales radiis 7 , ventrales 6 , analis 5o, caudalis 6 , dorsalis 42 . 

In Museo Monacensi specimen unicum egregium in spiritu vini servatur, longitudine 24 ." 

Habitat in fluvio Amazonum, 

XV. GLOSSODUS Cuv. 

Caput mediocre, compressum, omnino nudum, in rostrum prominens productum. Oculi 
magni laterales. Fossae nasales cuticula bis perforata claudendae. Os parvum, arcuatum, sub 
rostri producti apice ; ossa intermaxillaria majora tantum fere marginem superiorem oris susti¬ 
nentia , dentibus minimis velutinis, confertissimis obsita, sicut mandibula, vomer, et ossa.palatina; 
ossa maxillaria superiora minima, apice posteriore dilatata, antrorsum mobilia, minorem tantum 
partem marginis lateralis inferioris oris formantia. Lingua parva, angusta, apice acutius cula, li¬ 
bera, edentula; corpus ossis hyoidei in parte antica, os sphaenoideum principale et os pte¬ 
rygoideum internum dentibus majoribus tuberculiformibus obsita; pars posterior corporis ossis 
hyoidei, superficies interna arcuum branchialium nec non ossa pharyngea superiora et inferiora 
dentibus velutinis minutissimis obsita sunt. Membrana branchiostega radiis 12 . Corpus subcom- 
pressum, squamis tenuibus, deciduis tectum; abdomen carinatum sed non serratum. Pinnae 
graciles; ad insertionem pinnarum ventralium fini pinnae dorsalis oppositarum squamae nonnullae 
retrorsum valde productae. 

Unica huc usque species hujus generis nota est , quae quum male distingueretur, ansam 
praebuit plures species et genera nominalia seu fictitia condendi, donec illustrissimus Cuvier per 
labyrinthum filum praebuerit, atque finem fecerit erroribus. 


OLOSS0DUS. 


4Q 


1, GLOSSODUS FORSKAL1I Agass. Tab,xxn. %. 2 . Tab.xxiv. %.2. 

Capite notato sulco longitudinali sub oculis, altero insyncipite, i: kfz‘i rostro 
acuto, ultra maxillam superiorem prominente; corpore subcompresso squamis ar¬ 
genteis obtecto; squamis nonnullis praelongis ad insertionem pinnarum ventralium, 
82 in linea laterali et 16 in linea transversa inter pinnas ventrales et dorsalem; 
pinna dorsali et anali squamis facillime deciduis obtectis; pinna caudali furcata. 

Argentina glossodonta Forsk, -— Albula Plumieri Schneid. — Albula go- 
norhynchus Id. — Esox argenteus Forst. — Butirin banane Coinmers. Lacep. 
— Clupee macrocephale Lacep. — Synode renard Lacep. — Esox vulpes Linn. 

-— Engraulis sericus Spix. — Engraulis bahiensis Spix. specimen junius , detri¬ 
tum , a serico tantum colore pallidiore differt , nam defectus scjuamarum in 
pinna dorsali et anali (Tab. XX 1 K. fig. 2) incuriose exhibitus est , rudimenta 
earum in nostro specimine omnino adhuc adsunt. — Plura vide in Memoir. du 
Mus. tom. I. p. 228 et Tora. / . p. 071. 

Caput mediocre, acutum, lateraliter compressum, supra in occipite latiusculum, antice atte¬ 
nuatum, angulis lateralibus acutis; in medio capite sulcus planiusculus postice dilatatus, antice 
supra nares evanescens , et in rostri apice iterum dilatatus, carinis utrinque paullulum prominulis 
limitatus, longitudinaliter porrigitur. Oculi magni in medio capitis latere siti, inferne latis ossi-» 
bus suborbitalibus, sulco mucoso longitudinali notatis, circumdati; os ethmoideum in rostri apicem 
prominulum productum. Fossae nasales in medio spatio inter oculos et rostri apicem, in mar¬ 
gine acuto laterali superiore cranii siti , cuticula bis perforata tectae, foramine anteriore multo 
minore cuticula claudendo, posteriore majore semicirculari patulo. Os parvum, inferum, arcua¬ 
tum, quam maxime apertum, circulare. Corpus squamis mediocribus, subaequalibus tectum, sufo- 
compressum, abdomen vero compressum carinatum, sed non serratum. Linea lateralis recta, di¬ 
stinctissima sub lineae continuae forma apparet. Squamae argenteo, nitentes, omnes ejusdem fere 
structurae et formae, puncto radiationis in medio instructae; radii tantum duo aut tres an- 
trorsum divergunt et tot lobulos in margine squamarum antice conformant; lineae curvae concen¬ 
tricae confertissimae tenuissimae antrorsum tantum ad radios obliquos anteriores usque continuan¬ 
tur et in segmento anteriore squamae pro illis lineae confertissimae eodem modo exaratae, quam 
illae lineae curvae et a puncto radiationis tanquam radii divergentes. Canalis mucosus in squa¬ 
mis lineae lateralis a puncto radiationis ad ipsum posteriorem squamae marginem usque produci¬ 
tur. In medio dorso linea longitudinalis squamarum eo maxime memorabilium, quod in postico 
margine appendicibus lanceolatis granulatis imbricatis ante pinnam dorsalem longissimis, pone il¬ 
lam brevioribus auctae sunt. Supra insertionem pinnae dorsalis series squamarum per totam pin¬ 
nae longitudinem retrorsum producta , trigonarum et in parte inferiore impressarum, unde sulcus 
efficitur pro recipiendis pinnis pectoralibus. Ad insertionem pinnarum ventralium plures squamae 
valde retrorsum productae, acutae. Pinna dorsalis in medio dorso, radiis tribus anterioribus sim. 

plicibus, sensim majoribus, quarto brevioribus, et inde longitudine decrescentibus, radii omnes 
utrinque serie squamarum margine antico affixarum obtecti. Pinna caudalis magna, furcata , lo¬ 
bis apice acutis; radiis 17 apice fissis intra duos laterales majores simplices; praeterea utrinque 
4 —6 simplices minores minimique. Pinna analis minima, brevis, valde retrorsum posita, radiis 
ut illi pinnae dorsalis, squamatis. Pinnae ventrales mediocres fini fere pinnae dorsalis opposi¬ 
tae , radio primo crassiore, simplici, caeteris apice fissis. Pinnae pectorales graciles, radio primo 
crassiore simplici. Supra coerulescens , inferne fuscescens, regione ophthalmica intense violacea, 
totus piscis argenteo nitet. 

Pinnae pectorales radiis 18, ventrales 10, analis 8, caudalis 6—7. 17. 6—7, dorsalis 3 . i 5 . 

In Museo Monacensi specimina duo mutila in spiritu vini servantur, longitudine 5 —6 

Habitat Bahiae . 


XYI. ENGRAULIS Cuv. 

Caput parvum, compressum, omnino nudum; os ethmoideum supra ossa intermaxillaria in 
rostrum prominens productum. Oculi magni, laterales ad rostri apicem. Fossae nasales cuti¬ 
cula bis perforata obtectae. Os amplissimum, maximum, dentibus acutissimis undique armatum; 
ossa intermaxillaria minima sub osse ethmoideo inserta; ossa maxillaria superiora longissima, la¬ 
tera oris omnino circumcludentia et ultra commissuram maxillarum producta; mandibula gracilis? 
serie simplici dentium majorum minorumque acutissimorum armata ; in vomere et in ossibus pala¬ 
tinis elongatissimis dentes acuti uniseriati minores, dentes velutini in osse pterygoideo interno, in 
osse hyoideo et in ossibus pharyngeis superioribus et inferioribus, nec non in margine interiore 
arcuum branchialium. Lingua minima, vix conspicua. Apertura branchialis maxima, major sci¬ 
licet quam in ullo alio pisce. Membrana branchiostega radiis 10—15- Corpus compressum, squa¬ 
mis magnis, facillime deciduis, tenuibus tectum. Abdomen carinatum, sed non serratum. Pinnae 
parvae, graciles; ventrales ante dorsalem aut sub ipsius initio insertae. 


i. ENGRAULIS GROSSIDENS Cuv. in litt. Tab. XXIV. fig. 1. 

Capite brevi, angusto compresso, 1: 5 ; rostro acuto, mediocriter ultra maxil¬ 
lam superiorem prominulo; dentibus mandibulae lateralibus maximis; corpore com¬ 
presso, latiore quam caput longum est; pinnae dorsalis fine initio pinnae analis lon¬ 
gissimae opposita; ad insertionem pinnae pectoralis squama longissima retrorsum 
producta. 

Engraulis Janeiro Spix. 

Caput breve, angustum, compressum, quintam corporis partem, inclusa pinna caudali, 
aequans; supra carina media per totam longitudinem prominens, praeter hanc utrinque altera a 

margine superiore orbitae ad occiput usque protensa» Rostrum acutum, compressissimum parum 
ultra maxillam prominens. Oculi permagni totum spatium inter maxillam superiorem et cranii 
marginem lateralem occupant, et ad mediam maxillam superiorem usque protensi sunt. Nares 
ante et supra oculos rimaeformes, obliquae 5 sursum versae. Dentes mandibulae laterales maxi¬ 
mae, inter se distantes. Corpus compressum, squamis maximis, tenuissimis, facillime deciduis 
tectum, abdomen compressissimum, carinatum, sed non serratum. Squamae omnes tenuissimae, 
papyraceae, lineis curvis concentricis confertissimis, tenuissimis, notatae, nec non reti laxo irre¬ 
gulari multo magis exarato quam illae lineae curvae ; squamae elongatae inter pinnas pectorales 
et altera longissima, acutissima supra earum insertionem; series squamarum minorum ad insertio¬ 
nem pinnae analis et dorsalis. Pinna dorsalis basi squamulis obducta ; radiis anterioribus simplici¬ 
bus, brevioribus, caeteris apice fissis. Pinna caudalis magna, furcata, inter majores radios late¬ 
rales simplices, 17 apice fissi exstant, praeter 4 simplices minores minimosque utrinque laterales. 
Pinna analis longissima radiis anterioribus simplicibus. Pinnae ventrales parvae in medio abdo¬ 
mine insertae, radio primo simplici; pinnae pectorales mediocres radio primo simplici caeteris 
multo majore. Dorsum coeruleum, latus et abdomen aureum; pinnae rubro-flavescentes. 

Pinnae pectorales radiis 14, ventrales 7, analis 3 . 21, caudalis 5 . 17. 5 , dorsalis 3 . 13. 

In Museo Monacensi specimina duo mutila in spiritu vini servantur, longitudine 6 " 

Habitat in Rio de Janeiro. 


2. ENGRAULIS TRICOLOR Agass. Tab. xxiii. fig. i. 

Capite mediocri, latiusculo, 1: kfz '■> rostro margine ultra maxillam superiorem 
prominulo; dentibus omnibus minutissimis; corpore compresso latitudine longitudinem 
capitis subaequante; pinna dorsali opposita spatio inter pinnas ventrales et pinnam 
analem. 

Engraulis Piquitinga Spix . —~ non Piquitinga Marcgrqui nullo modo 
ad genus Engraulis referri potest . 

Caput compressum mediocre, latius culum, quartam et dimidiam corporis partem, inclusa 
pinna caudali, aequans, antice in rostrum compressissimum, acutissimum, valde ultra maxillam 
superiorem prominens productum, supra in medio vertice et utrinque ad ejus marginem latera¬ 
lem carinae longitudinales ad occiput usque productae. Oculi magni laterales ad mediam maxil¬ 
lam superiorem usque extensi sunt. Nares ante et supra oculos, sursum versae, utrinque duae: 
anteriores rimaeformes, cuticula claudendae; posteriores ovatae, patulae. Dentes omnes minutis¬ 
simi, confertissimi. Corpus compressum, aeque fere latum quam caput longum est et squamis 
magnis facillime deciduis obtectum; nam in duobus speciminibus, 2 f^. “— 3 /7 longis, quae In 
Museo Monacensi in spiritu vini servantur, ne unica quidem squama adhuc superest. Pinna dor¬ 
salis radiis duobus anterioribus simplicibus, opposita est spatio inter pinnas ventrales et pinnam 
analem. Pinna caudalis magna furcata; inter 6—7 radios utrinque laterales simplices, sensim 

majores, 17 apice fissi exstant. Pinna analis lata radiis anterioribus simplicibus. Pinnae ventrales 
et pectorales minores, graciles, radio primo simplici caeteris vix crassiore. Latera capitis omnino 
argenteo - resplendentia ; dorsum caeruleum, in medio latere lata fascia argenteo - aurea, ab oper¬ 
culo ad pinnae caudalis insertionem producta; latus inferius et abdomen rubro - lutescens; pinnae 
dilute flavido-fuscae. 

Pinnae pectorales radiis 12, ventrales 7. analis 2. 18. caudalis 6—7, 17. 6—7, dorsalis 2. 10. 

Habitat Bahiae et Paine. 


XVIII. CLUPEA Linn. Cuv. 

Caput compressum, omnino nudum. Oculi magni, laterales, membrana nictitante satis emer¬ 
gente pi-aediti. Os mediocre, subovale, nunc edentulum, nunc dentibus minimis acutis in ossi¬ 
bus maxillaribus et in osse hyoideo armatum. Palatum edentulum. Ossa intermaxillaria parva 
medium labium superius'occupant ; maxillaria superiora magna, lateraliter os circumcludentia, ar¬ 
cuata, retrorsum flexa, et in plures lamellas divisa. Px-ocessus magni longissimi, cornei proden¬ 
tibus, ut in Hypophthalmo, in margine interno arcuum branchialium. Apertui-a branchialis quam 
maxima. Membrana branchiostega radiis 7. Corpus compressissimum squamis deciduis, tenuissi¬ 
mis tectum; abdomen carinatum serratumque. Hae serraturae abdominis sunt apices inferiores 
emergentes apparatus ossei omnino proprii sterno analogi. Pinnae pectorales et ventrales par¬ 
vae , hae dorsali oppositae, 

Hocce genus in tria subgenera dividitur ? 

i°. CLUPEA, sensu strictiori. 

Os dentibus armatum. Nulli prae caeteris elongati radii pinnarum. — Cujus subgeneris 
species novas nullas habemus. 

2 0 . CLUPA 3 NODON Lacf.f. 

Os edentulum. Nulli radii pinnarum prae caeteris elongati. 


1. CLUPANODON AUREUS Spa.Tab.xxr. 

Capite compressissimo, maximo, ore aperto 1: 3 , carina in medio supra 
vix emergente, altera utrinque in verticis latere exteriore antice et postice conver¬ 
gente , notato; corpore compressissimo, latiore quam caput longum, squamis minori¬ 
bus, confertissimis obducto; squamis elongatissimis ad insertionem pinnarum pecto¬ 
ralium, aliis minus elongatis ad illam pinnarum ventralium; pinnis ventralibus initio 
pinnae dorsalis oppositis; pinna caudali furcata. 

Clupea gasterostea Mus. berolin* (secundum clarissim . Wiegmann .) — 
Clupea Menada Mitchill? 

Caput maximum, compressissimum, in rostrum truncatum exiens, supra gibbum, carinis 
tribus notatum, media latiore, obtusiore, lateralibus in occipite confluentibus et pone nares con¬ 
vergentibus. Labium superius in medio inter ossa intermaxillaria, profunde incisum; mandibula, 
ore clauso vix , ore aperto valde ultra maxillam superiorem prominens. Os magnum. Lingua mi¬ 
nima, rotundata. Processus cornei arcuum branchialium adeo prolongati in hac specie ut 
ore aperto extus visibiles sint. Oculi magni laterales supra commissuram mandibularum ad mar¬ 
ginem capitis lateralis superiorem, antice et postice cuticula late emergente obducti sunt. Fossae 
nasales in summo capite in medio spatio inter oculos et rostri apicem cuticula bis perforata ob¬ 
tectae ; foramine anteriore minimo, cuticula cooperto , posteriore magno pyriforrni patente. Cor¬ 
pus compressissimum squamis minoribus confertissimis , facile deciduis obtectum; linea lateralis 
nulla. Squamae omnes tenuissimae, papyraceae, instructae lineis curvis concentricis tenuissimis, vix 
conspicuis, squamae vero trunci posterioris radiis nonnullis irregulariter divergentibus notatae ; squa¬ 
mae medii dorsi caeteris minores et in margine posteriore profunde ciliatae sunt, laterales majo¬ 
res in margine posteriore lobulis minutis praeditae: squamae abdominales et caudales marginibus 
integris; squamae lanceolatae acutissimae, longissimae supra insertionem pinnarum pectoralium 
ultra medias pinnas productae; ad insertionem pinnarum ventralium ejusdem indolis squamae , sed 
minus prolongatae exstant; squamulae ad basin radiorum pinnae analis. Pinna dorsalis brevis , 
parum elevata , radiis apice tantum, sed pluries fissis, tribus anterioribus simplicibus brevioribus. 
Pinna caudalis furcata radiis interioribus profunde et multifariam fissis, exterioribus simplicibus 
sensim minoribus minimisque. Pinna analis longior, parum alta, radiis anterioribus simplicibus 
tribus, caeteris apice fissis. Pinnae ventrales breves, minimae, initio pinnae dorsalis oppositae , 
radio antico simplici, caeteris apice tantum fissis; pectorales longiores, acuminatae, triangulares, 
radio primo simplici longissimo. Dorsum coeruleo-virescens , latera et abdomen aurea, opercu¬ 
lum aureo-argenteum, pone angulum operculi superiorem macula rotunda nigra; pinnae rubro- 
fuscae. 

Pinna pectoralis radiis i 5 , ventralis 7, analis 3. 20, caudalis 9—10. 17. 9—10, dorsalis 
3. i 5 . 

In Museo Monacensi specimina duo egregia in spiritu vini servantur; longitudine 8 ." 

Habitat Bahiae et alibi in ora Brasiliae orientali. 

3. MEGALOPS Lacep. 

Os edentulum. Piadius posticus pinnae dorsalis maxime elongatus» 

i. MEGALOPS THRISSOIDES AcAss. rn.xxn. 

Capite compressissimo, parvo, i : 5y‘, supra carinis lateralibus antice et po¬ 
stice convergentibus et rhombum conformantibus, ex ejus medio carina antrorsum 
recta emergente; ore minimo; corpore compressissimo, i J\ latiore quam caput 
longum; squamis majoribus, ad insertionem pinnarum pectoralium impressis et 
fossulam conformantibus pro recipiendis pinnis retrorsum positis; pinna caudali pro¬ 
funde furcata; radio ultimo pinnae dorsalis ultra duplo longiore quam radius 
quartus. 


Clapanodon thrissoides Spix. Megcdops tenuijilis Cuv. Msc. in liti. 

Caput parvum, valde compressum, inferne carinatum, supra angustum, a medio antrorsum 
carina media latiore notatum , lateraliter carinis antice et postice convergentibus et spatium con¬ 
cavum rhombiforme ambientibus. Os minimum, rotundum; maxilla inferior ore aperto promi¬ 
nens; lingua acuta, parva. Oculi magni, laterales, supra et pone commissuram maxillarum, ad 
marginem superiorem capitis lateralis, antice et postice cute quam maxime emergente obtecti. Fos¬ 
sae nasales in summo capite in medio spatio inter oculos et rostri apicem; cuticula bis perforata 
obtectae, foraminibus anterioribus minimis, posterioribus rimaeformibus, obliquis , patentibus. 
Corpus compressissimum, latum, squamis majoribus deciduis obtectum ; linea lateralis nulla. Squa¬ 
mae omnes tenuissimae, papyraceae, notatae lineis curvis concentricis confertissimis et praeter 
illas medii dorsi omnes linea exarata transversa in mediis squamis, in squamis caudae tales lineae 
plures inter se sat distantes; squamae laterales caeleris majores, nuchae anteriores duae magnae , 
connatae et sculptura dendromorpha notatae; ad insertionem pinnarum pectoralium squamae in 
medio impressae et fossulam conformantes pro recipiendis pinnis ipsis retropositis; squamae elon- 
gatae ad insertionem pinnarum ventralium ; aliae minores ad basin radiorum pinnae dorsalis. Pinna 
dorsalis brevis antice multo altior quam postice radiis 4 anterioribus minoribus, simplicibus, sequen¬ 
tibus apice tantum fissis ; ultimus radius quartum plus quam duplo superans, simplex, articulatus , 
basi crassior, apice tenuissimus. Pinnae caudalis radii medii profunde et multifariam fissi, laterales 
simplices sensim minores, minimique. Pinnae analis radii brevissimi, anteriores simplices, tan¬ 
tum postici parum longiores apice fissi. Pinnae ventrales parvae, mediae dorsali oppositae, radio 
primo simplici, caeteris apice tantum multifariam fissis. Pinnae pectorales acutae, radio primo 
longissimo, simplici, crassiore, caeteris apice tantum fissis. Color supra coeruleus, latera et ab¬ 
domen aurea, operculum argenteum; pinnae impares rubro-coerulescentes , pares rubentes. 

Pinnae pectorales radiis i 5 , venti'ales 7, analis 20. 4 , caudalis 5 —6. 17. 5 —6, dorsalis 
4. i5, 1. 

In Museo Monacensi specimina tria in spiritu vini servantur; longitudine 5 —7". 


Habitat Bahiae, 

XVIIL PRISTIGASTER Cuv. 

! 

Caput parvum, compressum, omnino nudum. Oculi maximi, laterales. Nares simplices sur¬ 
sum spectantes. Os parvum sursum spectans. Ossa intermaxillaria, quam in Clupeis veris majora, 
medium labium superius omnino occupant; ossa maxillaria superiora magna retrorsum arcuata, 
e tribus lamellis constantia, ultra commissuram maxillarum extenduntur; mandibula prominens, 
processibus coronoideis valde elevatis. Dentes minutissimi, acuti in margine ossium intermaxilla¬ 
rium et maxillarium superiorum sed tantum in parte inferiore retrorsum arcuata, in ossibus man¬ 
dibularibus ad eorum sympbysin, in vomere, in ossibus palatinis, pterygoideis internis et in osse 
hyoideo. Lingua carnosa, rotundata, apice libera. Apertura branchialis magna. Membrana 
branchiostega radiis 5 tenuibus, papyraceis, latis. Corpus squamis magnis facillime deciduis tec¬ 
tum, compressissimum, suborbiculare, versus caudae apicem attenuatum. Abdomen sustentatur 
apparatu omnino proprio costarum longissimarum, sterni speciem referentium; hae costae sterna¬ 
les in parte infera utrinque inter se junguntur in spinas acutissimas retrorsum versas, et illam 
memorabilem, Clupeis, Serrasalmas etc. propriam serram abdominalem conformant. Pinnae ven¬ 
trales nullae pinna analis latissima. 


1. PRISTIGASTER MARTII Agass. Tab. XXIV. a. 

Capite supra utrinque carina laterali acuta notato, i: 4 x fz 5 operculo postice 
bis emarginato; nucha recta declivi carinata, spinulis vix emergentibus armata; 
dorso angusto rotundato; corpore compressissimo, squamis magnis abdomen versus 
sensim majoribus, facillime deciduis tecto; linea laterali nulla; pinna caudali par¬ 
va, aequiloba, furcata; pinna anali non prorsus ad pinnam caudalem usque producta. 

i 

Caput lateraliter compressissimum, supra angustum , carinis lateralibus antice inter nares con¬ 
vergentibus notatum. Oculi maximi medium capitis latus occupant. Nares rotundatae in medio 
spatio inter oculos et maxillam superiorem, sursum spectantes, et ad latus carinae verticalis sitae. 
Margo posticus operculi bis emarginatus. Os parvum arcuatum, apertum subquadrangulum ; ma¬ 
xilla inferior prominens, maxime ore aperto. Corpus compressissimum , latissimum, suborbicu¬ 
lare, caudae apicem versus attenuatum, squamis obtectum magnis facillime deciduis, abdomen versus 
sensim majoribus, tenuibus, papyraceis, lineis curvis concentricis tenuissimis notatis; linea lateralis 
nulla. Carina abdominis acutissima, profunde serrata, spinis postice sensim majoribus, retrorsum 
versis. Nucha carinata, linea recta ad initium pinnae dorsalis adscendens, spinulis vix emergen¬ 
tibus 6 inter se distantibus armata ; dorsum pone pinnam dorsalem angustissimum, subrotundatum. 

*) Hic optime videre licet, quid valeat illa piscium classificatio ex pinnis desumta, quidque eveniret, si quis, 
nulla alia habita ratione, mechanice quasi, eam vellet sequi; neque minus patet, autores, quamvis forsan 
inscii, secundum alias, praeter illam, notas characteristicas similes similibus conjunxisse. Ejusmodi exem¬ 
pla permulta in Zoologia exstant.—Jam enim Pristigasterem Clupeis valde affinem esse luce clarius est. 

Pinna dorsalis fini pinnarum pectoralium retrorsum versarum opposita , radiis tribus anterioribus 
brevibus simplicibus, caeteris apice tantum fissis et magnitudine sensim decrescentibus. Pinna 
caudalis pai’va, furcata, aequiloba, radiis mediis apice fissis , lateralibus sensim minoribus mini¬ 
misque simplicibus. Pinna analis, latissima, tamen non prorsus usque ad pinnam caudalem por¬ 
recta, radiis simplicibus, apice filamentosis. Pinnae pectorales acutae, longae, radio primo sim¬ 
plici, crassiore, longissimo caeteris apice tantum fissis, sensim minoribus. Pinnae ventrales nullae. 
Supra coerulescens, latera et abdomen argenteo nitentia. 

Pinnae pectorales radiis 12 , analis 48 , caudalis 5 —6. 17. 5 —6, dorsalis 5. 12. 

In Museo Monacensi specimen unicum in spiritu vini conservatur , longitudine 5 ". 

Habitat in ostiis flaminis Antazonum. 

Differt haec species a Pristigastre argenteo, quem illustrissimus Cuvier in Regn. anim. Vol. 4 . 
t. X. f. 3 delineandum curavit, quem vero ipse in natura non vidi: spinulis nuchalibus vix pro¬ 
minentibus , magis distantibus, dorso non gibbo ; pinna dorsali latiore; pinna caudali minore, 
regulari, aequiloba; pinna anali non adeo retrorsum porrecta ; linea laterali nulla ; operculo po¬ 
stice bis profunde emarginato ; squamis lateris inferioris et abdominalibus multo majoribus quam 
sunt reliquae. 


FAMILIA IV. SALMONES Cuv. 

Diagnosis. Caput aut omnino nudum, aut scutis osseis 
tectum, nunquam squamatum. Maxillae superioris medium 
ossibus intermaxillaribus non protractilibus, latera vero os¬ 
sibus maxillaribus superioribus conformantur. Dentes aut 
nulli, aut molares, multicuspides, aut acuti majores mino- 
resve, nunc solitarii nunc per plures series dispositi. Corpus 
semper squamatum. Pinnae dorsales duae, anterior radiata, 
posterior minima adiposa. 

Descriptio. Caput majus minusve, rotundatum, cylindricum, aut 
compressum, longius aut brevius. Os in apice rostri nunc parvum, nunc 
maximum. Ossa intermaxillaria semper medium labium superius, nunc 
majore, nunc minore ex parte occupant, in eodem arcu sita cum ossibus 

maxillaribus superioribus, quae aut minima oblique supra commissuram 
maxillarum jacent, aut maxima totam lateralem oris partem sustinent. 
Dentes in aliis generibus omnino nulli, in aliis minutissimi et paucis 
oris ossibus inserti, in aliis maximi, acutissimi solitarii aut velutini per 
unicam aut plures series in omnibus oris ossibus, in aliis vero crassi, 
molares, multicuspides. Operculum magnum mobile. Apertura branchia¬ 
lis magna. Corpus semper squamis majoribus aut minoribus obtectum, 
forma maxime varians; alii pisces scilicet teretes, aut subcompressi, elon- 
gati, alii compressissimi, breves. In nonnullis abdomen carinatum, ser- 
ratumque ut in Clupeoideis nonnullis. 

Faux ampla; ventriculus magnus, cutaneus; intestinum breve; appen¬ 
dices pyloricae plures; vesica aerea magna in faucem aperta. 

Pisces in genere rapaces, agiles, validi, ob carnem delicatam aestu¬ 
mati insidiis hominum exercentur, ut dicas, ipsos in alios vix impune 
saevire. Plurimae species in fluviis vitam degunt, aliae vero in mari et 
tempore faecundationis in fluvios adscendunt ova ibidem depositurae. In¬ 
ter omnes pisces pauci sunt, qui aquas habitent altiorum montium quam 
Salmones. 

CONSPECTUS GENERUM. 

XIX. ANODUS Spix. 

Caput mediocre, supra rotundatum, lateraliter subcompressum. Oculi magni 
laterales. Os parvum, transversum. Dentes nulli. Ossa intermaxillaria magna, 
totum labium superius sustinentia; maxillaria superiora minima, lateralia; mandibula 
prominens. Lingua apice libera. Membrana branchiostega radiis 5. Corpus squa« 
mis minimis obtectum, elongatum, subteres, lateraliter subcompressum. Pinnae 
mediocres. 


XX. PROCIIILODUS Agass. 

Caput parvum, crassum, latum. Oculi magni laterales. Os parvum in summo 
rostri apice, labio latissimo, carnoso, emergente omnino circumdatum. Dentes mi¬ 
nutissimi, apice introrsum flexi in ipso margine labii carnosi. Ossa intermaxillaria 

et maxillaria superiora minima in labii substantia recondita. Lingua nulla. Mem¬ 
brana branchiostega radiis 4 latis. Corpus compressum, latum; squamis magnis 
duris obtectum. Pinnae mediocres. 

XXI. LEPORINUS Spix. 

Capilt parvum supra latum, lateraliter compressum. Oculi magni laterales. Os 
parvum, labiis crassissimis carnosis circumdatum. Dentes incisivi, elongati, acuti 
in ossibus intermaxillaribus magnis, totum labium superius sustinentibus et in man¬ 
dibula; dentes interni prae caeteris antrorsum versi, prominentes; ossa maxillaria 
superiora minima lateralia. Lingua nulla. Membrana branchiostega radiis 4 brevi¬ 
bus. Corpus squamis sat magnis obductum, elongatum, teretiusculum, lateraliter 
subcompressum. Pinnae mediocres. 


XXII. SCHIZODON Acass. 

Caput parvum, latissimum, depressum. Oculi magni laterales. Os parvum, 
rotundatum; dentes latissimi, apice crenati, incisivi in ossibus intermaxillaribus la¬ 
tissimis, totum labium superius sustinentibus et in mandibula prominente. Ossa ma¬ 
xillaria superiora minima lateralia. Lingua minima. Membrana branchiostega ra¬ 
diis 4 latis. Corpus subteres, elongatum, squamis magnis duris obductum. Pinnae 
mediocres. 


XXIII. CHALCEUS Cuv. 

Caput mediocre, supra latum, lateraliter subcompressum. Oculi magni, latera¬ 
les. Os mediocre, transversum, apertum, quadratum; mandibula prominens. Den¬ 
tes acuti, minutissimi in parvis ossibus maxillaribus lateralibus et in serie ariteriore 
ossium intermaxillarium totum labium superius in medio sustinentium; in mandibu¬ 
la et in serie posteriore ossium intermaxillarium, dentes maximi, multicuspides, 
cuspide medio majori, magis prominente. Lingua papiliosa. Membrana branchio¬ 
stega radiis 4 gracilibus. Corpus latum, compressum, squamis magnis obductum. 
Pinnae mediocres, analis latissima. 

XXIV. TETRAGONOPTERUS Cuv. 

Caput minimum, lateraliter compressum. Oculi maximi, laterales. Os sat 
magnum, apertum quadratum; mandibula prominens. Dentes magni cuspidati, apice 


SALMONES. 


59 

serrati in mandibulae parte anteriore, et in duabus seriebus in latis ossibus inter¬ 
maxillaribus totum marginem superiorem oris conformantibus; ossa maxillaria supe¬ 
riora parva retrorsum subarcuata, lateralia, dentibus minutissimis, ut in parte po¬ 
steriore ramorum mandibulae, armata. Lingua apice libera. Membrana branchio- 
stega radiis 4 latis. Corpus squamis magnis tectum, compressissimum, latissimum. 
Pinnae mediocres, analis latissima. 

XXV. SERRASALMO Lacep. Cuv. 

Caput magnum, lateraliter compressum. Oculi magni, laterales. Os amplum, 
armatum, transversum. Dentes maximi, acutissimi, latissimi per seriem simplicem 
in mandibula prominente, et in maximis ossibus intermaxillaribus totum oris supe¬ 
riorem marginem conformantibus. Ossa maxillaria superiora minima ad commissu¬ 
ram maxillarum transversa. Lingua apice libera. Membrana branchiostega radiis 
4 latis. Corpus compressissimum, latissimum, squamis minimis obductum; abdomen 
carinatum serratumque. Pinnae mediocres, dorsalis latior, analis latissima. 

XXVI. MYLETES Cuv. 

Caput magnum, compressum. Oculi magni, laterales. Os magnum, transver¬ 
sum; apertum quadratum. Dentes maximi, crassi, molares per seriem simplicem 
in mandibula, per duplicem in ossibus intermaxillaribus maximis totum marginem 
superiorem oris conformantibus; ossa maxillaria superiora minima, ad commissuram 
maxillarum perpendicularia. Lingua lata, apice libera. Membrana branchiostega ra¬ 
diis 5 tenuibus. Corpus compressissimum, latissimum, squamis minimis obductum; 
abdomen carinatum serratumque. Pinnae mediocres, analis maxima. 

XXVII. RHAPHIODON Agass. 

Caput parvum, compressissimum. Oculi magni laterales. Os maximum, obli¬ 
que descendens. Dentes validissimi , acutissimi, cum minoribus alternantes, in os¬ 
sibus intermaxillaribus minoribus marginem tantum anteriorem maxillae superioris 
conformantibus et in mandibula; ossa maxillaria superiora longa, angusta, lateralia 
dentibus minoribus obsita. Lingua magna, prominens, apice libera. Apertura bran¬ 
chialis maxima. Membrana branchiostega radiis 4 gracilibus. Corpus elongatum, 
compressum, squamis parvis obductum; abdomen acute carinatum sed non serratum. 
Pinnae pectorales magnae, ventrales parvae, analis latissima. 

XXVIII. XIPHOSTOMA Spix. 

Caput longissimum, acuminatum, tenue, subteres. Oculi minores, laterales. 
Os quam maximum, longissimum, transversum armatum dentibus minutissimis, con¬ 
fertissimis acutis in toto suo margine, id est, in longissimis ossibus intermaxilla¬ 
ribus, quae totum oris marginem superiorem conformant, nec non in mandibula; 
ossa maxillaria superiora minima, perpendicularia ad commissuram maxillarum. 
Lingua magna, lata, apice libera. Membrana branchiostega radiis 4 gracilibus. 
Corpus elongatum, teres, squamis mediocribus duris obductum. Pinnae ventrales 
parvae, dorsalis pone ventrales, caudalis magna. 

XXIX. SAURUS Cuv. 

Caput squamatum, acutum, mediocre, subdepressum. Oculi mediocres, late¬ 
rales. Os maximum, transversum dentibus acutissimis, confertissimis, per plures 
series dispositis in mandibula, maxilla superiore, in ossibus palatinis, pterygoideis 
superioribus et inferioribus, nec non in ossis hyoidis corpore. Lingua omnino 
dentibus obsita, acuta. Membrana branchiostega radiis i5 —18 gracilibus. Corpus 
elongatum, teres, squamis magnis obtectum. Pinnae mediocres; ventrales elon- 
gatae. 


XIX. ANODUS Spix. Curimates i. Cuv. 

Caput omnino nudum pro corporis mole mediocre, sub compressum, supra latiusculum, ro¬ 
tundatum. Fossae nasales sursum spectantes cuticula bis perforata obtectae, foramine posteriore 
majore. Oculi magni, laterales; eorum bulbus membrana nictitante late emergente partim ob¬ 
tectus est. Os parvum, in summo capitis apice, transversum, dentibus omnino destitutum. Ossa 
intermaxillaria magna totum labium superius sustinent; ossa maxillaria superiora minima ante com¬ 
missuram maxillarum, lateralem tantum parvamque oris rictus partem concludentia. Mandibula pa¬ 
rum prominens. Arcus branchiales in margine interno pro dentibus processibus longis corneis, 
ut Clupeae , armati. Lingua latiuscula, apice libera. Apertura branchialis sat magna. Membrana 
branchiostega radiis 5 . Corpus squamis minimis omnino obtectum, elongatum, subteres, laterali- 
ter subcompressum. Pinnae omnes mediocres ; ventrales mediae dorsali, adiposa fini analis oppo¬ 
sitae. Huic generi, praeter nostras species novas, sequentes, ut omnino vero simile videtur, ad- 
numerandae sunt: Curimatus Amazonum Humboldt. —• Curimatus taeniurus Valenc. — Salmo 
edentulus Bloch. 

ANODUS. 


1. ANODUS ELONGATUS Snx.Tab.xL, 

Capite elongato, subangusto, lateraliter compresso, i: 4^5 maxilla inferiore 
sub oculis articulante ultra superiorem parum prominente; corpore gracili, elon¬ 
gato, subtereti, lateraliter parum compresso, abdomine rotundato; humero supra 
pinnarum pectoralium insertionem retrorsum producto; ad insertionem pinnarum 
ventralium squamis valde retrorsum protensis. 

Caput elongatum, acutum, supra rotundatum, linea subarcuata, fere recta cum dorso conti¬ 
nuum, lateraliter compressum, ultra quartam corporis partem, pinna caudali inclusa, aequans. 
Mandibula longissima sub oculis articulans, antice acuta, et parum ultra maxillam superiorem 
prominens. Oculi magni, at cute crassiore undique ita circumdati sunt ut minores videantur. 
Nares sursum et antrorsum spectantes supra apicem superiorem ossium maxillarium utrinque duae, 
anteriores minores, rotundatae, patulae, posteriores majores oblongo - pyriformes , cuticula clau¬ 
dendae. Operculum elongatum, maximum; apertura branchialis major quam in specie sequente. 
Corpus omnino squamatum, elongatum, gracile, subteres quum dorsum et abdomen rotunda¬ 
tum et piscis tantum a latere subcompressus sit. Humerus supra insertionem pinnarum pectora¬ 
lium in processum sat acutum extus squamatum producitur. Squamae omnes tenuissimae, mini¬ 
mae, papyraceae, lineis curvis concentricis in mediis squamis confertissimis, ad margines vero la¬ 
xioribus, et radiis nonnullis vix conspicuis irregularibus in squamarum parte posteriore, notatae; 
squamae lineae lateralis a margine antico ad medium sulco, inde ad marginem posteriorem canali 
mucoso, apertura minima rotunda aperto, insignes. Squamae maxime retrorsum productae ad 
insertionem pinnarum ventralium. Linea lateralis distincta, ab angulo operculi posteriore ad cau¬ 
dae apicem recta. Pinna dorsalis anterior radiis duobus anterioribus simplicibus, primo multo mi¬ 
nori , sequentibus apice tantum fissis sensim longitudine decrescentibus; omnibus utrinque cute 
extus emergente auctis. Pinna adiposa apice fimbriata. Pinna caudalis elongata, profunde furcata, 
radiis interioribus 17 profunde pluries fissis, exterioribus simplicibus, sensim magnitudine decres¬ 
centibus. Pinna analis parva radiis anterioribus simplicibus, primo minimo, extus vix conspicuo, 
sequentibus apice tantum fissis. Pinnae ventrales acutangulae, radio primo simplici , caeteris a 
medio inde fissis. Pinnae pectox^ales parvae acutae, radio primo simplici, sequentibus magnitudine 
sensim decrescentibus apice tantum fissis. Dorsum virescens, caeterum totus piscis aureus. 

Pinnae pectorales radiis 18, ventrales 11, analis 3 . 9, caudalis 5 . 17. 5 , dorsalis 2. 10. 

In Museo Monacensi specimen pulcherrimum in spiritu vini servatur , longitudine 8 \f z •* 

Habitat in Erasiliae fluviis. 

ANODUS. PROCHILODUS. 


2. ANODUS LATIOR Spix Tab. xli. 

Capite latiore, crassiore, supra lato, i: 4; maxilla inferiore ante oculos arti¬ 
culante ultra superiorem parum prominente; corpore lato, latiore quam caput lon¬ 
gum, compresso, abdomine acute carinato non serrato; humero supra insertionem 
pinnarum pectoralium vix prolongato; squamis ad insertionem pinnarum pectora¬ 
lium minus retrorsum productis quam in specie anteriore. 

Caput mediocre, crassum, supra latissimum, lateraliter vero et praesertim inferne compres¬ 
sum, quartam longitudinis corporis partem, inclusa pinna caudali, aequans ; mandibula brevis ante 
oculos articularis, attamen antice parum ultra maxillam superiorem prominens. Oculi magni to¬ 
tum fere latus capitis anterius occupantes. Nares utrinque duae, in medio spatio inter oculos et 
maxillae superioris apicem sitae, inter se minime distantes, anteriores minores ovatae, patulae, 
posteriores majores semilunares, rimaeformes, cuticula obtegendae. Operculum latum, postice ro¬ 
tundatum. Corpus latiusculum , lateraliter compressum, omnino squamis minimis obductum ; dor¬ 
sum ante pinnam dorsalem subcarinatum pone illam vero rotundatum; latus compressum, abdo¬ 
men arcuatum, acute carinatum, sed non serratum. Humerus supra pinnarum pectoralium inser¬ 
tionem parum retrorsum prominens, rotundatus. Squamae omnes parvae, graciles, crassiores ta¬ 
men quam in Anodo elongato, suborbiculares, lineis curvis concentricis confertissimis notatae , margine 
postico ciliato - lobatae; squamae lineae lateralis ejusdem idolis quam caeterae, excepto eo, quod 
per totam longitudinem canali mucoso, in margine postico foramine minimo rotundo aperto, nota¬ 
tae sunt. Nonnullae squamae elongatae ad insertionem pinnarum ventralium. Linea lateralis di¬ 
stincta, ab angulo superiore operculi ad caudae apicem recta. Pinna dorsalis anterior radiis an¬ 
terioribus simplicibus, primo minimo extus vix conspicuo, sequentibus longitudine sensim decres¬ 
centibus a medio inde bis fissis, omnibus extus cute emergente auctis. Pinna adiposa apice fimbri¬ 
ata , retrorsum arcuata. Pinna caudalis lata, furcata, radiis interioribus multifariam fissis, exterioribus 
simplicibus longitudine statim decrescentibus minoribus minimisque , simplicibus. Pinna analis valde 
retroposita, latior quam in specie praecedente , radiis anterioribus simplicibus, sequentibus apice fis. 
sis. Pinnae ventrales pectoralibus minores radio primo simplici, caeteris pluries fissis. Pinnae pecto¬ 
rales graciles radio primo, caeteris fissis, crassiore. Dorsum virescens, caeterum totus piscis aureus. 

Pinnae pectorales radiis 18, ventrales g, analis 3. 12, caudalis 5. 17. 5, dorsalis anterior 3. g. 

In Museo Monacensi specimen in spiritu vini servatur, longitudine 6 // . 

Habitat in Brasiliae aequatorialis fluviis. 

XX. PROCHILODUS *) Agass. — Curimates i. Cuv. — Pacu Spix. 

Caput, ratione corporis habita, parvum, supra vero latissimum, incrassatum. Oculi magni, 
in medio capitis latere siti. Fossae nasales cuticula bis perforata obtectae. Os parvum, sed 
mirae conformationis; ossa intermaxillaria parva labium superius in medio, ossa maxillaria 


*) xpoxu Aov labium, 65ovf dens. 

ut illa valde mobilia in parte laterali sustinent, ad eorum conjunctionem duae utrinque fossae 
mucosae; os dentale mandibulae transversum rectum sub angulo recto cum osse coronoideo arti¬ 
culans, unde maxilla inferior valde mobilis. Haec ossa omnia intermaxillaria, maxillaria superiora 
et ossa dentalia mandibulae labio cutaneo late emergente circumdata et inter se connexa sunt ; quod 
vero maxime memorabile est, hocce labium circulare in toto ambitus margine externo dentibus 
minutissimis, per seriem unicam dispositis, confertissimis et apice introrsum flexis, armatur, 
praeterea talis series arcuata in utroque osse intermaxillari, altera in apice utriusque ossis dentalis 
mandibulae. Lingua nulla nisi pro illa habeas spatium intumidum, at undique fixum in apice os¬ 
sis hyoidis corporis. Membrana branchiostega radiis quatuor latis sustinetur. Corpus latiuscu- 
lum, compressum, squamis magnis crassiusculis asperis obtectum. Pinnae mediocres. 

1 . PROCHILODUS ARGENTEUS AGASS. Tab. XXXVIII. 

Capite exserto, supra in medio sulco longitudinali notato, supra oculos aspero, 
1 : 55 nucha arcuata subcarinata; abdomine ante pinnas ventrales rotundato, pone 
illas carinato; squamis 18 in linea transversali inter pinnas ventrales et dorsalis 
marginem anteriorem, 62 in linea laterali; pinna adiposa minima; humero supra 
insertionem pinnarum pectoralium retrorsum producto. 

Pacu argenteus Spix. 

Caput supra subdepressum, rotundatum, angulum obtusissimum cum nucha conformans , inde 
a trunco distinctius quam in Prochilodo nigricante, supra in medio sulco longitudinali notatum, 
quintam corporis partem, inclusa pinna caudali, aequans, lateraliter in regione ophthalmica subeompres- 
sum. Oculi magni in medio latere capitis, undique latis ossibus suborbitalibus circumdati rugosis, 
praesertim superioribus. Operculum radiolis longitudinalibus postice divergentibus exaratum est. 
Nares in medio spatio inter orbitae marginem superiorem et maxillae superioris apicem , in latus 
magis quam sursum spectantes, utrinque duae, anteriores minores ovatae, posteriores majores ri- 
maeformes, cuticulaque claudendae. Corpus compressum, latum, squamis magnis facile deciduis 
obtectum, dorsum subcarinatum; abdomen ante pinnas ventrales rotundatum, pone illas carinatum. 
Squamae omnes lineis curvis concentricis confertissimis, in parte postica squamae vero crassiori¬ 
bus et in ipsum marginem decurrentibus , notatae, dorsi et nuchae caeteris minoribus sine radiis 
divergentibus; illae lateris trunci paucissimis radiis posterioribus et lateralibus; illae abdominis 
antice truncatae emarginatae, radiis posterioribus pluribus. Squamae lineae lateralis radio laterali utrin¬ 
que uno, canali mucoso brevissimo in mediis fere squamis parum vero posterius notatae. Squama maxi¬ 
ma lanceolata ad insertionem pinnarum ventralium. Pinna dorsalis anterior radiis tribus anterioribus 
simplicibus, primo minutissimo, sequentibus apice tantum fissis. Pinna caudalis magna, furcata, radiis 
omnibus osseis, interioribus apice dilatatis, pluries fissis, externis simplicibus. Pinna analis radiis an¬ 
terioribus simplicibus, primo minutissimo, tertio crassissimo , sequentibus pluries fissis. Pinnae 
ventrales radio primo simplici, crassiore, caeteris apice tantum fissis. Pinnae pectorales acumina¬ 
tae , radio primo simplici crassiore longissimo sequentibus sensim minoribus apice tantum fissis. 
Dorsum coeruleseens , latera argenteo nitentia. 

PROCHILODUS. 


Pinnae pectorales radiis 16, ventrales 9, analis 5 . 9, caudalis 3 . 17. 3 , dorsalis anterior 3. 9, 

In Museo Monacensi specimen siccum servatur; longitudine iS '4 

Habitat in jlamine S. Francisci. 

2 . PROCHILODUS NIGRICANS Agass. Tab. XXXIX. 

Capite linea fere recta cum nucha declivi continuo, supra latissimo, in medio 
sulco longitudinali notato, 1: 4Vi? abdomine ante pinnas ventrales angulato, pone 
illas carinato; squamis asperrimis 18 in linea transversali inter pinnas ventrales et 
dorsalem, 48 in linea laterali; pinna adiposa postice dilatata, fimbriata, stipite te-* 
nui; humero supra pinnarum pectoralium insertionem rotundato. 

Paca nigricans Spix. 

Caput supra latissimum, latius quam truncus, qua re ejus latus exterius superne valde promi¬ 
nere videtur, in medio sulco longitudinali angusto notatum, cum dorso declivi linea fere recta 
continuum, vix ultra quartam corporis partem, pinna caudali inclusa, aequans, lateraliter sub 
oculis compressum. Oculi magni in medio corporis latere* ossibus suborbitalibus circumdati mino¬ 
ribus quam in specie praecedente. Operculum radiolatum, postice cute late emergente auctum. 
Nares in medio fere spatio inter oculos et maxillae superioris apicem, illis tamen propiores quam 
huic, utrinque duae, anteriores minores semilunares patulae, posteriores majores cuticula vix 
claudendae. Corpus compressissimum, inter pinnas ventrales et dorsalem latissimum, squamis 
magnis asperis tectum; dorsum ante pinnam dorsalem subcarinatum pone illam subrotundatum; 
abdomen ante pinnas ventrales angulatum , pone illas vero carinatum. Squamae omnes fere or¬ 
biculares punctum radiationis in ipso medio habent et lineis curvis concentricis confertissimis , 
in parte vero squamae posteriore crassioribus, irregularibus, gibbis unde asperitas squamarum 
oritur, nec non paucissimis radiis e medio divergentibus notatae sunt; in squamis lineae lateralis 
canalis mucosus brevissimus in tertia posteriore parte squamae foramine obliquo aperitur. Squama 
maxima lanceolata ad insertionem pinnarum ventralium. Pinna dorsalis anterior elongata radiis 
anterioribus simplicibus, primo minimo extus vix conspicuo, sequentibus in summo apice tantum 
fissis. Pinna adiposa postice latior, fimbriata, stipite tenui, gracili. Pinna caudalis lata, furcata , 
radiis internis profunde et pluries fissis, externis simplicibus sensim brevioribus. Pinna analis 
brevis, radio primo minimo ut sequentes duo simplici, caeteris fissis. Pinnae ventrales mediae 
dorsali oppositae, radio primo simplici caeteris fissis parum crassiore. Pinnae pectoi^ales graciles, 
acuminatae radio primo simplici, longiore, et parum crassiore, quam sequentes apice fissi, longi¬ 
tudine sensim decrescentes. Piscis supra ex nigricante-virescens, lateribus auro nitentibus; pinna 
dorsalis caudalisque nigro maculatae. 

Pinnae pectorales radiis 16, ventrales 9, analis 3 . 9, caudalis 3 — 4 . 1 7 * 3 — 4 , dorsalis an¬ 
terior 3 . 9. 

In Museo Monacensi specimen pulcherrimum in spiritu vini servatur, longitudine 7 

Habitat in Brasiliae mediae Jluviis. Uti praecedens insectis alus que animalculis aqua¬ 
tilibus victitat. Ob carnem sapidam Brasiliensibus inter delicia habetur. 

XXL LEPORINUS Spix. Curimates s. Cuv. 

Caput parvum, antice acuminatum, supra latiusculum, subdepressum, lateraliter suhcompres- 
sum. Oculi magni laterales* Nares utrinque duae inter se distante?, anteriores tubulosae. Os 
parvum, transversum, apertum subrotundatum, labiis crassissimis, carnosis, interne plicatis, ut in 
Labris, circumdatum. Dentes incisivi, elongati, antrorsum versi, acuti, in latis ossibus interma¬ 
xillaribus totum labium superius sustinentibus et in mandibula ; dentes interni supra et subtus ma¬ 
jores quam caeteri magisque prominentes, dentibus incisivis Glirium similes, unde nomen genericum 
Lingua nulla. Membrana branchiostega radiis 4 brevibus Sustentata, late cum ossibus humeri 
conjungitur, unde apertura branchialis parva evadit. Corpus squamis ihajusculis obtectum, elon. 
gatum, teretiusculum, lateraliter vero subcompressum. Pinnae mediocres; dorsalis elevata. 

1. LEPORINUS NOYEMFASCIATUS Spix. Tab. xxxm 

Capite parvo, actito, 1: labiis crassissimis, inferiore margine fimbriato, 

humero in processum acutum supra pinnarum pectoralium insertionem producto; 
squama longissima, lanceolata ad insertionem pinnarum ventralium; squamis 44 in 
linea laterali in medio latere rectissima, i 5 in linea inter pinnas ventrales et dor¬ 
salem transversa; radiis pinnae dorsalis lateraliter utrinque cute emergente auctis. 

Salmo fasciatus Bloch. tab. 3yg. 

Caput nudum fere teres , vertice et lateribus tantum subdepressis. Os minimum, maxillis 
aequalibus; labio inferiore fimbriato. Operculum postice rotundatum, cute emergente auctum. 
Nares anteriores in longum tubulum productae, posteriores rimaeformes, patulae. Corpus com¬ 
pressum, squamis sat magnis obductum; linea lateralis rectissima. Squamae omnes graciles sub¬ 
rotundae, margine antico truncato, emarginato, punctum radiationis fere in tertia anteriore squa¬ 
mae parte habent, et lineis curvis concentricis confertissimis notatae sunt, in parte postica paul- 
lum crassioribus et in marginem membranaceum decurrentibus , nec non radiis tenuissimis vix con¬ 
spicuis retrorsum tantum divergentibus, in puncto radiationis rete tenuissimum conformantibus. 
Canalis mucosus squamarum lineae lateralis in margine antico incipiens, foramine minimo rotundo 
in mediis fere squamis aperitur. Squama longissima , tenuissima, lanceolata ad insertionem pin¬ 
narum ventralium. Pinna dorsalis elevata radiis omnibus cute lateraliter emergente auctis, duo¬ 
bus anterioribus simplicibus, sequentibus subaequalibus apice tantum fissis. Pinna adiposa arcuata. 
Pinna caudalis furcata radiis interioribus pluries fissis, exterioribus simplicibus sensim minoribus. 
Pinna analis radiis anterioribus simplicibus, sequentibus sensim minoribus apice fissis. Pinnae 
ventrales triangulares, radio primo simplici crassiore, sequentibus sensim minoribus a medio inde 
fissis. Pinnae pectorales acuminatae, radio primo simplici, sequentibus sensim minoribus a medio 
inde fissis. Caput nigricans, truncus laete - fuscus, fasciis novem nigris transversis; pinnae 
obscurae. 

Pinnae pectorales radiis 16, ventrales 10, analis 2. 8, caudalis 4. 17. 4, dorsalis anterior 
2. 10. 

SCHIZODON. 


In Museo Monacensi specimen in spiritu vini servatur; longitudine 7." 

Habitat in Brasilkte aequinoctialis faviis. 

Praeter descriptam speciem Salmo Friderici Bloch quoque huic generi adnumerandus est. 

XXII. SCHIZODON *) Agass. Curimates 2. Cuv. 

Caput omnino nudum, parvum, depressum, latissimum. Oculi magni, laterales. Nares 
utrinque duae. Os parvum arcuatum, apertum rotundatum, dentibus latissimis, apice crenatis, 
incisivis in mandibula prominente et in latis ossibus intermaxillaribus marginem superiorem oris 
totum conformantibus; ossa maxillaria superiora minima edentula ad commissuram perpendicularia. 
Lingua minima, postica. Apertura branchialis parva, quum membrana branchiostega late cum 
humero conjuncta sit. Membrana branchiostega radiis 4 latis. Corpus elongatum, teres, subcom- 
pressum, squamis magnis obductum. Pinnae mediocres. 


1. SCHIZODON FASCIATUS Agass. Tab. XXXVI. 

f 

Capite depresso, supra rotundato, linea fere recta cum dorso continuo: man¬ 
dibula prominente; humero supra pinnarum pectoralium insertionem retrorsum pro¬ 
ducto; pinnis ventralibus mediae dorsali oppositis; pinna caudali lata, profunde furcata; 
squama lanceolata, retrorsum producta ad insertionem pinnarum ventralium; 42 
squamis in linea laterali, 11 in linea inter pinnas ventrales et dorsalem transversa. 

Curimata fasciatus Spice. 

Caput parvum, latum, antice subacuminatum, apice rotundatum; supra in medio sulco ob¬ 
soleto notatum, latissimum, rotundatum. Os minimum, arcuatum, apertum rotundum fere labiis 
incrassatis circumdatum, instructum dentibus latis, mediis latioribus lateralibus minoribus, apice crenatis 
in mandibula utrinque 4 , in ossibus intermaxillaribus utrinque 3 . Oculi magni laterales, in me¬ 
dio spatio inter rostri apicem et angulum operculi posteriorem, pone maxillarum commissuram siti. 
Nares utrinque duae , mediae inter maxillam superiorem et orbitae marginem superiorem, anterio¬ 
res tubulosae, posteriores, parum ab anterioribus distantes , pyriformes patulae. Corpus subteres, 
lateraliter subcompressum, elongatum, squamis magnis obtectum; dorsum ante pinnam dorsalem 
subcarinatum , pone illam rotundatum , abdomen rotundatum. Squamae omnes sat firmae, subor- 
biculares, margine antico tantum emarginato, lineis concentricis curvis confertissimis, in parte po¬ 
stica vero crassioribus, gibbis, irregularibus et in marginem membranaceum partim decurrenti¬ 
bus, unde squamae asperae videntur, nec non radiis paucis retrorsum divergentibus et unico 
recto antico notatae; canalis mucosus squamarum lineae lateralis brevis a media fere squama de¬ 
currens in tertia postica ejus parte foramine minimo rotundo aperitur. Squama gracilis, lanceo- 


*) Fissidens: tf;ti£oz> scindo, oSoii; dens. 

lata ad insertionem pinnarum ventralium valde retrorsum producta. Pinna dorsalis elongata , ra» 
diis omnibus extus cute emergente auctis, duobus anterioribus simplicibus, sequentibus aeque fere 
longis in summo tantum apice fissis. Pinna adiposa brevis mediae anali opposita, apice fimbriata. 
Pinna caudalis lata, profunde furcata, radiis internis latis multifariam et profunde fissis, externis 
sensim brevioribus simplicibus. Pinna analis brevis radiis anterioribus sensim majoribus, simpli¬ 
cibus, sequentibus apice fissis gracilibus. Pinnae ventrales pectoralibus majores, radio primo sim¬ 
plici crassiore, sequentibus basi subincurvis apice fissis. Pinnae pectorales graciles radio primo 
simplici quam secundus, tertius et quartus parum breviore, sequentibus sensim brevioribus. To¬ 
tus nigro - fuscus, operculo et lateribus aureo nitentibus, fasciis transversis nigricantibus. 

Pinnae pectorales radiis 16, ventrales 9, analis 3 . g, caudalis 4 . 17. 4 , dorsalis anterior 2. 10. 

In Museo Monacensi specimina duo egregia in spiritu vini servantur, longitudine 6-—8 ". 

Habitat in Brasiliae fluviis. Caro sapida , incolis valde exoptata. 

Altera hujus generis species est Curimata Marcgr., qui Salmo uniiftaculatus Bloch. 

XXIII. CHALCEUS Cuv. 

Caput mediocre omnino nudum, lateraliter subcompressum, supra latiusculum. Oculi magni, latera¬ 
les , anteriores. Fossae nasales cuticula bis perforata obtectae ante et supra oculos sitae. Os mediocre, 
transversum; apertum quadratum mandibula prominente. Ossa maxillaria superiore parva, late¬ 
ralem oris partem concludentia, dentibus minutis, acutis armata; ossa intermaxillaria maxima to¬ 
tum labium superius sustinentia, duabus seriebus dentium armata; dentes in anteriore serie multo 
minores, quam in altera; in serie posteriore ut in parte anteriore mandibulae maximi, acuminati, 
multicuspides, acutissimi. Dentes mandibulae laterales et posteriores anterioribus multo minores. 
Inter seriem anteriorem et posteriorem ossium intermaxillarium aut pone illas dentes nonnulli 
ejusdem indolis quam illae seriei posterioris. Cuspis medius omnium dentium caeteris major, ma¬ 
gis prominens, acutior. Lingua latiuscula, papillosa, apice libera. Apertura branchialis magna. 
Membrana branchiostega radiis 4 gracilibus. Corpus latiusculum, plus minusve compressum , 
squamis magnis obductum. Pinnae mediocres , analis latior. Praeter nOstras novas species hocce 
genus sequentes numerat, ab illustrissimo Cuvier in Mem. du Mus. descriptas: Chalceum macrole- 
pidotum, —• Chalceum opalinum , —• Chalceum fasciatum. 


1. CHALCEUS ANGULATUS Spix. Tab. xxxiv. 

Capite supra recto, declivi, 1: 4 y^,; corpore compressissimo, latissimo, 1 l Jl z la¬ 
tiore quam caput longum; abdomine angulato, carinato; squamis magnis, tenuissi¬ 
mis; pinna pectorali longissima, ad anum usque producta; pinna dorsali spatio in¬ 
ter pinnas ventrales et analem opposita; linea laterali recta, in tertia superiore trunci 
parte, cum dorso parallela. 

CHALCEUS. 


Caput supra rectum, declive, et cum dorso angulum obtusum conformans, lateraliter com¬ 
pressissimum. Os parvum 5 dentes in margine ossium maxillarium minutissimi, vix conspicui 5 den¬ 
tes seriei anterioris ossium intermaxillarium illis seriei posterioris parum minores , tricuspides 3 in¬ 
ter seriem anteriorem et posteriorem utrinque tres dentes posterioribus magnitudine aequales; 
dentes mandibulae anteriores quinquecuspides dentibus ossium intermaxillarium majores, laterales 
quo posteriores eo minores , ad symphysin ossium mandibularium utrinque dens acutissimus lon¬ 
gissimus, simplex, unieuspis pone dentes mandibulares. Nares ante et supra oculos, utrinque 
duae, anteriores rimaeformes, cuticula claudendae, posteriores oblongae, multo majores, patentes. 
Oculi latis ossibus suborbitalibus circumdati. Corpus obtectum squamis magnis tenuissimis papy¬ 
raceis, facillime deciduis, lineis curvis concentricis confertissimis tenuissimis, et paucis radiis irre¬ 
gularibus notatis, compressissimum, 1 \f z latius quam caput longum est, dorsum subrectum, sub- 
carinatum; abdomen vero acute carinatum antice angulatum , lamina perpendiculari caudae ossis 
hyoidis maxime inferne producta. Pinna dorsalis spatio inter pinnas ventrales et pinnam analem 
opposita radio primo simplici, sequentibus apice tantum fissis, ultimis gracillimis. Pinna adiposa 
elongata, apice fimbriata. Pinna caudalis parum emarginata, radiis internis pluries fissis, exter¬ 
nis simplicibus, sensim minoribus. Pinna analis latissima, subemarginata, radiis tribus anterioribus 
minimis ut quartus, simplicibus, sequentibus apice fissis magnitudine sensim sed parum decrescen¬ 
tibus. Pinnae ventrales parvae, radio primo simplici, sequentibus apice tantum fissis. Pinnae 
pectorales longissimae ultra anum productae, radio primo simplici, longissimo, caeteris sensim 
minoribus apice fissis, crassiore. Dorsum et pinnae coerulescentes, operculum argenteum, latera 
aurea. 

Pinnae pectorales radiis 12, ventrales 7, analis 4 . 28, caudalis 5 , 17. 5 , dorsalis anterior 1. 10. 

In Museo Monacensi specimina duo in spiritu vini servantur, longitudine 5 ". 

Habitat in Brasiliae aequinoctialis fluviis . 

2. CHALCEUS AMAZONICUS Agass. Tab. XXXV. 

Capite supra rotundato, obtuso, 1: l± l f z ; corpore crasso, subtereti, lateraliter 
compresso, squamis mediocribus obtecto; abdomine rotundato; pinnis pectoralibus 
ne ad ventrales quidem productis; pinnis ventralibus fini anteriori dorsalis opposi¬ 
tis; pinna anali basi squamata; linea laterali frondosa, inferne arcuata. 

Charcicinus amazonicus Spioc. 

Caput latius et crassius quam in specie praecedente, supra rotundatum, latissimum, antice 
obtusum. Os sat magnum transversum, apertum quadratum; dentes in ossibus maxillaribus supe¬ 
rioribus minutissimi, acuti, in serie anteriore ossium intermaxillarium obtuse conici, in serie po¬ 
steriore majores, tricuspides, et pone eos utrinque dentes duo maximi quinquecuspides ut dentes 
anteriores mandibulae, dentes mandibulae laterales sensim minores evadunt; ad symphysin ossium 
mandibularium interne utrinque dens minimus conicus. Lingua latissima, obtusa, grosse papillosa. 
Nares utrinque duae, anteriores ovatae, patulae, majores, posteriores longiores, angustiores, ri- 

rimaeformes , cuticula claudendae. Oculi inferne et postice latis ossibus suborbitalibus circumdati. 
Operculum postice cute emergente auctum. Corpus squamis mediocribus obtectum, elongatum , 
crassum, lateraliter compressum; dorsum et abdomen rotundatum; linea lateralis inferne arcuata. 
Humerus supra insertionem pinnarum pectoralium retrorsum in processum obtusum productus. 
Squamae omnes sat firmae, suborbiculares, notatae lineis curvis concentricis confertissimis, nec 
non in tota parte posteriore pluribus radiis flexuosis tenuissimis. Squamae lineae lateralis ejusdem 
indolis; earum canalis mucosus a margine antico ad mediam squamam usque sulcum tantum 
praebet et inde canaliculis bi - aut trifurcis in postico squamarum margine foraminibus minimis ro¬ 
tundis aperitur. Squama tenuissima , lanceolata, longissima, valde retrorsum producta ad insertio¬ 
nem pinnarum ventralium. Squamae illis trunci minores basin radiorum pinnae analis obtegunt. 
Pinna dorsalis anterior in medio dorso, radiis omnibus extus cute emergente auctis, radiis anterio¬ 
ribus simplicibus , sequentibus Sensim minoribus apice fissis. Pinna adiposa postice dilatata, apice 
fimbriata. Pinna caudalis emarginata, radiis internis profunde et multifariam fissis, externis sim¬ 
plicibus, sensim minoribus. Pinna analis basi squamata, radiis anterioribus simplicibus, primo mi¬ 
nimo , sequentibus sensim sed parum longitudine decrescentibus. Pinnae ventrales subtriangulares, 
radio primo simplici caeteris parum crassiore. Pinnae pectorales radio primo simplici crassiore, 
caeteris sensim minoribus apice fissis. Caput coerulescens, caeterum totus piscis olivaceus et 
aureo - nitens. 

Pinnae pectorales radiis 16, ventrales 8 , analis 3 . 24, caudalis 5 . 17. 5 , dorsalis ante¬ 
rior 2. g. 

In Museo Monacensi specimen egregium, io 7/ longum, in spiritu vini servatur. 

Habitat in fluvio Amazonnm. 


XXIV. TETRAGONOPTERUS Artedi. Cuv. 

Caput minimum, compressum. Oculi maximi, magnam lateris capitis partem occupantes, et 
latis ossibus suborbitalibus circumdati. Fossae nasales supra ossium maxillarium superiorum jun¬ 
ctionem cum ossibus intermaxillaribus sitae et cuticula bis perforata obtectae. Os majusculum, 
transversum ; apertum quadratum. Ossa maxillaria superiora parva, lateralia, retrorsum subar¬ 
cuata, obsita dentibus minutissimis vix oculo armato conspicuis in margine eorum anteriore, supra 
vero ad conjunctionem cum ossibus intermaxillaribus utrinque 3 aut 4 majoribus. Ossa interma¬ 
xillaria lata , totam superiorem labii superioris partem sustinentia et fluabus dentium seriebus ar¬ 
mata 5 dentes in serie anteriore parum minores tricuspides, in serie posteriore majores, quinque- 
cuspides. Mandibula prominens dentibus anterioribus maximis quinquecuspidibus, lateralibus quo 
posterioribus eo sensim minoribus minimisque obsita. Rostrum brevissimum. Velum membranaceum 
pone dentes superiores. Corpus compressissimum, latissimum, squamis magnis tenuibus obtectum. 
Dorsum subcarinatum, abdomen rotundatum. Pinnae mediocres ; analis latissima. 

TETRAGONOPTERUS. SERRASALMO. 


1. TETRAGONOPTERUS CHALCEUS Agass. Tab. XXXIII. fig. i. 

Capite parvo, obtusissimo, ore clauso i: 4 x f Z ; ore aperto i : 4 i in serie an¬ 
teriore ossium intermaxillarium dentibus duodecim, in serie posteriore decem, et in 
mandibula octo anterioribus majoribus; corpore compressissimo duplo fere latiore 
quam caput longum est; pinnis pectoralibus insertionem pinnarum ventralium pinnae 
dorsali oppositarum, superantibus; pinna caudali furcata; squamis in linea laterali 
3 q. in linea inter pinnas ventrales et dorsalem transversa 12; linea laterali inferne 
subarcuata. 

Nucha valde declivis, subcarinata, in medio tamen sulco longitudinali inter oculos usque 
producto, notata. Caput antice obtusum, truncatum, rotundatum, lateraliter compressum. Oper¬ 
culum postice subemarginatum. Nares utrinque duae, anteriores rotundae, patulae; postexdores 
semilunares, cuticula claudendae. Corpus compressissimum, latissimum, squamis magnis altioribus 
quam longis, papyraceis tenuissimis obtectum. Linea lateralis inferne subarcuata, tantum poris 
minimis notata. Squamae omnes antice truncatae, subemarginatae, margine postico tantum ro¬ 
tundato, omnes notatae linea media transversa profunde exarata et lineis curvis concentricis con¬ 
fertissimis in parte antica squamae tantum; pars posterior laevissima exceptis nonnullis radiis 
tenuissimis in extremo margine postico tantum conspicuis. Canalis mucosus squamarum lineae 
lateralis brevis in tertia parte posteriore squamae foramine minimo rotundo aperitur. Pinna dor¬ 
salis anterior altior, radio primo minimo extus vix conspicuo, secundo et tertio simplicibus, se¬ 
quentibus sensim minoribus apice fissis. Pinna adiposa dilatata, apice fimbriata. Pinna caudalis 
furcata i’adiis internis pluries fissis, externis sensim minoribus simplicibus. Pinna analis latissima 
radiis gracilibus, tribus anterioribus simplicibus, sequentibus gradatim minoribus, apice tantum 
fissis. Pinnae ventrales radio primo simplici, crassiore, sequentibus apice fissis. Pinnae pectora¬ 
les acuminatae, graciles, radio primo simplici longissimo, sequentibus sensim minoribus apice fis¬ 
sis. Totus piscis laete fuscus, vittis longitudinalibus aureis. 

Pinnae pectorales radiis i 4 , ventrales 8, analis 3 . 29, caudalis 6—7. 17. G—7, dorsalis ante¬ 
rior 3 . 9. 

In Museo Monacensi specimen egregium in spiritu vini servatur, longitudine 3 

Habitat in Brasiliae aequinoctialis fluviis. 

Characteribus supra datis haec species satis a Tetragonoptero argenteo Artedii recedit. 

XXV. SERRASALMO Lacep. Cuv. 

Caput nudum, magnum, compressissimum, obtusissimum. Oculi magni, antici, laterales, mag¬ 
nis ossibus suborbitalibus circumdati, buccas omnino obtegentibus. Nares ante oculorum margi¬ 
nem superiorem. Os amplum, arcuatum, transversum. Mandibula prominens et ossa interma¬ 
xillaria maxima, totum labium superius sustinentia, dentibus maximis triangularibus, basi latissi- 

mis, lateraliter serratis, apice acutissimis , et per seriem simplicem dispositis armata. Ossa ma¬ 
xillaria superiora prorsus edentula, quam minima, in apice ossium intermaxillarium ex¬ 
terno ad commissuram maxillarum sita. Apertura branchialis mediocris. Membrana branchiostega 
radiis 4 latis. Corpus compressissimum, latissimum, squamis minimis obtectum. Abdomen carina¬ 
tum serratumque ut in Clupeis. Pinnae mediocres 5 analis latissima. 

Plures nunc hujus generis species praeter nostras duas novas notae sunt, omnes brasilienses 
rapacissimae, natantibus formidolosae, quum dentibus acutis facillime graviter laedant: Salmo rhom- 
beus Linn., Serrasalmo piraya Cuv. , Serrasalmo Mento Cuv., Serrasalmo denticulatus Cuv., 
Serrasalmo albus Humb. 


1. SERRASALMO PIRANHA Cuv. Tab. XXVIII. 

Capite obtusissimo, truncato; nucha linea fere recta declivi; trunco inter pin¬ 
nas pectorales et nucham latissimo 1 \f z fere latiore quam caput longum est; pinna 
dorsali magis retroposita quam in altera specie; pinna anali altiore, late basi squa¬ 
mis obducta; spinis carinae abdominalis obtusioribus, latissimis, imbricatis et non 
emergentibus; pro spina ante pinnam dorsalem et analem tuberculo. 

Piranha Marcg. Piso p. 69 — Cuv. Mem. du Mus. vol. 5 . —• 

Caput obtusissimum, truncatissimum, linea recta cum nucha continuum. Ossa suborbitalia latissi¬ 
ma, sicut ossa operculi tenuiter striata. Nares utrinque duae patulae, rotundae, posteriores tamen 
cuticula ad dimidium claudendae. Corpus crassum, compressissimum, ad operculum latississimum , 
squamis minimis confertissimis obtectum. Squamae irregulares, forma in eodem pisce valde diffe¬ 
runt quum saepissime plures in unam conjungantur, unde lineae squamis oriundae valde irre¬ 
gulares et sinuosae evadunt; omnes in medio granulatae, caeterum lineis curvis concentricis 
confertissimis, et in parte posteriore tantum paucis radiis notatae ; squamae lineae lateralis 
120 a margine antico ad punctum radiationis usque sulco, inde ad marginem posticum canali mu¬ 
coso insignes. Pinna dorsalis anterior radiis mediis longissimis, anterioribus simplicibus et poste¬ 
rioribus in summo apice tantum fissis sensim brevioribus. Ante pinnam pro spina tuberculum. 
Pinna dorsalis posterior adiposa lamina ossea subradiata suffulta. Pinna caudalis lata, emarginata, 
radiis internis apice latissimis fissis, externis simplicibus sensim minoribus. Pinna analis antice pa¬ 
rum altior radiis tribus anterioribus simplicibus, tertio crassissimo, sequentibus apice fissis ad me¬ 
dium fere usque squamis minoribus obtectis. Pinnae ventrales parvae in medio abdomine insertae, 
radiis fere omnibus simplicibus. Pinnae pectorales elongatae, in figura nostra tamen aequo lon¬ 
giores, quum apice retroposito ventrales pinnas non superent; radio primo simplici crassiore, se¬ 
quentibus sensim minoribus in summo apice tantum fissis. Piscis supra virescens, capite lateribus 
pinnisque lutescentibus. 

Pinnae pectorales radiis i5, ventrales 5, analis 3. 28, caudalis 8. 19. 8, dorsalis 4. i5. 

In Museo Monacensi specimina duo sicca servantur, longitudine 15". 

Habitat in flumine Sancti Francisci , inque vicinis lacubus, piscinis , rivulis. 

SERRASALMO. 


2 . SERRASALMO AUREUS Spix. Tab. XXIX. 

Capite obtuso, antice rotundato, supra subemarginato; nucba subarcuata; trunco 
ante pinnam dorsalem latissimo duplo latiore quam caput longum; spinis carinae 
abdominalis acutis, sejunctis, emergentibus; Spina acuta antrorsum recta ante pin¬ 
nam dorsalem, et ossiculo bieuspide ante pinnam analem; pinna dorsali in medio 
dorso; pinna anali latissima, brevi, aeque alta, radiis ad medium usque squamatis. 

Caput obtusum, antice rotundatum; vertex subemarginatus; nucha arcuata. Mandibula non 
adeo prominens quam in caeteris speciebus. Fossae nasales utrinquae duae rotundae maximae, 
anteriores patulae , posteriores omnino cuticula late emergente claudendae. Corpus compressissi¬ 
mum latissimum, ante pinnam dorsalem duplo latius quam caput longum est; carina dorsalis ante 
pinnam dorsalem alepidota, angusta. Spinae carinae abdominalis acutissimae, subconicae et quo 
posteriores eo majores magisque distantes. Linea lateralis pone operculum subarcuata, inde rec¬ 
tissima, squamis 86 notata. Squamae parvae, omnes in medio granulatae, caeterum lineis curvis 
concentricis confertissimis sed nullis radiis notatae. Squamae lineae lateralis a margine antico 
ad medium usque sulco et inde canali brevissimo mucoso, foramine rotundo aperto, insignes. 
Ante pinnam dorsalem anteriorem spina acuta antrorsum versa. Pinna ipsa radiis anterioribus 
simplicibus, sequentibus sensim minoribus apice fissis. Pinna adiposa latiuscula , apice rotundata. 
Pinna caudalis emarginata angulis externis rotundatis, radiis internis apice latissimis, fissis, ex¬ 
ternis simplicibus sensim minoribus. Pinna analis latissima, radiis apice fissis subaequalibus ad 
medium usque squamatis, exceptis tribus anterioribus simplicibus, quorum tertius crassissimus cae¬ 
teris longior est. Pinnae ventrales parvae, ani propiores quam in ulla specie, radio primo sim¬ 
plici crassiore. Pinnae pectorales obtusae, radio primo crassiore simplici, sequentibus sensim mi¬ 
noribus apice fissis. Totus piscis olivaceus, et aureo - nitens; pinnae et caput nigricantes. 

Pinnae pectorales radiis i 5 , ventrales 7, analis 3 . 35 , caudalis 6. 17.6, dorsalis anterior 2. i4- 

In Museo Monacensi specimen in spiritu vini servatur, longitudine 7" fere. 

Habitat in Brasiliae aec/uatorialis JIaviis lacubusque. 

3 . SERRASALMO NIGRICANS Spix Tab. XXX. 

Capite obtuso; mandibula maxime prominente; nucha linea fere recta cum ca¬ 
pite continua; dorso ante pinnam dorsalem subrecto; trunco ad hanc pinnam latis¬ 
simo , 1 % latiore quam caput longum est; squamis multo minoribus quam in cae¬ 
teris speciebus; spinis carinae abdominalis acutissimis, compressissimis, confertis, 
posterioribus majoribus magisque distantibus; spina acuta, antrorsum recta ante 
pinnam dorsalem a medio dorso circiter incipientem; tuberculo bieuspide ante pinnam 
analem altiorem basi late squamatam. 

Caput supra latum, obtusissimum, nuebam versus compressum; in summo vertice sulcus lon¬ 
gitudinalis angustissimus; mandibula maxime prominens, fere ut in Serrasalmone Mentone Cuvieri. 
Nares utrinque duae rotundae, posteriores cuticula laxa semiclaudendae, maximae, ante oculos 
sitae. Carina dorsalis ante pinnam dorsalem anteriorem ut in S. Piranha alepidota, sed in hacce 
specie angustissima. Corpus compressissimum; carina abdominalis acuta; spinis acutis, confertis, 
compressissimis, posterioribus majoribus magisque distantibus. Squamae omnes minutissimae , con¬ 
fertissimae, lineis curvis concentricis confertissimis et illae trunci superioris paucis radiis posteriori¬ 
bus notatae. Canalis mucosus squamarum lineae lateralis vastus per totam squamarum longitudi¬ 
nem producitur et in margine postico foramine obliquo minimo aperitur. In linea laterali squa¬ 
mae 96. Ante pinnam dorsalem anteriorem spina acuta antrorsum versa. Pinna ipsa radiis duo¬ 
bus anterioribus simplicibus brevioribus, sequentibus in summo apice tantum fissis, sensim longi¬ 
tudine decrescentibus. Pinna adiposa rotundata, apice subfimbriata. Pinna caudalis radiis inter¬ 
nis multifariam et profunde fissis, externis simplicibus sensim minoribus. Pinna analis radiis ante¬ 
rioribus simplicibus, tertio caeteris multo crassiore, sequentibus apice fissis, basi squamata angulo 
anteriore rotundato , altior sed minus lata quam in caeteris speciebus. Pinnae ventrales parvae 
acuminatae, in medio abdomine sed parum posterius sit f ae. Pinnae pectorales subtriangqlares, 
acuminatae ultra ventralium insertionem productae, radiis anterioribus parum crassioribus sequen¬ 
tibus inde sensim gracilioribus. Totus piscis nigricanti - olivaceus et aureo - nitens; pinnae obscu¬ 
riores. 

Pinnae pectorales radiis 16, ventrales 6, analis 3 . 28, caudalis 7—8. 21. 7—8, dorsalis 
anterior 2. i 5 . 

In Museo Monacensi specimen pulcherrimum in spiritu vini servatur, longitudine Uflfl*. 

Habitat in Brasiliae aequatorialis fluviis , uti reliquae species , voracissimus , omnibus 
animalibus aquatilibus inflestissimus , edulis. 

Haec species Salmoni rhombeo propinquior quam ulli at characteribus datis sat specifice 
differens. 

XXVI. MYLETES Cuv. 

Caput majus minusve, compressum, omnino nudum; rostrum brevissimum. Oculi magni, 
antici, laterales et ossibus suborbitalibus sat magnis circumdati. Fossae nasales cuticula bis per¬ 
forata obtectae ante et supra oculos sitae. Os majus minusve, transversum, apertum quadratum; 
mandibula plerumque prominens. Ossa intermaxillaria maxima, totum labium superius sustinentia; 
ossa maxillaria superiora vero minima, lateralia, tantum ad conjunctionem cum intermaxillaribus 
paucis dentibus minutis armata. Dentes in ossibus intermaxillaribus per series duas et in mandi¬ 
bula per seriem simplicem dispositi, molares, crassi, subtriangulares, angulis vero rotundatis. 
Pone dentes internos utriusque rami mandibulae utrinque dens acutus simplex conicus. Dentes 
acuti, minimi in ossibus pharyngeis ; in vomere vero ut in ossibus palatinis et pterygoideis in¬ 
ternis nulli. Pone dentes intermaxillares velum latum membranaceum. Membrana branchiostega 
radiis 5 . tenuibus, papyraceis. Apertura branchialis sat magna. Corpus compressissinvum, plus 
minusve latum vel latissimum, squamis plerumque minimis obtectum. Abdomen carinatum, et 
saepius serratum. Pinnae mediocres; analis maxima latissima. 

MYLETES. 


Sequentes hujus generis species nobis notae sunt: Salmo dentex Hasselq. seu Myletes Has- 
selquistii Cuv., Myletes macropomus Cuv., Myletes rhomboidalis Cuv., Myletes duriventris Cuv., 
Myletes brachypomus Cuv., Myletes Paco Humb. et species duae infra describendae. 


1. MYLETES AUREUS 



Capite oreque minimo, i: 5; maxilla superiore truncata; mandibula angusta 
valde prominente; trunco compressissimo, latissimo, triplo latiore quam caput lon¬ 
gum est, omnino squamis minutissimis obtecto; serra abdominali maxime promi¬ 
nente, arcuata; pinnis pectoralibus falcatis, ventralibus minutis, anali longissima, 


postice multo altiore, rotundata, omnino squamulis obtecta, caudali arcuato - emar 
ginata, adiposa basi squamulis minutissimis obsita. 


Tetragonopterus aureus Spix. 


Caput minimum, angulatum, compressum; operculum postice angustatum et cute late emer¬ 
gente auctum. Os minimum; maxilla superior truncata, obtusissima, inferior angustior valde 
prominens; dentes in serie anteriore ossium intermaxillarium utrinque quinque caeteris parum mi¬ 
nores et cuspide anteriore acutissimo; in serie posteriore utrinque dentes duo parum majores plu¬ 
ribus cuspidibus armati; in mandibula utrinque dentes quatuor, quorum anteriores posterioribus 
multo majores sunt; pone dentem internum dens acutissimus simplex, conicus, apice vero parum 
reflexo. Ossa suborbitalia quam in sequente specie minus lata. Fossae nasales utrinque duae, an¬ 
teriores rotundae, minores, patulae, posteriores arcuatae, cuticula claudendae. Corpus compressis¬ 
simum, ante pinnam dorsalem anteriorem latissimum, triplo latius quam caput longum est et om¬ 
nino squamis minutissimis obtectum. Dorsum ante pinnam dorsalem arcuatum , a pinna inde po¬ 
stice gradatim declive ; abdomen maxime prominens arcuatum , acute carinatum serratumque, spi¬ 
nis acutissimis, compressis retrorsum curvatis, sensimque eo majoribus, quo posterioribus. Linea 
lateralis pone operculum inferne subarcuata, inde ad pinnam caudalem usque rectissima. Squa¬ 
mae omnes tenuissimae, papyraceae, minimae, lineis curvis concentricis sed nullis radiis notatae; 
squamae lineae lateralis a margine antico ad punctum radiationis usque sulco lato, inde vero ad mar¬ 
ginem squamarum anticum usque canali mucoso angusto, oblique descendente et foramine minimo pa¬ 
tulo, insignes. Pinna dorsalis anterior radiis tribus anteidoribus simplicibus, primo minimo vix 
conspicuo, sequentibus sensim minoribus apice fissis. Pinna adiposa squamulis minutissimis vix 
conspicuis a basi ultra medium obsita. Pinna caudalis radiis internis apice fissis , externis sensim 
minoribus simplicibus. Pinna analis latissima , postice rotundata et multo altior quam antice, ra¬ 
diis anterioribus tribus simplicibus, sequentibus apice fissis , omnibus per totam fere longitudinem 
squamulis minimis obtectis, unde extus vix conspici possunt. Pinnae ventrales parvae ano appro¬ 
pinquatae, sed non prorsum ad illum usque protensae, radio primo simplici, caeteris longiore 
et crassiore. Pinnae pectorales falcatae, radio primo crassiore, longissimo, sequentibus sensim 
minoribus apice fissis. Dorsum olivaceum, caeterum totus piscis aureus; oculi rubentes; caput 
supra griseo - coerulescens. 

Pinnae pectorales radiis i5, ventrales 6 , analis 3. 3o, caudalis 6 . 17 . 6 5 dorsalis anterior 3- 12 . 


In Museo Monacensi specimina tria in spiritu vini servantur, longitudine 5—7 // » 

Habitat in Brasiliae aequat oriolis Jluviis, incolis Piranha rocluleira dictus , Myleti duri- 
ventri Cuv. affinior quam ulli alteri » Mores Serrasalmonis Piranhae. 

2 . MYLETES BIDENS Spix. Tab. XXXII, 

Capite magno, 1 : 3y^; maxilla superiore rotundata; mandibula dilatata, pro¬ 
minente : trunco compressissimo 1 latiore quam caput longum est, omnino squa¬ 
mis minimis obtecto; abdomine serrato, subarcuato; pinnis ventralibus ad anum 
usque productis; pinna anali antice altiore rotundata, radiis posterioribus sensim 
minoribus basi tantum squamulis obtectis, caudali emarginata, adiposa arcuata, 
apice fimbriata. 

Caput magnum, crassum, obtusissimum, antice rotundatum. Os mediocre; mandibula latior 
sed minus prominens quam in specie antecedente; dentes maximi, cuspide antico acutissimo , in 
serie anteriore ossium intermaxillarium utrinque quinque, in posteriore utrinque duo; in mandi¬ 
bula utrinque sex, quorum posteriores tres multo minores, anteriores vero parum majores illis 
ossium intermaxillarium; pone dentem internum utrinque dens acutus prominens et major quam 
in ulla altera specie, unde nomen specificum. Operculum rotundatum, cute late emergente au* 
ctum. Fossae nasales utrinque duae, anteriores minores rotundae, patulae, posteriores majores 
subquadrangulae, et cuticula claudendae. Corpus compressissimum, 1^4 latius quam caput lon¬ 
gum est et omnino squamis minimis obtectum. Dorsum ante pinnam dorsalem arcuatum, carina¬ 
tum, acie carinae alepidota; abdomen carinatum, subarcuatum, serratumque, spinis acutissimis 
retrorsum flexis sed minoribus quam in specie antecedente et postice minus magnitudine crescenti¬ 
bus. Linea lateralis in parte anteriore inferne arcuata, in parte posteriore vero rectissima. Squa¬ 
mae omnes tenuissimae, papyraceae, lineis curvis concentricis confertissimis et in parte postica 
paucissimis radiis vix conspicuis notatae, margine postico ciliato; squamae lineae lateralis omnes a 
margine antico ad punctum radiationis usque sulco mucoso, inde anteriores canaliculis duobus 
oblique retrorsum ad marginem usque protensis, divergentibus, posteriores unico inferne tendente 
insignes. Pinna dorsalis radiis anterioribus simplicibus sensim majoribus, sequentibus apice fissis 
sensim minoribus. Pinna adiposa ad medium usque squamis minutissimis obtecta, apice nuda, 
fimbriata. Pinna caudalis radiis internis apice latissimis multifariam fissis , externis sensim minori¬ 
bus, simplicibus. Pinna analis antice rotundata et ibi multo altior quam postice, radiis anterioribus 
tribus simplicibus, tertio Caeteris crassiore, Sequentibus apice fissis sensim minoribus, omnibus 
basi squamulis obtectis, caeterum liberis distinctissimis. Pinnae ventrales acuminatae, ad anum 
usque productae, margini anteriori pinnae dorsalis oppositae, radio primo simplici crassiore, se¬ 
quentibus sensim minoribus, apice fissis. Pinnae pectorales latiusculae, ad insertionem pinnarum 
ventralium usque productae, radio primo simplici crassiore, sequentibus sensim minoribus apice 
summo tantum bis fissis. Dorsum olivaceum, caput supra nigricans, latera aurea, pinnae apice 
nigricantes. 

MYLETES. RHAPHIODON. 


Pinnae pectorales radiis i 8 , ventrales 8 , analis 3. 2 5, caudalis 6 . 17 . 6 , dorsalis anterior 3. i5. 
In Museo Monacensi specimina duo in spiritu vini servantur ; longitudine 5— 7 ". 

Habitat in Brasiliae aequinoctialis Jluviis . 

XXVII. RHAPHIODON *) Agass. Cynodon Spix. 
Hydrocyon **) secundae subdiv. Cuv. Mem. du Mus. 

Caput parvum, compressissimum, omnino nudum*, rostrum brevissimum. Oculi magni, an¬ 
tici, latissimis ossibus suborbitalibus, buccas omnino obtegentibus circumdati. Fossae nasales 
supra et ante oculos sitae, cuticula bis perforata obtectae. Os maximum, oblique descendens, 
formidolose armatum; mandibula angustissima ore aperto valde prominens ob directionem rictus 
oris. Ossa intermaxillaria minora, anteriorem tantum labii superioris partem sustinentia. Ossa 
maxillaria superiora angusta, maxima, lateralem oris partem concludentia. Dentes omnes acutissi¬ 
mi ; in ossium intermaxillarium apice interno antice utrinque dens longissimus, acutissimus, in fossa 
mandibulae recipiendus, pone hunc series dentium minorum, confertorum, et in apice externo 
alius dens acutissimus, longissimus. Margo totus ossium maxillarium superiorum ad apicem po¬ 
sticum usque dentibus majoribus minoribusque alternantibus obsitus. Ad apicem ossium mandi¬ 
bularium utrinque dens caninus longissimus , crassitie et longitudine omnes caetei os dentes duplo 
excedens, in profunda vagina maxillae superioris recipiendus; caeterum tota mandibula dentibus 
majoribus minoribusque alternantibus armata. Ore clauso mandibula angusta, cum omnibus den¬ 
tibus, qui in vaginis ossium maxillarium recipiuntur, a maxilla superiore circumdatur, et tantum 
dentes antici ossium intermaxillarium apici mandibulae inseruntur. Lingua apici libera, promi¬ 
nens. Apertura branchialis maxima. Membrana branchiostega radiis 4 gracilibus. Corpus elon- 
gatum , compressum , squamis minoribus obtectum; abdomen acute carinatum sed non serratum. 
Pinnae pectorales magnae, ventrales minimae , analis latissima. 

i. RHAPHIODON VULPINUS Agass. Tab. xxvi. 

Capite minimo, compressissimo, ore clauso 1 : 6 y 4 , ore aperto 1 : 5y 4 ; oper¬ 
culo postice angulato; corpore longissimo , compresso, ejusdem fere latitudinis quam 
caput longum est; dorso recto, linea recta cum capite continuo; pectore prominente: 
pinnis pectoralibus triangularibus ad medium ventrem usque productis; pinna dor¬ 
sali anteriore maximeretroposita, minima; radio medio pinnae caudaliscaeteris longiore. 

*) pa<piov, acus; oSovf dens. Nomen Cynodon Spixii mutavi, quum jam duo genera in regno vegetabili 
sub hoc nomine exstarent. 

**) Summo jure illustrissimus de Spix duas subdivisiones generis Hydrocynos clariss. Cuvier ut genera di¬ 
stincta sejunxit, sed eodem jure caeterae ejusdem generis subdivisiones pro generibus haberi debent, 
sequenti modo denominandis: 

1) HYDROCYON Cuv. sensu strictiori: huc Hydrocyon Forskahlii Cuv. 

2) XIPHORHYNCHUS Agass.: Salino falcatus Bloch, Salmo Odd Bloch, Hydrocyon falcirostris Cuv. 

3 ) SALMINUS Agass. : Hydrocyon brevidens Cuv. 

Cynodon vulpinus Spix. 

Caput ratione trunci habita minimum, compressissimam et ore clauso sextam partem totius 
longitudinis, ore aperto quintam vix aequans. Oculi magni, cute late introrsum emergente in 
margine obtecti et maximis latissimisque ossibus suborbitalibus buccas omnino obtegentibus ac 
tdtra commissuram maxillarum protensis circumdati. Nares supra et parum ante oculos sitae, 
utrinque duae, anteriores patulae ovatae, multo minores, posteriores semilunares, majores et cu¬ 
ticula claudendae. Rictus oris maximus, oblique ascendens; mandibula ore aperto maxime promi¬ 
nens, angustissima, dentibus omnibus quam in Rhaphiodonte gibbo majoribus magisque exsertis; 
dentes vero ossis maxillaris superioris in hacce specie minores quam in illa. Corpus longissi¬ 
mum, per totam longitudinem fere aeque latum, postice tantum sensim attenuatum , pectus vero 
maxime prominens, quum cauda ossis hyoidis latissima, maxime inferne promineat. Dorsum ro¬ 
tundatum, abdomen vero acutissime carinatum, sed nullo modo serratum. Linea lateralis rectis¬ 
sima. Squamae omnes minimae, lineis curvis concentricis confertissimis sed nullis radiis notatae , 
illae trunci omnes rotundae; squamae lineae lateralis vero caeteris multo majores, triangulares et 
a margine antico ad punctum radiationis usque canali mucoso sat amplo in media squama patulo 
insignes. Pinna dorsalis anterior minima, maxime retroposita et ne initio quidem pinnae analis 
opposita, radiis anterioribus simplicibus, sequentibus summo apice tantum fissis. Pinna adiposa 
elongata; apice fimbriata. Pinna caudalis rotundata, radio medio caeteris multo longiore , inter¬ 
nis omnibus apice pluries fissis, externis sensim minoribus, simplicibus, omnibus basi ultra me¬ 
dium squamis minutissimis obtectis. Pinna analis latissima, brevior tamen quam in Rhaphiodonte 
gibbo et quartam trunci partem vix superans, radiis gracillimis, anterioribus simplicibus, sequenti¬ 
bus apice fissis , omnibus vero cute crassa conjunctis et squamulis minimis obtectis. Pinnae ven¬ 
trales minimae, brevissimae, ab ano parum distantes. Pinnae pectorales maximae, triangulares, 
ab operculo parum remotae, ad medium abdomen usque productae, radio primo simplici, crassis¬ 
simo , sequentibus apice pluries fissis, sensim minoribus. Piscis supra virescens , caeterum omni¬ 
no aureus. 

Pinnae pectorales radiis 17, ventrales 8, analis 4. 44, caudalis 5—6. 17. 5—6, dorsalis 2. 10. 

In Museo Monacensi specimen in spiritu vini servatur, 12" longum, mancum. 

Habitat in Brasiliae fluviis. 

2. RHAPHIOBON GIBBUS. Agass. Tab. xxvi. 

Capite minimo, compressissimo, ore clauso 1 : 5y 2 , ore aperto 1 : oper¬ 

culo postice rotundato; corpore elongato, compressissimo, antice latiore quam caput 
longum est; dorso ante pinnam dorsalem anteriorem arcuato; pectore arcuato pro¬ 
minente ; pinnis pectoralibus magnis triangularibus ultra anum productis; pinna anali 
latissima, dimidiam trunci longitudinem aequante; pinna caudali furcata; dorsali 
majori parti anteriori pinnae analis opposita; ano in medio corpore. 

RHAPHIGDON. XIPHOSTOMA. 


Cynodon gibbus Spix. 

Hydrocyni scomberoidi Cuv. affinis; sed ab illo characteribus datis distinctissima species. 
Caput minimum compressissimum, ore clauso quintam et dimidiam, ore aperto quartam tantum 
et dimidiam partem longitudinis totius piscis aequans. Nares utrinque duae, anteriores minores , 
patulae, rotundae, posteriores multo majores, arcuatae, cuticula claudendae. Os ut in Rhaphio- 
donte vulpino conformatum, dentibus tantum ratione molis piscis habita in hacce specie in ossi¬ 
bus maxillaribus superioribus majoribus. Operculum postice rotundatum. Truncus gibbus compres¬ 
sissimus; dorsum rotundatum, ante pinnam dorsalem anteriorem valde arcuatum, pone illam rectis¬ 
simum; pectus arcuatum, acutissime carinatum; humerus supra pinnarum pectoralium insertionem 
latissimus et retrorsum prominens. Squamae minutissimae, ejusdem indolis quam in specie ante¬ 
cedente , sed altiores quam longae; squamae lineae lateralis postice truncatae, antice rotundatae, 
a margine antico ad posticum fere usque canali mucoso , simplici, inde bifurco, furcationibus ma¬ 
xime superne et inferne divergentibus, (lumine minori), et in margine squamae superiore et in¬ 
feriore foramine minimo patente insignes. Pinna dorsalis medio dorso fere inserta radiis elonga¬ 
tis, anterioribus simplicibus, sequentibus summo tantum apice fissis, sensim sed parum minoribus, 
furcationibus haud distantibus. Pinna adiposa angusta, apice rotundata. Pinna caudalis furcata, 
radiis internis apice pluries fissis, externis sensim minoribus , simplicibus. Pinna analis latissima , 
dimidiam trunci longitudinem aequans, radiis gracillimis, ad medium usque squamulis minutissimis, 
obtectis, anterioribus tribus simplicibus, sequentibus omnibus summo apice tantum fissis. Pinnae 
ventrales minimae, radio primo paulum crassiore. Pinnae pectorales latissimae , triangulares ultra 
ventralium insertionem et anum productae, radio antico simplici, crassiore, sequentibus sensim 
minoribus, apice fissis. Dorsum violaceum, latera argenteo - aurea , operculum argenteum. 

Pinnae pectorales radiis 17, ventrales 9, analis 3 . 75, caudalis 5 . 17. 5 , dorsalis anterior 2. 10. 

In Museo Monacensi specimen mancum in spiritu vini servatur, longitudine 

Habitat in Brasiliae Jluviis. 


XXVIII. XIPHOSTOMA *) Spix. 

Caput valde elongatum, antice acuminatum, acutum, subteres. Oculi parvi supra conjunctio¬ 
nem ossium intermaxillarum et maxillarium superiorem siti et latissimis ossibus suborbitalibus , 
buccas omnino obtegentibus, circumdati. Fossae nasales ante oculos sitae cute bis perforata ob¬ 
tectae. Os maximum, longissimum, transversum; ossa intermaxillaria maxima, latissima et la¬ 
bium superius omnino sustinentia , ossa maxillaria superiora minima, retrorsum subarcuata, nec 
non mandibula dentibus minutissimis, confertissimis, apice introrsum et retrorsum hamatis, per 
seriem simplicem dispositis, armata. Inter ossa intermaxillaria velum membranaceum transversum. 
Apertura branchialis magna. Membrana branchiostega radiis 4 gracilibus, elongatis suffulta. 


') B,tpo( gladius, cftojua os. 





















XIPHOSTOMA. 7 Q 

Corpus elongatum teres lateraliter parum compressum, squamis mediocribus, duris obtectum. 
Pinnae mediocres, dorsalis pone ventrales, caudalis major. 

Huc quoque Hydrocyon Lucius Cuv. referendus, qui tantum maxillis aequalibus, et pinna 
caudali immaculata a nostro differt. 

1. XIPHOSTOMA CUVIERI Spix. ra, xui. 

Capite antice valde attenuato, acuminato, tereti, 1 : 45 maxilla superiore pro¬ 
minente, apice appendice cartilagineo aucta; humero supra pinnarum pectoralium 
insertionem retrorsum valde producto; trunco crasso subtereti, lateraliter tantum 
subcompresso; squamis margine postico ciliatis; ad mediam basin pinnae caudalis 
macula nigra. 

Ore clauso apex mandibulae intra ossa intermaxillaria recipitur. Caput omnino nudum, supra 
planiusculum ossibus omnibus radiatis, rugosis ut ossa suborbitalia et operculum. Nares ante 
oculos utrinque duae, anteriores rotundae patulae, posteriores ovatae multo majores, cuticula 
claudendae. Corpus subteres, cylindraceum, crassum, per totam longitudinem fere aeque latum 
et caudam versus tantum subattenuatum, lateraliter subcompressum. Linea lateralis rectissima. 
Squamae omnes sat firmae, lineis curvis concentricis, confertissimis notatae, nec non in parte 
posteriore pluribus radiis sinuosis, et unico aut nullo antico; canalis mucosus io 5 squamarum 
lineae lateralis brevissimus in mediis fere squamis aperitur; squamae 24 in linea transversa inter 
pinnas ventrales et dorsalem. Squama lanceolata ad insertionem pinnarum ventralium. Pinna 
dorsalis anterior altior, radiis anterioribus simplicibus, sequentibus sensim minoribus apice fissis. 
Pinna adiposa minima, apice dilatata, fimbriata. Pinna caudalis subfurcata, radiis internis apice 
dilatatis, fissis, externis sensim minoribus minimisque simplicibus. Pinna analis parva, maxime 
retroposita, subemarginata, radiis anterioribus simplicibus, sequentibus subito minoribus, apice 
fissis. Pinnae ventrales subtriangulares, ante dorsalem insertae, radio primo simplici, sequentibus 
apice tantum pluries fissis, sensim minoribus. Pinnae pectorales arcuatae, radio primo longissimo, 
simplice, multo crassiore, sequentibus sensim minoribus minimisque apice fissis. Piscis supra 
virescens, ad latera aureus, operculum et buccae argenteae, macula nigra rotunda ad basin 
pinnae caudalis. 

Pinnae pectorales radiis 26, ventrales 8, analis 3 . 8, caudalis 7. 17. 7, dorsalis ante¬ 
rior 2. 8. 

In Museo Monacensi specimen 16" longum in spiritu vini servatur. 

Habitat in Brasiliae fluviis. 

Hanc speciem celeberr. de Spix inhonorem immortalis Cuvieri nominavit, qui primus genera 
Salmonum accurate distinxit. 

3AURUS. 

XXIX. SAURUS Cuv. 


Caput mediocre, subdepressum, laterali!^** squamatum; rostrum plus minusve acutum. Fossae 
nasales ante oculos sitae, cute bis perforata obtectae. Oculi plus minusve rostri apici et inter se 
approximati. Os maximum, transversum. Margo maxillae superioris utrinque ab unico osse con¬ 
formatur; an sint ossa intermaxillaria an maxillaria superiora nescio, quum alterum eorum desit, 
et nullum sceleton perscrutandi causa in promptu habeam. Dentes acutissimi, elongati, confertis¬ 
simi per plures series dispositi in mandibula, maxilla superiore, in ossibus palatinis, pharyngeis 
superioribus et inferioribus, in corpore ossis hyoidis et in margine interno arcuum branchialium. 
Lingua acuta, omnino dentibus obsita. Membrana branchiostega radiis gracillimis i 5 —18. Aper¬ 
tura branchialis maxima. Corpus squamis magnis obliquis obtectum, subteres, elongatum. 
Buccae omnino et operculum partim squamatae. Pinnae ventrales anticae, subthoracicae fere, 
elongatae. 

Plures species jam sunt notae, mare inhabitantes; an per totum annum? Nescio. 


1. SAURUS L0NGIR08TRIS Spix Tab. xliii. 

Rostro elongato, acutissimo; oculis inter se distantibus supra mediam fere ma¬ 
xillam superiorem, parum tantum posterioribus; capite i: 4^5 supra in occipite 
aspero, insculpto, antice et inter oculos laevi, parum impresso; corpore cylindraceo 
squamis minoribus obtecto; pinna anali minore. 

Caput acutissimum, antice attenuatum, supra planius quam in sequentibus speciebus, et in 
occipite tantum striato - insculptum. Nares utrinque duae minimae, parum inter se distantes, po¬ 
steriores parum majores ovato - rotundae, patulae, anteriores pyriformes. Operculum omnino squa¬ 
matum. Corpus cylindraceum, ad pinnam dorsalem parum incrassatum; linea lateralis inferne 
subarcuata. Squamae omnes tenuissimae, papyraceae, lineis curvis concentricis confertissimis no¬ 
tatae, punctum radiationis in tertia postica parte habent. Margo earum anticus lobatus, lobulis 
tribus aut quatuor, radiis paucioribus antice tantum divergentibus sejunctis; margo posticus rotun¬ 
datus obliquus; canalis mucosus squamarum 65 lineae lateralis amplus in mediis fere squamis ape¬ 
ritur; squamae nonnullae longiores ad insertionem pinnarum ventralium; et ad utrumque pinnae 
caudalis latus. Pinna dorsalis gracilis, radiis anterioribus simplicibus, sequentibus summo apice 
tantum fissis. Pinna adiposa minima. Pinna caudalis furcata, radiis internis apice fissis , externis 
sensim minoribus simplicibus. Pinna analis quam in caeteris speciebus minor, radiis gracillimis. 
Pinnae ventrales elongatae, radio primo simplici, caeteris minore, sequentibus sensim longioribus 
summo apice tantum fissis. Pinnae pectorales radio primo crassiore simplici longiore, sequentibus 
sensim minoribus apice fissis. Piscis supra olivaceo - virescens, ad latera aureus. 

SAURUS. 81 

Pinnae pectorales radiis i 3 ., ventrales 8, analis 12, caudalis 6. 17. 6, dorsalis anterior 
2. 10. 

In Museo Monacensi specimina duo in spiritu vini servantur, longitudine 7-—8 fz". 
Habitat in Oceano , Brasiliam allnente , certo tempore flaminum ostia visitans. 


2. SAURUS INTERMEDIUS Spix. Tab. xliv. 

Rostro elongato, apice minus acuto; oculis supra mediam maxillam superiorem, 
inter se distantibus; capite 1 : 4 1 /zj supra laevi, inter oculos exarato; corpore pror¬ 
sus cylindrico, squamis maximis obtecto; pinnis pectoralibus arcuatis, latiusculis, 
longioribus quam in caeteris speciebus. 

Caput elongatum; rostrum productum sed minus acutum quam in Sauro longirostri, supra 
laeve, et inter oculos exaratum. Operculum et buccae squamatae. Nares utrinque duae, ante¬ 
riores minores rotundae subtubulosae, posteriores ovatae, majores patulae. Oculi supra mediam 
maxillam superiorem siti. Corpus cylindricum postice parum attenuatum, squamis maximis suban- 
gulatis obtectum, unde corpus longitudinaliter striatum esse videtur. Squamae omnes in medio 
granulatae, et ad marginem lineis curvis concentricis notatae, obliquae, margine posteriore ro¬ 
tundato , antico truncato, lobato, lobulis paucis radiis antrorsum divergentibus conformatis; cana¬ 
lis mucosus squamarum 55 in linea laterali extus vix conspicua, brevissimus, in mediis squamis 
aperitur; squamae nonnullae elongatae ad insertionem pinnarum ventralium et in pinnae caudalis 
lateribus. Pinna dorsalis radiis anterioribus duobus simplicibus, sequentibus sensim minoribus 
apice fissis. Pinna adiposa minima, apice dilatata, rotundata. Pinna caudalis radiis internis apice 
fissis, externis sensim minoribus, simplicibus. Pinna analis radiis distantibus, omnibus simplicibus, 
primo parum crassiore. Pinnae ventrales valde elongatae, radiis semel tantum fissis, sensim lon¬ 
gioribus. Pinnae pectorales arcuatae, radio primo crassiore, sequentibus sensim minoribus, sum¬ 
mo apice fissis. Totus piscis virescente - olivaceus, inferne aureo - nitens, latis fasciis nigricantibus 
transversis notatus. 

Pinnae pectorales radiis 12, ventrales 8, analis 12, caudalis 5 . 17. 5 , dorsalis anterior 2. 10. 

In Museo Monacensi specimen in spiritu vini servatur, 8^ /7 longum. 

Habitat in Oceano ora Brasiliae alluente . 

SAURUS. 


3* SAURUS TRUNCATUS Spix. Tab. xlv. 

RostPo truiicato brevissimo; oculis ad ejus apicem inter se valde approximatis; 
capite ir 4, supra asperrimo, insculpto, inter oculos sulco profundo notato; corpore 
lateraliter subcompresso, squamis tenuissimis, minoribus quam in Sauro intermedio; 
pinnis pectoralibus minimis, anali latiore. 

Caput obtusum, antice truncatum, quartam partem totius longitudinis aequans, supra sculptu¬ 
ris ossium cranii asperrimum. Oculi ad summam rostri apicem, inter se valde approximati. 
Nares minimae utrinque duae, in summo rostri apice, anteriores majores cuticula claudendae, 
posteriores multo minores pyriformes. Buccae squamatae; operculum nudum. Corpus parum 
compressum, postice sensim attenuatum, squamis laevissimis obtectum. Linea lateralis vix distincta. 
Squamae omnes tenuissimae, papyraceae, punctum radiationis in tertia posteriore parte ferentes, 
in medio granulatae , extus lineis curvis concentricis confertissimis et in parte antica paucis radiis 
notatae ; margo earum anticus truncatus sublobatus , posticus oblique - rotundatus; squamae non¬ 
nullae longiores ad insertionem pinnarum ventralium et ad latera pinnae caudalis. Pinna dorsalis? 
gracilis, radiis anterioribus simplicibus, sequentibus summo in apice tantum fissis. Pinna adiposa 
minima cuneata. Pinna caudalis furca ta, radiis internis apice fissis, externis sensim minoribus 
simplicibus. Pinna analis radiis simplicibus. Pinnae ventrales subthoracicae, longissimae, radiis 
sensim longioribus semel tantum fissis. Pinnae pectorales minimae, arcuatae, radio primo simplici 
crassiore , sequentibus apice tantum fissis sensim minoribus. 

Totus piscis olivaceus, vittis longitudinalibus aureis notatus; pinna dorsalis nigro - punctata. 

Pinnae pectorales radiis a2, ventrales 8, analis i 5 , caudalis 6— 7. 17. 6 — 7, dorsalis an¬ 
terior 2. 10. 

In Museo Monacensi specimina duo egregia in spiritu vini servantur, G — 7" longa. 

Habitat ad ostia Brasilicnsium fluminum. 

II. MALACOPTERYGII SUBBRACHIALES Cuv. 

FAMILIA Y. PLEURONECTOIDEI Cuv. 

Diagnosis. Non solum a ceteris 
omnibus animalibus vertebratis irregularitate trunci et prae¬ 
cipue capitis pisces hujusce familiae longe distinguuntur. 
Caput compressissimum, squamatum. Oculi ambo idem la¬ 
tus spectant, quod solum variis coloribus pictum; alterum 
vero decolorum et pallescens est. Os dextrorsum vel sinis¬ 
trorsum tortum; labium superius totum ab ossibus interma¬ 
xillaribus sustentatur. Pinnae pares hic dispares, hoc est 
dissimiles sunt. Corpus compressissimum, squamatum. Mem¬ 
brana brancliiostega radiis septem. 

Descriptio. Caput compressissimum, pro corporis mole majus vel 
minus, plerumque vero parvum. Os irregulare, tortum; latere dextro 
aut sinistro magis minusve evoluto, ad rostri apicem situm, a quo 
tamen saepe superatur. Ossa intermaxillaria parum protractilia et den¬ 
tibus armata totum ambitum oris superiorem conformant; ossa maxil¬ 
laria superiora dentibus carent et pone intermaxillaria articulantur. 
Dentes majores vel minores, plerumque velutini in ossibus intermaxilla¬ 
ribus, in maxillaribus inferioribus, nec non in pharyngeis superioribus et 
inferioribus. Ambo oculi, torsione cranii, idem spectant latus, quod 
pisce vivo natante sursum vertitur. Operculum subangustum. Apertura 
branchialis sat ampla. Corpus compressissimum, plus minusve latum, 
nunc elongatum, oblongum, nunc latissimum quadrangulare, squamis 
plerumque minoribus obtectum. Pinna dorsalis et analis longissimae to¬ 
tum ambitum piscis superiorem et inferiorem ad pinnam caudalem us¬ 
que amplectuntur, quacum haud raro conjunguntur. Pinnae ventrales 
minores, inter se conjunctae, saepius quasi ad pinnae analis partem an- 


piscibus, sed etiam ab 

PLEURONECTOIDEI. 


teriorem pertinere videntur, et cum ipsa saepe omnino conjunctae sunt. 
Pinnae pectorales inaequales, altera major, altera minor; interdum illa 
lateris interioris deest, interdum ambae desunt. 

Cavum abdominale parvum, paulum retrorsum inter crura arcuum 
inferiorum vertebrarum caudae producitur. Vesica aerea deest. 

Pisces hujus familiae in omnibus maribus, praecipue in profundis 
degunt, et illos ob carnem delicatam et sanam undique piscatores in¬ 
sectantur. 

Rarissime specimina ejusdem speciei reperiuntur et dextrorsum et 
sinistrorsum spectantia; plerumque vero omnia specimina ejusdem spe¬ 
ciei idem latus, vel dextrum vel sinistrum, spectant. Interdum etiam 
haud minus fortuito specimina utrinque eodem modo colorata occurrunt 
piscatoribus, ab ipsis, sane haud Zoologis, duplicata dicta. 

CONSPECTUS GENERUM. 

XXX. RHOMBUS Cuv. 


Os utrinque supra et subtus dentibus acutis, validis armatum; ossa pharyngea 
vero dentibus velutinis obsita. Pinna dorsalis ad os usque protensa per totum 
dorsum usque ad pinnam caudalem, ut ipsa analis, porrecta. 


XXXI. SOLEA Cuv. 

Os tortum, deforme, tantum in eo latere dentibus velutinis confertissimis te¬ 
nuibus armatum, quod oculo caret; in altero oculato latere desunt dentes. Pinna 
dorsalis juxta os oriunda, ut pinna analis ad caudalem usque extensa est. 

XXXII. MONQCHIR Cuv. 

Os et pinnae verticales Soleae. Pinna pectoralis in latere oculato parva, in 
altero minima vix conspicua; aut deest. 

RHOMBUS. 

XXXIII. PLAGUSIA Brown. 

Os Soleae. Pinnae pectorales desunt. Pinnae vero verticales, dorsalis, ana¬ 
lis et caudalis conjunctae sunt. 

XXX. RHOMBUS Cuv. 

Corpus compressissimum, squamis majoribus minoribusve tectum, formam sistit R.hombi plus 
minusve lati seu elongati. Pleraeque species sinistrorsum spectant. Caput parvum, truncatum. 
Operculum squamatum. Apertura branchialis ampla. Radii branchiales 7. Os plus minusve am¬ 
plum, sursum versum; limbus maxillae superioris ossibus intermaxillaribus conformatur, quae 
ut maxilla inferior dentibus acutis, validis, anticis majoribus armata sunt. Margo interior ar¬ 
cuum branchialium, nec non ossa pharyngea dentibus velutinis obsiti. Pinna dorsalis ab ore 
incipiens per totum dorsum usque ad pinnam caudalem, quacum non conjuncta est, ut et ana¬ 
lis sub pectoralibus oriunda porrigitur. Pectorales lateris decori longiores, alterius breviores; 
ventrales sub jugulo, parvae, irregulares, inter se conjunctae. 

Species hujus generis numerosae affines; nonnullae maximae evadunt. 

1. RHOMBUS OCELLATUS Agass. m>. 46. 

Sinister'* 5 ), parvus, corpore latissimo ocellis caerulescentibus picto, oculis flavidis, 
valde distantibus, pinnis pectoralibus parvis acuminatis; dorsali, anali et caudali 
punctulatis; ore minori. 

Caput altissimum, brevius, totum squamis obtectum; oculi valde distantes, superior ad mar¬ 
ginem dorsi, inferior pone os, crista ossea aculeata ad rostri apicem porrecta, uti in Pihombo 
manco, superne circumdatus. Operculum parvum angustum. Os minus; frons valde declivis. 
Nares parvae bis perforatae inter aculeum anteriorem et posteriorem cristae superciliaris sitae. 
Radii et membrana branchiostegi sub operculo et suboperculo reconditi. Pinna dorsalis et analis 
aeque alta, haec inter ventrales oriunda, illa a maxilla superiore usque ad basin pinnae cau¬ 
dalis lanceolatae extensa ; ventrales minimae, sinistra cum anali subcontinua, dextra multo mi¬ 
nor. Truncus planus squamis subaequalibus minutis obductus; latus sinistrum roseo-carneum, ma¬ 
culis ocellatis coerulescentibus iiregulariter sparsis; dextrum unicolor cinerascenti- album; linea 
lateralis pone operculum semicirculariter curvata inde recta. Squamae tenues, sub circulares, margine 


*) Incuria pictoris figura nostra dextrorsum spectat. 

RHOMBUS. 


postico aculeis parvis pectinatae, et radiis antrorsum et lateraliter divergentibus confertissimis ut 
et lineis concentricis notatae; punctum radiationis posticum; squamae lineae lateralis pyriformes, 
canali recto, in margine postico squamae aperto. 

Pinnae pectorales radiis 12, ventralis sinistra 6, dextra 5 , dorsalis 82 , caudalis 3 , 11, 3 , 
analis 62. 

In Museo Monacensi specimen unicum in spiritu vini servatur 3 %" longum 2" latum. 

Habitat Mare Atlanticum . 

Puhombus Podas Laroche Ann. du Mus. tom. tom. III. p. 354 f. 14 . valde affinis; differt tamen 
ocellis majoribus, minus distinctis ; oculis non adeo distantibus; rostro prominente; mandibula 
longiore. 

Pihombus pantherinus Puippell. Atlas. Fische des rothen Meeres tab. 3 i. non minus affinis, 
differt vero trunco multo longiore, minus alto, oculis approximatis, radio primo pinnae pectoralis 
sinistrae valde elongato. 

2 . RHOMBUS SOLEAEFORMIS Cuv. i;u. Tab. 47. 

Sinister, corpore elongato, olivaceo-nigricanti, macula nigra pone operculum; 
squamis majoribus, ore majusculo; linea laterali subrecta. 

Caput parvum, subrotundatum, applanatum omnino squamatum; squamis buccarum minori¬ 
bus. Os magnum oblique ascendens, dentibus anticis majusculis ; maxilla inferior parum lon¬ 
gior. Oculi parum remoti rubro-fusci, ovales, crista superciliari nulla; inferior supra maxillarum 
eommissuram, superior paulo supra et pone inferiorem. Nares ante oculum inferiorem. Opercu¬ 
lum in spinam obtusam exiens ; suboperculum inferne rotundatum. Truncus ovato - oblongus, 
postice angustior, compressissimus, squamis majoribus obtectus. Squamae omnes tenuissimae, 
papyraceae, pellucidae, deciduae, postice truncatae, aculeis minutis asperae, antice rotundatae, 
lineis concentricis tenellis notatae, nec non radiis antrorsum divergentibus. Punctum radiationis 
ad marginem posticum. Illae summi dorsi, imi ventri et radiorum pinnarum multo minores sunt. 
Squamae lineae lateralis magis rotundatae sunt, canali mucoso recto, retrorsum attenuato et in 
margine postico aperto insignes. Pinnae pectorales mediocres , subacuminatae ; ventrales acutae, 
aequales, ab anali parum remotae; dorsalis in canthi dorsalis latere dextro oritur, minus alta, 
in medio dorso paulo latior est et ad finem caudae sensim angustior evadit ut et pinna analis. 
Pinna caudalis rotundata. 

Totus piscis olivaceo - nigricans, medio latere viridiori; macula nigra supra et pone opercu¬ 
lum magis minusve distincta; subtus cinereus. Oculi rubro - fusci. 

Pinnae pectorales 12, ventrales utrinque 6, dorsalis radiis 88, caudalis 4 , 11, 4 , analis 72. 

In Museo Monacensi specimina duo in spiritu vini servantur, 6 — 7^ longa. 

Habitat per mare Atlanticum . 

XXXI. SOLEA Cuv. 


Corpus ovatum, plus minusve elongatum, compressissimum, squamis parvis asperrimis subae- 
qualibus tectum. Pleraeque species dextrorsae sunt. Caput parvum, densissime squamatum, adeo 
ut nec operculum, nec radii branchiostegi, nec ossa maxillaria perspici possint. Apertura bran¬ 
chialis non adeo magna. Os arcuatum deforme, contortum, in latus dejectum, quod oculis caret. 
Maxilla superior plus minusve prominens, inferiorem ambiens. Dentes minuti, velutini, confertis¬ 
simi in latere decolore tantum ; latus pictum edentatum. Nares appendiculatae. Pinnae pectorales 
et ventrales parvae. Pinna dorsalis supra os, analis vero paullo pone ventrales oritur, utraque 
ad pinnam caudalem usque porrigitur. 

Cavum abdominale prae omnibus Pleuronectibus minimum. Talis piscis fere totus cauda. 
Species hujus generis plurimae extant, inter se valde similes quoad formam corporis generalem, 
structura vero squamarum in singulis trunci partibus diversissimae. Mihi est propositum illas 
marium nostratum aliquando figuris exactis exponendi additis squamis sub microscopio delineatis. 

1. SOLEA BRASILIENSIS Cuv. in iitt. Tab. 48 . 

Rostro prominulo, trunco rubello-fuscescente, subtus fusco; pinnis pectora¬ 
libus a medio inde, pinna caudali apice nigris. 

Caput parvum, sextam tantum totius longitudinis partem referens, undique squamis parvis 
ciliatis tectum. Rostrum obtusum prominens. Oculi parvi, ovales, parum distantes, flavidi; su¬ 
perior paullo ante inferiorem. Buccae non impressae. Crfstae supraciliares nullae. Nares ante 
oculum inferiorem, immediate supra marginem superiorem oris, tubulis cutaneis auctae. Apertura 
branchialis non ultra pinnarum pectoralium insertionem patens. Truncus oblongatus, sensim 
caudam versus attenuatus, triplo longior quam altus, squamis parvis, in medio latere tamen 
paullo majoribus , ad pinnam dorsalem, analem, caudalem et ad earum radios vero multo mi¬ 
noribus obtectus. Linea lateralis ab anguli operculi superiore ad pinnam caudalem rectissima. 
Squamae omnes tenues elongatae , subtetragonae, postice permultis aculeis minutis exasperatae, 
lineis concentricis confertissimis nec non radiis antrorsum divergentibus notatae; puncto radiatio¬ 
nis ad tertiam posteriorem squamae partem. Squamae lineae lateralis pyriformes, canali mucoso 
recto, postice attenuato, producto insignes. Pinna dorsalis in medio dorso, analis in media cauda 
altior, pinna caudalis rotundata. 

Pinnae pectorales radiis 8, ventrales utrinque 5 , dorsalis 96, analis 84 , caudalis 4 , i 5 , 4 . 

In Museo Monacensi specimina duo in spiritu vini servantur 12" longa. 

Habitat in mare Atlantico , Brasiliam alluente. 

MONOCHIR. 

XXXII. MONOCHIR Cuv. 


Corpus compressissimum , brevius, latum; squamis parvis ciliatis, asperis tectum. Pleraeque 
species dextrorsum spectant. Caput parvum, rotundatum, omnino squamatum. Operculum vix 
distinctum. Apertura branchialis angusta. Os parvum, arcuatum, tantum in latere caeco dentibus 
minutissimis velutinis armatum. Pinnae pectorales minimae; in latere inferiori saepius deest, imo 
in speciminibus variis ejusdem speciei. Pinnae ventrales parvaej ea lateris oculati conjuncta est 
cum anali. Pinna dorsalis, nec non analis truncum omnino ambit; utraque vero a caudali 
secreta. 


1. MONOCHIR MACULIPENNIS Agass. T*b. 49. 


Trunco sub orbiculari, nigricante, lineis transversis aterrimis notato, subtus 
sordide albicante; pinnis verticalibus nigro maculatis ; pinna pectorali in altero la¬ 
tere nulla. 

Ambitus totius corporis circulum fere refert pinna Caudali appendiculatum. Caput parvum, 
planum vix quartam partem totius longitudinis aequans , antice rotundatum. Operculum postice 
rotundatum. Oculi minimi, parum distantes, flaviduli; inferior pone angulum oris, superior 
paullo supra et ante eum. Crista superciliaris nulla. Nares inter et ante oculos. Truncus om¬ 
nino squamis parvis subaequalibus obtectus, ad pinnas verticales et earum radios minoribus, in 
nucha vero et suboperculo majoribus. Squamae omnes tenaces, oblongae, tetragonae, margine 
postico ciliato , lineis concentricis confertissimis et nonnullis radiis antrorsum divergentibus et in 
marginem anticum decurrentibus notatae; puncto radiationis postico. Squamae lineae lateralis cor¬ 
datae, antice emarginatae, sine radiis, canali mucoso longissimo, valde producto et postice an¬ 
gustiori prae omnibus distinctae. Pinna dorsalis et analis postice altior, caudalis rotundata; om¬ 
nes nigro maculatae. Pinna ventralis sinistra minima libera , dextra cum anali conjuncta. 


In speciminibus junioribus et truncus maculis nigris notatus est. 

Pinna pectoralis dextra radiis 5 , ventralis dextra radiis 6, sinistx^a 5 , pinna dorsalis 56 , 
analis 46 , caudalis 2, 12, 2. 

In Museo Monacensi specimina plura in spiritu vini servantur 5 -—- B f/ longa. 


Habitat in mare Atlantico. 

XXXIII. PLAGUSIA Brown. 

Corpus compressum, supra subconvexum, subtus omnino planum, elongatum, lanceolatum, 
squamis parvis aequaliter obtectum. Caput parvum, aeque squamatum. Apertura branchialis 
minima. Operculum sub squamis reconditum, indistinctum. Os parvum arcuatum, in latere caeco 
tantum dentibus minimis velutinis armatum. Caput nullo modo a trunco distinctum. Pinnae lae¬ 
ves; dorsalis, caudalis et analis inter se conjunctae, totum marginem trunci a rostri apice inde 
usque ad gulam ambiunt. Pinna ventralis unica in latere caeco. Pinnae pectorales nullae. 


1. PLAGUSIA BRASILIENSIS Cuv. in iut. Tab. 5o, 

Sinistra; capite minimo obscure fusco, vix sextam totius longitudinis partem 
referente; trunco elongato, lanceolato, laete fuscescenti, subtus flavido - brunneo; 
cauda tenui; pinnis nigricantibus; linea laterali nulla. 

> 

Caput omnino squamis minutis, adeo densis obductum ut nec partes operculi postice emar- 
ginati, nec radii branchiostegi, nec maxillae discerni possint. Os minimum, arcuatum, maxilla 
superiore parum prominente. Oculi minimi proximi, supra maxillarum commissuram ; superiore 
parum ante inferiorem. Nares inter et ante oculos, subtubulosae. Buccae non impressae. 
Squamae trunci per lineas cruciatas dispositae, ad margines corporis, praecipue capitis et caudae, 
minores; omnes ejusdem structurae, oblongae, subtetragonae, tenaces, firmae, in margine postico 
aculeis minutissimis ciliatae, lineis concentricis confertissimis et radiis antrorsum divergentibus 
notatae. Linea lateralis nulla. Pinnae pectorales nullae; ventralis unica in latere caeco, minima ; 
pinnae verticales laeves, non squamatae, truncum ut fascia aeque lata circumdant. 

Pinna ventralis dextra radiis 4 , dorsalis 98, analis 84 , caudalis 12. 

In Museo Monacensi specimen unicum in spiritu vini servatur 6 // . 9" longum. 


Habitat Mare Atlanticum . 

ANGUILLAEFORMES. 


III. MALACOPTERYGII APODES Cuv. 

FAMILIA VI. ANGUILLAEFORMES Cuv. 

Diagnosis. Corpus plus minusve elongatum, saepius lon¬ 
gissimum , cylindraceum aut compressum, per totam fere 
longitudinem aeque latum, laeve, mucosum, squamis mini¬ 
mis obductum, cuti immersis, saepius oculo inermi inconspi¬ 
cuis. Caput parvum; operculum (suboperculum interopercu- 
lum et praeoperculum aeque exstant) minimum ut et radii 
branchiostegi gracillimi sub cute reconditi. Apertura branchia¬ 
lis parva, saepius minima. Os amplum, saepius acute armatum 
dentibus variae indolis. Pinnae ventrales nullae; pectorales aut 
parvae aut nullae; pinna dorsalis et analis plerumque longissi¬ 
mae totum dorsum et ventrem circumdant et haud raro cum 
pinna caudali conjunguntur. 

Caeca nulla. Vesica aerea adest. 

Pisces lubrici, anguillaeformes, celeres, voraces, in mare et in fluviis 
totius orbis frequentes. 

XXXIV. GYMNOTHORAX Bl. 

Corpus longissimum, tenue, cylindraceum, plus minusve compressum et per totam fere lon¬ 
gitudinem aeque latum, versus caudae apicem tantum attenuatum, angustum. Caput parvum, 
compressum, cute crassa ita obductum ut nec operculum, nec radii branchiostegi extus conspici 
possint. Apertura branchialis minima, lateralis, semicircularis. Os angustum; rictus oris vero 
longum ultra oculos valde productus. Ambitus oris totius supra ob ossibus maxillaribus superio¬ 
ribus conformatur; in summo apice tantum ossa intermaxillaria minima inter ea recipiuntur. 
Dentes acutissimi, retrorsum versi, in toto margine ossium mandibularium maxillariumque; poste¬ 
riores minores, confertiores, anteriores multo longiores magisque distantes. Vomeri dentes non- 

GYMNOTHORAX. 


Q1 

nulli longissimi insident. Nares anticae tubulosae. Truncus lubricus, mucosus, omnino squamis 
minutissimis et oculo inermi vix conspicuis obtectus. Pinna dorsalis per totum dorsum ad caudae 
apicem usque extenditur, ut analis a medio trunco inde; inter se ita conjunctae sunt, ut pinna 
caudalis distincta non appareat. 

1. GYMNOTHORAX ROSTRATUS Agass. m,. l. 

Pvostro productiori; capite, trunco pinnaque dorsali ex flavicanti-albidis, ma¬ 
culis atris notatis, majoribus minoribusque, irregulariter dispositis; pinnae dorsalis 
margine nigro, pinna anali nigra; pone oris angulum striis longitudinalihus nigris? 
abdomine nigricante. 

Caput parvum, magis compressum quam in plerisque hujusce generis speciebus, a rostri 
apice ad aperturam branchialem septimam totius longitudinis partem refert. Os longissimum ; 
dentes vomeris longissimi duo vel tres , rostrum tenue, productius. Oculi parvi, rotundi, supra 
medium maxillae superioris, inter hanc et verticis marginem intermedii. Buccae subintumidae, laeves. 
Truncus compressus, praecipue ad collum et versus caudae attenuatae apicem. Pinna dorsalis a 
nucha incipiens, radiis numerosissimis suffulta, in medio dorso altior, versus caudae apicem vero 
sensim brevior. Pinna analis dorsali angustior, radiis confertioribus tenui oribus que sustentatur. A 
rostri apice ad initium pinnae dorsalis plica putis erecta extenditur , inter quam retrorsum radii 
pinnae dorsalis recipiuntur. Ob crassitiem membranae pinnarum radios numerare non licet. Ma¬ 
culae nigrae capitis illis trunci minores; versus caudae apicem maculae magis ac magis confluunt, 
ita ut apex prorsus niger evadit. 

In Museo Monacensi specimen unicum in spiritu vini servatur, 22" longum» 

Habitat per ostia majorum flaminum Brasiliae. 

2 . GYMNOTHORAX OCELLATUS Agass. Tab. l. b. 

Capite declivi, vertice sulcato, rostro breviore, gula intumida; trunco subte¬ 
ret!; cauda compressa, acuminata; pinnis nigro alboque guttatis, caudae apice ni¬ 
gro alboque fasciatis, trunco capiteque fuscis, ocellis ex albido-flavicantibus notatis, 
ventre sordide flavicanti. 

Caput parvum, crassiusculum, septimam totius longitudinis a rostri apice ad aperturam bran¬ 
chialem referens. Buccae et gula intumidae. Oculi parvi. Dentes parum breviores quam in 
Gymnothorace rostrato. Nares in summo rostri apice tubulosae antrorsum versae. "Truncus fere 
teres, caudae apicem versus attenuatus, sensim ac sensim compressior tenuiorque. Pinna dorsa¬ 
lis supra aperturam branchialem oriunda duplo altior est quam pinna analis, utraque nigra, mag¬ 
nis ocellis albicantibus notata. Truncus supra fuscus, infra sordide flavicans, ocellis in dorso 
majoribus, in capite pluribus minoribus sparsis irregularibus albido- flavicantibus insignis. 

In Museo Monacensi specimina duo in spiritu vini servantur, 12—-\k" longa. 

Inhabitat ostia fluminum majorum Brasiliae aeqnalorialis. 

ANARRHICHAS. 


IV. ACANTHOPTERYGII Cuv. 

FAMILIA VIL GOBIOIDEI Cuv. 

Diagnosis. Corpus elongatum, cylindraceum, plus minus- 
ve compressum, lubricum, plerumque squamis minutissimis 
cuti immersis obductum; caput cute crassiori operculum et 
radios branchiales obtegente tectum. Dentes variae indolis. 
Radii pinnae dorsalis plus minusve graciles, flexiles, pinna 
longissima, aut in plures divisa. Pinnae pectorales magnae; 
ventrales tunc inter se conjunctae, tunc minimae, tunc nullae. 

Canalis intestinalis aequalis, amplus; caeca nulla. Vesica 
aerea nulla. 


XXXV. ANARRHICHAS Linn. 

Corpus laeve, squalidum , squamis minimis sub cute reconditis obductum, elongatum, an- 
guillaeforme 5 cauda tenuior. Caput tortum, irregulare. Operculum parvum. Membrana bran- 
chiostega radiis 6. Os magnum. Ossa palatina, vomer et margo maxillarum lateralis dentibus 
obtuse conicis praemagnis; margo maxillarum anterior dentibus conicis acutis validissimis subin- 
curvis armati. Pinna dorsalis radiis antice simplicibus flexilibus, postice fissis suffulta, ut et ana¬ 
lis ad pinnam caudalem usque rotundatam porrigitur. Pinnae pectorales rotundatae magnae; ven¬ 
trales nullae. Pisces magni, voraces, formidolosi5 ventriculo brevi, carnoso; intestino brevi, 
crasso, sine caecis. 

1. ANARRHICHAS LEOPARDUS Agass. Tab. li. 

Pinna dorsali caudam versus altiore truncoque fusco maculis magnis nigris 
maculatis; maxilla inferiore dextrorsum, superiore sinistrorsum torta. 

Corpus ad initium pinnae dorsalis altius, parum compressum. Caput superne compres¬ 
sum , quintam totius longitudinis partem referens. Operculum postice acutum, subaculeatum; 
membrana branchiostega crassa; apertura branchialis magna. Oculi mediocres, antici, ad mar- 

LABROIDEI. Q3 

ginem fere cranii, supra mediam maxillae superioris partem. Nares mediae inter oculum et ro¬ 
stri apicem. Buccae laeves, carnosae. Cutis laevis, lubrica, squamis minimis sparsis obsita, li¬ 
neis concentricis rarioribus notatis. Pinnae pectorales magnae, rotundatae, radiis 20. Pinna dor¬ 
salis anali altior, totum dorsum ambiens. In nostro specimine sicco pinna caudalis adeo laesa 
est ut ejus indolem accuratius indicare nequeam. 

In Museo Monacensi specimen unicum siccum pessimum servatur, 20" longum. 

Habitat in Oceano Atlantico . 


FAMILIA VIIL LABROIDEI Cw. 

Diagnosis. Corpus oblongum, squamosum, plus minusve 
compressum. Caput aut squamosum, aut nudum. Labra car¬ 
nosa, incrassata, magna, (unde nomen familiae). Ossa pha¬ 
ryngea ut et maxillae dentibus variae indolis majoribus aut 
minoribus, tunc acutis aut obtusioribus, tunc velutinis aut 
segregatis vel solitariis armata. Pinna dorsalis antice aculeis, 
postice radiis articulatis, pluriesque fissis suffulta; radii antici 
analis aculei nonnulli. 

Vesica aerea nulla. Caeca nulla aut duo minima. 

Coloribus tenellis et amoenis ante omnes pisces excellunt Labroidei. 


CONSPECTUS GENERUM. 

XXXVI. LABRUS Linn. Cuv. 

Corpus elongatum, ut caput squamis majoribus minoribusve obductum. Linea 
lateralis sub fine pinnae dorsalis deflexa. Membrana branchiostega radiis 5. Labrum 
superius duplicatum, parte inferiore plicata. Dentes maxillarum obtuse conici , 
anteriores paullo longiores; pharyngei obtusi, mutici per piures series dispositi. 



94 


LABROIDEI. 


XXXVII. JULIS Cuv. 

Corpus elongatum, squamis majoribus obtectum. Caput omnino nudum. Linea 
lateralis ad finem pinnae dorsalis inferne curvata, inde iterum recta. Maxillae ex¬ 
terne dentibus conicis, interne obtusis minoribus, antice curvis multo longioribus 
armatae. 


XXXVIII. XYRICHTHYS Goldf. Cuv. 

Corpus compressissimum, squamis magnis obductum. Caput valde declive. 
Linea lateralis interrupta. Maxillae dentibus conicis armatae, anticis longioribus. 
Pharynx dentibus haemisphericis obsitus. 


XXXIX. SCARUS Linn. 

Corpus ovato - oblongum, subcompressum, squamis praemagnis tectum. Linea 
lateralis sub fine pinnae dorsalis subinterrupta. Maxillae convexae, rotundatae, 
dentibus imbricatis obsitae. Labra carnosa. Ossa pharyngea modo Labrorum 
dentibus obsita. 

XL. CYCHLA Rl. Schn. 

Corpus elongatum, subcompressum, squamis minoribus obductum. Linea la¬ 
teralis interrupta. Operculum acuminatum. Buccae et operculum squamatae. Ossa 
intermaxillaria protractilia. Dentes velutini supra et subtus per latam fasciam 
dispositi; in pharynge dentes aeque velutini. 


XXXVI. LABRUS Linn. 

Corpus elongatum, plus minusve compressum, squamis majoribus minoribusve obductum. 
Linea lateralis sub fine pinnae dorsalis deflexa. Caput mediocre productum, squamatum. Mem¬ 
brana branchiostega radiis 5 . Operculum angulosum, ut praeoperculum, inerme. Buccae omnino 
squamatae. Os mediocre, circumdatum labris carnosis crassissimis supra duplicibus: superiore 
ab ossibus infraorbitalibus, inferiore plicato a maxillaribus et intermaxillaribus oriundo. Ossa 
intermaxillaria ambitum superiorem oris sola conformant. Dentes maxillares obtuse - conici, per 
seriem unicam dispositi, majores minoresve , anteriores longiores. Dentes pharyngici obtusi, 

mutici, per plures series dispositi. Pars anterior pinnae dorsalis longae aculeis, posterior radiis 
articulatis fissisque suffulta. Pinna analis multo brevior, antice nonnullis aculeis aucta. 

Intestinum tenue sine caecis, rectum amplum. Vesica aerea simplex, magna, 

1. LABRUS CRASSUS Agass. Tab. lil 

Trunco crasso, lato, tumido, brunneo-flavescenti; cauda pone pinnam dorsa¬ 
lem et analem multo tenuiore 5 squamis mediocribus in margine postico tenuissimis, 
membranaceis. 

Caput crassum, magnum, intumidum, rostro prominulo, ultra quartam partem totius longi¬ 
tudinis aequans. Buccae squamis minoribus illis trunci aut operculi obductae, per series radiantes 
dispositis \ operculi squamis irregularibus variae magnitudinis. Fossae nasales utrinque duobus fo¬ 
raminibus patentes, ante marginem superiorem orbitae: foramine posteriore majore, patulo 5 an¬ 
teriore tubuloso. Oculi mediocres retro commissuram maxillarum. Truncus latiusculus antice sub- 
compressus, versus caudae apicem vero sensim tenuior, in apice caudae compressissimus est. 
Squamae omnes subaequales tenaces, angulatae, margine postico tenui membranaceo, subrotun- 
dato, in nucha, caudae apice et infra pinnas pectorales minores, lineis curvis concentricis in me¬ 
dio confertioribus nec non radiis antrorsum divergentibus pluribus confertis notatae; punctum ra¬ 
diationis reticulatum in tertia posteriori squamae parte ; squamae lineae lateralis minores, longiores 
angustiores , insignes canali mucoso antice ampliori, postice angustiore et in ea parte squamae 
geniculato in qua a lateralibus obtegitur. Linea lateralis pone operculum parum ascendens cum 
dorso parallela cuique multo propior est, inde recta usque ad finem pinnae dorsalis, sub qua 
curvata medium latus caudae petit et recta ad mediam pinnam caudalem tendit. Pinnae dorsalis 
pars aculeata appendicibus cutaneis brevibus aucta, radiis brevioribus quam in parte articulata. 
Pinna caudalis rotundata, baseos spatiis interradialibus squamatis. Pinnae analis radiis anterioribus 
brevioribus aculeatis, sequentibus sensim longioribus fissis articulatis que. Pinnae pectorales rotundatae. 

Pinna pectoralis radiis i 5 , ventralis 6, dorsalis i7_}-i4, caudalis 5 , 11, 5 , analis 3 , 11, 

In Museo Monacensi specimen unicum 12" longum in spiritu vini exstat. 

Habitat in Oceano littora Brasiliae alluenti. 


XXXVII. JULIS Cuv. 


Corpus elongatum, plus minusve compressum. Squamis magnis obductum. Linea lateralis 
recta, sub fine pinnae dorsalis subito deflexa, inde iterum recta. Caput parvum omnino nudum. 
Subopereulum postice acuminatum. Apertura branchialis magna. Membrana branchiostega radiis 
6. Os parvum. Ossa intermaxillaria marginem oris superiorem conformantia et ossa mandibularia 

dentibus conicis per seriem unicam dispositis armata. Antice supra utrinque dens unus, infra duo 
dentes majores curvi longiores acutissimi. Pone seriem dentium conicorum supra et subtus series 
duae dentium hemisphaericarum multo minorum exstant. Pinna dorsalis longissima antice aculeis, 
postice radiis articulatis fissisque suffulta; pinna analis longa radiis anterioribus simplicibus. 


1 . JULIS DIMIDIATUS Agass. Tab. lui. 

Capite parvo, trunco compressissimo squamis praemagnis, angulosis tecto ; 
canali mucoso squamarum lineae lateralis usque ad finem pinnae dorsalis bifurco, 
inde simplici; fascia lata longitudinali coerulescenti-violacea; macula coerulea ad 
pinnae caudalis lobum superiorem. 

Caput compressum , parvum , laeve, alepidotum, roseo - violaceum, vix quartam totius longi¬ 
tudinis partem aequans. Suboperculum postice productum, appendiculatum, membranaceum; in- 
teroperculum latum, subtus rotundatum membranam et radios branchiostegos omnino obtegens. 
Apertura branchialis maxima. Os parvum angustum , dentes laterales externi conici aequales, an¬ 
teriores longiores curvi antrorsum versi triplo majores: supra duo inter se parum distantes, subtus 
quatuor (utrinque duo) eodem modo antrorsum tendentes, exteriores tamen parum extroi^sum, interio¬ 
res introrsum versi, ore clauso superiores inter se recipientes. Oculi parvi ad marginem verticis. 
Nares minimae, utrinque duae ad marginem anteriorem orbitae. Vertex pluribus foraminibus mu¬ 
cosis obsitus. Buccae planae. Squamae trunci permagnae, rhombeae, in latere majores, minores 
vero ad nucham, sub pinna pectorali et ad finem caudae; omnes in margine postico tenuissimae, 
membranaceae, lineis curvis concentricis confertissimis notatae, nec non radiis undique praesertim 
antrorsum divergentibus pluribusque; punctum radiationis ad mediam fere squamam , radiis ana- 
stomosantibus reticulatum. Squamae lineae lateralis vicinis parum minores, insignes canali mucoso 
a tertia anteriore squamae parte incipiente, et ad tertiam posteriorem partem bifurcatione extus 
aperto; canalis mucosus extremarum squamarum caudalium simplex. Pinna dorsalis per totam 
longitudinem fere aeque alta , parte articulata parum altiore, tamen non longiore quam pars acu¬ 
leata ; pinna caudalis truncata ; pinna analis longa aeque alta. Pinnae ventrales acuminatae parvae, 
radio primo aculeato dimidio breviore quam sequens. Pinnae pectorales acuminatae mediocres 
radio primo parum validiore, sequentibus gracilibus ter, ultimis bis fissis, omnibus articulatis. 

Pinnae pectorales radiis 12, ventrales 6, analis 3 , i 5 , caudalis 5 , 12, 6, dorsalis 9 -j- x 5 . 

Totus piscis rosaceus, lata fascia longitudinali violacea ornatus. Pinna dorsalis antice rosea, 
postice violacea. Macula coerulescens ad pinnam caudalem, pinna analis pallide violacea. 

In Museo Monacensi specimen exstat 6 l / 5 " longum, in spiritu vini servatum. 

Habitat per mare Atlanticum . 

XXXVIII. XYRICHTHYS Goldf. Cuv. 

Corpus compressissimum 5 plus minus ve latum, squamis magnis obductum; linea lateralis inter¬ 
rupta. Caput parvum, valde declive; crista verticali ab osse ethmoideo, et processibus ascenden¬ 
tibus ossium intermaxillarium conformata. Operculum parvum, suboperculum et interoperculum 
vero majora. Apertura branchialis magna. Os parvum. Ossa intermaxillaria totum ambitum 
oris superiorem conformantia, magna, ut et ossa mandibularia dentibus conicis per seriem sim¬ 
plicem dispositis armata; antice supra et subtus utrinque dens conicus, subincurvus, longissimus, 
acutissimus. Pharynx dentibus hemisphaericis obsitus. Pinna dorsalis antice aculeis postice ra¬ 
diis articulatis fissisque. Pinna analis longa, antice radiis simplicibus. 

Canalis intestinalis sine caecis. Vesica aerea ampla. 


I. XYRICHTHYS UNIOCELLATUS Cuv. in ntt. Tab. lv. 

Trunco compressissimo, squamis rotundato-rhombeis in medio latere maximis; 
capite parvo lineis azureis transversis notato; suboperculo appendiculato; macula 
nigra albo cincta ocellata in pinnae dorsalis parte media. 

Caput parvum compressissimum, valde declive, quartam totius longitudinis partem non prorsus 
aequans, nudum, laeve. Operculum parvum, suboperculum vero appendiculatum postice membrana¬ 
ceum et interoperculum lata, membranam et radios branchiostegos obtegentia. Buccae laeves, 
planae. Oculi parvi ad summum verticem siti. Nares minimae utrinque duae ad eorum margi¬ 
nem anteriorem. Os minimum labris latis cinctum, parum protractile. Ore clauso dentes canini 
inferiores inter superiores recipiuntur. Squamae tenuissimae, papyraceae, deciduae, in margine 
postico membranaceae, magnae, in medio latere majores, ad nucham, versus finem caudae et 
sub pinnis pectoralibus minores; omnes lineis curvis concentricis confertissimis notatae, nec non 
radiis confertis antrorsum et retrorsum divergentibus. Linea lateralis dorso appropinquata, cum 
eo parallela usque ad finem pinnae dorsalis continua , inde interrupta in medio caudae latere pin¬ 
nam caudalem recta tendit; squamae ejusdem canali mucoso simplici ad tertiam posteriorem par¬ 
tem aperto, perforatae sunt. Pinnae dorsalis pars posterior articulata anteriore parum altior est; 
pinna caudalis rotundata; pinna analis per totam longitudinem aeque fere alta , radiis postremis 
tantum longioribus; pinnae ventrales parvae acuminatae, radio primo aculeato dimidio breviore 
quam sequens. 

Pinnae pectorales radiis 11, ventrales 6, analis 3, i3, caudalis 3 , 12, 3 , dorsalis g+i 3 . 

Totus piscis ex roseo violacens ; caput cinereum vittis transversis azureis fasciatum. Macula 
ocellata nigra albo cincta in pinnae dorsalis parte aculeata posteriore. 

I11 Museo Monacensi specimina duo in spiritu vini servantur 6" longa. 

Habitat in mari Brasiliae. 

XXXIX. SCARUS Linn. 

Corpus ovato - oblongum, subcompressum, squamis praemagnis tectum. Linea lateralis sub 
fine pinnae dorsalis subinterrupta. Caput mediocre, acuminatum, squamatum; operculum postice 
productum. Apertura branchialis magna. Membrana brancbiostega radiis 4 . Os parvum. Maxillae 
convexae, rotundatae dentibus mirae indolis obsitae. Canthi scilicet et facies anteriores ossium 
intermaxillarium marginem superiorem oris conformantium et ossium mandibularium pluribus 
seriebus dentium imbricatorum obsiti sunt, quorum recentiores externi a tergo antrorsum cres- 
cunt et anteriores obruptos substituunt. Labra carnosa. Ossa pharyngea modo Labrorum den¬ 
tibus obsita. 


1. SCARUS FRONDOSUS Cuv. in iitt. Tab. liv. 

Rostro prominulo; suboperculo appendiculato; squamis trunci maximis, lineae 
lateralis canali mucoso frondoso ornatis, squama caudae postrema lanceolata, quam 
maxima. 

Caput parvum, quartam totius longitudinis partem aequans, squamis maximis tectum. Oculi 
mediocres ad marginem verticis. Nares utrinque duo, ante oculos sitae, posteriores patulae, an¬ 
teriores tubulosae. Os parvum dentibus imbricatis armatum, serie interna marginali acie acer¬ 
rima, in speciminibus junioribus extus dentes nonnulli exserti acutissimi. Membrana radii et 
branchiostegi ab interoperculo cooperti. Buccae squamatae. Abdomen rotundatum. Truncus com¬ 
pressus, squamis maximis obtectum, caudae apicem versus sensim minoribus. Series squamarum 
minorum ad basin pinnae dorsalis. Squamae omnes sat firmae, tenaces, in margine posteriori 
tenuiores submembranaceae, lineis curvis concentricis confertissimis notatae , nec non radiis pluri¬ 
bus antrorsum et retrorsum divergentibus ; radii posteriores non solum a puncto radiationis sed 
etiam dentium pectinis instar a linea per mediam squamam transversa undique prodeunt. Linea 
lateralis usque ad finem pinnae dorsalis cum dorso parallela et ei multo propior quam ventri, in¬ 
de in medio caudae latere recta; canalis ejusdem mucosus antice simplex rectus, a media squama 
vero ramosissimus per plurima foramina aperitur; squama ultima maxima lanceolata acuminata* 
Pinna dorsalis per totam longitudinem prorsus aeque alta ; pars ejusdem aculeata aeque longa 
quam pars articulata. Pinna caudalis emarginata, radiis exterioribus paullo longioribus. Pinna 
analis radiis anterioribus paullo brevioribus, sequentibus aequalibus. Pinnae pectorales subrotun- 
datae, ventrales vero acuminatae. 

Pinnae pectorales radiis 12, ventrales 6, analis 12, caudalis 4 , 11, 4 , dorsalis 9+11. 

Totus piscis rosaceus in violaceum vergens. 

In Museo Monacensi specimina plura in spiritu vini servantur 5 — 12" longa. 

Habitat in mari Brasiliae. 

XL. CYCHLA Bl. Schn. 

Corpus elongatum, subcompressum, squamis minoribus obductum. Linea lateralis interrupta. 
Caput productum, subacuminatum. Operculum postice acuminatum, suboperculum postice prolon¬ 
gatum , nec non buccae squamatae. Os magnum sursum subinflexum ; ossa intermaxillaria ambi¬ 
tum oris superiorem totum sustinentia valde protractilia , ut et mandibularia fascia lata dentium 
velutinorum obsita. Pharynx aeque dentibus velutinis armatus. Membrana branchiostega radiis 5 . 
Pinna dorsalis longa; pars ejus anterior aculeata posteriore molli longior. Pinna analis brevis. 
Pinna caudalis rotundata. 

1. CYCHLA LABRINA Spix. Tab. xlii. Fig. i. 

Capite depresso, producto; mandibula prominente longiore quam maxilla; la¬ 
bris crassissimis; pinnis pectoralibus rotundatis; pinna anali, caudali et pinnae dor¬ 
salis parte molli nigro maculatis, maculis seriatis; macula nigra in apice caudae. 

Caput elongatum, acutum, antice depressum 3 totius longitudinis partem aequans, supra 
nudum; buccae squamis minimis obductae, operculum majoribus et suboperculum postice acumi¬ 
natum, membranaceum squamis multo majoribus tecta; praeoperculum et interoperculum nuda 
laevia. Apex operculi bicuspis. Apertura branchialis maxima. Oculi magni pone et supra ma¬ 
xillarum commissuram. Nares utrinque simplices, patulae, inter oculos et rostri apicem interme¬ 
diae. Ossa infraorbitalia foraminibus mucosis plurimis majoribus obsita. Os amplum, sursum sub¬ 
inflexum, supra et subtus fascia antice latissima postice angustiore dentium velutinorum obsitum. 
Lingua carnosa, angusta, apice rotundata liberaque, frenulo laxo. Truncus elongatus subcom- 
pressus, caudae apicem versus sensim tenuior, compressior, squamis mediocribus duris asperis 
crassis deciduis in medio latere majoribus ad caudam et in nucha sensim minoribus, ante pin¬ 
nam pectoralem et sub illa vero multo minoribus. Squamae omnes lineis curvis concentricis con¬ 
fertissimis notatae , nec non radiis antrorsum in mai’ginem undatum lobatumque divergentibus, 
facie externa posteriori squamae scabra, radiata; margine postico aculeis tenuissimis longioribus 
ciliato. Linea lateralis ab operculi angulo superiori sursum flexa, dorso approximata et usque ad 
pinnae dorsalis partem mollem cum eo parallela , inde in medio caudae latere recta. Canalis mu¬ 
cosus squamarum lineae lateralis simplex, in margine postico squamae aperitur. Pinnae dorsalis 
pars aculeata longior quam pars mollis, cujus radii postremi paullo longiores sunt; radii partis an¬ 
terioris aculeati longe appendiculati, ut in plerisque Labris; pinna caudalis rotundata ; pinnae ana¬ 
lis radii anteriores breviores, posteriores sensim longiores; pinnae pectorales rotundatae. 

Pinnae pectorales radiis 16, ventrales 6, analis 3 , xo, caudalis i 4 , 4 , dorsalis 20 -|- 14 . 

Totus piscis ex nigricanti-olivaceus; pinna anali, caudali dorsalique posteriore nigro macu¬ 
latis , maculis radiatis; macula rotundata nigra ad caudae apicem, supra lineam lateralem. 

Hancce speciem cum simili Cychla saxatili Schn. comparandi copia non fuit. 

In Museo Monacensi specimina duo in spiritu vini servantur 4 % '— l n longa. 

Habitat in mari Brasiliae. 

2 . CYCHLA MONOCULUS Spix. Tai», lxiii. 

Trunco lato, compresso, supra fasciis quatuor transversis nigris, ad basin pinnae 
caudalis et in latere ventri maculis nigris ocellatis albo cinctis ; pinna dorsali in 
medio emarginata; parte ejus molli, pinna caudali, anali et radiis anterioribus pin¬ 
narum ventralium squamis minimis obtectis. 


Caput magnum, compressum, declive, 3 y 4 totius longitudinis partem aequans, supra nudum. 
Buccae planae, operculum obtuse prominens et suboperculum apice posteriori appendiculatum, 
membranaceum, squamatae ; praeoperculum et interoperculum nuda, laevia. Apertura branchialis 
maxima. Oculi magni supra maxillarum commissuram. Nares utrinque simplices patulae oculis pro¬ 
piores quam rostri apici. Os magnum sursus subinflexum, labris crassis carnosis circumdatum ; 
mandibula prominens, longior quam maxilla. Truncus squamis parvis, tenacibus, duris, asperis, 
tectus, in nucha parum majoribus ; ad basin pinnae caudalis vero minoribus. Squamae omnes 
tenuiores , pellucidiores quam in Cychla labrina, lineis curvis concentricis confertis et radiis an- 
trorsum divergentibus notatae; margine antico lobato, postico aculeis ciliato 5 facie externa et 
posteriori squamae scabra, radiata. Linea lateralis ab operculi angulo superiore sursum flexa cum 
dorso parallela usque ad mediam pinnae dorsalis posterioris partem ubi inferne deflectitur, inter¬ 
rupta; inde in medio caudae latere recta. Canalis mucosus simplex amplus, postice angustior, 
acuminatus, foramine parvo in margine postico squamae aperitur. Squamae minutae, quae pin¬ 
nam caudalem et analem undique, in pinna dorsali posteriori spatia interradialia et radios ante¬ 
riores pinnarum ventralium obtegunt eandem praebent indolem , sed irregulares , polymorphae 
sunt. Pinna dorsalis emarginata, radiis anticis et posticis partis aculeatae et anticis partis mollis 
brevioribus ; radii aculeati omnes breviter appendiculati. Pinna caudalis rotundata, radiis trans 
squamas vix distinguendis. Pinna analis parva. Pinnarum ventralium radius primus crassus vali¬ 
dissimus, aculeatus. Pinnae pectorales acuminatae. 

Pinnae pectorales radiis i 5 , ventrales 6, analis 3 , 11, caudalis 5 , i 5 , 5 , dorsalis i 5 +i 6 . 

Dorsum fuscum, fasciis et maculis nigris notatum. Latera flavicantia ocellis majoribus nigris 
albo cinctis ornata; talis ocellus ad basin pinnae caudalis. Pinna dorsalis nigricans. 

In Museo Monacensi specimen in spiritu vini servatur 13 " longum. 


Habitat in mari Brasiliae. 

FAMILIA IX. SCOMBEROIDEI Cuv. 

Diagnosis. Corpus formae maxime variae, in his longissi¬ 
mum cylindraceum vel compressum, in illis ovato - oblongum, 
ovatum aut latissimum, latius imo quam longum et quam ma¬ 
xime compressum, semper squamis minimis obtectum, quasi 
laeve; in paucioribus linea lateralis serie scutorum armata est. 
Pinna caudalis plerumque validissima, caudaeque latus interdum 
plicis cutaneis appendiculatum. Caput pro corporis mole nunc 
maximum, nunc minimum, ut truncus forma maxime varians. 
Membrana branchiostega angustissima plerumque sub oper¬ 
culo latet. Apertura branchialis saepius magna. Dentes in 
aliis velutini minimi in aliis discreti majores minoresve, acu¬ 
tissimi. Pinna dorsalis et analis aut unica aut plures; in 
pluribus speciebus radii postremi sejuncti. Pinnae pectorales 
plerumque magnae. Ventrales parvae, raro desunt. 

Caeca compluria, saepius in racemum coalita. 

Pisces hujus familiae in omnibus maribus frequentissimi, velo¬ 
ces, rapaces, aliis piscibus pisciculisve insectantur, praesertim Exocoe- 
tis volitantibus. Caro boni saporis, maxime aestimatur, quam ob rem 
ubique illis piscatores insidiantur. Genera plurima exstant inter se adeo 
discrepantia ut forsan serius in plures familias disjungentur; species vero 
numerosissimas inter se adeo similes saepius vix distinguere vales. 

CONSPECTUS GENERUM. 

XLI. CYBIUM Cuv. 

Corpus elongatum, squamis minutisimis obtectum. Cauda lateraliter plicis 
membranaceis aucta. Caput parvum, conico - acuminatum. Os magnum, dentibus 
magnis, compressis, lanceoiatis, acerrimis, armatum; ossa palatina et vomer denti¬ 
bus velutinis obsita. Pinna dorsalis anterior aculeata longa; posterioris radii po¬ 
stremi ut in anali liberi. 

XLIL MICROPTERYX Agass. 

Corpus compressissimum, ovatum, latum, squamis minimis tectum. Caput par¬ 
vum, supra carinatum. Membrana branchiostega radiis 7. Apertura branchialis 
maxima. Os parvum dentibus minutis armatum. Pinnae dorsales duae, sejunctae, 
anterior aculeata, brevior; posterior mollis ut analis, longa. Ante pinnam analem 
aculei duo. 

XLIII. CARANX Cuv. 

Corpus compressum, plus minusve latum. Caput supra carinatum. Membrana 
branchiostega radiis 7. Apertura branchialis maxima. Lingua dentibus velutinis 
obsita; maxillae extus serie dentium acutorum minorum, intus dentibus velutinis 
armatae. Linea lateralis scutata. Pinnae dorsales duae sejunctae; ante analem 
aculei nonnulli sejuncti, aut in pinnulam conjuncti» 

XLIV. ARGYREIOSUS Cuv. 

Corpus compressissimum, brevissimum, latissimum, squamis minutissimis tec¬ 
tum. Caput magnum, antice carinatum, valde declive. Apertura branchialis ma¬ 
xima. Os parvum dentibus velutinis minutissimis armatum. Pinnae dorsales duae, 
anterior brevis aculeata, posterior mollis, ut analis longior, radio tertio simplici 
maxime producto, longissimo. Pinnae ventrales minimae acuminatae ; pectorales 
longissimae» 

XLV. VOMER Cuv. 

Corpus compressissimum, latissimum, brevissimum, squamis minutissimis ob¬ 
tectum. Caput magnum, antice carinatum, perpendiculare. Apertura branchialis 
maxima. Os parvum, dentibus velutinis minutissimis armatum. Pinnae dorsales 
duae, anterior brevis aculeata; posterior mollis et analis longior. Pinnae ventrales 
minimae; pectorales longissimae. 

XLVI. CORYPHAENA Linn. 

Corpus compressum, elongatum, squamis minutis tectum. Caput supra carina¬ 
tum, arcuatim declive. Os magnum dentibus acutis parvis armatum. Membrana 
branchiostega radiis 7. Pinna dorsalis per totum dorsum extensa, radiis flexilibus 
suffulta. 

XLI. CYBIUM Cuv. 


Corpus elongatum, subcylindraceum, lateraliter parum colnpressum, squamis minutissimis 
oculo inermi vix conspicuis tectum ; cauda attenuata lateraliter plicis membranaceis insignis. Caput 
parvum, conico-tetragonum, acuminatum. Operculum angustum. Membrana branchiostega an¬ 
gustissima sub suboperculo et interoperculo recondita, radiis 7. Apertura branchialis maxima. 
Cingulum thoracicum scutatum nullum. Os maximum, rostrum acutissimum. Ossa intermaxillaria 
lata, marginem oris superiorem circumdantia et ossa mandibularia alta dentibus magnis, lateraliter 
compressis, lanceolatis, acerrimis armata; ossa palatina et vomer dentibus minutissimis velutinis 
obsita. Ossa maxillaria superiora minima, angustissima, edentula, inferne in laminam spatulaefor- 
mem dilatata. Linea lateralis squamis parum majoribus durioribusque obducta. Pinnae dorsales 
duae diversae indolis, anterior brevior radiis brevioribus aculeatis, omnibus membrana conjunctis; 
posterior mollis, radiis anterioribus longioribus, sequentibus sensim minoribus, membrana con¬ 
nexis , radiis sequentibus magis distantibus sejunctis. Pinna caudalis furcata longissima. Pinna 
analis ejusdem indolis ac dorsalis posterior. Pinnae ventrales minimae. 


i. CYBIUM MACULATUM Cuv. m, lx. 

Trunco supra coerulescente, infra argenteo, lateralibus maculis nebulosis nigris 
notato; linea laterali sinuata pinnulis supra et subtus 9. 

Cybium maculatum , Cuv. regn. anim . Edit. 2. vol. 2. p. 200. nota 1. —— 

Scomber maculatus , Mitch. Trans. New- JEork I. vi. 8 . 

Caput acuminatum, conicum, supra planiusculum subcarinatum, sextam totius longitudinis 
partem fere aequans; rostrum acutissimum , attenuatum; maxillae ejusdem longitudinis; mandibula 
latior, dentes maxillarum acutissimi, acerrimi, lateraliter compressi parum distantes majusculi, 
anteriores minores a labris cooperti. Oculi magni supra maxillarum commissuram. Nares utrin- 
que duae prope et ante oculos patulae: posteriores inferiores majores oblongae, perpendiculares, 
anteriores semilunares. Buccae planae ; praeoperculum nec non operculum squamis minutis ob¬ 
tectae. Operculum postice subrectum, membrana laxa angusta auctum. Truncus elongatus, sub- 
cylindraceus, lateraliter subcompressus , in caudam validissimam attenuatus, squamis minutissimis 
oculo inermi inconspicuis (in figura Spixiana aequo majoribus) tectus. Squamae omnes simplicis¬ 
simae, pellucidae, deciduae, latiores quam longae, lineis curvis concentricis tantum, non adeo 
confertis notatae; squamae ad insertionem pinnarum dorsalium majores longiores quam latae ; 
squamae lineae lateralis majores crassiores, durae, osseae, canali mucoso simplici insignes. Linea 
lateralis ipsa sinuata in medio fere trunco, antice tantum dorso parum proprior est. Pinna dor¬ 
salis anterior longa, radiis aculeatis, gracilibus, mediocribus, cuticula appendiculatis, fere usque 
ad initium dorsalis posterioris extensa, cujus radii anteriores longiores cum sequentibus fissis mem¬ 
brana conjuncti sunt in pinnam crassam squamis minutissimis confertissimis obtectam; radii poste- 

riores sejuncti. Pinna caudalis furcatissima, lobis longissimis , radiis simplicibus externis pluribus, 
internis pluries fissis. Plica magna cutanea lateralis utrinque ad caudae apicem; praeter hanc ad 
insertionem utriusque lobi utrinque altera minor. Pinna analis prorsus eandem praebet indolem 
ac dorsalis posterior. Pinnae ventrales minimae. Pinnae pectorales basi latae, mediocres. 

Pinnae pectorales radiis 24 , ventrales 6, analis 17 -j- 9, caudalis 9, 19, 9, dorsalis poste¬ 
rior 17 —j— 9, anterior 17. 

In Museo Monacensi specimen speciosissimum 23 " longum in spiritu vini servatur. 

Habitat per Oceanum Atlanticum. 

XLII. MICROPTERYX Agass. — Seriola Cuv. *> 

Corpus compressissimum, ovatum, latum. Caput parvum, compressum, supra acute carina¬ 
tum. Membrana branchiostega angustissima sub interoperculo recondita, radiis 7. Apertura bran¬ 
chialis maxima. Os parvum, mandibula parum longior, prominens. Lingua parva, angusta, 
apice libera, dentibus velutinis minutissimis obsita; ossa intermaxillaria et mandibularia ambitum 
oris conformantia dentibus acutis minimis confertis per seriem simplicem dispositis armata. Ossa 
maxillaria superiora edentula, lata, pone intermaxillaria. Truncus squamis minimis tectus, linea 
lateralis scutellis parum majoribus imbricatis. Pinnae dorsales duae sejunctae, anterior aculeis 
tenuibus suffulta, ante ipsam radius recumbens; posterior radiis articulatis, apice fissis, postre¬ 
mis in nonnullis speciebus sejunctis. Pinna analis longissima ejusdem indolis ac dorsalis posterior; 
ante eam aculei duo liberi aut membrana plus minusve conjuncti; pinnae ventrales minimae. 

1. MICROPTERYX COSMOPOLITA Agass. Tab. lix. 

Linea laterali antice armata, inde rectissima subscutata, abdomine valde arcua¬ 
to prominente, pinna anali longissima, longiore quam dorsalis mollis, pectoralibus 
longissimis ad mediam analem usque protensis, dorsali aculeata, parva. 

Seriola cosmopolita Cuv. regn . an. Edit. 2. vol. 2. p. 206. 

Scomber chloris JBloch. Tab. 33 g. 

Caput parum longius quam altum, supra acute carinatum valde declive, ob trunci latitudinem 
parvum apparet et vix quartam totius longitudinis partem aequat. Oculi magni pone et supra 
maxillarum commissuram siti. Nares Utrinque duae, minimae, oblongae, obliquae, in medio spa¬ 
tio inter oculos et verticis marginem. Operculum mediocre, postice subrotundatum , suboperculum 
angustissimum, interopercxilum magnum rotundatum. Buccae planae laeves. Os parvum, sursum 
versum, mandibula prominente, longiore apice angustiore. Dentes maxillarum minutissimi, per 
seriem unicam dispositi obtuse conici, inter se approximatissimi. Truncus compressissimus, latus, 
squamis minimis (in figura nostra aequo majoribus) deciduis, tenuissimis, pellucidis tectus. Abdo¬ 
men valde arcuatum, prominens. Squamae omnes ejusdem fere magnitudinis, subrotundae, sim- 


*) Genus plantarum jam a clar. Linn. Seriolae nomine donatum. 

plices tantum lineis concentricis confertissimis transversim subparallelis notatae ; squamae lineae 
lateralis parum majores, crassiores, canali mucoso pyriformi insignes, illae partis rectae lineae 
lateralis majores subscutiformes, canali mucoso postice furcato. Pinnae dorsales duae: anterior 
(ante quam aculeus longus recumbens,) aculeata parva, radiis tenuibus, posterioribus sensim bre¬ 
vioribus, cum sequenti molli conjuncta, cujus radii anteriores simplices longiores sunt quam illi 
pinnae aculeatae , sequentes sensim minores articulati et apice fissi. Pinna caudalis furcata, radiis 
externis simplicibus, sensim minoribus. Pinna analis eandem praebet indolem quam dorsalis 
mollis, excepto eo quod ejus radius primus brevior aculeatus est; ante ipsam aculei duo cuticula 
conjuncti. Pinnae ventrales minimae, radio primo brevi aculeato; pectorales acuminatae, lon¬ 
gissimae, ensiformes, radio primo brevi, sequenti simplici articulato, lato, crassiore. 

Pinnae pectorales radiis 20, ventrales 6, analis 2, 28, caudalis 6, i 5 , 6, dorsalis poste¬ 
rior 28, anterior 8. 

Supra virescens, latera et venter argentei; pinnae cinereae ; oculi flavidi. 

In Museo Monacensi specimina plura in spiritu vini servantur 5 — 6 11 longa. 

Habitat in Oceano Atlantico et secundum claris simum Cimier etiam in Oceano Pacifico. 


XLIII. CARANX Cuv. 

Corpus compressum ovato - elongatum, plus minusve latum, nonnullorum latissimum. Caput 
magnum, compressum, supra acute carinatum. Operculum angustum. Membrana branchiostega 
angustissima, sub operculo recondita, radiis 7. Apertura branchialis maxima. Os majus, minusve; 
mandibula paullo longior, prominens. Lingua apice libera, dentibus velutinis minutissimis obsita. 
Ossa mandibularia et intermaxillaria marginem oris superiorem conformantia, serie externa den¬ 
tium minorum acutorum armata, intra quam dentes velutini minutissimi exstant, praesertim ad 
maxillarum apicem confertiores. Ossa maxillaria superiora edentula pone intermaxillaria articu¬ 
lantia, supra angustissima, inferne in laminam spatulaeformem dilatata. Truncus squamis saepius 
minutissimis obductus ; linea lateralis scutis transversis, in caudae latere majoribus longitudinaliter 
carinatis. Pinnae dorsales duae sejunctae; anterior aculeis longioribus brevioribusve, et plus 
minusve validis suffulta, ante eam aculeus recumbens; posterior radiis articulatis apice fissis in- 
terdumque inter se sejunctis componitur; ante analem mollem aculei nonnulli liberi aut in pinnu¬ 
lam conjuncti. 


1. CARANX LATUS Agass. Tab. lvi. b. Fig. i. 

Corpore compressissimo, lato; linea laterali antice sursum arcuata, pinnis pec¬ 
toralibus longissimis ensiformibus, retropositis multo ultra pinnae analis insertionem 
extensis: capite altiore quam longo. 

Marcgr, p. 172. 

Caput altius quam longam, compressissimum, supra acutissime carinatum, antice valde de¬ 
clive, quartam totius longitudinis partem aequans5 rostrum obtusissimum-, mandibula lata, parum 
prominens ; dentes mandibulae externi omnes ejusdem magnitudinis, parum retrorsum curvati; ma¬ 
xillae superioris anteriores posterioribus parum longiores, acutissimi, introrsum subincurvi. Buccae 
planae squamis minutis obtectae, ut et angulus anterior superior operculi et praeoperculi pars su¬ 
perior. Oculi magni supra maxillarum commissuram, inter eas et verticem intermedii. Nares utrin- 
que duae inter oculos et rostri canthum intermediae, posteriores majores pyriformes cuticula 
claudendae, anteriores rimaeformes patulae. Truncus compressissimus, ovatus, arcuatim in cau¬ 
dam angustam attenuatus; longitudo non ultro duplo latitudinem superat. Squamae omnes mi¬ 
nimae, per lineas cruciatas dispositae, tenuissimae, deciduae, circulares, simplices, lineis curvis 
concentricis confertissimis tantum, nec ullis radiis notatae. Scuta lineae lateralis, ab opercrdo ad 
medium truncum usque sursum arcuatae inde rectae , in parte arcuata parva , plana, canali mu¬ 
coso amplissimo , ampullaeformi, notata, circiter 5 o; scuta caudae lateralia sensim majora, latiora, 
acute carinata, aculeataque, imbricata, 35 . Radius recumbens ante pinnam dorsalem anteriorem 
exsertus. Radius tertius pinnae dorsalis aculeatae longissimus , brevior tamen quam longissimus 
pinnae mollis, cujus radii anteriores sequentibus multo longiores sunt. Pinna caudalis sat magna, 
radiis externis latioribus vali oribus que. Pinnae analis mollis radii anteriores sequentibus multo 
longiores. Aculei duo antici membrana inter se conjuncti. Pinnae ventrales parvae, radio primo 
simplici minimo. Pinnae pectorales longissimae, ensiformes, acuminatae, radiis anterioribus post¬ 
remisque brevioribus , illis latioribus simplicibus, his apice fissis. 

Pinnae pectorales radiis 20 , ventrales 6 , analis 2, 20, caudalis 6 , i 5 , 6 , dorsalis posterior 
24, anterior 8 . 

In Museo Monacensi specimen in spiritu vini servatur, 6 y/ longum. 

Habitat in Oceano Atlantico. 


2. CARANX LEPTURUS Agass. Tab. lvi. b.Fig. 2 . 

Corpore compressissimo, lato; linea laterali antice sursum arcuata, angulata; 
pinna caudali parva, cauda angustissima; pinnis pectoralibus ad pinnae analis in¬ 
sertionem usque extensis; capite parum longiore quam alto. 

Caput compressissimum supra carinatum, parum longius quam altum, quartam totius longi¬ 
tudinis partem superans, antice declive; rostrum obtusissimum, mandibula angustior quam in Ca- 
range lato, parum prominens; dentes mandibulae externi omnes ejusdem magnitudinis, retrorsum 
reclinati, parum minores quam illae maxillae superioris, quorum anteriores posterioribus duplo ma¬ 
jores, acutissimi. Buccae planae nec non operculi et praeoperculi pars superior squamis minutissimis 
tectae. Oculi magni supra et ante maxillarum commissuram. Nares utrinque duae, rostri cantho 
propriores quam oculis, posteriores majores, ovatae, patulae, anteriores minores rimaeformes, sub- 
tubulosae. Truncus compressissimus ovatus , postice rectis fere lineis in caudam tenuissimam an¬ 
gustatus, non duplo latior quam longus. Squamae omnes adeo parvae sunt, ut oculi inermi vix 

conspici possint, simplicissimae oblongae, lineis curvis concentricis minus confertis quam in Ca- 
range lato, notatae; radiis nullis. Linea lateralis recta fere, ab operculi angulo superiore sursum, 
arcuatim medium latus et iterum recta linea caudae apicem tendit; scuta partis curvatae minima, 
latiora quam longa , canali mucoso insignia, 55 ; caudae lateris lata, imbricata, carinata aculeata- 
que, sensim majora, postremis tamen minimis, 4o. Piadius recumbens ante pinnam dorsalem an¬ 
teriorem exsertus; pinnae dorsalis anterioris radii duo priores tenuissimi breviores, tertius longior 
crassior, sequentes sensim breviores; pinnae dorsalis posterioris radii anteriores etsi articulati ta¬ 
men simplices, tertius longissimus pinnae, tertio pinnae anterioris longior; sequentes apice fissi, 
sensim minores, postremi subdistincti. Pinna caudalis parva, tenuis. Pinnae analis mollis radii 
anteriores sequentibus multo longioi’es; aculei antici subdistincti, breviores quam in Carange lato; 
pinnae ventrales parvae, obtusae; pectorales acuminatae, ensiformes, angustae. 

Pinnae pectorales radiis 18, ventralis 6, analis 2, 20, caudalis 7, i 5 , 7, dorsalis 8, 24. 

Supra caeruleus; latera et venter argentei. 

In Museo Monacensi specimen in spiritu vini servatur 4 " 9"' longum. 

Habitat in Oceano Atlantico. 


3. CARANX MACROPHTHALMUS Agass. Tab. LVI.a. Fig. 1. 

Corpore compresso, elongato; linea laterali subrecta; pinnis pectoralibus re¬ 
clinatis non ultra aculeos anales extensis; capite elongato, mandibula longiore; 
oculis maximis. 

Caput supra applanato - convexum, carina media parum prominente, multo longius quam al¬ 
tum , acuminatum, quartam totius longitudinis partem parum superans. Rostrum productum sub¬ 
acutum ; mandibula magis prominens quam in caeteris speciebus, lata, serie externa dentium 
aequalium minutissimorum ut ossa intermaxillaria armata. Buccae, praeoperculum et operculi pars 
superior squamis pellucidis tenuissimis obtectae. Operculi angulus superior productus serratusque; 
margo posterior emarginatus. Oculi maximi totum fere capitis latus occupant. Nares utrinque 
duae , utrinque inter se approximatae, sursum spectantes; posteriores multo majores circulares 
patulae , anteriores minimae tubulosae. Truncus compressus per totam longitudinem aeque fere 
latus, postice sensim in caudam attenuatus, squamis tenuissimis , pellucidis obtectus. Squamae om¬ 
nes tenuissimae, pellucidae, cordiformes tantum lineis concentricis confertis notatae. Scuta lineae 
lateralis subrectae antrorsum majora quam in plerisque speciebus, altiora quam longa, imbricata, 
48 ; scuta caudae lateralis sensim majora, inde iterum minora, 45 . Radius recumbens ante pin¬ 
nam dorsalem anteriorem sub cute reconditus ; radii pinnae aculeatae gracillimi parum longiores 
quam longissimi pinnae mollis, cujus radii posteriores semel tantum fissi, sensim minores evadunt. 
Pinnae caudalis radii externi planiores, validiores, simplices, sensim majores, extremus longissi¬ 
mus. Pinnae analis radii anteriores longiores, sequentes sensim minores summo apice tantum 
fissi; aculei duo ab anali remotiores quam in plerisque speciebus longiores, basi tantum cuticula 

conjuncti. Pinnae ventrales acuminatae, basi membrana tenuissima cum abdomine conjuncti5 
pectorales ensiformes, acuminatae basi angustae. 

Pinnae pectorales radiis 20, ventrales 6 , analis 2, 24, caudalis 6 , i 5 , 6 , dorsalis anterior 
8, posterior 28. 

Supra caeruleus; latera et venter argentei. 

In Museo Monacensi specimen exstat in spiritu vini 7" longum. 

Habitat in Oceano Atlantico. 

4. CARANX PUNCTATUS Agass. Tab. lvi. a. pig. 2 . 

Corpore subcylindraceo, parum compresso, elongato; linea laterali in medio 
parum deflexa; pinnis pectoralibus brevibus; capite elongato, producto; rostro acu- 
tiusculo, mandibula vix longiore, oculis mediocribus. 

Marcgr. Edit. 1648 p. i 5 o. 

Caput supra applanato - convexum, carina media parum prominente, multo longius quam 
altum, acuminatum, quartam totius longitudinis partem aequans. Rostrum productum, acutum; 
mandibula vix longior quam maxilla, angusta, acuminata, serie externa dentium aequalium minu¬ 
tissimorum ut ossa intermaxillaria armata. Os multo minus quam in plerisque speciebus. Buccae, 
praeoperculum et operculi pars superior squamis pellucidis majoribus obtectae. Operculi margo 
posticus emarginatus, angulus inferior productus subacutus. Oculi mediocres, in medio capitis 
latere. Nares utrinque duae, utrinque inter se approximatae, sursum spectantes; posteriores 
multo majores oblongae, patulae, anteriores minimae, rimaeformes, tubulosae. Truncus per to¬ 
tam longitudinem aeque fere latus, postice sensim in caudam crassam subteretem attenuatus, squa¬ 
mis tenuissimis, pellucidis obtectus. Squamae omnes tenuissimae, pellucidae, circulares, tantum 
lineis concentricis confertissimis notatae; scuta lineae lateralis antice parum majora quam caeterae 
squamae, subcircularia, imbricata, 60; scuta caudae lateralis sensim majora, media latissima, an¬ 
gusta , inde iterum minora, 4o. Radius recumbens ante pinnam dorsalem anteriorem sub cute 
reconditus; radii pinnae dorsalis aculeatae gracillimi, longiores quam longissimae pinnae mollis, 
cujus radii posteriores apice semel tantum fissi, graciles, sensim minores evadunt; radius ultimus 
magis distans, liber. Pinnae caudalis radii externi simplices , vix validiores. Pinnae analis radii 
anteriores longiores, sequentes sensim minores summo apice tantum semel fissi; radius ultimus 
sejunctus, parum distans, liber. Ante pinnam analem aculei duo breves, basi tantum cuticula 
conjuncti. Pinnae ventrales parvae, radio primo aculeato minimo; pectorales parvae, breviores 
quam in pluribus speciebus hujus generis, acuminatae. 

Pinnae pectorales radiis 20, ventrales 6, analis 2 -}- 27, 1, caudalis 6, i 5 , 6, dorsalis po¬ 
sterior 33 , 1 , anterior 8. 

Color dorsi ex virescente -caeruleus; latera et venter argentei; in linea laterali puncti aterrimi. 

In Museo Monacensi specimina duo in spiritu vini servantur 5 l / z — 6" longa. 

Habitat in Oceano Atlantico. 

XLIV. ARGYREIOSUS Cuv. 


Corpus compressissimum, brevissimum, latissimum, squamis minutissimis oculo inermi vix 
conspicuis deciduis obductum. Squamae lineae lateralis parum majores scutiformes. Caput 
magnum compressissimum triplo fere altius quam longum, antice acutissime carinatum valde de¬ 
clive fere perpendiculare. Operculum parvum, angustum. Membrana branchioslega angustissima 
sub interoperculo recondita, radiis 7. Apertura branchialis maxima. Os parvum, imum; man¬ 
dibula parum prominens. Lingua angustissima, apice libera, dentibus minutissimis velutinis obsita. 
Ossa intermaxillaria lata protractilia, ut lata mandibularia dentium velutinorum minimorum fascia 
angusta, armata. Ossa maxillaria superiora inferne in laminam spatulaeformem dilatata. Truncus 
brevissimus postice marginibus rectis in caudam tenuem contractus. Pinnae dorsales duae; anterior 
radiis aculeatis gracilibus brevioribus paucioribus; posterior mollis longa, radio tertio sim¬ 
plici maxime producto. Pinna caudalis magna furcata. Pinna analis ejusdem indolis quam 
pinna dorsalis posterior. Pinnae ventrales minimae, acutissimae; pectorales maximae, ensiformes, 
acuminatae. 


I. ARGYREIOSUS VOMER Cuv. Tai, lvih. 

Dorso antice gibboso, pinna dorsali anteriori minima; pinnis pectoralibus fere 
usque ad finem pinnae dorsalis posterioris extensa; radio tertio pinnae analis et 
dorsalis mollis ultra caudam protenso; pinnis ventralibus minimis; linea laterali an¬ 
tice arcuata, inde rectissima. 

Zeus Vomer Linn. Mus. ad Frid. XXX/. 9. — Bloch 193. 

Selene argentee Lacep. IV. ix. 2. 

Marcgr. Edit. 1648 p. 161. et 1 45 . Jig. tantum. 

Caput magnum, compressissimum, triplo fere altius quam longum, antice acutissime carinatum, 
fere perpendiculare, a rostri apice ad operculi angulum superiorem tertiam totius longitudinis 
partem aequans. Oculi mediocres in medio capitis latere, altius siti quam insertio pinnarum pec¬ 
toralium. Nares utrinque duae minimae oblongae patulae , inter oculos et verticis marginem in¬ 
termediae, anteriores parum inferiores quam posteriores. Operculum minimum elongatum, sub- 
operculum, interoperculum et praeoperculum longissima, angustissima. Buccae planissimae, lae¬ 
vissimae. Apertura branchialis quam maxima. Os parvum in imo capite, sursum versum, arcua¬ 
tum; mandibula lata, prominens, compressissima. Dentes maxillarum minutissimi velutini confer¬ 
tissimi et per fasciam angustissimam dispositi. Truncus rhombi truncati formam praebet, com¬ 
pressissimus, planus; dorsum antice gibbosum, inde rectum usque ad insertionem pinnae dorsalis 
posterioris, unde valde declive in caudam angustam tendit; venter rectus, marginis inferioris pars 
posterior ad pinnam caudalem ascendens. Squamae omnes adeo parvae ut oculo inermi neuqua- 
quam conspici possint, simplicissimae, tantum lineis curvis concentricis confertissimis notatae. Linea 

lateralis antice arcuata, subsemicircularis, inde rectissima; scuta ejus squamis majora, imbricata 
canali mucoso simplici amplo maximo insignia. Pinnae dorsales duae: anterior minima aculeata, 
radio primo et posterioribus brevissimis ; posterior mollis radiis pluribus ejusdem fere longitu¬ 
dinis praeter tertium simplicem longissimum, qui reclinatus ultra pinnam caudalem extenditur, 
quartus et quintus sequentibus etiam longiores. Pinna caudalis furcata, lobis magnis longis. Pinna 
analis omnino eandem indolem habet quam dorsalis posterior. Pinnae ventrales radiis tenuissimis, 
acuminatae ; pectorales longissimae ad finem pinnae dorsalis fere protensae. 

Pinnae pectorales radiis 20, ventrales 6 , analis 2i, caudalis 8 , i 5 , 8 , dorsalis posterior 24, 
anterior 8 . 

Supra caeruleus; latera et venter argentei. 

In Museo Monacensi specimina plura variae magnitudinis in spiritu vini servantur. 

Habitat in Oceano Atlantico. 


XLV. VOMER Cuv. 


Corpus compressissimum, brevissimum, latissimum, squamis minutissimis oculo inermi vix 
conspicuis obductum. Squamae lineae lateralis majores. Caput magnum, compressissimum, duplo 
altius quam longum , antice perpendiculare acutissime carinatum. Operculum parvum, angustum. 
Membrana branchiostega sub interoperculo recondita, radiis 7. Apertura branchialis maxima. Os 
parvum, imum. Lingua angustissima apice libera, dentibus minutissimis velutinis obsita. Ossa in¬ 
termaxillaria superiora lata, inferne spatulaeformia, edentula. Truncus brevissimus, postice in 
caudam tenuissimam contractus. Pinnae dorsales duae: anterior aculeis brevibus suffulta, quorum 
postremi liberi; posterior mollis radiis anterioribus longioribus. Pinna analis ejusdem indolis quam 
pinna dorsalis posterior. Pinnae ventrales minimae; pectorales longissimae , ensiformes, acuminatae. 


VOMER BROWNII Cuv. Tab. lvh. 

Dorso ad pinnam dorsalem posteriorem usque recto, inde arcuato, declivi; 
pinna dorsali anteriore minima; pinnis pectoralibus fere usque ad finem pinnae 
analis extensis; fronte perpendiculari; linea laterali antice arcuata inde rectissima. 

Zeus setapinnis Brown. Jamcdc. p. 455 . —— Mitch. New - Kork /. 1. g. 

Cuv. regn. anim. Edit. 2. vol. 2 . p. 210. 

Caput magnum, compressissimum, duplo altius quam longum, antice acutissime carinatum, 
perpendiculare, a rostri apice ad operculi angulum superiorem ultra tertiam totius longitudinis 
partem aequans. Oculi mediocres in medio capitis latere, altius siti quam pinnarum pectoralium 
insertio. Nares utrinque duae, ovatae, parvae, patulae, anteriores minores parum inferiores quam 
posteriores. Operculum parvum postice rotundatum, inferne acuminatum. Suboperculum angu- 

stissimum minimum ; interoperculum et praeoperculum angusta, longissima. Apertura branchialis 
quam maxima. Os parvum, in imo capite, sursum versum, arcuatum; mandibula lata, compres¬ 
sissima , prominens. Dentes maxillarum minutissimi, velutini, confertissimi et per fasciam angu¬ 
stam dispositi. Truncus formam fere rhombi dimidiati praebet, compressissimus, planus. Frons 
perpendicularis inferne excavatus; dorsum antice rectum, usque ad pinnae dorsalis mollis insertio¬ 
nem , inde arcuatim declive; venter rectus, marginis inferioris pars posterior recta fere et parum 
arcuatim ascendens. Squamae omnes adeo parvae, ut oculo inermi nullo modo conspici possunt, 
simplicissimae, obcordatae, lineis curvis concentricis confertissimis subparallelis et in marginem de¬ 
currentibus notatae. Linea lateralis antice arcuata, subsemicircularis, inde rectissima; scuta ejus 
squamis majora, crassiora, imbricata, canali mucoso simplici amplo insignia. Pinnae dorsales duae : 
anterior minima aculeata, radiis brevissimis; posterior mollis, radiis anterioribus simplicibus parum 
longioribus, sequentibus fissis sensim minoribus. Pinna caudalis furcata, lobo inferiore parum lon¬ 
giore. Pinnae pectorales ensiformes , longissimae; ventrales minutissimae, radiis tenuissimis. 

Pinnae pectorales radiis 20, ventrales 6, analis 20, caudalis 6, i 5 , 6, dorsalis posterior 24 , 
anterior 8. 

Supra caerulescens, latera et pars inferior argentea. 

In Museo Monacensi specimen in spiritu vini servatur 6 1 / i // longum. 

Habitat in Oceano Atlantico. 

XLYI. CORYPHAENA Lim 

Corpus compressum, elongatum, postice angustatum, acuminatum, squamis minutis tectum. 
Caput parvum, compressum, supra angustum, carinatum, arcuatim declive. Operculum et sub- 
operculum parva, angusta; interoperculum longissimum. Membrana branchiostega lata, radiis 7. 
Apertura branchialis magna. Os amplum; margine superiori ab ossibus intermaxillaribus confor¬ 
mato. Lingua carnosa, apice libera, dentibus velutinis obsita. Dentes acutissimi, parvi, introrsum 
subincurvi, per plures series in ossibus intermaxillaribus et in latis maxillaribus inferioribus dis¬ 
positi, praesertim antice conferti; dentes velutini in vomere et in ossibus palatinis. Truncus cu¬ 
neiformis; cauda validissima. Pinna dorsalis totum dorsum ambit; caudalis furcata, longissima; 
analis a medio trunco oriunda, usque ad finem pinnae dorsalis extensa; pinnae ventrales acumi¬ 
natae, inter se membrana conjunctae; pectorales ensiformes, acuminatae. 

Omnium piscium velocissimi, migratorii. 

CORYPHAENA IMMACULATA Spix. ta lvi. 

Pinna dorsali e caeruleo nigricante; dorso caeruleo immaculato, lateribus et 
ventre argenteis. 

Truncus ad insertionem pinnarum ventralium latissimus, inde ad caudae apicem usque sen¬ 
sim attenuatus, squamis minimis tenacissimis, cuti arete adhaerentibus, elongatis tectus. Caput 

29 



/ 



112 


SQUAMIPENNES. 


parvum, aeque longum quam altum, antice rotundatum, obtusissimum, sextam totius longitudinis 
partem aequans. Operculum angustum, argenteum, glaberrimum , laeve; membrana branchio- 
stega lata, postice angulata. Buccae planae, squamis minimis obsitae. Oculi magni in medio ca¬ 
pitis latere siti, supra maxillarum commissuram, flavidi. Nares utrinque duae, inter oculos et 
rostri apicem intermediae, posteriores majores patulae, anteriores rimaeformes tubulosae. Maxilla 
inferior lata, crassa, alta, superiore non longior. Squamae omnes ejusdem fere magnitudinis, ad 
insertionem pinnae dorsalis tantum parum majores, simplicissimae, ovato - elongatae, antice parum 
angustiores lineis curvis concentricis tantum non adeo confertis notatae. Linea lateralis ab oper¬ 
culi margine superiore postico oriunda sursum vertitur, angulumque conformans obtusissimum ite¬ 
rum descendit, inde rectissime ad caudae apicem tendit. Pinna dorsalis anali altior, per totam 
longitudinem aeque fere alta, radiis flexilibus cuti immersis, summo apice tantum fissis ; radio 
ultimo pluries fisso. Pinna caudalis profunde furcata, lobis acutissimis, praelongis. Pinnae analis 
radii anteriores minores, sequentes simplices parum longiores, posteriores apice fissi. Pinnae ven¬ 
trales acutissimae; pectorales ad insertionem latiores, acuminatae, radio primo minimo, sequenti 
maximo crassiori. 

Pinnae pectorales radiis 20, ventrales 3, analis 28, caudalis g, 20, 9, dorsalis 58 . 

In Museo Monacensi specimen unicum exstat 21" longum, in spiritu vini servatum. 

Habitat per Oceanum Atlanticum. 


FAMILIA X. SQUAMIPENNES Cuv. 

Diagnosis. Corpus compressissimum, plus minusve elonga- 
tum, aut latum latissimumque, imo multo latius quam longum, 
semper squamis mediocribus, duris, asperis obductum. Caput 
plerumque pro corporis mole parvum compressissimum, obtu¬ 
sum, aut in acutum rostrum productum, ut truncus squamis un¬ 
dique obtectum. Operculum parvum, inerme aut aculeatum; prae- 
operculum majus aut inerme aut serratum, interdum quoque 
aculeis formidolosis armatum; interoperculum rarius serratum. 
Apertura branchialis non adeo magna. Os parvum, dentibus 
longissimis, tenuissimis, setiformibus, apice hamatis, per plu¬ 
rimas series dispositis, armatum. Pinnae verticales maximae 
plerumque adeo intense squamis obductae, ut vix a trunco 

discernere queas; dorsalis et analis antice aculeatae aut in 
plures pinnas discretae. Pinnae ventrales et pectorales me¬ 
diocres. 

Intestina longa, caeca plurima. Vesica aerea magna, va¬ 
lida. 

Edules, non adeo magni, plerumque colore superbiunt. 

XLVII. EPHIPPUS Cuv. 

Corpus compressissimum, latissimum, breve, aeque fere altum quam longum, squamis parvis 
undique tectum. Caput pro corporis mole parvum, compressum, crassius tamen quam truncus, valde 
declive, omnino squamatum ; operculum mediocre, postice acuminatum nec aculeatum; praeoperculum 
inerme. Apertura branchialis parva; membrana branchiostega radiis quatuor cum cute jugulari 
conjuncta. Os minimum , dentibus tenuissimis , longioribus, per plurimas series in ossibus inter¬ 
maxillaribus et mandibularibus dispositis, armatum. Ossa maxillaria superiora minima edentula , 
pone intermaxillaria. Labra cutanea. Pinnae omnes praeter dorsalem anteriorem squamis minu¬ 
tis densissime obtectae ; pinna dorsalis anterior aculeis validis suffulta in vagina squamarum dorsi 
marginalium recondenda; posterior radiis anterioribus simplicioribus longissimis , sequentibus plu¬ 
ries fissis sensim minoribus. Pinna caudalis magna; analis eandem praebet indolem quam dorsa¬ 
lis posterior, antice nonnullis aculeis validissimis brevibus aucta. Pinnae ventrales acuminatae; 
pectorales rotundatae aut acuminatae. 


1. EPHIPPUS GIGAS Cuv. Tab. LXI. 

Pinnis pectoralibus rotundatis parvis, pinna caudali emarginata; linea laterali 
sursum arcuata, squamis capitis illis trunci multo minoribus \ dorso antice emar¬ 
ginato. 

Ephippm Gigas , Cuv. regn. an. Edit . 2. vol. 2. p. 191. 

Caput pro corporis mole parvum, obtusissimum, valde declive, quartam totius longitudinis 
partem aequans , squamis parvis, illis trunci multo minoribus, omnino obtectum. Operculum, sub- 
operculum, interoperculum et praeoperculum eodem modo squamata, ita ut hasce diversas partes 
discernere non possis. Apertura branchialis parva, membrana branchiostega cum cute subjugu» 
lari arcte conjuncta. Os minimum rotundatum, labris cutaneis angustis cinctum , dentibus apice 
flavicantibus armatum. In mandibulae margine inferiore foramina mucosa plurima exstant. Oculi 
pone et supra maxillarum commissuram, fere ad marginem verticis, magni. Buccae planiusculae. 
Nares utrinque duae inter se distantes: posteriores et simul superiores longissimae, rinraeformes 

ad marginem anticum orbitae, patulae; inferiores anteriores rotundae, inter superiores et rostri 
apicem intermediae, cute laxa cinctae, subtubulosae , patulae. Truncus compressissimus, squamis 
subaequalibus tectus, ad insertionem pinnarum vero minoribus, latior quam longus, demptis pinnis 
capiteque ; dorso carinato , ventre praesertim inter pinnas ventrales applanato. Squamae omnes 
tenuissimae pellucidae, deciduae, lineis curvis concentricis antice confertissimis, postice in parte 
extus visibili undatis , et scabrosis, notatae, unde margo posticus lacerus et facies externa posterior 
aspera fit; radiis antrorsum divergentibus , nonnullis in marginem lobatum decurrentibus. Linea 
lateralis sursum arcuata, cum dorso parallela, cui duplo propior est quam ventri, in caudae apice 
media. Squamae lineae lateralis vicinis minores, canali mucoso simplici postice parum angustiore 
insignes. Pinna dorsalis anterior laevis , alepidota, radiis validissimis brevibus , tertio longiore, po¬ 
stremis brevissimis; posterior squamis minutissimis, ut et analis adeo intense obducta, ut earum 
radii vix numerari possint, radiis anterioribus simplicibus longissimis, fere ad finem pinnae caudalis 
usque extensis; pinna caudalis emarginata lata ; in margine anteriore pinnae analis radii 3 validissimi, 
breves, aculeati. Pinnae ventrales acuminatae, radio primo aculeato acutissimo, sequenti longis¬ 
simo ; ad earum insertionem squamae plures longissimae , acuminatae; pectorales rotundatae parvae. 

Supra obscure cinereus , in lateribus sordide argenteus; pinnae cinereae apice nigricantes. 

Pinnae pectorales radiis 17, ventrales 6, analis 3 , 21, caudalis 7, i 5 , 7, dorsalis poste¬ 
rior 25 , anterior 9. 

In Museo Monacensi specimina plura in spiritu vini servantur 7 — i 3 y/ longa. 

Habitat per Oceanum Atlanticum. 


FAMILIA XI. MAENIDES Cuv. 

Diagnosis. Corpus plus minusve compressum, elongatum, 
tenue, subcylindraceum aut latum, altum. Caput mediocre, 
latius quam truncus, squamatum. Operculum inerme; aper¬ 
tura branchialis magna. Maxilla superior maxime protracti- 
lis et retractilis ob stipites longissimos ossium intermaxillarium, 
qui inter orbitas recipiuntur. Os parvum in summo rostri 
apice, ore protracto, inferne versum, dentibus minutissimis 
armatum, per fasciam angustam in ossibus mandibularibus 
et intermaxillaribus dispositis; in nonnullis speciebus dentes 
ejusdem indolis in vomere. Truncus squamis magnis simpli¬ 
cibus, tenuibus tectus. Pinna dorsalis antice aculeis validis , 






f • 


. 




■ 

' 


\s 


■ 
















' / 












- 














■ 

' ' 
















: 

' 


■ 






' 




. 






• I 




' 










. ( 


t O 
\o 





















GERRES. 


115 


postice radiis articulatis fissis suffulta; pinna analis brevis, 
antice radiis aculeatis paucis crassissimis. Pinnae ventrales 
thoracicae; ad earum insertionem squamae nonnullae lon- 
gissimae. 

Pisciculi teneri, boni saporis, qui in mari inter scopulos 
capiuntur. 

Haec familia paucas species paueioraque genera numerat. 

XLVIII. GERRES Cuv. 

Corpus ovato - oblongum, compressum, plus minusve latum, ad pinnam dorsalem anteriorem 
altius, squamis magnis tectum. Caput mediocre, compressum, acuminatum, omnino squamatum. 
Operculum latum; apertura branchialis magna, membrana branchiostega radiis 6. Os parvum, labris 
carnosis auctum, maxime protractile, deflexile. Ossa intermaxillaria marginem oris superiorem 
conformantia et ossa mandibularia dentibus minutissimis velutinis obsita. Ossa maxillaria superiora 
pone intermaxillaria in latam laminam subquadrangularem squamatam extensa. Os infraorbitale 
anterius magnum , in margine inferiore serratum. Pinna dorsalis antice aculeis validis , postice 
radiis tenuibus articulatis fissisque suffulta, in vagina squamarum dorsi marginalium recondenda; 
pinna analis antice aculeis validissimis. Pinnae ventrales inter se remotiores; pectorales acumi¬ 
natae longiores. 

Plures species non adeo magnas hoc genus numerat edules in utroque Oceano. 

1. GERRES LINEATUS Cuv. m. lxvii. 

Vagina squamosa pinnae dorsalis et analis lata; corpore supra virescente , 
vittis azureis interruptis ornato; squamis margine aurato cinctis; pinnis ventralibus, 
caudali analique squamis minutissimis obsitis. 

Smaris lineatus , Humb. Obs. de Zool. pl. XLE^I. f. 2. 

Gerres lineatus , Cuv. regn. anim. Edit . 2. vol. 2. p. 188. 

Marcgr. Edit. i648. p. 148. 

Caput acuminatum, declive, compressum, squamis variae magnitudinis tectum, quartam totius 
longitudinis partem aequans, vertex laevis alepidotus. Operculum, suboperculum et buccae squa¬ 
mis majoribus, praeoperculum, margo infraorbitalis et ossa maxillaria superiora squamis multo mi¬ 
noribus tecta. Oculi magni pone et supra maxillarum commissuram. Nares utrinque duae 
magnae, approximatae, posteriores majores patulae, anteriores cuticula cinctae, subclaudendae. 
Membrana branchiostega sub interoperculo recondita. Truncus compressus, latus; cauda multo 

angustior; dorsum subcarinatum, venter applanatus; pinnae ventrales distantiores. Squamae 
magnae, subeirculares , tenues, tenaces, omnes ejusdem fere magnitudinis, versus caudae apicem et 
ad insertionem pinnae dorsalis et analis minores, ad insertionem pinnarum ventralium longissimae, 
acutae, majoribus vero in imo ventre; omnes lineis curvis concentricis confertissimis, in margi¬ 
nem posticum decurrentibus, notatae , nec non paucis radiis antrorsum divergentibus. Linea late¬ 
ralis ab operculi angulo superiore recta fere ascendens, cum dorso parallela, inde sursum ar¬ 
cuata descendens, in medio caudae latere recta; squamae ejus vicinis minores, margine postico 
emarginato, canali mucoso simplici a media fere squama oriundo, geniculato et in marginis po¬ 
stici emarginatione aperto. Pinnae dorsalis pars anterior aculeata radiis crassissimis, secundo lon¬ 
gissimo, sequentibus sensim minoribus; pars mollis radiis pluries fissis articulatisque. Pinna cau¬ 
dalis furcata, radiis fere usque ad eorum apicem squamis minutissimis dense obtectis. Pinna ana¬ 
lis radiis tribus anterioribus aculeatis, primo minimo, secundo crassissimo longissimoque, tertio 
multo graciliori; sequentibus sensim minoribus articulatis pluriesque fissis, squamis minutissimis ob¬ 
ductis. Pinnae ventrales latae, radio primo Crassissimo, breviore, sequentibus fissis squamatis; 
pectorales acuminatae, basi squamulis obtecta. Anus inter ventrales et analem intermedius. 

Pinnae pectorales radiis ly , ventrales 6 , analis 11 , caudalis 4, i5, 4? dorsalis 9 , xi. 

In Museo Monacensi specimen alterum in spiritu vini 9 " longum, alterum siccum servatur. 

Habitat in Oceano Atlantico, 

FAMILIA XII. SPAROIDEI Cuv. 

Diagnosis. Corpus plus minusve compressum, ovatum, plus 
minusve latum, squamis tenuibus pellucidis magnis tectum. Caput 
mediocre, compressum, aut omnino nudum, aut squamis ob¬ 
ductum. Ossa capitis non cavernosa. Operculum et praeoper- 
culum inermia, nec serraturis nec spinis armata. Apertura 
branchialis magna. Membrana branchiostega non ultra 6 radios 
numerat. Maxillae subaequales vix protractiles, dentibus variae 
indolis armatae, nunc acutis aut velutinis, aut sejunctis, nunc 
hemisphaericis aut gibbis aut planiusculis aut multicuspidibus 
pavimentosis, nunc scalptatoriis longioribus latis planis,- sae¬ 
pius plurae species dentium in eodem pisce occurrunt. Pala¬ 
tum dentibus orbatum. Os majus minusve in summo rostri apice. 
Pinnae omnes laeves; dorsalis antice aculeis validis, postice 

radiis articulatis fissisque suffulta plerumque in vagina squa¬ 
marum dorsalium recondenda; radii antici pinnae analis acu¬ 
leati, validi; ad pinnarum ventralium thoracicarum insertio¬ 
nem squamae nonnullae longissimae. Pinnae pectorales lon¬ 
gae, acuminatae. 

Pylorus caecis appendicibus auctus. 

XLIX. PAGRUS Cuv. 

Corpus ovatum, compressum, squamis tenuibus pellucidis sat magnis tectum. Caput mediocre, 
compressum, antice arcuatum , obtusissimum. Operculum angustum , suboperculum et interoper- 
culum squamis ita obducta ut eorum segmenta conspici non possint; praeoperculum laeve. Buccae 
squamis magnis obsitae; caput caeterum laeve glaberrimum, alepidotum. Os mediocre, labris cu¬ 
taneis cinctum, vix protractile. Ossa intermaxillaria marginem oris superiorem conformantia et 
ossa mandibularia latissima , crassissima, lateraliter utrinque supra et subtus duabus seriebus den¬ 
tium molarium majorum minorumque hemisphaericorum, apice subapplanatorum ; antice in ma¬ 
xillarum apice dentes velutini minimi confertissimi, extremis supra et subtus acutis majoribus ex:- 
sertis. Pinna dorsalis antice aculeis , postice radiis fissis articulalisque suffulta, ita ut et analis in 
vagina squamarum marginalium recondenda; pinna analis antice aculeis nonnullis aucta. Ad pin¬ 
narum ventralium insertionem squamae longissimae, acuminatae. Pinnae pectorales acuminatae, 
longissimae. 


1. PAGRUS ARGYROPS Cuv. 

Capite compresso arcuatim declivi, non prorsus quartam totius longitudinis 
partem aequante, antice et lateraliter laevissimo; dorso arcuato, alto; pinnis pecto¬ 
ralibus , ventralibus et caudali apice nigricantibus. 

Sparus argyrops , Linn . 

Pagrus argyrops , Cuv. regn. anim. Edit. 2. vol. 2. p. i 83 . 

Corpus compressum, latum, ad initium pinnae dorsalis altissimum, squamis pellucidis tectum. 
Caput compressum, quartam partem totius piscis non aequans, laevissimum. Operculum, suboper¬ 
culum, interoperculum et praeoperculi pars anterior squamis illis trunci minoribus tecta. Buccae 
laeves. Oculi mediocres in summo fere vertice. Nares utrinque duae , posteriores superiores ad 
orbitae marginem anteriorem inferiorem majores, . rimaeformes, longissimae, cuticula claudendae, 
anteriores rotundae patulae, parvae. Os mediocre, mandibula parum brevior, crassa, lata, nec 
alta; dentes acuti antici, supra utrinque tres, infra quatuor. Truncus latus, cauda tenuis, squa- 

inis subaequalibus obductus, ad humerum vero et ad insertionem pinnarum pectoralium multo 
minoribus. Squamae omnes subrugosae radiis curvis concentricis confertissimis in facie posteriori 
undatis, et radiis antrorsum divergentibus, notatae. Linea lateralis cum dorso parallela, sursum 
flexa, squamis parum minoribus, canali mucoso brevi amplo, ad mediam squamam tantum pro¬ 
ducto, insignibus. Pinna dorsalis ad medium usque aculeis, postice radiis articulatis fissisque suf¬ 
fulta. Pinna caudalis furcata, basi squamulis obtecta; analis antice aculeis tribus crassis, postice 
radiis fissis tenuibus. Pinnae ventrales acuminatae, radio primo aculeato tenui; ad earum basin 
squama longissima acutissima; pectorales longissimae, usque ad initium pinnae analis productae, 
acuminatae radiis duobus anterioribus simplicibus, sequentibus semel aut bis tantum fissis, basi 
squamulis tectis. 

Piscis supra caeruleus, lateribus ventreque argenteis. 

Pinnae pectorales radiis i 5 , ventrales 6, analis 3 , 12, caudalis 5 , i 5 , 5 , dorsalis 12, i3. 

In Museo Monacensi specimina duo in spiritu vini servantur. 

Habitat in Oceano Atlantico . 

FAMILIA XIII. PERCOIDEI Cuv. 

Corpus plus minusve compressum, elongatum, plus mi- 
nusve latum, squamis crassioribus asperis postice ciliatis ob¬ 
ductum. Caput mediocre, interdum pro trunci mole magnum, 
crassius et latius quam truncus, obtusissimum aut acumina¬ 
tum, nudum aut squamis tectum. Operculum et praeopercu- 
lum varie serrata aut dentata. Os sat magnum, dentibus 
variae indolis armatum, in ossibus intermaxillaribus margi¬ 
nem oris superiorem conformantibus, in mandibularibus , 
in palatinis, in vomere et in pharyngeis dispositis. Apertura 
branchialis magna; membrana branchiostega radiis 5 ad 7. 
Pinnae plerumque laeves, dorsalis antice aculeis, postice radiis 
fissis articulatis suffulta aut in pinnas distinctas divisa; pinnae 
ventrales plerumque thoracicae. 

Ventriculus saccatus, pyloro laterali; appendices pyloricae 
plerumque pauciores, minores; intestinum brevius; hepar 
mediocre aut parvum. Vesica aerea adest. 

Rapaces, boni saporis, plerumque coloribus eximiis insignes. 


MESOPRION. 

CONSPECTUS GENERUM» 

L. MESOPRION Cuv. 

Corpus compressum, squamis minoribus obtectum. Caput acuminatum, laeve. 
Operculum, suboperculum, et interoperculum ut buccae, squamata. Operculum ap- 
pendiculatum. Praeoperculum emarginatum, serratum, in margine inferiori acu¬ 
leatum. Apertura branchialis magna. Membrana branchiostega radiis 7. Pinnae 
dorsalis pars anterior longior aculeata. 

LI. CORNIGER Agass. 

Corpus ovatum, latum, compressum, squamis magnis crassis asperrimis acu¬ 
leatis tectum. Caput magnum compressum, supra insculptum. Operculum, sub¬ 
operculum et interoperculum aculeata; operculum, praeoperculum et ossa infra¬ 
orbitalia spinnis acutissimis armata. Apertura branchialis magna: membrana bran¬ 
chialis radiis 8. Os magnum, dentibus velutinis armatum. Pinnae dorsales duae, 
anterior longior aculeata; ventrales radiis 8. 

LII. URANOSCOPUS Linn. 

Corpus crassum, cylindraceum, squamis per series obliquas dispositis tectum. 
Caput magnum, crassum, obtusissimum, scaberrimum, alepidotum, supra planum. 
Oculi sursum spectantes. Suboperculum et praeoperculum aculeata. Ossa scapula¬ 
ria et humerus spinosi. Os magnum verticale, labris fimbriatis cinctum. Pinna dor¬ 
salis unica, aut pinnae duae, quarum anterior aculeata: ventrales jugulares. 


L, MESOPRION Cuv. 


Corpus ovato - oblongum, compressum , squamis tenuibus subrugosis obtectum. Caput me¬ 
diocre , compressum , acuminatum, lateraliter squamatum. Operculum sat latum, postice in an¬ 
gulum obtusum productum; suboperculum appendiculatum; praeoperculum dentatum, margine 
postico dentato inferne plus minusve emarginato. Buccae squamatae. Membrana branchiostega 
radiis 7 . Apertui-a branchialis magna. Os mediocre, labris cutaneis cinctum; ossa intermaxillaria 
marginem oris superiorem conformantia et mandibularia parum longiora serie dentium acutorum 

3i 



120 


MESOPRION. 


armata , quorum antici majores exserti sunt, pone quos dentes velutini exstant. Pinna dorsalis 
antice aculeis , postice radiis fissis articulatisque suffulta; pinna caudalis emarginata , analis antice 
nonnullis aculeis aucta. Ad pinnarum ventralium thoracicarum insertionem squamae nonnullae 
longissimae; pinnae pectorales acuminatae. 

Species generis Diacopes et Mesoprionis inter se similes, analogae, forsan tantum variae 
aetatis idem pisces sunt 5 quam ob rem haec genera aut conjungenda, aut aliter determinanda 
sunt, ita ut species quarum pinna dorsalis et analis in vagina squamarum dorsalium marginalium 
recipiuntur sub nomine Mesoprionis , caeterae pinnis squamatis non vaginatis sub nomine Diacopes 
conjungantur. 

1. MESOPRION UNINOTATUS Cuv. T .b. lxv. 

Pinna dorsali et anali vaginatis; spatiis interradialibus serie squamarum mi¬ 
nutissimarum obsitis; pinna caudali aeque squamata; dorso caerulescente, lateribus 
roseis, vittis aureis longitudinalibus, sub parte molli pinnae dorsalis macula nigra 
magna. 

Cuv ., hist. nat. des poiss. T^ol. 2. p. 449 » 

Caput acuminatum, ultra tertiam totius longitudinis partem aequans, compressum, supra 
alepidotum, laevissimum. Operculum magnum, ut sub- et interoperculum squamis illis trunci vix 
minoribus obtectum ; praeoperculum in margine postico dentibus minimis serratum, inferne emar- 
ginatum, et in angulo inferiori dentibus majoribus armatum. Membrana branchiostega sub inter- 
operculo et subopereulo prorsus recondita. Buccae squamatae. Oculi pone et supra maxillarum 
commissuram, fere ad marginem verticis siti, sat magni. Nares utrinque duae , inter oculos et 
rostri apicem intermediae, superiores multo majores ovatae, patulae, inferiores circulares, cuti¬ 
cula claudendae. Mandibula parum prominens, antice utrinque dentibus quinque majoribus ex¬ 
sertis, supra utrinque duobus illis mandibulae majoribus, distantibus, retrorsum subincurvis. Trun¬ 
cus compressus, squamis subaequalibus obtectus, ad pinnam dorsalem tantum , versus caudae 
apicem et in nucha parum minoribus. Squamae omnes lineis curvis concentricis confertissimis, 
postice undosis notatae, et pluribus radiis antrorsum divergentibus; centrum squamae reticulatum. 
Linea lateralis sursum subinflexa, cum dorso parallela fere, recta, squamis parum minoribus, ca¬ 
nali mucoso brevi, amplissimo parum ultra mediam squamam producto, insignibus. Aculei pin¬ 
nae dorsalis radiis mollibus parum longiores, inter se magis distantes, acutissimi, crassi, ad ba- 
sin nonnullis squamulis obtecti, radii articulati antici simplices, sequentes semel aut ter fissi ; 
squatia interradialia serie squamularum obsita. Pinna caudalis fere ad apicem usque squamata , 
emarginata. Pinna analis antice aculeis tribus crassis brevioribus aucta, caeterum ejusdem indo¬ 
lis quam pars mollis pinnae dorsalis. Pinnae ventrales acuminatae, radio primo aculeato, bre¬ 
viore quam sequente; pectorales acuminatae, usque ad initium pinnae analis extensae, radiis an¬ 
terioribus duobus simplicibus. 

Piscis pulcherrimus, supra caeruleus, lateribus roseus, vittis aureis longitudinalibus ornatus 
et macula nigra inter pinnam dorsalem et analem ad lineam lateralem notatus. 

Pinnae pectorales radiis 16, ventrales 6, analis 3,9, caudalis 5 , i 5 , 5 , dorsalis io, 12. 

In Museo Monacensi specimina plura in spiritu vini servantur 7 — 9" longa. 

Habitat in Oceano Atlantico. 

2. MESOPRION AURO VITTATUS AoAss.Tab.Lxvi. 

Pinna dorsali et anali ad medium usque squamulis minutis obsitis, dorso cae- 
rulescente, lateribus et ventre argenteis auro longitudinaliter vittatis. 

Caput acuminatum, mediocre, quartam totius longitudinis partem superans, compressum, 
supra et antice alepidotum, laevissimum. Operculum postice acutum, suboperculum appendicu- 
latum, interoperculum et buccae squamis illis trunci minoribus obtectae. Praeoperculum parum 
emarginatum, postice dentibus minutissimis, in angulo inferiore vero majoribus armatum. Mem¬ 
brana branchiostega sub interoperculo et suboperculo prorsus recondita» Oculi pone et supra 
maxillarum commissuram inter hanc et verticem intermedii, mediocres. Nares utrinque duae inter 
oculos et rostri apicem intermediae, superiores majores ovato-oblongae, patulae, inferiores sub- 
circulares cuticula claudendae. Mandibula parum prominens , dentibus externis subaequalibus 
armata; in ossibus intermaxillaribus antice utrinque dentes duo majores exserti. Truncus ovato- 
oblongus, compressus, cauda multo tenuiore, squamis subaequalibus obtectus, dorsum et caudae 
apicem versus minoribus. Squamae omnes pellucidae, lineis curvis concentricis confertissimis 
postice undosis notatae nec non radiis pluribus antrorsum divergentibus; punctum radiationis ad 
tertiam posteriorem squamae partem. Linea lateralis parum sursum flexa, cum dorso parallela, 
fere recta, squamis parum minoribus, quam vicinae, canali mucoso brevi, amplissimo ad punc¬ 
tum radiationis aperto, insignibus. Pinnae dorsalis et analis insertio altius prominens ; radii earum 
molles semel aut ter tantum fissi; aculei pinnae dorsalis graciliores quam in Mesoprione unino- 
tato, pinnae analis breviores tenuioresque. Pinna caudalis valde furcata; pinnae ventrales mino¬ 
res, pectorales breviores. 

Supra caeruleus; latera et venter argentei, squamis omnibus auro limbatis ; vittae longitudi¬ 
nales aureae, media latiore; pinnae pectorales et lobi pinnae caudalis apice nigricantes. 

Pinnae pectorales radiis 16, ventrales 6, analis 3 , 10, caudalis 6, i 5 , 6, dorsalis 10, 14. 

In Museo Monacensi specimina duo in spiritu vini servantur 8 " longa. 

Habitat in Oceano Atlantico . 


LI. CORNIGER Agass. 

Corpus ovatum, latum, compressum, squamis magnis, crassis, asperrimis, duris, postice acu¬ 
leatis tectum. Caput magnum, compressum, supra insculptum , lateraliter ut truncus squamis acu¬ 
leatis tectum, formidolose undique armatum. Operculum, suboperculum et interoperculum per 

totam superficiem aculeata, operculum postice spinis duabus armatum, praeoperculum seriebus dua¬ 
bus aculeorum acutissimorum cinctum et in angulo pluribus spinis longioribus auctum; ossa in¬ 
fraorbitalia aculeata et spinis retrorsum curvis validissimis armata, imo ossa nasalia aculeata. Aper? 
tura branchialis magna; membrana branchiostega radiis 8, radio 2, 3 et 4 in margine inferiore 
aculeatis. Humeri angulus aculeatus. Os magnum. Ossa maxillaria superiora magna, inferne in 
latam laminam spatulaeformem dilatata, sulcata , edentula, lamina accessoria aucta. Ossa interma¬ 
xillaria et mandibularia fascia dentium velutinorum minimorum antice latiore armata. Ossa pa~ 
latina et vomer dentibus velutinis minutissimis per angustam fasciam dispositis obsita. Ossa pha¬ 
ryngea superiora et inferiora , nec non arcuum branchialium elasmia et laminulae internae den¬ 
tibus velutinis armatae. Pinnae dorsales duae cuticula conjunctae ; anterior longior aculeis crassis 
acutissimis suffulta, posterior multo brevior radiis articulatis fissisque. Pinna caudalis parva; analis 
antice aculeis validissimis aucta. Pinnae ventrales aculeo acutissimo et 7 radiis mollibus, thora¬ 
cicae ; pectorales elongatae. 

Genus praestantissimum, inter Myripristidem Cuv. et Holocentrum Cuv. intermedium. 

1 . CORNIGER SPINOSUS Agass. Tab. lxxv. 

Corpore ovato, squamis magnis osseis, postice aculeatis tecto; ossibus infra¬ 
orbitalibus spinis longis inferne et retrorsum curvis. 

Caput magnum, tertiam totius longitudinis partem aequans, compressum, formidolose arma¬ 
tum; ossa cranii insculpta, longitudinaliter sulcata, sulcis radiantibus. Ossa lacrymalia apice acu¬ 
leata. Nares magnae utrinque duae patulae ad marginem orbitae anteriorem, inter ossa lacry¬ 
malia et infraorbitale primum intermediae. Oculi magni supra maxillarum commissuram, ad 
marginem verticis, ossibus cincti infraorbitalibus aculeatis spinisque acutissimis armatis, retrorsum 
curvis. Operculum aculeatissimum, in angulo postico spinis duabus armatum, antice squamatum, 
suboperculum et interoperculum aculeis majoribus minoribusque cinctum ; praeoperculum duabus 
seriebus aculeorum minorum limbatum, in angulo inferiori spinis duabus magnis acutissimis rectis 
auctum, antice extus ut et baccae squamis illis trunci minoribus tectum. Os sat magnum, mandi¬ 
bula parum longiore, dentibus velutinis per fascias latiusculas dispositis, antice utrinque supra 
et subtus in glomerulos confertis armatum. Apertura branchialis magna; membrana branchio¬ 
stega et ejus radii extus visibiles. Truncus compressus, latus, in caudam tenuem productus, 
squamis crassissimis osseis tectus. Squamae omnes ejusdem fere magnitudinis, semicirculares, mar¬ 
gine postico rotundato aculeato, anteriore recto, lineis curvis concentricis confertissimis subparal- 
lelis notatae; punctum radiationis reticulatum. Linea lateralis sursum subinflexa cum dorso pa¬ 
rallela, cui duplo propior quam ventri. Squamae ejus canali mucoso brevissimo, amplissimo in 
facie interna squamae foramine ovali aperto , insignes; margine postico undato. Pinnae dorsales 
duae, inter se conjunctae; anterior longior aculeis validissimis, crassis, acutissimis suffulta, po¬ 
sterior radiis gracilioribus, articulatis simplicibus, semel aut ter fissis, postremis minoribus. 
Pinna caudalis parva , emarginata, radiis extremis brevibus aculeatis 4 , sequentibus duobus arti¬ 
culatis simplicibus parum longioribus , internis in lobo superiori 9 , in inferiore 8, apice fissis. 

Pinna analis antice aculeis validissimis tribus, quorum secundus longior, postice vaginatus est; 
radii sequentes eandem praebent indolem, quain illi pinnae dorsalis posterioris. Pinnae ventrales 
radio primo aculeato, acutissimo, sequentibus longioribus articulatis apice fissis, postremo semel 
tantum fisso. Pinnae pectorales basi squamulis tectae, radio primo breviore simplici, sequentibus 
articulatis fissisque longioribus , a quarto inde sensim minoribus, pluries fissis. 

Totus piscis aurantiacus. 

Pinnae pectorales radiis x 5 , ventrales 6, analis 3 , 12, caudalis 4,2, 17,2,4, dorsalis 
posterior i 5 , anterior 12. 

In Museo Monacensi specimen unicum in spiritu vini servatur 6" ’b tu longum. 

Habitat in Oceano Atlantico . 


LII. URANOSCOPUS Linn. 

Corpus crassum, cylindraceum, postice parum attenuatum et compressum, squamis per series 
obliquas dispositis tectum. Caput magnum, crassum, obtusissimum, subtetragonum, alepidotum, 
sculpturis ossium capitis tamen scaberrimum , supra planum. Oculi sursum spectantes. Operculum 
latum, scaberrimum, postice rotundatum inerme, membrana lata marginali cinctum; subopercu- 
lum aculeatum; praeoperculum latissimum, lacunosum, margine inferiori aculeato, ut lata ossa 
infraorbitalia scaberrima. Membrana branchiostega radiis 6. Apertura branchialis maxima. Ossa 
scapularia et humerus spinosi. Os magnum verticale labris fimbriatis cinctum. Ossa intermaxil¬ 
laria pediculis longis inter orbitas recipiendis, marginem superiorem sola conformantia, mandibu¬ 
laria lata dentibus acutis brevibus armata ; ad symphysin mandibulae frenulum mobile. Vomer et 
ossa palatina dentibus velutinis obsita. Pinnae dorsalis radii antici aculeati tenues aut in pin¬ 
nulam propriam, aut cum radiis mollibus conjuncti. Pinna analis longa. Pinnae pectorales magnae 
rotundatae; ventrales jugulares radio primo minimo aculeato. 

1. URANOSCOPUS OCCIDENTALIS Agass. Tab. LXXIII. 

Capitis ossibus grosse insculptis 5 pinnis pectoralibus radiis 16, anali 14. 

Species Uranoscopo scabro proxima, forsan tantum varietas climatica; tamen 
scabritie capitis grossiore, spinis humeralibus longioribus, radiis pinnae pectora¬ 
lis 16 , analis 14 etc. differt et mihi species peculiaris videtur. 

Caput conice subtetragonum, supra applanatum horizontale; buccae et operculi partes ver¬ 
ticales ; gula applanata; os in summo capitis apice verticale, mandibula oro clauso verticalis, ore 
aperto horizontalis et cum maxilla superiore angulum rectum conformans. Ossa cranii extus 
grosse rugosa, insculpta; os infraorbitale primum latissimum, buccas omnino obtegens, rugosum, 
antice in spinas duas obtusas productum; operculum lituratum, radiatim insculptum, postice lata 
membrana fimbriata mictum ; praeoperculum latissimum lacunosum et rugosum , in margine in- 

feriore quatuor spinis acutissimis armatum, suboperculum spina inferiore unica. Membrana et 
raclii branchiostegi sub praeoperculo prorsus recondita. Oculi minimi, in summo vertice inter 
se distantes, sursum spectantes. Os magnum, verticale, labris cutaneis subfimbriatis cinctum *, 
labrum superius ab ossibus intermaxillaribus angustissimis sustentatum, quorum stipites praelongi 
horizontaliter inter orbitas recipiuntur. Ossa maxillaria superiora edentula latiora pone ossa in¬ 
termaxillaria, verticalia. Mandibula maxilla superiore longior, ore aperto maxime prominens; 
ejus os articulare postice in spinam acutissimam productum. Lingua latissima, obtusissima. Os 
scapulare postice in spinas duas productum; humerus spina longiore, recta fere, sursum versa et 
parum flexa armatus. Truncus fusiformis, subcylindraceus , antice crassissimus , postice sensim at¬ 
tenuatus, et magis ac magis compressior ; squamis minimis cuti immersis et per series obliquas dispositis 
obtectus. Squamae omnes tenuissimae, membranaceae, oblongae, lineis curvis concentricis confer¬ 
tissimis, et radiis antrorsum divergentibus subparallelis notatae. Linea lateralis ab operculi angulo 
superiore ad dorsum adscendens, inferne flexa , inde in summo fere dorso , ad insertionem pinnae 
dorsalis , quacum parallela , usque ad initium pinnae caudalis ubi deflexa ad mediam pinnam de¬ 
flectitur. Pinnae dorsales duae, anterior radiis tenuibus simplicibus, cum sequenti molli cute 
conjuncta, cujus radii longiores articulati simplices aut semel fissi sunt. Pinna caudalis truncata, 
radiis exterioribus simplicibus brevioribus. Pinnae analis radii apice cute crassiore cincti. Pin¬ 
nae ventrales thoracicae , cute crassa suffultae; aculeo primo brevissimo. Pinnae pectorales 
rotundatae. 

Pinnae pectorales radiis 16, ventrales 6, analis i 4 , caudalis 4 } 10, 4 , dorsalis posterior i 4 , 
anterior 4 . 

In Museo Monacensi specimina plura variae magnitudinis in spiritu vini servantur. 

Habitat in Oceano Atlantico . 


FAMILIA XIV. SCIAENOIDEI Cuv. 

Diagnosis. Corpus plus minusve compressum, elongatum, 
plus minusve latum, squamis asperis tectum. Caput non adeo 
magnum, inflatum, squamatum. Operculum et praeoperculum 
ut in Percoideis varie serratum aut dentatum. Os non adeo 
magnum dentibus variae indolis armatum, sed tantum in os¬ 
sibus intermaxillaribus marginem oris superiorem conforman¬ 
tibus, in mandibularibus et in pharyngeis dispositis; in vo¬ 
mere et in ossibus palatinis dentes nulli. Apertura branchialis 
magna; membrana branchiostega radiis 5—7. Pinnae aut laeves 

aut squamis minoribus obductae, dorsalis antice aculeis, po¬ 
stice radiis fissis articulatis suffulta aut in pinnas distinctas 
divisa; pinnae ventrales thoracicae. 

Vesica aerea non raro pluribus appendicibus furcatis et 
ramosis insignis. 

Pleraeque species edules, nonnullae optimi saporis, ubique magni pre¬ 
tii aestimantur. 

CONSPECTUS GENERUM. 

LIII. CORVINA Cuv. 

Corpus elongatum, compressum. Caput squamis variae magnitudinis obtectum. 
Rostrum inflatum, obtusissimum, operculum postice aculeatum, praeoperculum den¬ 
tatum. Os mediocre, sub rostri apice, dentibus velutinis armatum. Pinnae dor¬ 
sales duae, anterior aculeis tenuibus, posterior longior mollis. Pinna analis antice 
aculeis majoribus minoribusve. 

LIV. PACHYURUS Agass. 

Corpus compressum, omnino squamatum. Caput parvum, acuminatum, aeque 
squamatum. Os arcuatum, sursum versum, dentibus velutinis minutissimis arma¬ 
tum. Pinnae dorsales duae, anterior aculeata, posterior multo longior omnino 
squamata ut et caudalis, cujus radii extus non distinguntur. Pinna analis aculeo 
secundo validissimo, crassissimo, maximo. 


LV. LOBOTES Cuv. 

Corpus ovatum, squamis omnino tectum. Caput crassum. Operculum postice 
rotundatum; praeoperculum inerme. Membrana branchiostega radiis 5 . Os labris 
crassis cinctum, armatum serie dentium acutorum pone quos dentes velutini. Ossa 
pharyngea dentibus obtuse - conicis, subhamatis obsita. Linea lateralis interrupta. 
Pinnae dorsalis pars mollis pinnaque analis radiis sensim longiorihus squamatis. 
Pinna caudalis squamata. 

LVI. HAEMULON Cuv. 

Corpus ovato - oblongum, compressum, squamis mediocribus obtectum. Os 
magnum, laleraliter compressum, dentibus velutinis, extus majoribus, armatum. 
Mandibula ore aperto prominens, deflexilis. Ossa pharyngea dentibus obtuse - co¬ 
nicis armata. Pinna dorsalis mollis, caudalis et analis squamulis obsitae; pinnae 
ventrales aut laeves aut squamatae. 


LIII. CORVINA Cuv. 


Corpus elongatum plus minusve compressum squamis non adeo magnis undique tectum. Ca¬ 
put minus compressum, squamis variae magnitudinis omnino obductum; rostrum inflatum obtu¬ 
sissimum, parum prominens, cavernosum. Operculum postice aculeatum, latum; suboperculum 
angustum, praeoperculum aculeis majoribus minoribusve armatum. Membrana branchiostega lata, 
radiis 7. Apertura branchialis sat magna. Os mediocre sub rostri apice, arcuatum, supra in 
ossibus intermaxillaribus et infra in mandibularibus lata fascia dentium velutinorum minutissimo¬ 
rum armatum. Pinnae dorsales duae; anterior aculeis gracilibus longioribus, posterior longior 
radiis fissis basi tantum squamatis suffulta. Pinna caudalis basi plus minusve squamata. Pinna 
analis parva antice aculeis majoribus minoribusve armata. Pinnae ventrales longae acuminatae, 
aculeo primo tenui; pectorales longiores acuminatae. 


1. CORVINA ADUSTA Agass. Tab. lxx. 

C. oscure cinerea; fasciis aurato-fuscis notata; buccis aurato-fuscis; pinnis 
nigricantibus; spinis anguli inferioris praeoperculi majoribus quam illa marginis po¬ 
sterioris; squamis superciliaribus, buccalibus posterioribus, marginis praeoperculi 
posterioris et anguli superioris operculi caeteris multo minoribus. 

Sciaenct adusta in Tab. nostna. 

Caput obtuse - conicum, lateraliter subcompressum, obtusissimum , quartam partem totius 
longitudinis aequans , omnino squamatum. Operculum postice in processus duos obtusos planos 
productum, cute auctum; suboperculum postice appendiculatum tenue, membranaceum. Membrana 
branchiostega late prominens, tenuissima. Operculum, praeoperculum, buccae et vertex squamis 
subaequalibus sat magnis tecta; angulus vero operculi superior, ejus margo posterior, fascia ante 
praeoperculum et in ejus margine postico, nec non margo orbitae superior squamis multo minoribus 

confertissimis obsita. Oculi parvi supra maxillarum commissuram. Nares utrinque duae magnae, 
approximatae, patulae, ante oculos sitae; posteriores majores ovatae, anteriores circulares. Ad 
rostri apicem foramina mucosa majora minoraque aperiuntur. Os parvum, arcuatum, sub rostri 
apice. Mandibula ore clauso intra ossa intermaxillaria recipitur, quae ipsa intra lata ossa infra¬ 
orbitalia recipiuntur. Truncus compressus omnino squamis subaequalibus obtectus, dorsum sub- 
carinatum, compressius quam venter rotundatus, qui inter pinnas ventrales planiusculus est. Squa¬ 
mae omnes subcirculares, radiis curvis concentricis confertissimis, in parte postica undatis, rugo¬ 
sis asperis, nec non pluribus radiis antrorsum divergentibus notatae. Margo posticus ciliatus; 
punctum radiationis ad tertiam posteriorem squamae partem. Linea lateralis antice sursum ar¬ 
cuata, a medio trunco vero inde subrecta; squamae ejus vicinis minores, insignes canali mucoso 
sat amplo et ultra punctum radiationis producto, in squamis anterioribus simplici, in posterioribus 
furcato. Pinnae dorsalis anteriores radii graciles, a tertio inde sensim minores; pinnae posterioris 
radius primus aculeatus brevis, sequentes articulati fissi, omnes fere ejusdem longitudinis. Pinna 
caudalis rotundata; analis angusta, antice aculeis duobus brevibus, quorum alter crassus. Pin¬ 
narum ventralium radius secundus longissimus; pectoralium primus minimus. 

Totus piscis obscure cinereus , aurato - fuscoque variegatus. 

Pinnae pectorales radiis 18, ventrales 7, analis 2, 9, caudalis 4, i 5 , 4 , dorsalis ante¬ 
rior 10 , posterior 1, 28. 

In Museo Monacensi specimen in spiritu vini servatur 10 11 longum. 

Habitat in Oceano Atlantico. 


LIV. PACHYURUS Agass. 

Corpus elongatum, compressum, squamis parvis omnino obtectum. Caput parvum, com¬ 
pressum, acuminatum, omnino squamatum. Os suprascapulare postice serratum. Operculum po¬ 
stice in angulum acutum productum, squamatum ; suboperculum et interoperculum angusta parva, 
squamata; praeoperculum postice serratum , in angulo inferiori aculeis brevibus , obtusioribus ar¬ 
matum, margo inferior dentatus. Apertura branchialis magna, membrana branchiostega lata ra¬ 
diis 7. Os non adeo magnum, sursum versum, labris cutaneis cinctum, armatum dentibus ve- 
lutinis minutissimis per latam fasciam in mandibula squamata et ossibus intermaxillaribus, totum 
marginem oris superiorem conformantibus, dispositis. Truncus compressus, ovato - elongatus, 
postice in caudam crassam subcylindraceam attenuatus, squamis subaequalibus tectus, quarum 
margo posticus sursum versus est. Pinnae dorsales duae sejunctae; anterior aculeis acutissimis 
sensim minoribus suffulta 3 posterior multo longior, mollis, radiis omnino squamulis obductis. 
Pinna caudalis incrassata, adeo dense squamulis obsita, ut radii nullo modo extus perspici 
possint. Pinna analis parva, antice aculeis validissimis aucta, secundo crassissima, longiore, 
antice carinato, postice sulcato. Pinnae ventrales basi latae, aculeo primo crasso, pectorales mi¬ 
nores , acuminatae. 

PACHYURUS. 


i, PACHYURUS SQUAMIPENNIS Agass. Tab. lxxi. 

Fronte excavata, vertice declivi; dorso cinereo, lateribus dilutioribus, 

Sciaena squamipennis Cav. in litt. 

Caput ad operculum altissimum , valde declive, inde attenuatum, productum, quartam totius 
longitudinis partem aequans, omnino squamis subaequalibus obtectum. Operculum postice in 
longum aculeum productum; suboperculum propter squamas non distingui potest. Praeoperculi an¬ 
gulus inferior obtusissimus, parum retrorsum productus. Oculi non adeo magni, pone et supra 
maxillarum commissuram ad verticis marginem. Squamae orbitam circumdantes illis buccarum 
parum minores. Nares ad orbitae marginem anteriorem. Os, in summo rostri apice, sat magnum, 
sursum arcuatum , labris cutaneis cinctum ; mandibula ore aperto parum prominens , ore clauso 
inter ossa intermaxillaria recipitur. Truncus ovato - oblongus , latiusculus, compressus, in caudam 
crassam subcylindraceam productus, squamis subaequalibus, minoribus tectus, quarum margines 
postici ciliati sursum spectant ; caudae apicem versus et ad dorsi et ventris marginem squamae 
sensim minores evadunt. Squamae trunci omnes fere ejusdem magnitudinis, margine postico 
sursum spectantes, subsemicirculares , lineis curvis concentricis confertissimis, in parte postica ru¬ 
gosis, undatis, asperis, nec non radiis pluribus subparallelis antrorsum tendentibus notatae. Margo 
posticus squamae ciliatus, punctum raditionis in mediis fere squamis. Linea lateralis antice tan¬ 
tum parum sursum flexa, cum dorso parallela, squamis minoribus, canali mucoso simplici, an¬ 
gustiore, notata. Squamae pinnarum eandem praebent indolem, sed multo minores et irregulares 
sunt. Pinnae dorsalis anterioris anticus aculeus brevis, secundus longissimus, sequentes sensim 
minores; pinna posterior mollis, omnino squamis minimis obtecta, basi fascia squamarum majorum 
cincta; radio primo aculeato brevi. Pinna caudalis rotundata adeo dense squamis obsita, ut ra¬ 
dios nec numerare, nec perspicere queas. Pinna analis basi squamata, aculeo secundo validis¬ 
simo, crassissimoque. 

Totus piscis obscure cinereus , pinnis apice nigricantibus. 

Pinnae pectorales radiis i 5 , ventrales 7, analis 2, 9, dorsalis anterior 10, posterior 1, 56 . 

In Museo Monacensi specimen pessimum siccum 17" longum servatur. 

Habitat in Oceano Atlantico . 

LV. LOBOTES Cuv. 

Corpus ovatum, latum, compressum, squamis mediocribus omnino obtectum. Caput mediocre, 
crassum. Operculum squamatum, postice rotundatum; suboperculum parvum et interoperculum 
latum longumque, squamatum; praeoperculum laeve, prorsus inerme. Membrana branebiostega 
lata, tenuis, radiis 5 . Ad rostri apicem supra plurima gregatim foramina mucosa disposita. Os 
sat magnum ; labris crassis cinctum supra et subtus, in ossibus intermaxillaribus et in mandibu- 

laribus serie dentium acutorum exsertorum armatum, pone quos fascia lata dentium velutinorum 
minimorum exstat. Ossa pharyngea superiora ‘et inferiora latis fasciis dentium magnorum obtuse- 
conicorum apiceque subhamatorum armata. Linea lateralis interrupta. Pinna dorsalis longissima, 
antice aculeis acutissimis, apice cuticula appendiculatis, postice radiis articulatis sensim longiori¬ 
bus, et omnino squamatis suffulta. Pinna caudalis omnino squamata. Pinna analis antice acu¬ 
leis validissimis aucta, caeterum eandem praebet indolem, quam pars mollis pinnae dorsalis. Pinnae 
ventrales acuminatae, aculeo primo breviore; pectorales subrotundatae. 

1. LOBOTES OCELLATUS Cuv. in iut. Tab. lxviii. 

Aculeis pinnae dorsalis omnibus ejusdem longitudinis, excepto primo breviore; 
ocellis nigris alis marginatis ad basin pinnarum pectoralium pinnae dorsalis et in 
lobo superiore pinnae caudalis. 

Caput crassissimum, obtusissimum, quartam partem totius longitudinis aequans. Operculum 
latum rotundatum, squamis illis trunci parum minoribus obtectum; praeoperculum laeve, alepido- 
tum, magnis foveis mucosis notatum. Membrana branchiostega tenuis, lata, pone operculum 
prominens. Apertura branchialis sat magna. Buccae intumidae, squamis parvis obsitae. Oculi 
magni pone et supra maxillarum commissuram siti. Nares utrinque simplices, pyriformes, me¬ 
diocres, inter oculos et rostri apicem intermediae. Plurima foramina mucosa , gregatim in sum¬ 
mo vertice, ad nares, et in ossibus infraorbitalibus aperiuntur. Os labris crassis cinctum; man¬ 
dibula crassa, latiuscula, prominens. Truncus latus, crassus, squamis subaequalibus, deciduis 
ad dorsi marginem et versus caudae apicem minoribus, tectus. Squamae omnes circulares, ma¬ 
xime regulares , lineis curvis concentricis confertissimis et radiis pluribus antrorsum divergentibus, 
et in marginem lobulatum decurrentibus notatae. Punctum radiationis in mediis squamis. Linea 
lateralis sursum flexa, cum dorso parallela , usque ad mediam pinnae dorsalis posterioris partem, 
inde interupta, in medio caudae latere recta. Squamae ejus vix minores canali mucoso simplici, 
a media squama oriundo et in margine postico emarginato, aperto, insignes. Pinna dorsalis 
ultra medium aculeis validis, acutissimis, apice ut in Labris appendiculatis , postice radiis articu¬ 
latis , gracilibus , apice pluries fissis caudae apicem versus sensim majoribus et per totam longi¬ 
tudinem squamulis minimis obductis. Pinna caudalis rotundata, omnino squamulata ; extus radiis 
minimis cuti immersis vix conspicuis, caeteris radiis pluries fissis suffulta. Pinna analis antice 
aculeis tribus brevioribus , validissimis, crassis, acutissimis, radiis sequentibus ejusdem indolis et 
formae quam illi partis mollis pinnae dorsalis. Aculeus primus pinnarum ventralium, radio se¬ 
quenti duplo brevior. Pinnae pectoralis radius primus brevis tenuis, parvus; sequentes radii 
plures et profunde fissi. 

Dorsum virescens, venter et latera flavicantia. 

Pinnae pectorales radiis i 5 , ventrales 6, analis 3 , 16, caudalis intus i 5 , dorsalis i 3 , 20. 

In Museo Monacensi specimen in spiritu vini servatur io" longum. 

Habitat in Oceano Atlantico . 

HAEMULON. 


LVI. HAEMULON Cw. 


Corpus ovato - oblongum, compressum, squamis medioci-ibus omnino obtectum. Caput me¬ 
diocre, compressum, crassius tamen, quam truncus, acuminatum, declive, squamatum. Opercu¬ 
lum postice rotundatum; suboperculum latum ; interoperculum parvum ; praeoperculum serratum 
dentatumque, omnia squamata. Membrana branchiostega angusta, sub operculo recondita, radiis 
7. Os magnum lateraliter compressum, labris cutaneis cinctum, dentibus velutinis acutissimis 
armatum, quorum externi, praecipue ad maxillarum apicem majores exserti sunt. Mandibula ore 
aperto prominens , deflexilis et angulum rectum cum gula conformans ; ad ejus symphysin foveae 
mucosae, majusculae. Ossa pharyngea superiora et inferiora dentibus parvis obtuse-conicis obsita. 
Pinna dorsalis emarginata, pars anterior aculeata, posterior mollis squamulis omnino obducta. 
Pinna caudalis aeque squamulata. Pinna analis antice aculeis validis armata, radiis mollibus 
squamulis minutissimis obtectis. Pinnae ventrales acuminatae aut laeves aut squamulis obsitae. 
Pectorales longiores acuminatae. 

Rubedine labrorum insignes; boni saporis. 

1. HAEMULON CANNA Cuv. in ntt. Tab. lxix. 

Squamis nuchae et buccarum illis trunci multo minoribus ; pinna dorsali po¬ 
steriore , caudali anali nec non pinnis pectoralibus et ventralibus omnino squamis 
densissimis, minutissimis undique obductis. 

Piscis ovato - elongatus, dorso gibbo, ventre recto compressus, omnino squamis pellucidis, 
tenuibus variae magnitudinis coopertus. Caput acuminatum, compressum, declive, partem quar¬ 
tam totius longitudinis superans. Operculum postice membrana laxa auctum , ut et subopercu¬ 
lum squamis mediocribus obtectum; praeoperculum omnino squamatum postice acute serratum; 
interoperculum squamis minimis obsitum. Buccae planae, squamis variae magnitudinis tectae. 
Margo orbitae superior, posterior et inferior squamis minutissimis obsitus. Membrana branchio¬ 
stega sub suboperculo cooperta. Os sat amplum labris crassis cinctum; in maxilla superiore et 
inferiore series dentium externa majorum acutissimorum introrsum curvatorum, per totum mar¬ 
ginem ossium intermaxillarium et mandibularium; pone hos supra et subtus series utrinque fascia 
dentium velutinorum, multo minorum confertissimorum. Nares utrinque duae, ante marginem 
orbitae anteriorem, cui multo propiores, quam rostri apici, inter se approximatae, ejusdem fere 
magnitudinis, posteriores patulae, anteriores tubulosae. Oculi sat magni, altius siti. Ad commis¬ 
suram mandibulae foveae mucosae majores. Os supra scapulare postice serratum. Dorsum ante 
pinnam dorsalem acutum, venter subplanus. Squamae trunci omnes ejusdem fere magnitudinis, 
ad pinnarum insertionem et versus caudae apicem minores. Omnes lineis curvis concentricis, 
confertissimis, postice rugosis, nec non radiis compluribus, antrorsum divergentibus notatae; 
punctum radiationis reticulatum, margo posticus ciliatus, hemisphaericus, anticus rectus. Linea 
radialis sursum flexa, cum dorso subparallela, cui multo propior, quam ventri. Squamae ejus 

canali mucoso sat amplo, a margine antico ultra punctum radiationis producto , inde bifurco , al¬ 
tera furcatione sursum tendente insignes. Squamae pinnarum eandem praebent indolem, quam 
squamae trunci, sed multo minores sunt et irregulariter dispositae, ambituque irregulari. Pinna 
dorsalis antice ultra medium aculeis validis, acutissimis suffulta , in vagina recondendis, postice 
radiis mollibus, minoribus apice pluries fissis; pinna caudalis furcata , lobo inferiori breviore; 
pinnae analis radii anteriores aculeati, secundus validissimus, crassissimus, sulcatus; sequentibus 
ut radii pinnae dorsalis mollibus. Ad insertionem pinnarum ventralium squama longissima, acumi¬ 
nata ; pinnarum radius primus aculeatus , sequenti dimidio fere brevior; pinnae pectorales acumi¬ 
natae, radiis anterioribus duobus simplicibus, brevioribus. 

Supra ex caeruleo-virescens, ad latera flavicans, pinnae aurantiacae aut flavidae. 

Pinnae pectorales radiis 18, ventrales 7, analis 3 , 9, caudalis 5 , i 5 , 5 , dorsalis 12 + 180. 

In Museo Monacensi specimen in spiritu vini servatur 11" longum. 

Habitat in Oceano Atlantico . 

2. HAEMULON SCHRANKII Agass. Tab. lxix. a. 

Squamis capitis et nuchae omnibus ejusdem fere magnitudinis , illis trunci ta¬ 
men minoribus; pinna dorsali posteriore, anali , caudalis basi squamis minutissi¬ 
mis obtectis; pinnis pectoralibus et ventralibus laevibus , alepidotis. 

Caput acuminatum, compressum, declive, quartam totius longitudinis partem superans. Sub- 
operculum postice acuminatum, operculum membrana laxa auctum ; orbita supra, postice et infra 
squamis minoribus cincta. Nares utrinque duae, ante oculos, quibus approximatae , posteriores 
minores, cuticula claudente, circulares; anteriores majores tubulosae. Os amplum, supra et 
subtus dentibus externis majoribus armatum, pone quos fascia dentium velutinorum exstat, an¬ 
gustior, quam in Haemulone Canna. Membrana branchiostega sub suboperculo et interoperculo 
recondita. Oculi minores, quam in altera specie. Squamae trunci omnes ejusdem magnitu¬ 
dinis, excepta regione ad insertionem pinnarum et versus caudae apicem, tenues, lineis 
curvis, concentricis, quam maxime confertis, postice rugosis, nec non radiis pluribus antrorsum 
divergentibus, notatae. Margo squamae posticus ciliatus, anticus lobatus. Linea lateralis sursum 
flexa, cum dorso parallela, squamis multo minoribus, quam vicinae, notata. Squamae ejus ca¬ 
nali mucoso sat amplo insignes, postice bifurco, furcationibus multo angustioribus. Pinna dorsa¬ 
lis ultra medium aculeis crassis, validis, inque vagina recondendis suffulta, postice radiis gracili¬ 
bus, brevioribus, aculeatis fissisque. Pinna caudalis furcata, radiis non ultra medium squamulis 
obsitis ; pinnae analis aculeus secundus crassissimus , validissimus , sulcatus; pinnae ventrales laeves, 
aculeo primo crassiore, radiis sequentibus multo breviori, spatia interradialia in superficie ante¬ 
riore tantum pinnae nonnullis squamis minutissimis obsita ; pinnae pectorales acuminatae. Ad in¬ 
sertionem pinnarum ventralium squamae nonnullae longiores. 

Supra cinereus, ad latera argenteus; pinnae dorsales et analis flavae, caeterae rubrae. 

Pinnae pectorales radiis 18, ventrales 7, analis 3 , 10, caudalis 6, i 5 , 6, dorsalis 12, 18. 

In Museo Monacensi specimina duo in spiritu vini servantur ultra 6 " longa. 

Habitat in Oceano Atlantico. 

B ATRACHUS. 


FAMILIA XV. LOPIIIOIDEI Cuv. 

Diagnosis. Caput maximum, latum, depressum. Truncus 
multo tenuior, postice attenuatus, plus minusve compressus 
aut depressus. Operculum parvum; membrana branchiostega 
magna; apertura branchialis variae magnitudinis, aut minima 
aut maxima. Os magnum; ossa ini er maxillaria marginem 
superiorem oris conformantia; ossa mandibularia, palatina, 
vomer dentibus minoribus, subvelutinis armata. Truncus 
laevis aut omnino nudus, alepidotus, aut squamis minutissi¬ 
mis obtectus. Pinnae ventrales jugulares; pectorales magnae, 
carpo elongato producto extus sublibero, prominente, in¬ 
signes. 

Haec familia pauca genera paucasque species numerat. 

LVII. BATRACIIUS Cuv. 

Caput depressissimum, latissimum, maximum, multo latius, quam truncus. Operculum mi¬ 
nimum , in spinas validissimas productum 5 suboperculum aeque aculeatum; caeterum hae partes 
laminae opercularis cute adeo crassa obductae sunt , ut extus discernere nequeas. Membrana 
branchiostega latissima , radiis longissimis, crassis 6 suffulta insertionem pinnarum pectoralium 
ambit; apertura branchialis magna. Os quam maximum, in summo capitis apice, labris crassis, 
cutaneis, fimbriatis cinctum. Ossa intermaxillaria subprotactilia, dentibus parvis antice per pluret 
series, postice per seriem simplicem dispositis armata. Ossa maxillaria superiora edentula, an¬ 
gusta, longiora, quam intermaxillaria; mandibula, ossa palatina et vomer, nec non ossa pharyn¬ 
gea superiora et inferiora dentibus parvis per plures series dispositis armata. Truncus cylindra- 
ceus, subcompressus, postice sensim attenuatus, squamis minutissimis obtectus. Pinnae pectorales 
2, anterior minima, aculeis crassis, validis suffulta, posterior ut et analis , longa, radiis tenuibus, 
mollibus, cuti crassae immersis constans. Pinnae ventrales compressae, antice carnosae, crassae ; 
pectorales carpo intumido. 

Genus Uranoscopo valde affine, seriusque forsan cum ipso conjungendum, plures species sibi 
affines numerat. 

BATRACHUS PUNCTATUS Cuv. m iut. Tab. lxxiv. 

Capite, trunco pinnisque omnibus ocellis nigris, minoribus majoribusve no¬ 
tatis. 

Caput tertiam longitudinis partem aequans, omnino cute crassa laevi, alepidota tectum. 
Operculum spinis duabus, suboperculum vero spina unica, acutissimis armata. Membrana 
branchiostega extus patens. Oculi parvi inter se valde distantes, oris rictui proximi, sursum 
spectantes. Os ingens, labris cutaneis laxis cinctum. Cutis maxillae inferioris appendiculata, 
fimbriata. Gula plana, latissima, laevissima, alepidota. Squamae trunci tenuissimae, papyraceae, cuti 
profundae immersae, simplices, radiis curvis, concentricis, non adeo confertis notatae. Linea 
lateralis foveas mucosas tantum per seriem duplicem utrinque dispositas et cum dorso , cui pro¬ 
pior, quam ventri, parallelam praebet. Venter planus, squamis minoribus obsitus. Pinna dorsa¬ 
lis anterior aculeis tantum 3 armata; posterior radiis parum longioribus mollibus articulatis plu- 
riesque fissis et cute crassa coadunatis constat, et longissima per totum dorsum extenditur. Pinna 
caudalis rotundata; analis brevior, quam dorsalis posterior, eandem praebet indolem. Pinnae ven¬ 
trales jugulares, pedicellatae, radio primo crasso, cute crassissima, rugosa, longissima cincto 
pinnae pectorales latae rotundatae. 

Supra obscure brunneus, lateribus cinereus; pinnae virescentes; totus piscis nigro maculatus. 

Pinnae pectorales radiis 22, ventrales 5 , analis 17, caudalis 4 , 10, 4 , dorsalis posterior 21, 
anterior 3 . 

In Museo Monacensi specimina duo eximia in spiritu vini servantur 10" longa. 

Habitat in Oceano Atlantico. 

FAMILIA XVI. MUGILOIDEI Cuv. 

Diagnosis. Corpus elongatum, per totam longitudinem 
aeque fere latum, subcylindraceum, squamis magnis tectum. 
Caput breve, depressum, crassum, squamatum. Operculum 
magnum; suboperculum maximum; membrana branchiostega 
radiis 6 ; apertura branchialis maxima; rostrum brevissi¬ 
mum, in cujus apice os parvum, angulosum, protractile. In 
ossibus intermaxillaribus, marginem vix superiorem omnino 
conformantibus, et in ossibus mandibularibus series simplex 
dentium minutissimorum, tenuissimorum. Pinnae dorsales duae. 

inter se valcle distantes, anterior aculeis 4 constans , ad cujus 
insertionem squama longissima exstat; dorsalis posterior bre¬ 
vis, ut et analis mollis. Ventrales pone pectorales inseruntur, 
ad quarum insertionem squama longissima. Paucae appendi¬ 
ces piloricae. 

Familia genus unicum numerat, Mugilem. 

LVIII. MUGIL Linn. 

Characteres familiae. Hoc genus paucas et inter se multo affines species numerat. 

\. MUGIL BRASILIENSIS Spix. m, lxxii. 

Pinna dorsali posteriore, caudali et anali squamulis minutissimis obtectis; trunco 
supra violaceo, lateraliter aurantiaco flavo. 

Caput breve, quintam totius longitudinis partem aequans, squamis magnis, praecipue supra 
obtectum. Membrana branchiostega sub interoperculo et suboperculo recondita. Os parvum, sub- 
inferum, maxime protractile, clausum, anguli recti formam praebens. Nares utrinque duae, inter 
se valde distantes, posteriores majores, cuticula claudente, anteriores multo minores, circulares, patulae. 
Buccae intumidae, squamis magnis obductae. Truncus cylindraceus, prorsus squamis subaequalibus 
hemisphaericis, ad insertionem pinnarum tantum et versus caudae apicem obtectus. Squamae om¬ 
nes pellucidae lineis concentricis, quam maxime confertis, postice rugosis, et radiis paucioribus 
antrorsum divergentibus notatae. Margo squamae posticus ciliatus , anticus lobatus. Lineam la¬ 
teralem extus distinguere non vales; squamae ejus tamen canali mucoso brevi, angustissimo notatae 
sunt. Pinnae dorsalis posterioris et analis margo exterior emarginatus, utriusque pinnae radii an¬ 
teriores simplices, sequentes sensim minores. Pinnae ventrales latiusculae, radio antico aculeato 
breviore. Pinnae pectorales acuminatae, latiusculae. 

Supra violaceus, lateribus aurantiaco - flavus ; pinnae apice caerulescentes. 

Pinnae pectorales radiis i 5 , ventrales 6, analis i 4 , caudalis 4 , i 5 , 4 , dorsalis posterior 
io, anterior 4 . 

In Museo Monacensi specimina duo in spiritu vini servantur; aliud ibidem exstat majus 
siccum. 

Habitat in Oceano Atlantico . 

FAMILIA XVII. ATHERINOIDEI Cuv. 

Diagnosis. Corpus elongatum, per totam longitudinem 
aeque fere latum, plus minusve compressum, squamis mag¬ 
nis undique tectum. Caput squamatum, supra depressum, 
lateraliter compressum. Operculum regulare sat magnum. 
Membrana branchiostega radiis 6. Os in summo rostri apice 
non adeo amplum; in ossibus intermaxillaribus protractilibus 
marginem superiorem oris omnino conformantibus et in os¬ 
sibus mandibularibus series dentium acutorum, minorum. 
Pinnae dorsales duae, inter se remotae, valde retrorsum 
positae, anterior aculeata, posterior mollis. Pinna analis 
sat longa; pinnae ventrales in medio abdomine. Canalis in¬ 
testinalis sine coecis. Vesica aerea sat magna. 

Haec familia unicum genus numerat. 

LIX. ATHERINA Linn. 

Characteres familiae. Pisciculi boni saporis; gregatim victitantes. 

1. ATHERINA TAENIATA Srix. Tab. XXXIII. Fig. 2. 

Corpore fusco, lateraliter fascia argentea, lata, ornato; mandibula longiore, 
quam maxilla. 

Caput parvum, sextam totius longitudinis partem aequans , squamis magnis obtectum, supra 
depressum. Oculi maximi, totum fere capitis latus occupantes. Nares inter oculos et rostri apicem 
intermediae , magnae , patulae. Piostrum obtusissimum, truncatum , maxilla superiore breviore. 
Truncus supra latior, imum ventrum versus sensim compressior, squamis latissimis pellucidis, 
tenuissimis obtectus. Pinna dorsalis anterior inter analem et ventrales intermedia, radiis graeil- 
limis, tenuissimis constat; posterior anali opposita, radiis brevioribus, sed crassioribus, quam 
anterior, constat. Pinnae caudalis radii externi longiores, simplices, ad eorum b.asin complures 
radii minimi exstant. Pinnae analis radii anteriores longiores, sequentes sensim minores. Pinnae 

ventrales graciles, radio primo simplici; pinnae pectorales altissimae, latae, rotundatae, pone 
operculi angulum superiorem inseruntur. 

Supra fuscus , taenia argentea laterali notatus. 

Pinnae pectorales radiis i 5 , ventrales 6, analis i 5 , caudalis 8, 17, 8, dorsalis posterior 12, 
anterior 5 . 

In Museo Monacensi specimen unicum mancum exstat 2", 4 '" longum. 

Habitat in Oceano Atlantico . 


2. ATHERINA MACROPHTHALMA Sm. T; ,b. lxii. f%. 

i 

Rostro acuminato, oculis quam maximis 5 trunco squamis rotundatis obtecto; 
mandibula breviore, quam maxilla. 

An Atherina brasiliensis ? Cuv. (puoy et Gciym. iFoyage de Freycin. Zool. 

' p. 332 .) 

Caput angustius quam truncus , quintam totius longitudinis partem aequans , squamis quam 
maximis obtectum. Os sat magnum, maxilla longiore, insigne. Nares magnae supra maxillarum 
commissuram. Oculi maximi ad verticis marginem. Truncus compressus, squamis magnis hemi¬ 
sphaericis, simplicibus obtectum. Omnes squamae lineis concentricis tantum notatae, margine 
antico lobatae; centrum radiationis reticulatum. Linea lateralis canalibus mucosis, brevibus, an¬ 
gustissimis notatur. Pinna dorsalis minima, margine antico pinnae analis opposita, radiis brevi¬ 
bus constans; dorsalis posterior brevis, fini pinnae analis opposita, radiis longioribus articulatis 
constat, radius primus tantum simplex caeteris brevior. Pinna analis longa, radio primo et se¬ 
cundo simplici, sequentibus fissis, sensim brevioribus. Pinnae ventrales latae, radio primo simplici; 
pectorales basi latissimae, breves, radiis sensim brevioribus. Pinna caudalis furcata. 

Supra olivaceus ; in medio latere fascia longitudinalis flavido - argentea; venter argenteus. 

Pinnae pectorales radiis 16, ventrales 6, analis 18, caudalis 4 , 17, 4 , dorsalis posterior 8, 
anterior 5 . 

In Museo Monacensi specimen unicum in spiritu vini servatur 4 " longum. 


Habitat in Oceano Atlantico . 






i. (DI (CH.IL A labrina. i ATH E M IlfAmacrophthalma. 

FAMILIA XVIII. SCLERODERMATQIDEI Cuv. 

Diagnosis. Corpus variae formae, cute aspera, rugosa, 
granulosa, obtectum. Caput acuminatum, in rostrum plus 
minusve productum. Os maxillare superius lateri ossis inter¬ 
maxillaris affixum. Os parvum, dentibus distinctis, magnis, 
acutis, armatum. Ossa palatina sutura cum cranio connexa; 
operculum et membrana branchiostega sub cute crassa prorsus 
recondita. Apertura branchialis parva angusta. Sceleton sub- 
cartilagineum; costae vix conspicuae. Pinnae ventrales nullae. 
Canalis intestinalis amplus, sine coecis. Vesica aerea magna. 

LX. ALUTERA Cuv. 


Corpus compressum, plus minusve elongatum. Caput compressum, maxime productum, in 
rostrum plus minusve prominens. Operculum angustissimum sub cute tectum. Os minimum, in 
rostri apice supra et subtus serie simplici dentium magnorum, compressorum, acutissimorum 
armatum. Totus piscis cute scaberrima, rugosa, tectus. Ad nucham aculeus validissimus, ad ani¬ 
malis libitum stabiliendus. In medio dorso pinna radiis simplicibus constans, sat longa; pinna 
caudalis magna, radiis semel tantum fissis ; pinna analis longissima eandem praebet indolem , ac 
dorsalis; pinnae ventrales prorsus nullae; pelvis omnino sub cute recondita nequidem prominet, 
ut in caeteris Balistibus. Pinnae pectorales parvae, radiis simplicibus constantes. 


ALUTERA PUNCTATA Cuv. in iut. Tab. lxxii. 

Corpore toto obscure cinereo , maculis nigris notato. 

Corpus compressissimum , ut et caput, quod a trunco vix distinguitur, valde declive. Labia 
cutanea, os parvum cingentia, nigra. Apertura branchialis parva, ante et supra pinnarum in¬ 
sertionem ; oculi parvi inter aperturae branchialis angulum superiorem et aculeum nuchalem in¬ 
termedii. Nares utrinque duae minimae, ante oculos in membranula laevissima perforatae, patu¬ 
lae. Buccae planae. Totum caput, ut truncus, cute aspera obtectum. Longitudo capitis a rostro 

ALUTERA. 


apice usque ad orbitae marginem posteriorem ultra quartam partem totius longitudinis refert. 
Truncus compressissimus, latissimus, ultra tertiam partem longitudinis aequans. Ossicula granu¬ 
losa , confertissima cutique arctissime conjuncta asperitatem ejus efficiunt. Aculeus nuchalis va¬ 
lidissimus, CrasSus. Pinnae dorsalis radii sat longi, simplices , articulati; pinnae caudalis radii ex¬ 
terni , basi multo crassiores, simplices sunt, interni praelongi, semel tantum fissi. Pinnae analis 
radii parum breviores sunt, quam pinnae dorsalis. Pinnae pectorales subrotundatae, pro corporis 
mole minimae. 

Totus piscis obscure cinereus nigro punctatus. 

Pinnae pectorales radiis 2 , analis 4 o , caudalis 12, dorsalis 26. 

In Museo Monacensi specimen unicum in spiritu vini servatur i 5 %" longum. 

Habitat in Oceano Atlantico. 

